
Dintru începuturi, taina isihasmului vine din adâncimile luminii curate a întâlnirii  şi împărtăşirii omului cu Dumnezeu: „Lăsaţi-mă 

să  primesc  lumină  curată!  Ajungând  acolo,  voi  fi  om  ( anthropos)! 

Îngăduiţi-mi  să  fiu  următor  al  pătimirilor  Dumnezeului  meu” 

(Sfântul Sfinţit Ignatie Teoforul). Abia în acest mod de viaţă, pătruns de  consistenţa  trăirii  eshatologice,  persoana  ajunge  să  cunoască  pe Dumnezeu  şi  să  se  cunoască  pe  sine.  Developând  în  conştiinţă 

chipul  dumnezeiesc  după  care  a  fost  creat,  omul  îşi  cunoaşte propria măsură filială în raport cu Creatorul său. 

În căutarea istorică a lui Dumnezeu, o problemă fundamentală 

a  fost  şi  este   mediul  de  revelare  a  întâlnirii  omului  cu  Cel  mai  presus  de fiinţă.  Au fost căutate pe parcursul timpului diverse soluţii, plecând de  la  o  anume  inadecvare  între  modul  vieţii  actuale,  afectat  de  o profundă  insuficienţă  manifestată  prin  dizarmonie, păcat,  boală  şi moarte şi o imagine ideală a vieţii după care omul năzuia indefinit. 

La  un  moment  dat  s-a  considerat  că  singura  posibilitate  de  a apropia cele două realităţi, cea lumească, de zi cu zi, şi cea divină, întrezărită,  este  de  a  le  contopi,  de  a  le  omogeniza  printr-o  abordare panteistă, care ar putea anula diferenţele şi distanţele, însă în acest fel răul existenţial nu a fost abolit, ci doar a fost sporită starea de confuzie şi înstrăinare. 

Alţii  s-au  străduit  să  ducă  până  la  extrem  observaţiile  lor privind  binele  şi  răul  din  lume,  apucând  pe  un  versant  dualist-antagonist al gândirii şi au socotit răul ca pe o forţă fundamentală a lumii, de aceeaşi valoare ca binele, creatoare de destin, sau ca pe o substanţă de contrast fără de care binele însuşi nu poate exista, aşa cum lumina nu poate fi despărţită de întuneric. 

Câte  şi  mai  câte  variante  au  fost  încercate,  după  cum  s-a năzărit minţii omului! Un evantai  întreg, de la abordările moniste, 5 

până la cele individualiste, dualist-antagoniste, substanţialiste, energetiste, materialiste, sau dimpotrivă, spiritualiste etc. 

Sufletul  şi corpul au fost pe rând reduse unul la altul, puse în opoziţie ireconciliabilă, sucite, învârtite, doar ar da bine, ca într-un joc  de  puzzle,  dar  sentimentul  unei  profunde  insuficienţe  şi inadecvări a rămas. 

A  trebuit  să  vină  în  lume  Hristos,  să  se  coboare  Dumnezeu Însuşi întrupat, ca să înţelegem adevărul ce ni s-a încredinţat odată 

cu chipul ce ni s-a dat. Vălul de pe ochii minţii s-a dat la o parte şi am  cunoscut  atunci  cu  adevărat  miezul  cel  mai  adânc  prin  care accedem  la  viaţa  dumnezeiască,  neasemuita  comoară  pe  care  o purtăm  în  noi  înşine,  mărgăritarul  de  mult  preţ  care  este  taina chipului divin pecetluit în om de la creaţie. 

Dumnezeu s-a pogorât până la noi să ne umple de viaţa Sa, să 

cunoaştem că mediul de revelare a întâlnirii cu El nu poate fi decât împărtăşirea  iubitoare,  taina  chipului  Său  ce  ne  atrage  spre profunzimile unei vieţi eshatologice, din care fie şi numai o fărâmă 

de  pregustare  ne  împlineşte  cu  asupra  de  măsură.  În  lipsa  acestei întâlniri,  totul  e  fragment  rupt  de  trupul  unei  vieţuiri  mai  înalte, parte ce suspină şi tinde după vindecare şi întregire. 

Viaţa isihastă a apărut ca o păzire nestinsă în candela conştiinţei a acestui adevăr, a trezviei neadormite ce păstrează viu în inimă 

simţământul de taină al prezenţei dumnezeieşti, odată cu dragostea purtătoare de grijă. Numai în lumina acestei iubiri sinele fragmentat începe a germina taina chipului, latentă în el. 

„‘Fiţi atenţi la voi înşivă’, spune Moise, ceea ce vrea să zică la tine în întregime, nu doar la o parte. Cum? Prin intermediul conştiinţei  ( nous),  desigur,  căci  prin  nici  un  alt  instrument  nu  este  cu putinţă  să  fii  atent  la  întregimea  sinelui.  Aşază  prin  urmare  acest conducător peste corpul şi sufletul tău: te va elibera uşor de toate patimile rele ale corpului şi sufletului. Menţine această pază a minţii, această  intenţie,  acest  auto-control,  sau  mai  degrabă  fii  vigilent, rămâi treaz! Căci în acest mod vei face carnea neascultătoare supusă 

Duhului, şi ‘nu va mai fi nici un cuvânt ascuns în inima ta’”1. 

Această  trezvie constituia mărturia de netăgăduit a  participării la  o  taină  mai  presus  de  fire,  de  dragul  căreia  creştinii  martiri  din 1 Gregory Palamas, „The Triads”, Paulist Press, 1983, p. 47. 

primele veacuri au uimit lumea prin disponibilitatea lor de jertfă şi împăcarea  lor  în  faţa  morţii,  lăsând  toate  spre  a  urma  lui  Hristos. 

Frica de moarte şi ameninţarea chinurilor cumplite nu au însemnat nimic  pentru  primii  creştini,  care  au  simţit  atât  de  viu  atingerea miezului incandescent al chipului dumnezeiesc în inima lor. Crusta de  impersonal  a  căzut  de  pe  ochii  lor,  lăsând  privirea  liberă  şi curată, să poată primi în voie vederea lui Dumnezeu. 

Mai mult, odată cu întâlnirea lui Hristos, în Persoana Celui în Care se concentrează în mod desăvârşit dumnezeirea şi umanitatea, viaţa creată s-a făcut lăcaş Sfintei Treimi Celei Deofiinţă şi Nedespărţite,  cunoscând  prin  harul  Domnului  nostru  Iisus  Hristos dragostea Tatălui Ceresc şi împărtăşirea Sfântului Duh2. 

Sfinţii Părinţi ai Bisericii Creştine Ortodoxe au păstrat uneori cu preţul vieţii lor această taină a lui Hristos în puritatea adâncimii ei  divino-umane.  Ei  au  cunoscut  omul  ca  pe  o  icoană  ce  trebuie restaurată, ca pe un  chip al iubirii dumnezeieşti. 

Viaţa  isihastă  s-a  nevoit  peste  fire  să  păstreze  trează  această 

conştiinţă,  încordând  puterile  sufletului  şi  ale  trupului  în  vederea realizării  umanului  prin  fericita  întâlnire  cu  Dumnezeu.  Însă, paradoxal, experienţa sfinţilor isihaşti ne-a arătat că în acest punct omul atinge o stare de pace sau  isihie dumnezeiască, în care con-trastele  lumii  capătă  o  altă  turnură,  un  reflex  iconic  ce  oglindeşte tensiunea creativă  şi consistenţa marcată de reciprocitate a relaţiei dintre creat  şi necreat. Aici se întâlneşte plenitudinea vieţii cu cea mai adâncă formă de chenoză, prin care dragostea face loc în sine celuilalt, vieţii lui, darului său, fiinţei întru comuniune. 

Dumnezeiescul  teolog  Grigorie  de  Nazianz  amintea  despre cutremurul  sfânt  ce  reaşază  succesiv  vederea  asupra  lumii  prin insuflarea  revelaţiei  divine,  orientând  în  ultimă  instanţă  conştiinţa omenească  spre  taina  vieţii  viitoare:  „De  când  există  lumea,  două 

au fost schimbările de viaţă însemnate, care sunt chemate  şi două 

Testamente  şi  cutremure  de  pământ,  din  cauza  nemaipomenirii faptului: una, trecerea de la idoli la Lege şi alta, trecerea de la Lege la  Evanghelie.  Şi  mai  vestim  şi  un  al  treilea  cutremur  de  pământ: trecerea din viaţa de aici la cea de dincolo, care nu mai este mişcată 

şi nici clătinată”3. 



2 II Cor. 13, 13. 

3 Sfântul Grigorie de Nazianz, „Cele cinci Cuvântări despre Dumnezeu”. 

Această  orientare  a  conştiinţei  restabileşte  ordinea  cuvenită  a firii, în care toate părţile fiinţei se cer după chip, refăcându-se legătura iconică între părţile disparate, contrariate, înstrăinate de sursa dumnezeiască a Vieţii. În miezul unei asemenea experienţe, totul se face  pricină  de  adecvare  a  firii  create  la  chipul  şi  duhul  insuflate, omul trăind o înnoire în toate planurile existenţei, ce-şi află rostul ca o roată în roată (Iezechiel 1, 16), unite prin legătura dragostei. 

Sfântul Grigorie Palama remarcă în acest sens că „atunci când plăcerea  care  originează  din  corp  pătrunde  mintea,  îi  transmite ultimeia un aspect corporal, fără ca trupul să fie în vreun fel îmbunătăţit  de  această  comuniune  cu  o  realitate  superioară,  ci  mai curând dând o calitate inferioară minţii, acesta fiind motivul pentru care omul întreg e numit ‘carne’, după cum s-a spus despre cei care au  fost  copleşiţi  de  mânia  divină:  ‘Duhul  Meu  nu  va  rămâne  în aceşti oameni, deoarece ei sunt carnali’. Reciproc, bucuria spirituală 

ce vine din minte în corp nu este nicicum coruptă de comuniunea cu trupul, ci  îl transformă  şi-l face duhovnicesc, deoarece înlătură 

atunci toate poftele rele ale corpului; nu mai trage după sine sufletul în jos, ci este înălţat împreună cu el. Aşa se face că omul întreg devine duh, după cum stă scris: ‘Cel ce este născut din Duhul este duh’. Toate aceste lucruri devin, într-adevăr, clare prin experiere”4. 

Prin modelul vieţii îmbunătăţite a sfinţilor, creştinismul a reuşit să  preschimbe  lumea,  redăruind  omului  demnitatea  filială, eliberând omenirea, cel puţin intenţional, din morişca distrugătoare a  luptei  pentru  plăcere,  dominaţie,  supravieţuire,  scoţându-ne  din tot  felul  de  zădărnicii  şi  îndreptându-ne  spre  cele  de  folos.  Mai mult,  n-am  aflat  oare  de  la  sfinţi  „că  unirea  dumnezeiască  întrece nu  numai  lucrurile  nefolositoare,  ci  şi  lucrurile  mari  şi  de  folos? 

Este  limpede  că  tu  însuţi  nu  te-ai  ridicat  niciodată  mai  presus  de lucrurile  nefolositoare:  altfel,  ai  realiza  că  unirea  cu  Dumnezeu întrece chiar şi lucrurile care sunt în ele însele utile”5. 

Lucrurile minunate săvârşite în vieţile sfinţilor prin puterea lui Dumnezeu dau mărturie despre un mod de viaţă ce poate copleşi legile  firii  din  însuşi  miezul  alcătuirii  transfigurate:  „Cu  toate  că 

Dumnezeu îi face pe cei ce se roagă sincer să iasă  din sine însuşi, redându-i  transcendenţi  naturii  lor  şi  în  chip  tainic  răpiţi  la  cer, 4 Sfântul Grigorie Palama, op. cit., p. 51. 

5 Ibid., p. 50. 

totuşi chiar  şi în asemenea cazuri, întrucât ei sunt adunaţi în sine, prin  mijlocirea  sufletului  şi  a  trupului  lor  săvârşeşte  Dumnezeu lucruri  în  mod  suprafiresc,  tainic  şi  de  nepătruns  pentru  înţelepţii acestei lumi”6. 

Numai credinţa supraraţională, rod al darului dumnezeiesc şi al experierii realităţilor divine, poate cuprinde cele de necuprins, care copleşesc puterea minţii şi a înţelegerii:  „Astfel sunt realităţile sau energiile tainice generate în trupurile celor ce pe parcursul întregii lor vieţi au îmbrăţişat cu dedicare de sine sfântul isihasm; ceea ce pare  a  fi  contrar  raţiunii  în  ei  este  în  fapt  mai  presus  de  raţiune. 

Aceste lucruri scapă  şi transcend intelectul celui care le cercetează 

numai  în  mod  teoretic,  şi  nu  are  cunoaşterea  lor  prin  practică  şi experienţa  care  vine  prin  aceasta.  Un  astfel  de  om  atinge  în  chip necuviincios  cele  sfinte  şi  sfâşie  cele  sfinte,  căci  nu  se  apropie  de aceste lucruri cu acea credinţă care ea singură poate atinge adevărul ce se află mai presus de raţiune”7. 

Numai  apelul  la  chipul  divin  pecetluit  în  fiinţa  umană  şi  în alcătuirea  logosică  a  întregii  creaţii  poate  oferi  accesul  la  o  trăire integrală, străluminată de harul dumnezeiesc: „Noi nu aplicăm denumirea de om separat sufletului şi trupului, ci celor doi împreună, căci omul a fost întreg creat după chipul lui Dumnezeu”8. 

Mai mult, mediul de revelare al întâlnirii omului cu Dumnezeu şi al împărtăşirii dumnezeieşti se extinde asupra naturii şi trupului, asupra  cărora  se  exercită  o  lucrare  de  prefacere  duhovnicească: 

„Dacă trupul trebuie să ia parte împreună cu sufletul la bunătăţile de negrăit (ale veacului viitor), este sigur că el trebuie să participe la aceasta,  în  măsura  posibilului,  chiar  de  acum...,  căci  şi  trupul  are experienţa  lucrurilor  dumnezeieşti,  când  puterile  pasionale  ale sufletului se află nu omorâte, ci transformate şi sfinţite”9. 

Toate  puterile  sufletului  şi  ale  trupului  participă  la  această 

lucrare, omul întreg fiind atras în rugul aprins al virtuţilor teologice: 

„Mintea,  folosindu-se  de  imaginaţia  sa  pentru  contemplarea  celor nevăzute,  e  povăţuită  de  credinţă.  Iar  luminată  de  har,  primeşte 6 Ibid., p. 53. 

7 Ibid., p. 52. 

8  Sfântul  Grigorie  Palama,  P.G.,  vol.  CL,  col.  1361,  apud  Vladimir  Lossky, 

„După chipul şi asemănarea lui Dumnezeu”, ed. Humanitas, 2006, p. 60. 

9 Ibid., p. 61. 

întărirea nădejdii. În sfârşit, răpită de lumina dumnezeiască, se face vistierie  de  dragoste  faţă  de  oameni  şi  cu  atât  mai  mult  faţă  de Dumnezeu.  Astfel,  slujba  şi  mişcarea  întreită  a  minţii  se  face desăvârşită,  îndumnezeitoare,  sigură  şi  neclintită,  prin  credinţă, nădejde şi dragoste”10. 

În fapt „Dumnezeu nu este pentru om un ‘principiu’ exterior, de  care  omul  atârnă  în  mod  exterior,  ci  în  mod  real  şi  adevărat principiul  şi  ţelul  lui  ontologic.  Fiind  plăsmuit  după  chipul  lui Dumnezeu, omul este alcătuit teologic. Şi pentru ca să fie adevărat, el trebuie să existe şi să trăiască în fiecare clipă teocentric. Când Îl neagă  pe  Dumnezeu  omul  se  neagă  pe  sine  însuşi  şi  se  autodis-truge. Când vieţuieşte teocentric, el se pune în valoare la infinit pe sine însuşi, se dezvoltă şi întregeşte în veşnicie”11. 

În  lumina  împreună-vieţuirii  cu  Dumnezeu  conştiinţa  umană 

transcende  dialectica  afirmaţiilor  şi  a  negaţiilor  cu  privire  la  cele mai presus de înţelegerea omenească: „... marele Dionisie spune că 

Dumnezeu este mai presus de orice afirmaţie ( thesis) şi orice negaţie ( afairesis), iar suprafiinţialitatea este afirmaţie, chiar dacă are virtutea transcendentă a negaţiei”12. 

Este o logică iconică ce poate fi asimilată prin experierea însăşi a realităţilor dumnezeieşti, căci „după cum nu putem înfăţişa celor necunoscători atât de bine prin cuvânt cum e gustul mierii, cât prin însăşi simţirea gustului ei, tot aşa nici bunătatea Cuvântului ceresc nu  poate  fi  arătată  lămurit  prin  învăţături;  dar  dacă  încercăm  cât mai  mult  dogmele  adevărului,  putem,  prin  propria  noastră  experienţă, să înţelegem bunătatea Domnului”13. 

Mediul  de  revelare  a  iubirii  divine  este  starea  de nepătimire  a omului,  marcată  de  simţirea  înţelegătoare  a harului  lui  Dumnezeu şi a prezenţei Sale lucrătoare: „Nu vezi că este înăbuşit de spini cuvântul care a căzut între spini? Spini sunt plăcerile trupului, bogăţia, slava şi grijile lumeşti! Cel ce simte nevoia cunoaşterii lui Dumnezeu 10  Calist  Catafygiotul,  „Despre  unirea  dumnezeiască  şi  viaţa  contemplativă”, apud  Dumitru  Stăniloae,  „Din  istoria  isihasmului  în  Ortodoxia  Română”, ed. Scripta, 1992, p. 96. 

11 Panayotis Nellas, „Omul – animal îndumnezeit”, ed. Deisis, 1994, p. 23. 

12  Sfântul  Grigorie  Palama,  „Către  Ioan  Gavras”,  în:  „Epistole  Dogmatice”  I, ed. Anastasia, 2009, p. 53. 

13  Sfântul  Vasile  cel  Mare,  „Tâlcuire  duhovnicească  la  Psalmi”,  ed.  I.B.M.  al B.O.R., 2006, p. 137. 

va trebui să fie în afară de toate acestea, să se elibereze de patimi şi aşa să primească cunoaşterea lui Dumnezeu”14. 

Logica  luptei,  a  afirmării  de  sine  în  detrimentul  comuniunii, starea  de  scindare  a  firii  este  copleşită  de  puterea  tainei  divine,  ce lucrează   isihia,  unind  în  bine  după  o  potrivire  iconică  părţile  fiinţei create  şi  pe  aceasta  cu  Dumnezeu:  „...  făcătorul  de  pace  e  în  mod principal cel ce duce războiul dintre duh şi trup din sine la o armonie paşnică, când nu mai e lucrătoare legea trupului, care luptă împotriva legii minţii, ci cea din urmă supusă împărăţiei mai bune se face slujitoare  a  poruncilor  dumnezeieşti.  Dar  să  nu  socotim  că  cuvântul  ne sfătuieşte  să  cugetăm  viaţa  celor  ce  înfăptuiesc  binele  în  doime,  ci odată ce a fost surpat dintre noi peretele cel din mijloc al răutăţii des-părţitoare15,  cei  doi  se  fac  unul,  crescând  împreună  prin  unirea  în bine”16. 

Vieţuitorul  isihast  trăieşte  cu  încredinţarea  în  binele  sădit  în firea  creată,  ce  o  orientează  spre  Dumnezeu,  chiar  şi  atunci  când apare  răvăşită  de  starea  de  cădere:  „Din  moment  ce  am  primit porunca să iubim pe Dumnezeu, avem împlântată şi puterea iubirii, din momentul primei creări a noastre... Această frumuseţe a iubirii lui  Dumnezeu  nu  se  poate  vedea  cu  ochii  trupeşti,  ci  se  poate pricepe  numai  de  către  suflet  şi  de  minte;  la  sfinţii  pe  care  i-a luminat a lăsat în ei îndemnul de nesuportat al iubirii”17. 

Plasticitatea  iconică a  fiinţei  umane  este  întruchipată  prin  condiţia ei de  hotar între cele sensibile şi cele inteligibile: „această putere de imaginaţie a sufletului devine... un hotar [ methorion] între minte/ 

inteligenţă şi simţire/sensibilitate”18, după cum omul este un hotar între cele create şi cele necreate. Paradoxal, încercările vieţii constituie  la  rândul  lor  un  mediu  de  revelare  a  iubirii  divine,  un  prag  al saltului  peste  prăpastia  căderii  în  braţele  iconomiei  divine,  căci 

„iubirea  lui  Dumnezeu  faţă  de  om  se  face  cunoscută  ca  minunată 

când se arată în mijlocul împrejurărilor care-i întrerup nădejdea”19. 



14 Ibid., p. 191. 

15 Efes. 2, 14. 

16 Sfântul Grigorie al Nyssei, „Despre Fericiri”, ed. I.B.M. al B.O.R., 2009, p. 118. 

17 Sfântul Vasile cel Mare, „Scrieri”, II, „Asceticele”, ed. I.B.M. al B.O.R., 1989, p. 221. 

18 Sfântul Grigorie Palama, „Fecioara Maria şi Petru Athonitul – prototipuri ale vieţii isihaste şi alte scrieri duhovniceşti”, ed. Deisis, 2005, p. 256. 

19  Calist  şi  Ignatie  Xanthopol,  „Cele  100  de  Capete”,  în  „Filocalia  Sfintelor Nevoinţe ale Desăvârşirii”, vol. 8, ed. Humanitas, 2002, p. 178. 

Pregustarea odihnei eshatologice orientează simţirea umană în miezul vâltorilor vieţii: „Dar Domnul, ţinând seama de slăbiciunea firii, vesteşte de mai înainte celor slabi care este sfârşitul luptei, ca prin nădejdea Împărăţiei să biruiască cu uşurinţă simţirea trecătoare a  durerilor”20,  dând  încredinţare  de  ajutorul  de  sus:  „Ai  văzut  că 

nimeni nu are mai multă linişte ca cel ce se bucură de ajutorul cel de sus?”21. 

Smerenia este liantul ce ţine unit trupul virtuţilor: „Să punem, ca temelie faptelor noastre bune, smerenia, ca să zidim cu trăinicie virtutea.  Atunci  e  adevărată  virtute,  când  virtutea  e  unită  cu  smerenia. Omul, care pune virtuţii această temelie, poate înălţa clădirea virtuţii la orice înălţime vrea. Smerenia dă cea mai mare tărie; este zidul cel nedoborât, este turnul cel nebiruit. Smerenia ţine întreaga clădire a virtuţii şi n-o lasă să cadă nici de lovitura  ploilor, nici de furia vânturilor”22. 

Temeiul iconic al smereniei înseşi este modelul chenozei hristice,  dragostea  jertfelnică  ce  descoperă  condiţia  de  altar  a  fiinţei umane,  deschisă  pogorârii  divine  şi  împărtăşirii  de  cele  dumnezeieşti: „Să redăm chipului Dumnezeiesc din noi ceea ce este după 

chipul  lui  Dumnezeu,  să  ne  cunoaştem  adică  vrednicia,  să  redăm cinstea  modelului  nostru  original,  să  cunoaştem  puterea  tainei  şi pentru ce a murit Hristos. (...) Fiecare să dea toate, fiecare să aducă 

prinos toate Celui  ce  S-a  dat  pe  Sine  preţ  şi  răscumpărare pentru noi. Nimic însă nu va da fiecare de un aşa de mare preţ, decât ca pe sine însuşi devenit înţelegător al tainei şi făcut pentru Hristos toate câte  S-a  făcut  El  pentru  noi”23.  Libertatea  însăşi  are  ca  punct  de plecare dragostea, dăruirea de sine reciprocă, întrucât  „...dragostea supune  pe  cei  liberi  unul  altuia  şi  asigură  libertatea  fiecăruia,  cu alegere personală”24. 

În  pragul  tainei,  conştiinţa  umană  realizează  distincţia  dintre creat  şi  necreat,  distanţa  asimetrică  ( diastema)  ce  poate  fi  depăşită 

numai  de  pogorârea  divină  iubitoare,  ce  acoperă  toate  separările 20 Sfântul Grigorie al Nyssei, „Despre Fericiri”, ed. I.B.M. al B.O.R., 2009, p. 124. 

21  Sfântul  Ioan  Gură  de  Aur,  „Scrieri”,  Partea  a  Doua,  „Omilii  la  Facere”  II, ed. I.B.M. al B.O.R., 1989, p. 191. 

22 Ibid., p. 26. 

23 Sfântul Grigorie de Nazianz, „Opere Dogmatice”, ed. Herald, 2002, pp. 116-117. 

24 Sfântul Vasile cel Mare, „Scrieri”, II, „Asceticele”, p. 43. 

din  creaţie  şi  pe  care  omul  o  întâmpină  cu  dor  dumnezeiesc.  Are loc atunci o oprire în pragul altarului de taină al împărtăşirii divine, o oprire cu frică şi cutremur în faţa a ceea ce e mai presus de minte şi de cuvânt, o oprire în închinare ce exprimă o atitudine de încredinţare de sine purtării de grijă divine şi de primire cu toată fiinţa a darului iubirii Sfintei Treimi: „Se poate întâmpla că cei ce petrec în lume pot opri patimile şi săriturile de la una la alta sau se pot opri din gândirea la ele după cuvântul: ‘Opriţi-vă şi cunoaşteţi’25”26. 

Cunoaşterea în sensul cel mai adânc îşi află miezul plecând de la  o  stare  de  trezvie  receptivă  la  lucrările  dumnezeieşti:  „Cele  văzute  au  nevoie  de  o  privire  atentă,  de  aceea  'caută spre' (privesc). 

Iar cele raţionale au nevoie de o raţiune (cuvânt) detaliată, de aceea 

'socotesc'. Doar că trebuie mai întâi să cauţi spre lucrările Domnului şi atunci [abia] înaintezi spre contemplarea lor”27. 

O privire curăţită şi luminată regăseşte ca o arheologie iconică 

chipurile  lumii  din   gândul  lui  Dumnezeu,  întrezărind  consistenţa logosică  a  zidirii:  „Cel  ce  nu  rămâne  întru  închipuirile  cele  văzute prin  simţuri,  ci  cearcă  după  minte  pe  cuvintele  lor,  ca  pe  nişte închipuiri  înţelegătoare,  ori  şi  cuvinte  (logoi,  icoane)  ale  simţirilor vede pe zidiri, unul ca acesta se învaţă cum că nimic din cele văzute nu este necurat, fiindcă ‘Toate s-au înfiinţat bune foarte’”28. 

Imaginea  asupra  lumii  se  iconizează  treptat,  prin  luminări succesive, odată cu aşternerea razelor harului în înţelegerea umană 

conturându-se  chipul  de  taină  ce  atrage  spre  împlinire  creaţia,  în unire cu Arhechipul ei dumnezeiesc: „Iată luminări care ne strălu-cesc parţial şi ordinea teologiei, pe care ar fi mai bine s-o păzim şi noi,  nici  arătându-le  deodată,  nici  ascunzându-le  până  la  sfârşit. 

Căci a le arăta deodată este nedibăcie şi lipsă de tact, iar ascunderea lor  până  în  sfârşit  este  ateism  şi  nelegiuire,  arătarea  lor  deodată 

fiind  în  stare  să  lovească  pe  cei  străini  de  noi,  iar  ascunderea  lor până la sfârşit fiind în stare să înstrăineze de noi pe cei ai noştri”29. 



25 Ps. 45, 10. 

26  Calist  şi  Ignatie  Xanthopol,  „Cele  100  de  Capete”,  în  „Filocalia  Sfintelor Nevoinţe ale Desăvârşirii”, vol. 8, ed. Humanitas, 2002, p. 219. 

27 Sfântul Vasile cel Mare, „Comentariu la Cartea Profetului Isaia”, ed. Basilica, 2009, p. 186. 

28 Sfântul Maxim Mărturisitorul, în „Filocalia”, vol. 1, ed. Universalia, 2001, p. 388. 

29 Sfântul Grigorie de Nazianz, „Cele cinci Cuvântări despre Dumnezeu”. 

Sensibilitatea umană primeşte prin credinţă semnele purtării de grijă  dumnezeieşti,  urmând  insuflărilor  harului:  „Semnul  numai atunci se poate numi astfel, când lucrul al cărui tip îl închipuie se va vedea pe lângă tine, adică credinţa”30. Şi chiar dacă iconomia dumnezeiască  rămâne  de  necuprins  cu  mintea,  conştiinţei  omeneşti  îi rămâne să răspundă printr-o atitudine doxologică infinitului tainei: 

„Dumnezeul  păcii  şi  al  Universului  depăşeşte  cu  mult  puterea noastră  de  înţelegere.  De  aceea,  trebuie  să  privim  cele  legate  de Dumnezeu cu credinţă şi evlavie. Iar când  limba nu are putere să 

spună cu exactitate ceea ce trebuie despre Dumnezeu, atunci să Îl slăvim,  pentru  că  este  atât  de  mare,  încât  nu  poate  fi  cuprins  de gândirea şi de raţiunea noastră”31. 

Cunoaşterea lui Dumnezeu se arată a fi în mod esenţial una de taină, participativă, după cum remarcă Gabriel Marcel: „... există cu adevărat o taină a cogniţiei; cunoaşterea ţine de o participare la cele ale fiinţei de care nici o epistemologie nu poate da seamă, deoarece o presupune în mod continuu”32. 


2 

În lucrarea  Seminarium Kondakovianum, Recueil d’ Études, Arheologie. 

 Istoire  de  l’Art.  Études  Byzantines,  vol.  VIII33,  monahul  Vasile Krivochéine  prezintă  „Învăţătura  ascetică  şi  teologică  a  Sfântului Grigorie Palama”. 

Autorul înfăţişează în textul amintit baza ascetico-gnoseologică 

a sistemului teologic palamit, plecând de la valorificarea zestrei răsă-ritene  a  teologiei  apofatice,  în  buna  tradiţie  a  unor  sfinţi  precum Grigorie de Nyssa şi Dionisie Areopagitul. Imposibilitatea cunoaşterii raţionale a lui Dumnezeu este afirmată printr-un accent supra-afirmativ,  căci  Dumnezeu  transcende  însuşi  abisul  necunoaşterii, fiind „mai presus de orice denumire şi orice obiect imaginabil”. De 30 Sfântul Ioan Gură de Aur, „Omilii la epistolele pauline”, 1, „Omilii la Epistola către Romani”, ed. Christiana, 2005, p. 133. 

31  Sfântul  Ioan  Gură  de  Aur,  „Problemele  vieţii”,  ed.  Cartea  Ortodoxă/ 

Egumeniţa, f.a., pp. 371-372. 

32 Gabriel Marcel, „Being and Having”. 

33  Institutul  Kondakov,  Praga,  1936,  pp.  99-151.  Mulţumim  pentru  traducerea pasajelor citate din acest studiu dr. teol. Gheorghe Zapotinski. 

aceea,  remarcă  Krivochéine,  „adevărata  cunoaştere  a  lui  Dumnezeu nu poate fi atinsă nici pe calea cercetării lumii create, nici prin intermediul activităţii intelectuale a gândirii umane”, iar „teologhisirea şi filozofarea cea mai rafinată şi mai abstractă nu pot oferi o autentică 

vedere a lui Dumnezeu şi o relaţie cu El”. Acest lucru nu face însă 

imposibil accesul la cunoaşterea lui Dumnezeu, dată fiind viziunea despre alcătuirea iconică a omului, creat după chipul lui Dumnezeu, ca o „lume mare (cuprinsă) într-una mică (...), concentrarea în una a tot ceea ce există, cununa creaţiei lui Dumnezeu”. 

În  vederea  apropierii  de  Creator,  Sfântul  Grigorie  Palama îndeamnă  „să  dobândim  faptele  pocăinţei,  smerenia  înţeleaptă, umilinţa şi plânsul duhovnicesc, inimă blândă  şi plină de îndurare, care  iubeşte  adevărul  şi  năzuieşte  către  purificare...  căci  Împărăţia lui Dumnezeu, mai exact, Împăratul Ceresc... este înlăuntrul nostru, şi  noi  trebuie  să  ne  alipim  mereu  de  El  prin  fapte  de  pocăinţă, iubindu-L,  în  măsura  în  care  putem,  pe  Cel  ce  ne-a  iubit  atât  de mult”. 

Mai  mult,  sfântul  Grigorie  pune  în  lumină  importanţa  covâr-şitoare  a  puterii  rugăciunii,  care  constituie  în  modul  cel  mai  viu 

„legătura făpturilor raţionale cu Creatorul”. Înălţarea spre Dumnezeu a minţii are loc printr-o întreită acţiune de unificare, într-un proces de  iconizare  atras  de  dragostea  Treimică:  „Când  unitatea  minţii devine  întreită, rămânând  unitară,  atunci  ea  se  uneşte  cu  Unitatea Treimică Dumnezeiască”. 

Vasile Krivochéine explică această întreită acţiune a minţii prin faptul  că  „mintea,  împrăştiată  de  obicei  spre  obiectele  exterioare (prima acţiune), se întoarce în sine (a doua acţiune)  şi de acolo se ridică în rugăciune către Dumnezeu (a treia acţiune)”. În acest fel, după  cuvântul  Sfântului  Grigorie,  „unitatea  minţii  devine  întreită, aflându-se unitară, în adresarea sa către sine şi în înălţarea prin sine către Dumnezeu”. 

Acţiunile  minţii  sunt  descrise  ca  „înfăşurare”,  întoarcere  spre sine şi „întinderea ei în sus” în rugăciune, prin care „atinge ceea ce nu  poate  fi  spus  prin  cuvinte”  şi  „gustă  veacul  viitor”.  Centrală 

pentru  stabilitatea  înaintării  mystagogice  este  vederea  păcătoşeniei inimii, ce se descoperă odată cu starea de iluminare, cunoaşterea lui Dumnezeu  realizându-se  doar  în  urma  purificării  „(puterii  de) acţiune  prin  nevoinţă,  a  celei  de  cunoaştere  prin  vedere  şi  a  celei contemplative prin rugăciune”. 

În  lucrarea  isihastă,  ni  se  spune,  „este  nevoie  nu  doar  de  o atingere  duhovnicească  rodnică  a  acţiunii  întreite  a  minţii,  ci  de şederea continuă  şi  îndelungată  în această acţiune, care dă naştere la  o  anume  „simţire  înţelegătoare”.  Menţinerea  în  permanenţă  a minţii „în limitele trupului” (privit ca „templu al Duhului Sfânt” şi 

„locaş al  lui Dumnezeu”) constituie o modalitate de  centrare iconică 

în rugăciune. 

Natura  raţională  şi  cuvântătoare  a  sufletului  are  pecetea treimică a minţii (raţiunii,  nous), cuvântului ( logos) şi duhului dătător de viaţă, creată fiind după chipul  lui Dumnezeu; condiţia trupului creat  odată  cu  sufletul  nu  este  „o  piedică,  ci  motiv  pentru manifestare (descoperire)”. 

Sfântul  Grigorie  Palama  are  în  vedere  aşa-numita  rugăciune 

„iconică” a minţii şi metodele ei, pe urmele sfinţilor „Ioan Scărarul (sec. VI) şi Isihie Sinaitul (sec. VII-VIII)”, învăţătură prezentată cel mai  amănunţit  în  „cuvântul  Preacuviosului  Simeon  Noul  Teolog despre  trei  moduri  ale  rugăciunii  (începutul  sec.  XI),  la  Nichifor Monahul (sec. XIII) şi la Preacuviosul Grigorie Sinaitul (sec. XIV)”. 

Sfântul  Grigorie  reliefează  importanţa  în  rugăciune  a  trupului, oprindu-se  asupra  a  două  procedee  ajutătoare,  şi  anume  „unirea rugăciunii  cu  respiraţia,  mai  exact  cu  inspiraţia,  prin  intermediul căreia se uşurează păstrarea minţii în lăuntrul omului şi unirea ei cu inima  şi,  în  al  doilea  rând,  adoptarea  de  către  cel  ce  se  roagă,  în timpul  rugăciunii,  a  cunoscutei  poziţii  exterioare  a  corpului,  de obicei  şezând,  cu  capul  înclinat  în  jos  şi  privirea  îndreptată  spre piept…”. 

Scopul  acestei  adunări  de  sine  iconice  este  de  a  ţine  mintea neîmprăştiată lăuntric, în zona inimii, centrul duhovnicesc al fiinţei, întru care omul, regăsindu-şi chipul, demnitatea şi menirea, trăieşte conştient  starea  înaintea  lui  Dumnezeu.  Adunarea  minţii  într-o 

„dobândire unică” (după terminologia lui Dionisie Areopagitul) are loc în urma unei lucrări stăruitoare, exercitate prin multă dragoste şi  răbdare,  marcate  de  concentrarea  atenţiei,  potenţate  şi  de  o anume poziţie a trupului, „încovoiat şi smerit; rugându-se în acest fel,  omul  se  aseamănă  măcar  la  înfăţişarea  exterioară  cu  vameşul, care nu îndrăznea să-şi ridice ochii la cer, sau proorocului Ilie, care şi-a aşezat în timpul rugăciunii capul pe genunchi”. 

În această poziţie, observă Krivochéine, „există ceva ce favori-zează acea mişcare circulară a minţii, despre care vorbeşte Dionisie 16 

Areopagitul.  Ca  urmare  a  acestora   înfăţişarea  exterioară  (το  έξω 

σχήμα), adică adoptarea unei oarecare poziţii în  timpul rugăciunii, este folositoare, conform convingerii Sfântului Grigorie Palama, nu doar pentru cel ce începe să înveţe rugăciunea minţii, ci  şi pentru cei care au progresat mai mult în această lucrare”. 

Unirea  cu Dumnezeu presupune transcenderea  de  sine  şi atingerea necunoaşterii celei mai presus de cunoaştere, a isihiei dumnezeieşti,  adevărata  nevoinţă  fiind  „ascensiunea  către  adevărata  contemplare  şi  cunoaştere  a  lui  Dumnezeu...  doar  ea  este  indicatorul adevărat  al  sănătăţii  sufletului,  căci  oricare  altă  virtute  este  doar medicament, care vindecă neputinţele sufletului... dar contemplarea este rodul unui suflet sănătos... prin ea se îndumnezeieşte omul, nu pe calea ascensiunii de la raţiune sau de la lumea vizibilă cu ajutorul analogiei  îndoielnice...  ci  ascensiune  în  linişte  totală  (tăcere)”,  căci prin  intermediul  ei  ne  atingem  într-un  oarecare  fel  de  natura (Dumnezeiască) fericită şi neatinsă. Şi, în acest fel, cei ce şi-au purificat  inima prin  intermediul  sfintei  linişti  (tăceri)  şi  amestecându-se într-un  mod  cu  neputinţă  de  descris  cu  Lumina,  mai  presus  de sentimente şi minte, văd în sine pe Dumnezeu, ca în oglindă”. 

Modelul iconic al sfintei isihii şi al rugăciunii minţii este întruchipat de rugăciunea Maicii Domnului, care, în cuvintele Sfântului Grigorie Palama,  „a unit mintea cu Dumnezeu prin îndreptarea ei către  sine  însăşi  prin  atenţie  şi  rugăciune  Dumnezeiască  neîncetată... situându-se mai presus de roiul gândurilor, şi în general, mai presus  de  orice  chip.  Ea  a  deschis  o  cale  spre  cer,  nouă  şi inexprimabilă, (...) tăcerea minţii (νοήτήν σιγήν)... Ea vede slava lui Dumnezeu  şi  s-a  concentrat  cu  totul  spre  harul  divin,  cu  totul nesupus puterii simţurilor, (arătând prin Sine) o privelişte sfântă şi dragă pentru sufletele şi minţile curate”. 

După  Sfântul  Grigorie,  un  moment  esenţial  al  vieţii  isihaste este aşa-numita „oprire a gândului lumesc”, uitarea celor inferioare, vederea  tainică  a  celor  superioare,  nevoinţa  separării  transcendentale  sau  a  desprinderii  gândurilor  în  direcţia  a  ceva  mai  bun decât ele... În fapt, apropierea de Dumnezeu cere, spre evitarea unei inflaţii  sau  identificări  amăgitoare,  acest  moment  al  conştientizării distincţiei transcendentale între creat şi necreat, în care vezi ce este cu adevărat creaţia înaintea lui Dumnezeu. Transcenderea lumii nu înseamnă  aici  eliminarea  sau  părăsirea  ei,  ci  este  un  moment  al 17 

contemplării  în  care  realizezi  abisul  dintre  Dumnezeu  şi  creaţie, nimicul  din  care  creaţia  a  luat  fiinţă  şi  darul  dumnezeiesc  de  la hotarul veşniciei. 

Krivochéine remarcă abordarea gnoseologică a Sfântului Grigorie, care  „opune  cunoaşterea  intelectuală  unilaterală,  netemeinică  în lucrarea  de  cunoaştere  a  lui  Dumnezeu,  cunoaşterii  mai  presus  de raţiune,  caracteristică  omului  care  s-a  iluminat  în  întregime  cu întreaga sa  fiinţă  şi care  a  atins  unirea cu  Dumnezeu.  Această  idee despre  caracterul  unitar  al  cunoaşterii  lui  Dumnezeu  este  foarte caracteristică  pentru  toată  învăţătura  Sfântului  Grigorie  Palama.  O 

altă  caracteristică  a  învăţăturii  sale  ascetic-gnostice  este  îmbinarea ideii  incomprehensibilităţii  şi  inaccesibilităţii  lui  Dumnezeu  cu afirmarea  posibilităţii  atingerii  unirii  harice  cu  El  şi  a  vederii  Lui nemijlocite”. 

Sfântul  Grigorie  Palama  exprimă  prin  învăţătura  sa  despre esenţa  şi  energiile  Dumnezeului  Treimic  afirmarea  antinomică  a totalei transcendenţe a lui Dumnezeu în raport cu lumea odată cu revelaţia Sa către lume, caracterul imanent al prezenţei sale reale în lume.  Mai  mult,  „înseşi  noţiunile  de  existenţă  şi  esenţă  nu  pot  fi folosite, strict vorbind, cu referire la Dumnezeu, pentru că este mai presus  şi  întrece  orice  existenţă  gândită  de  către  noi  (relativă  şi creată)”.  Ca  urmare,  observă  Krivochéine,  „Sf.  Grigorie  Palama preferă să se folosească, vorbind despre Dumnezeu în Sine, în loc de  cuvântul   esenţă  (ουσίά)  exprimarea   supraesenţă  (υπερουσιόης), caracterizându-o în acelaşi timp cu astfel de determinări apofatice ca  tainică (ή έν κρυφοίς),  fără început,  ascunsă”. 

„Însă,  concomitent  cu  acest   fără  început   al  lui  Dumnezeu, Sf. Grigorie Palama afirmă ceea ce el numeşte  provenienţa Sa (πρόδς, înaintare),  un  oarecare  act  atemporal  al  lui  Dumnezeu,  prin  intermediul căruia El, din starea sa  ascunsă, se descoperă lumii, se arată şi, în acest fel, se face într-o oarecare măsură accesibil (vădit) creaturii, care se împărtăşeşte de această manifestare Dumnezeiască, sau, după 

cum se exprimă Sfântul Grigorie Palama, de  energii, în timp ce starea  

 fără început este determinată prin cuvântul  esenţă (ουσίά)”. 

În acelaşi timp, suntem atenţionaţi, termenii „esenţă” şi „natură” 

„nu pot fi folosiţi în sens propriu pentru Dumnezeu  în Sine Însuşi, ci doar pentru manifestările  Sale”,  însă  „această  denumire convenţio-nală a lui Dumnezeu cu cuvintele  esenţă şi  natură şi  existenţă poate fi 18 

îndreptăţită  însă  prin  faptul,  că  orice  natură  creată  sau  existenţă 

devine existentă doar după împărtăşirea cu energiile Dumnezeieşti”. 

Caracterul  supra-ontologic  al  afirmării  lui  Dumnezeu  mai presus  de  hotarele  existenţei  cere,  „pentru  înţelegerea  corectă  a acestei  antinomii,  că  prin  ea  nu  se  afirmă  doar  posesia  de  către Dumnezeu a  esenţei şi  energiilor, care se diferenţiază în mod obiectiv una de cealaltă, ci se arată mereu  indivizibilitatea (τό άχώρριστον), nu doar gândită, ci şi reală”. 

Potrivit  lui  Krivochéine,  „pentru  înţelegerea  corectă  a  învăţăturii  Sf.  Grigorie  Palama  despre   esenţă  şi  energiile   Dumnezeirii  trebuie să  ţinem minte mereu, că această Dumnezeire mai  presus de orice înţelegere şi inexprimabilă în Sine Însuşi este Dumnezeirea în Trei  Ipostasuri.  Manifestarea  şi  descoperirea  Lui  sunt  energiile Dumnezeirii  Una  în  Trei  Ipostasuri”.  Spune,  aşadar,  Sfântul Grigorie: „Având în vedere faptul, scrie el în altă parte, că Tatăl şi Fiul  şi  Sfântul  Duh  sunt  unul  în  altul  în  mod  neamestecat  şi nedespărţit,  ştim  că  ei  posedă  exact  aceeaşi  mişcare  şi  energie. 

Viaţa şi puterea pe care o are Tatăl nu este altceva decât are Fiul, astfel  încât  El  (Fiul)  are  aceeaşi  viaţă  şi  putere  împreună  cu  El (Tatăl); astfel şi Duhul Sfânt”. 

Mai  mult,  potrivit  învăţăturii  Sf.  Grigorie  Palama  „întregul Dumnezeu  se  descoperă  în  totalitate  în  fiecare  dintre  energiile  lui (aceasta  reiese  din  indivizibilitatea  Sa)”.  „Ne  împărtăşim  şi-l  gândim pe întregul Dumnezeu prin fiecare dintre energii, scrie despre aceasta  Sf.  Grigorie  Palama,  căci  netrupescul  este  neîmpărţit trupeşte”.  În  acest  fel,  remarcă  Krivochéine,  Sfântului  Grigorie Palama (ca şi lui Dionisie Areopagitul) îi era străină ideea întâlnită 

în  filosofia  neoplatonică  despre  micşorarea  Dumnezeirii  în  manifestarea Sa către lume. Iar dacă uneori el fundamentează esenţa şi energia  ca  Dumnezeire   aflată  mai  sus  (ύπερκειμένη)  şi   aflată  mai  jos (ϋφειμένη),  atunci  prin  această  exprimare  areopagitică  exprimă  nu ideea despre micşorarea lui Dumnezeu în energiile sale, ci, că esenţa, care este cauză a energiei, trebuie examinată ca ceva mai presus”. 

De altfel, ni se spune, „deosebirea dintre esenţă şi energie are un cu totul alt caracter decât deosebirile obişnuite ale lumii create, determinate logic şi clasificate. Aici trebuie să ne amintim în special despre  antinomismul  teologiei  noastre,  care  nu  se  încadrează  

în  limitele  logice  obişnuite.  Aici  trebuie,  conform  exprimării 19 

Sf. Grigorie Palama, să teologhisim, astfel încât unind să deosebim dumnezeiescul  şi  să  deosebim  unindu-l”;  astfel,  „nici  unitatea  nu alungă  deosebirea,  nici  deosebirea  nu  neagă  unitatea  deplină,  însă 

nici una nici cealaltă dintre cele examinate nu va putea să se vatăme una de la cealaltă”. 


3 

„Într-o  perioadă  de  inflaţie  verbală,  care  nu  face  decât  să 

agraveze  urâta  singurătate,  numai  omul  păcii  rugătoare  poate  să 

mai  vorbească  celorlalţi,  să  arate  cuvântul  devenit  chip,  privirea devenită  prezenţă”34.  Căci  aşa-zisa  eră  a  comunicării  „globale”,  în care ne ducem viaţa astăzi – ni se sugerează – e pândită de primej-dia  fatală  a  însingurării,  prin  incomunicabilitate.  În  acest  context, isihasmul  – contrar a ceea ce pare că spune cuvântul: o practică a rugăciunii  solitare  –  poate  deveni  mai  actual  decât  oricând,  el venind în întâmpinarea dezideratului de a depăşi izolarea spirituală. 

Pentru  exemplificare,  amintim  cuvintele  sfântului  Serafim  de Sarov:  „Dobândeşte  pacea  interioară  şi  o  mulţime  de  oameni  îşi vor găsi mântuirea lângă tine”. 

Divergenţa dintre teologia harismatică şi teologia scolasticilor, aşa cum s-a conturat aceasta în disputa dintre scolastici şi palamiţi, separă două concepţii gnoseologice care sunt definitorii, în genere, pentru modul în care omul se raportează la lume şi la Dumnezeire. 

Ridicarea  de  la  cele  sensibile  la  „sensuri  şi  teoreme”,  cu  ajutorul intelectului  şi  prin  conceptele  universale  ale  sufletului  raţional, defineşte demersul scolastic,   filosofic întemeiat. 

Teologia „cuvintelor” acordă un rol predominant, chiar înteme-ietor în planul cunoaşterii, cuvintelor, silogismelor şi demonstraţiilor, altfel spus operaţiilor ce ţin de intelectul nostru natural. Prin forţa şi versatilitatea acestuia se exercită cugetul analogic, al cărui neajuns a fost, nu de puţine ori, sesizat de către criticii metodei respective, aplicată în spaţiul teologiei, ca de pildă cu privire la rezultatul unei imagini statice a divinităţii (o veşnicie statică, obţinută prin metoda analogiei). 

Metodologia  dublă  a  scolasticilor,  cu  invocarea  sacrificării raţionalului  ( sacrificium  intellectus),  ajunge  să  surpe  temelia  unităţii 34 Paul Evdokimov, „ Rugăciunea în Biserica de Răsărit”, Polirom, Iaşi, 1996, coperta IV. 

funcţionale  dintre  lucrurile  sensibile  şi  cele  inteligibile,  pe  care  a invocat-o  sfântul  Grigorie  Palama.  Acesta  a  distins  între  ştiinţa teologică  şi  vederea lui Dumnezeu, care înseamnă  mai mult decât cunoaşterea lucrului, fiind vorba în chip mistic de „posedarea” lui. 

În starea de îndumnezeire, în omul devenit subiect al harului dumnezeiesc, simţurile şi intelectul se transformă radical, astfel încât  – 

se arată – „lumina necreată se vede şi se înţelege de la sine”. 

În  contemporaneitate,  spre  orizontul  acestei  afirmaţii  trimit cugetări  de  genul:  momente  radical  diferite,  chiar  sisteme  de  idei opuse între ele din istoria spiritualităţii occidentale, pot fi incluse şi armonizate într-o paradigmă definitorie pentru civilizaţia occiden-tală în ansamblul ei (acoperind şi Răsăritul creştin, şi cu precădere), care,  se  spune,  este  o  spiritualitate  animată  de  aspiraţia  spre schimbarea subiectului ca o condiţie a accederii la adevăr. Adevărul va fi dat unui subiect restaurat, sau nu va fi dat deloc. 

Nu numai şi nu atât de instrumente sofisticate de cunoaştere are nevoie omul spre a cunoaşte (în acest caz, determinat fiind de teoria adevărului  corespondenţă  şi  de  raţiunea  ca  absolută  justificare  a propoziţiilor), ci de a fi altfel, el însuşi, un alt subiect, poate unul mai 

„răbdător”.  În  Hristos,  prin  transmutarea  trupului,  înduhovnicirea naturii,  restaurarea  radicală  şi  integrală  a  omului ne-au  fost  date  în mod real şi culminativ, nu doar ca o aspiraţie vagă şi teoretică. 

În disputa sa cu Grigorie Palama, Varlaam încerca să argumen-teze că prin  ştiinţă omul restabileşte în sine chipul lui Dumnezeu. 

Astfel,  el  atribuia  ştiinţei  puterea  de  a  dezrădăcina  din  suflet răutatea  şi  patima,  care  originează  în  neştiinţă.  Grigorie  Palama respinge o asemenea opinie, afirmând că în cazul în care  ştiinţa şi filosofia  tind  să  preia  în  mod  ilicit  funcţiile  harismatice,  atunci filosofia devine „miere amestecată cu cucută”. Palamiţii stabilesc o ordine  între  teologia  harismatică  şi  cea  ştiinţifică,  subordonând-o pe ultima celei dintâi. În privinţa valorii  ştiinţei, Palama afirmă că 

judecata nu e rea întrucât e judecată, ci întrucât e întrebuinţată rău. 

După  cum  comentează  Dumitru  Stăniloae,  parafrazându-l  pe Palama,  „chiar  şi  mintea  demonilor,  întrucât  e  minte,  e  bună,  dar întrucât face întrebuinţare rea de ea, e rea. Ea cunoaşte mai bine ca noi măsurile universului, cursul şi conjuncţiunile corpurilor cereşti, dar nefolosind cu pietate cunoştinţele, e minte rea şi întunecată”35. 



35 „ Viaţa şi învăţătura Sfântului Grigorie Palama”, ed. Scripta, 1993, p. 30. 

Rugăciunea  reprezintă  miezul  trăirii  isihaste,  după  îndemnul sfântului  apostol  Pavel:  „ Rugaţi-vă  neîncetat”.  Îndemnul  de  a  intra fiecare în cămara sa şi a închide uşa, rugându-ne Tatălui în ascuns, e o chemare spre a intra în noi înşine şi a face aici un altar: „ Locul tainic este inima omenească”. „Pentru a auzi Glasul Cuvântului, trebuie să ştim să-I ascultăm tăcerea, să o învăţăm mai ales, căci este  graiul veacului care va să vină.  Pacea sufletului este superioară chiar şi cuvântării”36. 

Mistica răsăriteană afirmă o cunoaştere directă şi duhovnicească 

a lui Dumnezeu. Este vorba de acel „Dumnezeu-Subiect ce primeşte rugăciunile” (Dumitru Stăniloae) şi care nu se reduce la un obiect de speculaţie. Principiul central al  isihasmului este evanghelic. La el s-a referit  Nichifor  din  Singurătate,  pustnic  în  secolul  al  XIII-lea  la Athos,  când  a  vorbit  de  „împărăţia  cerurilor  aflătoare  înlăuntrul vostru”. Se pare că Nichifor a fost primul care a împletit rugăciunea lui Iisus cu o metodă de respiraţie. În privinţa acesteia, rolul ei nu este de a dobândi o putere de autocontrol pur fiziologică, ci, aşa cum au arătat vechii părinţi duhovniceşti, este vorba de „a ţine mintea lângă 

suflet, împreună cu aerul inspirat la inimă” (Nichifor Monahul). 

Treptat se va potoli tendinţa de împrăştiere a minţii. Posibilitatea ca  mişcările  trupului  să  fie  sinergice  şi  bine  armonizate  cu  cele  ale duhului  este  acceptată  de  isihaşti,  Palama  afirmând  că  eliberarea  de patimi nu constă în a omorî latura pasională, ci în a o orienta de la cele rele spre cele bune prin participare. Mântuirea este destinată întregului om, îndumnezeit în trup şi suflet. Trupul omului este templul Duhului Sfânt,  în  sine  ca  o  alcătuire  bisericească  vie,  ce  înglobează  cerul  şi pământul, şi oficiază rugăciunea pe altarul inimii. Această lăuntricitate a  trăirii  isihaste  este,  de  fapt,  uşa  de  acces  spre  realitatea  alterităţii 

„celuilalt”, care îşi are locul în afara noastră şi a cărui vedere duhovnicească o putem dobândi numai cu ochii inimii. Astfel, îndemnul de a ne întoarce spre noi înşine şi a ne desface de rătăcirea prin lume, de veacul  care  este  întuneric,  nu  se  traduce  ca  o  separare  de  lume,  ci 

„pentru ca să nu fie nimic comun între noi şi satana”37. 

Un alt principiu al vieţii isihaste este trăirea anticipată a Parusiei în forul  lăuntric38,  o  trăire  înrădăcinată  în  amintirea  neîncetată  a  lui Dumnezeu39. 



36 Paul Evdokimov, „ Rugăciunea în Biserica de Răsărit”, Polirom, Iaşi, 1996, p. 27. 

37  Nichifor din singurătate, Filocalia VII, IBM al BOR, 1977, p. 413. 

38 Vezi sfântul Grigorie Palama, „ Tomul aghioritic”, în Filocalia VII, pp. 11-13. 

39 Vezi Filocalia VII, p. 23. 

Părintele Ghelasie Gheorghe de la Sfânta Mânăstire Frăsinei a realizat  o  renaştere  a  vieţii  isihaste  în  lumina  tradiţiei  monahale carpatine, cu accent iconic şi liturgic. Ucenic al Avvei Arsenie Praja Pustnicul  din  Cheile  Râmeţului,  Avva  Ghelasie  s-a  închinoviat  la mânăstirea Frăsinei, unde a vieţuit şi a slujit mai bine de trei decenii până la mutarea la cele veşnice. 

În centrul practicii isihaste stă taina creaţiei omului după chipul lui Dumnezeu, pecetea treimică a prezenţei divine imprimată prin Arhechipul hristic în conştiinţa umană. 

Simţământul  tainei  învăluie  totul.  Isihasmul  nu  se reduce  la  o simplă  metodă  de  rugăciune,  ajungând  să  cuprindă  întregul  vieţii duhovniceşti.  Aşezarea  omului  înaintea  lui  Dumnezeu  urmează 

modelul  unei  antropologii  iconice,  ce  înaintează  într-o  progresie ritualică spre pregustarea orizontului eshatologic. 

Gestul fundamental al omului înaintea lui Dumnezeu este cel de închinare filială. Trupul  îşi recâştigă în această viziune condiţia de  altar  al  întrupării  dumnezeieşti,  persoana  umană  liturghisind taina unirii creaţiei cu Dumnezeu în Hristos. 

Ca modalităţi de centrare iconică remarcăm pe lângă gestul de închinare, ce reprezintă o taină a asumării filiale, modalităţile de gest iconic,  metanii  şi  închinăciuni,  aşezarea  în  rugăciune  şi  închinare înaintea icoanei Maicii Domnului cu Pruncul Iisus, citirea  Acatistului Maicii Domnului, rugăciunile  Doamne Iisuse... şi  Tatăl nostru… 

Omul  îşi  actualizează  condiţia  sa  liturgică,  de  hotar  între  cele create  şi  cele  divine,  prin  a  cărui  liturghisire  creaţia  îşi  fructifică 

logosul,  condiţia  euharistică.  Răul  a  pătruns  în  lume  ca  un  deficit de participare al făpturii la taina dumnezeiască înscrisă în fiinţa sa. 

Gestul  iconic  ca  modalitate  a  aşezării  conştiinţei  înaintea  lui Dumnezeu neutralizează logica antagonistă a Căderii, a afirmării de sine  în  detrimentul  comuniunii.  Logica  iconică  a  vieţii  este  una participativă, a afirmării reciproce, în care contrarietatea păcatului e topită şi are loc o pregustare a stării de isihie, ca o anticipare a stării eshatologice. 

Întreaga  creaţie  se  dezvăluie  în  dimensiunea  ei  logosică,  ca  o familie  cosmică:  oameni-îngeri-natură,  ce-şi  împlineşte  menirea liturgică în contextul integral al vieţii create. 

Logica iconică este, pe de altă parte, o logică integrală, în care partea  energetică  şi  cea  fiinţială  nu  se  ocultează,  ci  se  evidenţiază 

reciproc. 

În  centrul  practicii  isihaste  stă  taina  naşterii  duhovniceşti, iradiind  din  chipurile  liturgice  amintite.  Memoriile  arhechipale acţionează din profunzimea creaţiei spre regenerarea vieţii în sensul unei  activări  a  sacralităţii  de  creaţie  în  atingere  cu  taina  dumnezeiască.  Taina  vieţii  ne  apare  ca  rod  al  unui  memorial  liturgic  cu origine  în  sânurile  Treimii,  în  binecuvântarea  Tatălui,  înfăptuirea Fiului şi împărtăşirea Duhului Sfânt. 

Dumnezeu  nu  a  creat  nimic  mort.  Totul  are  chip  şi  viaţă, constând  din  părtăşie  la  taină.  De  aici,  respectul  faţă  de  valoarea fundamentală  a  vieţii,  sau  importanţa  dată  ştiinţei  vieţii  ca  ştiinţă 

fundamentală. 

Comunicarea între formele de viaţă are o profundă consistenţă 

liturgică şi de transmitere a memorialului iconic. 

Aşa  cum  subliniază  părintele  Ghelasie,  rugăciunea  iconică 

tinde spre transcenderea câmpului fenomenal, energetic,  şi odihna în isihia de suflet, în planul transcendental al conştiinţei, duhului şi limbajului de suflet:  „Mistica  „vrea să deştepte sufletul, să vadă el însuşi realitatea”, nu prin „ferestrele ceţoase ale corpului”. Fixaţi-vă 

bine „realităţile”. Sufletul este fiinţa-persoana noastră adevărată. Iar corpul  este  „har”  energetic  de  suflet  creat.  Sufletul  are  vorbire-limbaj  de  foc-duh,  dincolo  de  limbajul  minţii  energetice.  Esenţa sufletului este vorbirea-limbaj de foc-duh şi „esenţa corpului” este 

„gîndirea-mintea-legea-raţiunea”.  Aici,  filozofii  se  încurcă.  Uitînd de  suflet  ca  viu  de  sine,  îl  cred  „mintea-legea-raţiunea”  corpului. 

Mistica „descoperă” că sufletul este „dincolo de minte”, este duh-foc spiritual pur”. 

Înstrăinarea  de  Dumnezeu  a  creaţiei  a  dus  la  tulburări  în ordinea internă a zidirii, vindecate prin reacordarea la taina Logosului  divin  şi  prin  reactualizarea  potenţialului  logosic  al  făpturii, odată cu participarea la taina universală a învierii lui Hristos. 

Răul ce a pătruns în zidire nu poate fi învins decât prin taina Crucii,  prin  care  memoriile  păcatului  sunt  transfigurate  şi  sufletul dobândeşte antidotul învierii. 

Medicina  isihastă  urmăreşte  tămăduirea  integrală  a  persoanei umane  în  unire  cu  Arhechipul  divin,  prin  participare  liturgică, psihoterapie creştină, mobilitate, dietoterapie. 

Momentul  întâlnirii  cu  Dumnezeu  este  întâmpinat  cu  conştiinţa  profundă  a  distincţiei  între  creat  şi  necreat,  de  la  hotarul veşniciei. Unirea dumnezeiască păstrează astfel identităţile, dând o adâncime iconică chipurilor. 

Părintele Ghelasie remarcă legat de specificul misticii creştine: 

„Mistică înseamnă unire perfectă. Religia este ‘legătura perfectă cu Dumnezeu’. După ‘păcatul’ căderii din Rai, legătura cu Dumnezeu slăbeşte.  Noi  ‘ne  rupem’  de  Dumnezeu,  dar  El  nu  Se  rupe niciodată de noi. Aici este ‘accesibilitatea’ mistică,  de ‘deschiderea unirii  cu  Dumnezeu’”.  Astfel,  „isihasmul  caută  o  ‘depăşire’  atât  a simţurilor  cît  şi  a  ‘intelectualismului  pur’,  fără  să  le  ‘excludă’  însă, sacralizându-le  în  dorul  după  întâlnirea  cu  persoana  ca  şi  în cântarea-cuvântarea-liturghisirea  din  chipurile  pur  spirituale  ale persoanei în sine”. 

Înstrăinându-ne de Dumnezeu, ne înstrăinăm de noi înşine. Aşa apare  „nevoia”  de  a  ne  regăsi  şi  a  ne  „reuni”  cu  noi  înşine.  Unii consideră însuşi „interiorul” nostru Dumnezeu. Deosebiţi. În viziunea  Creştină,  sufletul  nostru  este  „creaţie”,  nu  Însuşi  Dumnezeu, este chip creat „după chipul şi asemănarea chipului dumnezeiesc”40. 

Aşa, isihasmul creştin este mistică-unire cu Dumnezeu Cel „dincolo de  sufletul  nostru”.  Isihasmul  nu  este  „automistică”,  deşi  ca  efect este şi „regăsirea prin Dumnezeu şi a propriului nostru suflet uitat şi întunecat”. Automisticile sunt „căutări în golul sufletului” ale sufletului  şi  ale  lui  Dumnezeu.  Isihasmul  este  „căutarea”  în  plinul  lui Dumnezeu şi niciodată în „gol”. 

Isihasmul nu porneşte de la „gol”, ci de la deplinul Dumnezeu, prin care apoi se face unirea cu Dumnezeu. Să se concretizeze clar că  isihasmul  este  unire  întâi  cu  Dumnezeu  şi  apoi  „regăsirea propriului interior de suflet”. Pare paradoxal. Noi nu putem „intra în sufletul  nostru”  decât  „prin  Dumnezeu”.  Aici  este  taina  harică  a isihasmului. Dumnezeu poate să ne „deschidă uşa propriului nostru suflet”,  că  doar  El  „are  cheia”...  De  aceea,  Creştinismul  începe  cu 

„primirea  lui  Hristos”,  El  apoi  „lucrând  ce  noi  nu  putem  lucra”. 

Începe „cunoaşterea” cu „primirea lui Hristos”, El apoi deschizând în tine cunoaşterea. Isihasmul porneşte direct de la „plinul hristic”, prin  Acesta  apoi  adăugându-se  şi  „autocunoaşterea”.  Deschide 40 Fac. 1, 27. 

mintea, inima şi sufletul să intre Hristos, şi El vine cu totul, cu supra-cunoaşterea. Isihasmul este direct pacea-liniştea-isihia lui Hristos”. 

Sfântul  Grigorie  Palama  descrie  starea  de  iluminare  Dumnezeiască  şi  vedere  a  Luminii  necreate  în  felul  următor:  „celor  ce-L 

văd pe El (adică, pe Dumnezeu) le este Lumină şi nimic altceva; şi, ceea ce în lumea senzorială este soarele, aceea este în cea raţională 

Dumnezeu... (omul), care a primit acţiunea harică a lui Dumnezeu... 

este  el  însuşi  Lumină  şi  stă  împreună  cu  Lumina  şi  împreună  cu Lumina  vede  în  mod  conştient  ceea  ce  fără  un  astfel  de  har  este ascuns  pentru  toţi,  înălţându-se  nu  numai  asupra  simţurilor trupeşti, ci mai presus de tot ceea ce vedem... căci pe Dumnezeu Îl văd  cei  curaţi  cu  inima...  Care,  Lumină  fiind,  se  instalează  şi  se descoperă pe Sine celor ce-L iubesc şi preaiubiţilor de către El... se arată pe Sine ca în oglindă minţii purificate. El Însuşi fiind invizibil: astfel este şi faţa în oglindă, arătată (în ea), însă (ea însăşi) invizibilă; şi  este  cu  totul  imposibil  să  vezi  ceva  în  oglindă  şi  concomitent ceea ce se reflectă în oglindă”. 

Mai  presus  de  minte  şi  simţuri,  Lumina  Taborică  ne  este înfăţişată  în  termeni  apofatici,  ca  „inefabilă,  necreată,  veşnică, atemporală, inaccesibilă, (...) infinită, nelimitată”, din latura pozitivă 

fiind  „caracterizată  îndeosebi  ca  frumuseţe  arhetipală,  Slava  lui Dumnezeu, Slava lui Hristos, Slava Duhului, rază a Dumnezeirii”. 

Dumnezeiasca Lumină zugrăvită de isihasm capătă în iconicul carpatin  un  accent  în  plus  euharistic.  Lumina  primeşte  iconic reflexul  pâinii,  al  hranei  celei  spre  fiinţă,  purtând  în  sine  taina Cuvântului făcut trup de împărtăşire. 

Ea  este,  după  cum  aminteşte  Sfântul  Grigorie  Palama,  însăşi Lumina  slavei  cu  care  a  fost  îmbrăcat  Adam  în  Rai,  Lumina  

„ce  strălucea  faţa  lui  Moise,  la  slava  căreia  nu  puteau  privi  fiii  lui Israel”  şi  care  este  „binecuvântarea  veacului  viitor”,  strălucirea acestei  Lumini  pe  faţa  întâiului  mucenic  Ştefan,  lumina  necreată 

apărută  sfântului  Apostol  Pavel  în  drum  spre  Damasc,  lumina Învierii  de  care  era  plină  peştera  mormântului  Domnului  când, după  Înviere,  a  venit  acolo  Maria  Magdalena  şi  „a  văzut  în  mod dumnezeiesc” această Lumină. 

Krivochéine remarcă faptul că „este important să mai amintim, că  această  Lumină,  conform  învăţăturii  Sfântului  Grigorie  Palama, nu  este  ceva  subiectiv  doar,  care  apare  în  conştiinţa  noastră  ca  un 26 

oarecare  vis  (iluzie,  visare)  şi,  în  general,  noţiune  (φάσμα  sau ίνδαλμα)  sau  ceva  ce  a  apărut  într-un  moment  determinat (Schimbarea la Faţă) şi care a dispărut în scurt timp. Această Lumină 

este  proprie  din  veşnicie  lui  Dumnezeu  şi  pe  Tabor  a  avut  doar manifestarea  ei,  dar  şi  aceasta  parţială,  în  faţa  apostolilor  (de  aici putem concluziona, că  această Lumină există ca  realitate obiectivă, adică,  independent  de  conştiinţa  noastră).  Ea  este  neschimbată,  cu singura  diferenţă  că,  fiind  din  veşnicie  în  afara  spaţiului,  ca  Însuşi Dumnezeu, din momentul întrupării ea s-a concentrat în trupul lui Hristos, în care locuia toată plenitudinea Dumnezeirii. Şi, în general, se schimbă nu însăşi Lumina (ea e imuabilă), ci capacitatea noastră 

de  a  o  percepe  într-o  măsură  mai  mare  sau  mai  mică,  măsura împărtăşirii noastre cu Dumnezeirea”. 

Merită  să  remarcăm  aici  centralitatea  ireductibilă  a  chipului hristologic, filial, al mystagogiei creştine, ce rodeşte prin insuflările Sfântului  Duh  în  dimensiunile  unei  progresii  ritualice.  În  taina ritualului  transpare,  după  părintele  Ghelasie,  însuşi  chipul  inefabil al Sfântului Duh, cu potenţialul de adâncime al prefacerii liturgice şi al înaintării infinite ( epektasis) în taină. Aşa se desăvârşeşte legătura dragostei,  legătura  sfinţeniei  ce  regenerează  viaţa  în  strălucirea chipului şi logosului ei dăruite de Dumnezeu. 


5 

Pentru  părintele  Ghelasie  Gheorghe  (1944-2003)  de  la  Sfânta Mânăstire  Frăsinei  intrarea  în  rugul  aprins  al  trăirii  creştine  este vederea  dinlăuntrul  icoanei,  vederea  lumii  în  lumina  icoanei  lui Hristos. 

Spune  părintele:  „Toată  nevoinţa  isihastă  este  rugăciunea orbului din Evanghelie: ‘Doamne, vreau să văd!’ Vreau să redevin suflet văzător, ca să văd pe Dumnezeul adevărat la lumină, să scap de fantoma de întuneric a unei vederi de suflet orb. Isihasmul este strădania  de  recăpătare  a  vederii  de  suflet  prin  Cuvântul-Lumina hristică  şi  reînvierea  în  Sfântul  Duh.  Cu  redobândirea  ochilor  de suflet, existenţa recapătă altă înfăţişare, aşa cum a creat-o Dumnezeu la început în Rai. O mare taină!... Totul are alte dimensiuni. Mintea se  deschide  într-un  supra-mental  dincolo  de  mental.  Ceaţa  se risipeşte,  o  lumină  taborică  hristică  coboară  în  suflet  şi  în  corp... 

Doamne Dumnezeule, ce lume minunată este creaţia Ta!... Doamne, ce mai pot spune de atâta uimire!…”41. 

După modelul experienţei ecleziale, isihasmul propune modelul liturgic  al  iconizării  omului  şi  creaţiei:  „Isihasmul  începe  cu  rugăciunea hristică care atrage harul şi pe Sfântul Duh prin Care apoi se săvârşeşte  taina  prefacerii  euharistice  de  înduhovnicire-îndumnezeire.  Sfântul  Duh  trebuie  să  ne  înduhovnicească  duhul  nostru sufletesc, să-l facă potir de liturghie hristică”42. 

În  această  viziune  cu  o  consistenţă  profund  participativă, morala  creştină  însăşi  apare  în  adevărata  ei  lumină  ca  o  podoabă-strălucire  a  iubirii,  sau  ca  o  conştiinţă  a  apartenenţei  la  propriul chip,  în  taina  filiaţiei.  Astfel,  „cel  smerit  ascultă  poruncile-legile sfinte şi le face lucrătoare nu ca îngrădire, ci ca podoabă-strălucire de dăruire-iubire faţă de Perfecţiunea dumnezeiască, al Cărei chip suntem şi noi, creaţia”43. 

În acelaşi sens, pocăinţa şi lucrarea virtuţilor se integrează unei mişcări de recuperare a demnităţii iconice filiale a omului şi creaţiei în  ansamblul  ei:  „Pocăinţa  nu  este  o  umilire,  ci  o  demnitate  a conştiinţei  ce  îşi  revine  în  fire.  Recunoaşterea  înseamnă  deschiderea ochilor orbi. Doar pocăinţa-recunoaşterea-cererea iertării ne va reda conştiinţa-lumina sufletului. Întoarcerea fiului desfrânat la tatăl  este  pocăinţa  adevărată.  Tatăl  dăruieşte  celui  păcătos  iarăşi condiţia de fiu, ce nu mai este umilire, ci ieşirea din umilire. Postul este  spălarea  după  pocăinţă,  îmbrăcarea  în  haine  noi  de  Ospăţ-Împărtăşanie,  unde  viţelul  cel  gras  este  Însuşi  Hristos  Cel  ce  se jertfeşte pentru mântuirea noastră”44. 

Invers, în direcţia unui deficit de participare, subliniază părintele Ghelasie, „Iadul în sens mistic este încercarea de a-ţi omorî propria iubire şi conştiinţă. Revenirea la iubirea esenţială ce este deschiderea faţă de Dumnezeu este transformarea iadului în cerul adevărat”45. 

Consistenţa părtăşiei la darul lui Dumnezeu este amplificată de puterea jertfei iubitoare: „Cei care au puterea jertfei înviază înainte 41 Ierom. Ghelasie de la Frăsinei, „Memoriile unui Isihast. Filocalie Carpatină”, vol. II, ed. Platytera, 2017, p. 432. 

42 Ibid., p. 390. 

43 Ibid., p. 304. 

44 Ibid., p. 303-304. 

45 Ibid., p. 292. 

de  a  muri”46.  De  altfel,  „Sufletul  este  viu  prin  dialogul  iubirii-conştiinţei,  respiraţia  sufletului.  Cuvântul  iubirii  este  oxigenul respiraţiei sufletului”47. 

Isihasmul este esenţialmente odihnă a celuilalt în sine şi odihnă 

a  sinelui  în  celălalt,  după  asemănarea  întrepătrunderii  iubitoare treimice: „Aici este originea misticii creştine, în care Dumnezeu se odihneşte pe Sine dincolo de sine în creaţie şi creaţia se odihneşte pe sine dincolo de sine în Dumnezeu. Odihna-mistica în viziunea creştină  nu  este  în  sine  propriu,  ci  în  celălalt,  unde  nu  este absorbire, ci permanentizare-odihnă, transcendere de sine dincolo de sine”48. 

În acest scop, „Toate nevoinţele isihastului trebuie adunate în rugăciunea continuă”49. Pomenirea numelui lui Hristos atrage peste apele  conştiinţei  Duhul  Sfânt  cu  lumina  dumnezeiască:  „Neofit zice  că  prima  treaptă  a  nevoinţelor  isihaste  este  rostirea  de  către minte a numelui hristic, până ce duhul din inimă revine la vederea Luminii hristice”50. 

Astfel,  „Sfinţii  Părinţi  zic  de  'aprinderea  candelei  minţii'  care coboară  în  inimă  cu  lumina  rugăciunii-Cuvântului  Care  este Hristos.  Dar  această  candelă  are  nevoie  de  uleiul  iubirii-pocăinţei inimii. De aici isihasmul este lumina hristică-rugăciunea Cuvântului pe care o primeşte mintea ce nu poate arde decât în uleiul iubirii-pocăinţei duhului inimii. Aşa mintea să treacă din gândurile sale în lumina  cuvântului  rugăciunii  aprinsă  pe  uleiul  pocăinţei-iubirii-mişcării Duhului din inimă”51. 

Calea  isihastă  a  coborârii  minţii  în  inimă  este  prezentată  în specificul  iconic,  după  care  sufletul  este  o  icoană  a  chipului  lui Dumnezeu şi trupul o icoană a sufletului şi a întrepătrunderii sufletului  cu  energiile  sale  în  contextul  dialogului  universal,  în  care 

„Paradoxul  creştin  este  tocmai  coexistenţa  dialogală  între  spirit  şi materie  ce  pot  fi  totodată  fără  anihilare  reciprocă,  ci  în  dialog-împărtăşire”52. 



46 Ibid., p. 291. 

47 Ibid., p. 379. 

48 Ibid., pp. 351-352. 

49 Ibid., p. 262. 

50 Ibid., p. 254. 

51 Ibid., pp. 351-352. 

52 Ibid., p. 331. 

Părintele  Ghelasie  spune  astfel:  „Noi  ştim  clar,  de  la  Sfinţii Părinţi  şi  din  Filocalie,  că  trebuie  să  ieşim  cu  mintea  din  corp,  să 

intrăm  în  inimă,  care  este  poarta  sufletului  şi  acolo  mintea  să  se roage golită de orice gând, până se trezeşte duhul de suflet, care el ca  duh  va  începe  să  se  roage,  această  rugăciune  de  duh  de  suflet fiind de fapt adevărata rugăciune isihastă”53. 

Numiri  ale  isihasmului  sunt,  după  cum  „Frumos  zice  Neofit, 

'odihna  minţii  în  cuvânt',  'liniştirea  corpului  în  suflet',  'odihna creaţiei în Cuvântul-Logosul Dumnezeiesc, odihna în Hristos'. Aici este toată mistica isihastă”54. 

În fapt, „Revenirea la iubire, la icoană, este pocăinţa creştină”55 şi 

„Doar  cei  ce  iubesc  şi  au  conştiinţă  deplină  ştiu  să  se  roage  cu adevărat”56. Mai mult, „Cine se dăruieşte celuilalt preia pe  celălalt, ca participare la celălalt în mod propriu de participare”57. 

Vedem  în  „Memoriile  unui  Isihast” că  „Mistica  deschide  noi posibilităţi  de  înţelegere  teologică  şi  teologia  dă  impulsuri  de adâncire mistică”58. 

În  fond,  gândirea  umană  are  nevoie  de  o  împlinire  de  taină, astfel încât raţiunile sale să-şi afle odihna în profunzimea conştiinţei: 

„Raţiunile  sunt  ecou-prelungire  de  conştiinţă,  nu  însăşi  conştiinţa. 

Raţiunile în ele  însele sunt memorii ce-şi caută conştiinţa, pe care de  nu  o  găsesc,  rămân  nişte  raţiuni-memorii  de  conştiinţă  ca  o informaţie  rece  şi  mecanică  a  unei  conştiinţe  mai  mult  principiu decât fiinţă-duh”59. 

Antinomiile şi paradoxurile gândirii însele sunt semne ale realităţii concrete  a  permanenţei  iconice  celei  dincolo  de  aparenţe:  „Noi  nu mai  putem  concepe  o  astfel  de  realitate  transcendentală,  de  unde antinomiile şi paradoxurile, pe care noi le acceptăm în baza unei logici de fond ancestral. Mistica nu este iraţionalism, nici agnosticism, ci este realitatea concretă dincolo de cea aparentă. Este în noi certitudinea că 

dincolo de lumea relativă este lumea permanenţelor şi a întregurilor”60. 



53 Ibid., p. 176. 

54 Ibid., p. 248. 

55 Ibid., p. 153. 

56 Ibid., p. 303. 

57 Ibid., p. 315. 

58 Ibid., p. 14. 

59 Ibid., pp. 226-227. 

60 Ibid., p. 45. 

Pentru  părintele  Ghelasie,  esenţială  este  practica  isihastă  prin care se concretizează adâncimea mistică a trăirii creştine: „Avva al meu,  Pustnicul  Neofit,  îmi  repeta  adesea  să  nu  neglijez  aşa-zisul 

‘canon  al  isihastului’.  Zilnic  fă  anumite  acte,  atât  ca  suflet,  cât  şi corp, ca dovadă de participare la dialogul cu Dumnezeu. Recunoştinţa este mişcarea iubirii transcendentale. A recunoaşte înseamnă a răspunde  în  mod  propriu.  Viaţa  înseamnă  iubire,  adică  dăruire  şi recunoştinţă-răspuns.  Iubirea  nu  aşteaptă  răspuns,  dar  iubirea răspunde  întotdeauna  cu o  veşnică mişcare  de  iubire  ce  înseamnă 

recunoştinţa  iubirii.  De  aceea  o  iubire  fără  recunoştinţă  este  o iubire moartă, anchilozată, fără mişcare şi viaţă. Isihastul trebuie să 

facă nişte acte de recunoştinţă, ca viu de proprie Iubire. În limbajul nostru  specific  acesta  se  numeşte  ‘canon’,  lucrare  duhovnicească. 

Canonul  este  asociat  de  noi  cu  semnificaţia  de  ‘trudă-jertfire-asceză-suferirea  unei  greutăţi’.  În  sens  isihast,  ‘canonul’ înseamnă 

luarea de bună-voie a unei ‘lucrări’ fie de asceză, fie de jertfire, fie de  o  anume  regulă-disciplină  de  viaţă,  ca  lucrare  de  urcuş  duhovnicesc. Canon înseamnă ‘scară duhovnicească’”61. 

Mistica apare astfel în dimensiunea sa profund participativă în care  cunoaşterea  şi  simţământul  prezenţei  şi  al  implicării  apar  a  fi nedespărţite:  „Teologia  ne  reaminteşte  de  Dumnezeu,  metafizica ne face să recunoaştem pe Dumnezeu, dar mistica ne pune faţă în faţă cu Dumnezeu în dialog viu direct. De aceea Mistica este limbaj iconografic în care informaţia şi prezenţa sunt totodată şi niciodată 

în lipsa vreuneia”62. 

Viaţa  isihastă  implică  o  pătrundere  în  împreună-lucrarea Cuvântului  dumnezeiesc  şi  a  Duhului  Sfânt în  creaţie:  „Este  de mare importanţă această întâlnire dintre cuvântul rugăciunii minţii şi  pocăinţa-iubirea  Duhului  inimii,  că  doar  aşa  se  aprinde  candela isihastă, lumina Cuvântului în uleiul Duhului. Pilda celor zece fecioare înţelepte şi zece nebune este pilda acestei taine. Cele nebune nu au uleiul pocăinţei-iubirii de duh şi aşa mintea nebună stă în afara uşii Cuvântului,  neputând  să  intre  în  cămara  sufletului,  unde  este 61 Ibid., p. 435. 

62 Ibid., p. 348. 

întâlnirea  cu  Hristos  Mirele.  Dacă  Mintea  se  uneşte  cu  inima, rugăciunea cu pocăinţa-iubirea, atunci se aprinde candela întâlnirii cu  Hristos  dincolo  de  uşa  gândurilor  minţii  şi  a  patimilor  inimii, unde este ospăţul euharistic-mistic”63. 

Morala creştină însăşi se împlineşte în taina iubirii, fără de care nu există un autentic discernământ: „Doar acela căruia i se trezeşte conştiinţa  iubirii  face  adevărata  pocăinţă  creştină.  Doar  cel  care iubeşte cu adevărat nu va mai face păcatul ce este anti-iubire”64. 

Existenţa creată în ansamblul ei înseamnă dialog şi participare la  taina  actualizării  potenţelor  iconice  ale  făpturii:  „Dumnezeu intervine permanent în restabilirea creaţiei căzute prin fiecare nou suflet-copil, căruia îi dăruieşte puteri proprii de mântuire, atât a sa, cât  şi  a  părinţilor.  Trebuie  şi  noi  personal  să  conlucrăm  cu Dumnezeu  în  această restabilire.  Iubirea  lui  Dumnezeu  este  mântuirea  noastră  şi  totodată  mântuirea  noastră  este  iubirea  creaţiei pentru creaţie. Eu nu pot să mă mântuiesc singur”65. 

Pe  calea  vindecării şi  desăvârşirii  omului  este  nevoie  de  integralitatea  unei  abordări  în  care  relaţia  corpului  cu  sufletul  şi  cu taina Vieţii  dumnezeieşti  este  fundamentală: „Isihasmul  dezvoltă 

trăirea de suflet dincolo de energii-corp, ca duh şi cuvânt de suflet, ca iubire-pocăinţă şi rugăciune în duhul inimii, ca prin suflet să se prelungească  şi  restabilirea  echilibrului  energetic  corporal.  Se  mai apelează direct la energiile divine harice care sunt stăpânitoare peste energiile noastre. Şi isihasmul foloseşte o respiraţie controlată şi un circuit mental şi nervos disciplinat, într-o morală sănătoasă”66. 


7 

În  orizontul eshatologic  se  dezvăluie  dimensiunile  aşteptării iubitoare a lui Dumnezeu, care invită omul să intre în rugul aprins al prefacerii duhovniceşti: „Dumnezeu nu vrea să plivim înainte de coacere, atât a neghinei, cât şi a grâului. Este o taină adâncă această 

afirmaţie  evanghelică.  Un  timp nu  deosebeşti  care este  neghina  şi care  este  grâul.  Apoi  Dumnezeu  vrea  ca  multe  neghine  să  se 63 Ibid., p. 182. 

64 Ibid., p. 180. 

65 Ibid., p. 397. 

66 Ibid., p. 422-423. 

prefacă în grâu ca miracol al dumnezeirii. Este uşor a distruge, dar tainic  este  a  preface.  Dumnezeu  nu  omoară  niciodată.  Aşteaptă 

întoarcerea păcătosului”67. 

Este  o  invitaţie  la  dialogul  universal,  în  care  taina  şi  descoperirea  se  potenţează  reciproc:  „Noi,  cei  de  astăzi,  nu  mai  putem rămâne în limitele proprii, trebuie să coexistăm în cadrul general al realităţii. Culturile se întâlnesc, spiritele dialoghează, ştiinţa-cunoaşterea este în convorbire largă  şi deschisă. Mistica se  întrepătrunde cu teologia, cu metafizica  şi chiar cu  ştiinţa. Mistica este realitatea integrală,  ce  este  totodată  taină  şi  descoperire-concretizare.  Taina tainei  este  descoperirea  tainei  şi  taina  descoperirii  este  taina permanentă a descoperirii”68. 

În cadrul dialogului universal se dezvăluie identitatea iconică a omului,  spre  care  trimite  cuvântul  dumnezeiesc,  porunca  de  a  fi după  chipul  fiinţei,  ca  o  creaţie  zidită  după  chipul  lui  Dumnezeu: 

„Porunca  nu  este  impunere  şi  nici  lege,  deşi  are  şi  această  latură-prelungire. Porunca este mai întâi de toate realitate în Sine din care nu se poate ieşi, fiind permanenţa fiinţei ce ‘nu poate fi ceea ce nu este’. (...) Porunca este să fii ceea ce eşti, nu este o îngrădire de ‘a fi şi a nu fi’”69. 

Toate nevoinţele ascetice sunt subsumate descoperirii şi punerii în lucrare a acestei identităţi orientate spre comuniune: „În Creştinism postul face parte din taina Vieţii. Postul este mistica puterii de suflet, a stăpânirii energiilor şi însăşi calea de regăsire a lui Dumnezeu”70. 

Limbajul iconic evidenţiază consistenţa dialogică, participativă 

a misticii creştine, ce depăşeşte puterea de acoperire a mijloacelor simbolice de comunicare: „Pentru Neofit limbajul  mistic este mai mult  decât  simbolul  abstract,  este  icoana  ce  este  mai  mult  decât simplu simbol. Simbolul te opreşte în informaţie, pe când icoana şi obiectivizează  informaţia  şi  o  face  o  realitate  concretă  şi  prezenţă 

dialogală,  nu  monologală.  Icoana  faţă  de  simbol-imaginare  este tocmai esenţa de dialog în care eul şi chipul reprezentat sunt faţă în faţă în Comunicare Reciprocă şi nedespărţită. Eul nu face monolog Imaginându-şi,  ci  face  dialog  comunicând  cu  o  realitate  ce-i  stă 



67 Ibid., p. 151. 

68 Ibid., p. 284. 

69 Ibid., p. 298-299. 

70 Ibid., p. 295. 

faptic  în  faţă,  ca  împletire  şi  împărtăşire  reciprocă.  Aşa  în  mistică 

simbolurile sunt mai mult decât simplele informaţii-reprezentative, sunt  icoane  vii  ale  unui  dialog  viu  dintre  două  comunicări asemănătoare  vii.  Simbolul  este  doar  un  instrument  ce  produce dialogul iconografic”71. 

Dialogul iconic şi vederea lumii în lumina iubirii dumnezeieşti sunt  ţinta  vieţii  isihaste:  „Toată  viaţa  isihastului  este  restabilirea dialogului  cu  Dumnezeu,  a  vorbirii  cu  Dumnezeu.  De  aici  rugăciunea  neîncetată  a  minţii  şi  pocăinţa,  iubirea  neîncetată  a  inimii şi  a  treziei  neîncetate  de  duh-suflet  în  lauda-cântarea  hristică. 

Străduieşte-te  să  te  rogi  neîncetat  cu  mintea  în  pocăinţa-iubirea inimii până la adâncimea treziei de duh de suflet care, cu cât se va deschide mai mult, cu atât vei vorbi mai real cu Dumnezeu”72. 

Taina  vorbirii  cu  Dumnezeu  transformă  în  lumina  învierii  lui Hristos  şi  a  împărtăşirii  dumnezeieşti  înseşi  memoriile  suferinţei: 

„Vorbirea cu Dumnezeu în mistica coexistenţei egale şi totale este o  supra-conştiinţă  peste  memoriile  suferinţei,  în  care  memoriile suferinţei se prefac mistic în Euharistia Hristică în care suferinţa se întrupează  în  Dumnezeu  Însuşi,  din  care  nu mai  poate  ieşi  tot  ca suferinţă, ci ca Înviere, ştergerea suferinţei”73. 

Pecetluirea reciprocă a prezenţei dumnezeieşti în viaţa creaţiei şi a prezenţei creaţiei în viaţa dumnezeiască se face legătura veşnică 

a  dragostei  şi  taina  veşnicei  pomeniri  cântate  de  Biserică: 

„Dumnezeu  este  legat  de  întipărirea  Sa  pe  fiinţa-conştiinţa  de creaţie şi această pecete a conştiinţei Sale face o prezenţă de neşters în  conştiinţa  de  creaţie  şi  o prezenţă a  creaţiei  la  fel  de  neşters  în conştiinţa lui Dumnezeu. Noi, creaţia, suntem în veşnică pomenire în Dumnezeu şi Dumnezeu este în veşnică pomenire în conştiinţa de creaţie. Noi, creaţia, suntem memorii veşnice în însăşi conştiinţa lui Dumnezeu  şi Dumnezeu este în memorii veşnice în conştiinţa de  creaţie.  La  acest  arhetip  tinde  mistica  isihastă prin  veşnica rugăciune,  neîncetata  numire-pomenire  a  numelui  lui  Dumnezeu, ca revenire la veşnica conştiinţă a creaţiei faţă de Dumnezeu, care, la fel, ne are în veşnica Sa conştiinţă”74. 



71 Ibid., p. 346. 

72 Ibid., p. 434. 

73 Ibid., p. 195. 

74 Ibid., p. 220. 

Viaţa  creată  este  un  dar  dumnezeiesc  ce  se  cere  actualizat  în modul  propriei  participări  şi  înaintări  întru adâncimea  infinită  a tainei lui: „Noi ne naştem cu toate potenţele de comunicare cu tot universul, trebuie doar să desfăşurăm participativ personal aceasta. 

Noi ne naştem cu un complex de memorii de moştenire-dăruire pe care trebuie să le actualizăm cu proprie conştiinţă, în transpunere-traducere-prefacere mistică hristică”75. 

Părintele Ghelasie pune în lumină rolul de căpătâi al revelaţiei dumnezeieşti  în  trezirea  conştiinţei  de  suflet:  „Cunoaşterea  sufletului  este  posibilă  după  Cădere  prin  primirea-auzirea  cuvântului revelat,  prin  credinţa  în  Revelaţie.  Cunoaşterea  teologică  şi  religioasă  începe  cu  taina  credinţei,  primirea  cuvântului-învăţăturii revelate-scripturistice.  Credinţa  cuvântului  revelat  este  vederea sufletului căzut şi orb, păcătos. Noi de obicei confundăm credinţa cu credulitatea laică de a primi orice informaţie. În măsura  credulităţii eşti sugestionat sau chiar hipnotizat. Raţiunea este verificarea credulităţii  ca  mental  şi  cuvântul  revelat-sfânt  este  verificarea  credulităţii de suflet-conştiinţă. Credinţa este doar primirea cuvântului revelat-sfânt, nu orice credulitate mincinoasă-aparentă”76. 

Conectarea la taina dumnezeiască şi intensificarea în conştiinţă 

a  simţământului  prezenţei  lucrătoare  divine  echivalează  cu  actualizarea  potenţelor  iconice  ale  făpturii,  întrucât „Dumnezeu  este continuu  prezent  în  creaţie”,  atât  ca  „chip-arhetip”,  cât  şi  ca 

„participare personală dumnezeiască faţă de o creaţie tot personală 

ce  răspunde  tot  participativ.  Dumnezeu  nu  creează  o  creaţie  pe care  o  abandonează  şi  o  lasă  în  părăsire,  sau  o  creaţie  pe  care trebuie  permanent  să  o  dădăcească.  Dumnezeu  creează  o  creaţie vie capabilă de proprie stare şi vieţuire totodată cu răspuns propriu de creaţie faţă de Creator”77. 

Isihasmul pune în lumină autentica necontrarietate a trupului şi a  sufletului,  precum  şi  a  creaţiei  în  raport  cu  Dumnezeu,  într-un acord  iconic  ce  ţine  de  registrul  realităţii  preschimbate  în  lumina 75 Ibid., pp. 395-396. 

76 Ibid., pp. 326-327. 

77 Ibid., p. 343-344. 

învierii lui Hristos: „În icoana de trup se odihneşte icoana de suflet şi  în  icoana-cuvântul  de  suflet  se  odihneşte  icoana  de  trup.  De aceea în isihasm nu se poate desfiinţa icoana de trup, că icoana de trup este icoana învierii hristice care readuce viaţa veşnică şi nemu-ritoare şi icoanei de trup. Prin învierea lui Hristos se înveşniceşte şi icoana de trup, care se face odihna icoanei de suflet. Icoana de trup este  curăţită  de  masca  idolului  Căderii,  şi  prin  hristificare  se  face înviere  veşnică,  icoană  de  trup  în  icoana  de  suflet  hristificată.  De aici  coexistenţa  nedespărţită  din  cultul  creştin  a  icoanei  vizibile-trupeşti  cu  icoana  Duh  a  Prezenţei  dumnezeieşti”78,  totodată „ca suflet în trup înviat, ca icoană dublă hristică, ce nu este doar suflet, ci şi trup biruitor al morţii-căderii”79. 

Concretizând taina reciprocei cuprinderi, „mistica isihastă este dublă mistică hristică de suflet mântuit  şi de corp înviat, una  fără 

alta fiind incompletă şi nedesăvârşită. Isihasmul este mistica icoanei de suflet  şi de corp totodată  şi niciodată vreuna  în lipsa celeilalte. 

Isihasmul este mistica-dialogul între icoane ce nu se amestecă şi nu se despart niciodată, chip de Dumnezeu şi chip de creaţie deodată 

şi în întrupare reciprocă”80. 

În ce priveşte prefacerea dumnezeiască a creaţiei în contextul întâlnirii  şi  împărtăşirii  omului  cu  Dumnezeu,  părintele  Ghelasie atrage  atenţia  că  „îndumnezeirea  creştină  nu  înseamnă  transformare  în  Dumnezeu  a  creaţiei,  ca  în  panteism,  ci  trăire  în  proprie natură  de  creaţie  a  trăirii  dumnezeieşti,  care  şi  aceasta,  la  fel, trăieşte  participativ  creaţia.  Sunt  două  trăiri  deodată  şi  egale, Dumnezeu însuşi participă total în creaţie şi creaţia participă total la această participare totală Dumnezeiască. Este astfel un dialog de trăiri-împărtăşiri  reciproce,  neamestecându-se  şi  neabsorbindu-se, tocmai păstrarea propriei naturi fiinţiale fiind participarea reală”81. 

Unirea creaţiei cu Dumnezeu ce se împlineşte în om are loc ca o  prelungire  şi  un  rod  al  dumnezeieştii  Liturghii,  aşadar  în  taina liturgicului  creştin: „Peste  'hotarul  transcendental'  tu,  făptura,  nu poţi  trece,  dar  chemi  ca  Divinul  să  treacă  la  tine.  Aici  este  taina noastră.  Divinul  vine  la  tine  dacă  tu  întinzi  iubirea  ta  proprie,  pe 78 Ibid., p. 352. 

79 Idem. 

80 Ibid., p. 353. 

81 Ibid., p. 34. 

care Divinul să o facă 'punte'. O, taină minunată! Tu, stricăcios  şi lipsit  de  toate,  întinzi  o  'fărâmă  de  iubire  de  creaţie',  care  se  face 

'podul suprafiresc' peste 'prăpastia veşniciei'. Aici este taina liturgicului creştin”82. 

În pragul  despărţirii  de  această  viaţă, Părintele Ghelasie  afirmă 

puterea iubirii dumnezeieşti de a copleşi graniţele lumii şi ale morţii: 

„Dacă  vrea  Dumnezeu  ca  acum  să  fie  trecerea  în  lumea  cealaltă 

trebuie,  cu  toţii,  să  ne  supunem  cu  închinare  voii  Domnului,  care face totul cu marea Sa milostivire. Voi, cei mai apropiaţi, de vreţi să 

nu vă despărţiţi de mine, precum nici eu nu doresc să mă despart de voi,  atunci  nici  moartea,  nici  veşnicia  nu  ne  va  distruge  această 

veşnică rămânere împreună, chiar peste hotare de taină”83. 


9 

„Când  toate  puterile  sufleteşti  se  află  în  unitate  şi  armonie, fiindcă  sunt  concentrate  în  inimă,  atunci  inima  simte  prezenţa  lui Dumnezeu  şi  face  experienţa  unităţii  cu  întreaga  umanitate  şi  cu toată  creaţia  care  se  concentrează  în  ea.  Căci  fiecare  om  este  un microcosmos,  recapitulează  în  sine  toată  umanitatea  şi  tot universul.  Iar  semnul  atingerii  unităţii  lăuntrice  sau  al  păcii  inimii este  tocmai  ‘simţirea  inimii’,  adică  simţirea  căldurii  harului  care umple  inima  de  dragoste  faţă  de  tot ce  există.  Aceasta  este  inima compătimitoare şi milostivă, care nu mai este separată de nimeni şi nimic, deoarece cuprinde în sine totul”84. 

Mitropolitul Serafim atrage la rândul lui atenţia asupra  legăturii fundamentale  dintre  gestul  iconic  şi  rugăciunea  inimii,  subliniate  de părintele  Ghelasie  în  toate  scrierile  sale  ca  amprentă  distinctivă  a specificului isihast carpatin, printr-o întâmplare mărturisită de Ana, fiica  moşului  Gheorghe  Lazăr,  „despre  care  se  ştie  că  avea  darul rugăciunii  lui  Iisus”,  pe  care  l-a  transmis  şi  acesteia:  „Repetam mereu rugăciunea ‘Doamne Iisuse’, aşa cum mă sfătuia tata, dar nu puteam s-o zic cu atenţie. Mintea mea se răspândea, deşi mă rugam 82 Ierom. Ghelasie Gheorghe, „Moşul din Carpaţi. Mistica iconică”, ed. 

Platytera, 2009, p. 21. 

83 Ibid., pp. 27-28. 

84 Mitropolitul Serafim, „Sfinţii printre noi. De la Paisie Olaru la Rafail Noica”, ed. Doxologia, Iaşi, 2015, pp. 24-25. 

toată ziua. Mi se părea că atenţia mea este în faţă, iar nu în inimă. 

Pentru aceasta eram tare întristată  şi mă rugam lui  Dumnezeu să-mi  dea  darul  rugăciunii.  Odată,  trecând  pe  lângă  o  troiţă  de  la răscrucea unui drum, m-am închinat înaintea ei cu multă credinţă. 

În  clipa  aceea  am  simţit  că  o  putere  a  intrat  în  inima  mea.  De atunci,  mintea  mi  se  pogoară  în  inimă  şi  mă  rog  totdeauna  cu nespusă bucurie şi căldură”85. 

Potrivit  părintelui  Dumitru  Stăniloae,  spiritualitatea  specifică 

poporului  român  ar  avea  ca  trăsătură  caracteristică  „echilibrul dintre raţional şi mister, între rugăciune în linişte şi inima sensibilă 

la nevoile aproapelui”86; pe de altă parte, monahismul este „înţeles ca  ferment,  trăind  în  osmoză  cu  un  întreg  popor  şi  inspirând  o întreagă cultură” (Olivier Clément)87. 

Exemplul  Sfântului  Ierarh  Calinic  de  la  Cernica,  „desăvârşit rugător  şi  ascet  şi,  în  acelaşi  timp,  om  de  acţiune,  permanent angajat în slujirea nevoilor semenilor”, arată folosul unei „îmbinări între  interiorizare  şi  angajarea  în  societate,  în  aşa  fel  încât  interiorizarea să nu însemneze indiferenţă faţă de lumea concretă, care are nevoie de noi, iar angajarea în slujirea semenilor să nu fie lipsită de dimensiunea spirituală care-i dă forţa”88. 

Isihasmul  creştin  are  de  asemenea  nu  doar  o  consistenţă 

iconică, prin cinstirea chipului lui Dumnezeu şi a logosului Său din făpturi, printr-un permanent gest de închinare în faţa tainei dumnezeieşti, ci şi o profundă dimensiune liturgică. Însăşi crearea omului şi  a  zidirii  în  ansamblul  ei  sunt  privite  ca  o  liturghisire  a  apariţiei vieţii sau a venirii la fiinţă a creaţiei prin Liturghia mai dinainte de veci  a  iubirii  Sfintei  Treimi,  prin  binecuvântarea  Tatălui,  taina întrupării Logosului-Fiului sau dăruirea chipului de filiaţie ca pecete ontologică a fiecărei făpturi, şi împărtăşirea Duhului Sfânt. 

Înaltpreasfinţitul  Serafim  Joantă  subliniază,  asemenea  părintelui Ghelasie, legătura nedespărţită între nevoinţa creştină particulară şi cea a Bisericii în ansamblul ei, dimensiunea eclezială, aşadar, a vieţii isihaste: „Rugăciunea privată nu este decât extensia rugăciunii  Bisericii,  care  împărtăşeşte  credincioşilor  harul  lui  Dumnezeu. 



85 Ibid., p. 27. 

86 Ibid., p. 67. 

87 Idem. 

88 Ibid., p. 78. 

Îndeosebi participarea la Sfânta Liturghie şi împărtăşirea cu Trupul şi Sângele lui Hristos realizează unitatea între credincioşi, pentru că 

ea vindecă firea umană de boala egoismului şi o face părtaşă firii lui Hristos Însuşi”89. 

Aşa  cum  evidenţiază  şi  părintele  Ghelasie,  logica  vieţii,  aşa cum a fost creată de Dumnezeu, a fost afectată de cădere, prin care în fire a intrat logica antagonistă a păcatului. Însă, „deşi prin botez am fost eliberaţi de acest ‘dualism’, provocat de păcat, totuşi, el se perpetuează şi în cei botezaţi, dacă aceştia nu trăiesc cu adevărat în Hristos”90.  Este  rolul  ascezei  creştine,  potenţată  de  viaţa  liturgică, de a ne elibera de „legea păcatului”, de afirmarea de sine în opoziţie cu alteritatea. 

În mistica sa isihastă, părintele Ghelasie aşază în miezul vieţii logica trinitară, a afirmării de sine întru comuniune. În orizontul ei, 

„rugăciunea  Bisericii  continuată  cu  rugăciunea  de  toată  vremea trebuie  să  ne  conducă  treptat  la  ‘inima  compătimitoare’,  la  inima care  are  milă  de  toată  creaţia  lui  Dumnezeu,  pentru  că  harul  o umple de dragoste faţă de tot ce există. De aceea putem spune că 

dragostea  este  ţinta  spiritualităţii,  rodul  harului  Tainelor  şi  al rugăciunii personale”91. 


10 

Viaţa în Hristos a isihastului este taina negrăită, zugrăvită într-o descriere  cu  rezonanţă  liturgică,  a  cuprinderii  reciproce  între Dumnezeu  şi  om:  „El  se  face  ca  o  cristelniţă  /  dumnezeiască, atotluminoasă / şi îmbrăţişează pe toţi cei vrednici / pe care îi află 

înăuntru.  /  Dar  cum  voi  spune,  cum  voi  exprima  /  cele  ce  se petrec în mod cuvenit? / Dă-mi cuvânt, Dumnezeul meu, / Cel ce mi-ai dăruit sufletul meu!”92 

Această taină are ca împlinire modul comuniunii în Hristos, al împărtăşirii  reciproce,  prin  care  depăşim  modul  căderii,  în  care fiinţa apare în plan secund în raport cu energiile ei. Accedem astfel 89 Ibid., p. 30. 

90 Ibid., p. 127. 

91 Ibid., p. 126. 

92  Sfântul  Simeon  Noul  Teolog,  „Imnele  iubirii  dumnezeieşti”,  în  Preot  Prof. 

Acad.  Dr.  Dumitru  Stăniloae,  „Studii  de  teologie  dogmatică  ortodoxă”, ed. Mitropoliei Olteniei, Craiova, 1991, p. 619. 

la modul vieţii restaurate în Hristos, în care conştiinţa fiinţială sau trăirea de suflet ies în prim plan, ca rod al filiaţiei dumnezeieşti. 

După  Sfântul  Maxim  Mărturisitorul,  „fiecare  fire  e  caracterizată de lucrarea/energia ei, energia necreată arătând o fire necreată, iar  cea  creată  o  fire  creată”93.  Părintele  Ghelasie  ne  înfăţişează,  în acord  cu  sfântul  Maxim,  învăţătura  sfântului  Grigorie  Palama despre  fiinţă  şi  energii  în  Dumnezeu  într-o  transpunere  antropologică cu extensie cosmologică, astfel încât esenţa isihasmului apare a  fi  accederea  la  o  trăire  a  realităţii  de  suflet,  centrată  în  inimă, centrul  vieţii  duhovniceşti,  ce  poate  transcende,  prin  harul  prezenţei  lui  Dumnezeu  şi  pecetea  chipului  Său,  lumea  energetică 

tulburată de fenomenul căderii, spre a sesiza permanenţa iconică a iubirii  Sale  în  lume.  Această  realitate  inefabilă  este  mai  presus  de înţelegere  sau  de  raţiunea  discursivă,  şi  poate  fi  experiată,  împăr-tăşită prin darul Duhului Sfânt. 

De  aici,  importanţa  rugăciunii,  ca  o  modalitate  de  pătrundere în  taina  sufletului  creat  după  chipul  lui  Dumnezeu,  şi  mai  larg,  a gestului iconic ca aşezare a întregii fiinţe, cu o conştiinţă iubitoare, înaintea lui Dumnezeu. Mai mult, prin gestul de închinare al întregii fiinţe către Dumnezeu întreaga creaţie e cuprinsă intenţional în gestul de dăruire de sine către Sfânta Treime. Astfel se restabileşte intenţional şi în actualizare liturgică unitatea treimică nedespărţită a lumii create, ce are pecetea Sfintei Treimi: om-înger-natură. 

În  demersul  apropierii  de  Dumnezeu,  isihasmul  carpatin procedează punând accentul principal nu pe surplusul de nevoinţă, pe propriile eforturi de ascendere către cele mai presus de  fire, ci pe deschiderea de sine spre primirea lui Dumnezeu şi a harului Său ce  Se  pogoară  la  noi,  din  iubirea  Sa  ce  biruie  păcatul,  boala  şi moartea.  Înălţarea  duhovnicească  spre  Dumnezeu  este  urmarea unui proces de înviere lăuntrică, prin viaţa în Hristos şi prin rodul împărtăşirii cu Trupul Lui, plămada vieţii veşnice. 

Remarcăm  valenţele  integratoare  ale  unei  astfel  de  modalităţi de  accedere  la  cele  dumnezeieşti,  în  care masca  păcatului  cade  de pe făptura creată, ce apare în lumina dintru început, bună foarte în esenţa ei, având potenţialul iconic al unirii cu Dumnezeu. 



93 „Tomosul sinodului constantinopolitan din mai-august 1351. Principalul text oficial al dogmei energiilor necreate”, în rev. Studii Teologice, seria a III-a, anul I, nr. 1, ianuarie-martie 2005, Bucureşti, ed. I.B.M. al B.O.R., p. 86. 

De asemenea, se reliefează importanţa trupului ca o condiţie a apartenenţei fiecărei fiinţe create, prin chipul sau logosul ei, la taina Întrupării  dumnezeieşti.  În  perspectiva  prefacerii  eshatologice, vedem actualizarea deplină a tainei chipului divin întru asemănarea şi  împărtăşirea  dumnezeiască,  într-o  cuprindere  deopotrivă  a  trupului şi a sufletului. Această rodire euharistică a fiinţei create apare în  plină  lumină  în  momentul  învierii,  în  care  „sufletele  se  vor  uni cu  trupurile,  iar  acestea  vor  fi  nestricăcioase,  pentru  că  vor dezbrăca stricăciunea. Astfel ne vom apropia de înfricoşatul scaun de  judecată  al  lui  Hristos”94.  Aici,  „la  hotarul  veşniciei,  ţi  se 

‘cântăreşte’  iubirea  proprie,  şi  dacă  poate  întrupa  pe  Hristos,  eşti izbăvit de întunericul morţii”95. 

Taina credinţei are tocmai această proprietate, că, întrevăzând finalitatea  existenţei,  pleacă  dintru  început  de  la  binele  pregustat prin  insuflarea  divină,  ca  de  la  un  temei  neschimbat  ce  se  face temelie a sporirii duhovniceşti. Universul eshatologic devine astfel un atractor al devenirii fiinţei create. Înaintarea infinită în realităţile dumnezeieşti  ( epektasis)  apare  ca  o  adâncire  în  adâncul  dragostei divine, cu conştiinţa că „doar prin chipul lui Hristos suntem creaţi, doar  prin  binecuvântarea  Tatălui  Dumnezeu  luăm  fiinţă,  şi  doar prin chipul Sfântului Duh ne înveşnicim”96. 

Apropierea  de  acestea  este  posibilă  numai  în  stare  de   chenoză 

(„trebuie să te vezi pe tine, făptura, fără nimic, ca să te poţi umple de Divin”97), în care omul, conştientizând deplin nimicul din care a fost creat şi bogăţia darurilor divine, precum şi distincţia între creat şi necreat, se încredinţează pe sine iubirii şi purtării de grijă divine. 

Smerenia  apare  astfel  ca  modul  cuvenit  trecerii  hotarului  de  taină 

între  creaţie  şi  Dumnezeu,  sau  mediu  al  rodirii  euharistice,  spre intrarea în „libertatea veşniciei fără păcat”98. 

Prelungirea modului de vieţuire liturgic până la cel mai mărunt gest,  în  toate  ramificaţiile  vieţii  de  zi  cu  zi,  viaţa  ca  liturghisire,  sau liturghisirea neîncetată, scoate fiinţa din rigiditatea caracteristică stării 94 Sfântul Ioan Damaschin, „Dogmatica”, ed. Scripta, 1993, p. 206. 

95 Ierom. Ghelasie Gheorghe, „Moşul din Carpaţi. Mistica iconică”, ed. Platytera, 2009, p. 10. 

96 Ibid., p. 10. 

97 Ibid., p. 18. 

98 Ibid., p. 35. 

de  cădere,  făcând  posibilă  actualizarea  potenţelor  sale  de  chip, deschiderea sa spre preschimbare în unire cu Dumnezeu. 

Un  aspect  fundamental  al  isihasmului  iconic  stă  în  însuşi chipul  omului,  în  tripla  sa  ipostază  relaţională,  în  raport  cu Dumnezeu, cu sine  şi cu întreaga creaţie. Aici se ascunde un sens adânc al Crucii: braţul orizontal închipuie sinele unitar, ajuns la un echilibru între cele de-a dreapta şi cele de-a stânga, cu alte cuvinte pe  calea  împărătească  a  dreptei  socoteli,  în  mod  neamestecat  şi nedespărţit  de  braţul  vertical  superior  ce  indică  legătura  cu Dumnezeu şi de braţul vertical inferior ce arată legătura cu creaţia lăsată purtării sale de grijă. 

Părintele  Ghelasie  aminteşte  că  taina  iubirii  „are  capacitatea fiinţială  de  a  ieşi  şi  peste  sine,  de  a  se  împărtăşi  şi  altuia,  de  a acumula  şi  încăpea în sine tot ce iubeşte. Iubirea este interiorul  şi exteriorul şi peste acestea”99. Trupul însuşi şi energiile umane sunt legate  de  condiţia  sau  menirea  ieşirii  din  sine  iubitoare.  De  aici, dimensiunea practică a vieţuirii creştine apare în mod firesc şi suplu legată de cea contemplativă în isihasmul iconic. Nici un  hiatus, nici o 

„ruptură”  între  întâmpinarea  „fiilor  risipitori”,  căutarea  „oilor risipite”  şi  un  profund  simţământ  al  ospitalităţii  ce  vine  din  însăşi adâncimile conştiinţei luminate de acoperirea universală a chipului lui  Dumnezeu,  şi  rugăciunea  de  toată  vremea,  ce  odihneşte  într-o aşezare a fiinţei în gest iconic. 

În  ce  priveşte  modul  împletirii  dintre  lucrarea  practică  şi  cea contemplativă în isihasm, observăm că „există o grijă fără fapte şi o făptuire fără griji, precum şi, invers, o lipsă de griji făptuitoare şi o nelucrare plină de griji… pe una desfiinţând-o, iar pe alta întărind-o, Domnul ne învaţă cum anume trebuie să lucrăm cu grijă fără să ne facem  griji  şi  cum  anume  fiind  fără  griji  să  ne  abţinem  de  la  o lucrare necuvenită”100. 

Cu alte cuvinte, în gest de închinare  şi dragoste filială  faţă de Dumnezeu, în întrepătrundere cu o cuprindere intenţională şi liturgică iubitoare, după asemănarea iconomiei divine, a întregii creaţii. 

„Năzuieşte să te afli în chip înţelegător sub lucrarea adevărului, în mod  unitar  şi  dumnezeiesc.  Căci  aceasta  înseamnă  a  fi  înaintea 99 Ibid., p. 10. 

100 Sfântul Simeon Noul Teolog, „Imne, Epistole şi Capitole”,  Scrieri III, ed. Deisis, 2001, p. 305. 

Domnului, când mintea contemplă cele multe din jurul lui Dumnezeu în chip unitar şi printr-o privire simplă şi unică în Dumnezeu”101. Abia atunci este învins pe deplin răul ca dezbinare în sine însuşi102. 

Una  dintre  trăsăturile  speciale  ale  isihasmului  înfăţişată  de părintele  Ghelasie  ţine  de  o  anumită  atitudine  duhovnicească  la întâlnirea  cu  răul.  „Nu  te  alarma  (nu  intra  în  panică).  Nu  te  contrazice  (nu  accepta  lăuntric  starea  de  conflict).  Nu blama  răul  (nu osândi, în fapt)”. Aceste îndemnuri sunt menite a dezamorsa logica antagonistă a păcatului ce ne poate influenţa sau stăpâni chiar după 

ce am trecut intenţional „de partea binelui”. Un al patrulea vine în completare,  ferindu-ne  de  expunerea  la  rău  prin  discreţie:  „Nu-ţi arăta nevoinţa”. 


11 

Descrierea  raportului  dintre  limbajul  discursiv  şi  experienţă 

este  esenţială  în  abordările  ce  ţin  cont  de  apofatismul  viziunii creştine.  Se  cuvine  să  înţelegem  că  în  scrierile  sfinţilor  părinţi anumite  exprimări  pot  fi  eliptice  sau  pot  viza  prin  întreg  partea, fără a reprezenta nişte tratări simpliste sau reducţii ale întregului la parte. Despre această vizare a întregului mărturiseşte experienţa din spatele  lor,  care  se  arată  a  fi  una  integrală,  limbajul  discursiv căpătând o valoare de indicator spre această deplinătate a realităţii experiate. De aceea orice critică textuală aplicată textelor patristice trebuie să ţină cont de inerenta „distanţă” între experienţă şi verba-lizările ei, să filtreze aşadar interpretarea textuală prin surprinderea intenţionalităţii  în  miezul  unui  act  de  viaţă,  a  dispoziţiei  participative şi liturgice. 

De  aceea,  diversele  accente  şi  curente  din  sânul  Ortodoxiei dreptslăvitoare, despre care ne vorbeşte părintele Ghelasie, vizează 

una  şi  aceeaşi  realitate  a  unirii  creaţiei  cu  Dumnezeu  în  Hristos, concretizată  în  viaţa  sfinţilor,  ce  pregustă  în  sine  bogăţia  realităţii eshatologice  pătrunse  de  lumina  învierii  Lui.  Diferitele  modalităţi lingvistice  de  exprimare  ale  acestei  taine  nu  contrastează  decât  la nivel  de  accent,  rămânând  într-o  consonanţă  profundă  la  nivelul experienţei mistice. 



101 Calist Catafygiotul, op. cit., p. 123. 

102 Vezi Mc. 3, 24. 

Astfel,  spune  părintele  Ghelasie,  descriind  modelul  mistic filocalic:  „Filocalia  este  una,  dar  metodele  de  transpunere  sunt diferite.  Se  vorbeşte  adesea  de  modelul  sinait,  athonit,  slav  şi  noi evidenţiem  şi  unul  carpatin.  Fiecare  scoate  în  faţă  specificul  său. 

Cel  sinait,  specificul  lui  Moise  este  de  dumnezeire fiinţială  directă 

exclusivă,  cutremurătoare,  ce  nu  se  poate  vedea  ‘fără  să  mori’. 

Misticul  sinait  nu  tinde  la  vederea  lui  Dumnezeu,  ci  totul  este închinare, supunere, ascultare, faţă de un Dumnezeu personal, dar dincolo de nişte ‘nori înfricoşători’. Este Filocalia ‘extremei drepte’. 

Athonitul este contemplativ de minte, Filocalia harului multicolor, o  mistică  ‘largă  de  întins  de  ape’.  Slavul  este  cu  Sbornicul  de 

‘subterană’, încrâncenarea dintre ‘întuneric’ şi lumina harică. Mintea este aici sub ‘dominaţia’ duhurilor, care pot fi fantomatice sau reale... 

Sinaitul nici nu încearcă să treacă de ‘norii muntelui Sinai’. Athonitul nu  ajunge  niciodată  la  ‘malul  apei’  (la  capătul  minţii).  Slavul  pune lumina în ‘subterană’. Specificul nostru carpatin este ‘între’ fiinţă şi har,  în  egalitate.  Noi  pe  aceasta  carpatină  dorim  să  o  evidenţiem. 

Esenţa filocalică este însă una: taina Ipostasului Hristic, chiar dacă 

este prin ‘norii’ sinaiţi, sau pe ‘apele’ athonite, sau prin ‘subteranele’ 

slave,  sau  între  fiinţă  şi  har...  Mai  sunt  unii  care  vor  să  ‘reinterpreteze’ Filocalia printr-un ‘ocultism sincretic şi abstract’. Pe scurt, specificul  nostru  carpatin  este  cel  ‘dintre’  fiinţă  şi  har,  dintre Ipostasul  direct  Hristic  şi  Ipostasul  direct  de  creaţie,  dintre  chipul sufletului  şi  mintea  harică  a  chipului  sufletului,  dintre  fiinţa  

‘a-energetică’  şi  prescura  energetică  de  întrupare.  Modelul  carpatin este pregnant euharistic, în care prescura şi vinul sunt deodată fiinţă 

şi  har,  deodată  Dumnezeu  şi  creaţie,  deodată  suflet  şi  corp,  taina icoanei-deodată spirit şi materie în transfigurare reciprocă. La prima impresie, pare ceva ‘naiv’ şi ‘primitiv’ ‘coborârea’ Divinului în creaţie, intrarea spiritului în materie, cu o ‘uşurinţă uimitoare’. În fond, este 

‘copilăria hristică în Sine’, de a avea ‘nevinovăţia transcendentală’”103. 

„Modalitatea  filocalică  şi  toate  relatările  mistice  ale  sfinţilor părinţi”,  remarcă  părintele  Ghelasie,  „sunt  în  acest  sens  al  ‘ieşirii’ 

din  păcatul  orbirii-morţii  şi  de-abia  apoi  al  ‘stării’  în  faţa  tainei divine”104. 



103 Ierom. Ghelasie de la Frăsinei, „Memoriile unui Isihast. Filocalie Carpatină”, vol. III, ed. Platytera, 2017,   pp. 175-176. 

104 Ibid., p. 397. 

Mistica  iconică  înfăţişată  de  Cuviosul  de  la  Frăsinei  are  în centru chipul întrupării dumnezeieşti în iconicul Maicii Domnului, ce află o concretizare specială în practica isihastă: „Redăm pe scurt practica  mistică  prin  iconicul  Maicii  Domnului,  folosită  de  unii mistici,  mai  ales  pentru  începători.  Fă  zilnic  la  icoană  Acatistul Maicii Domnului, chiar formal. Cu timpul, un sacru iconic începe să te pătrundă. Începi să prinzi un ritual de duh iconic. Încet-încet, gestul  iconic  îţi  devine  familiar.  Vei  face  gesturi  tot  mai  proprii, după  caracterul  şi  personalitatea  ta.  Pruncul  Hristic  din  braţele Maicii  Domnului  începe  să-ţi  fie  în  atenţie.  În  inimă  îţi  apare  o simţire  aparte,  de  legătură  cu  Hristicul.  Se  trezeşte în  tine o  nouă 

conştiinţă.  Tot  iconicul  se  concentrează  în  Pruncul  Hristic.  Şi  tu eşti un ‘fiu’ de creaţie al Aceluiaşi Tată Dumnezeu. Începe un activ de personalitate în tine. Simţi nevoia să te rogi cu rugăciunea ‘Tatăl nostru’, pe care o spui parcă deodată cu Pruncul Hristic. Iconicul Maicii Domnului cu Iconicul Hristic îţi moaie ‘răceala’ şi un duh de iubire se trezeşte în toată fiinţa ta. Un simţ al Divinului de asemenea devine tot mai evident. Începe să-ţi fie ‘ruşine’ de păcatele pe care le-ai  făcut  şi  le  mai  faci.  De  fiecare  dată  când  stai  în  faţa  icoanei intri într-o Lumină Divină, care te ‘arde’ şi totodată te reface cu o putere  fără  seamăn.  Începe  să  se  deschidă  în  tine  o  dorinţă  de  a pronunţa cât mai des Numele Hristic. (...) Aici este o ‘iscusinţă’ de mare  importanţă.  Mulţi,  datorită  ‘concentrării  intra-mentale’,  fac 

‘rupturi  nervoase’,  cu  efecte  periculoase.  Ca  practică  filocalică, mintea să nu facă ‘auto-mentalizare’, că este dezastru. La fel, femeia să nu facă ‘auto-sentimentalizarea’ inimii, că este tot dezastru. Să se facă  iconic,  adică  în  ‘exterior  şi  în  afara  minţii  şi  inimii’.  Aici  este 

‘secretul’.  De  aici  importanţa  acestei  practici  prin  iconicul  Maicii Domnului  cu  Pruncul  Hristic.  Mintea  să  o  ‘orientezi’  în  activul Pruncului Hristic, dincolo de tine. Inima la fel. Să-ţi ‘muţi’ mintea şi inima în Iconicul Hristic şi în acesta să fie tot activul. Va fi cu adevărat o ‘liniştire-isihie’ a minţii  şi  inimii,  în care totodată se ‘curăţesc’  şi  se prefac iconic. Încercaţi această modalitate fără riscuri”105. 

În viziunea isihasmului carpatin, viaţa se transfigurează, valori-zându-şi  toate  aspectele  ei  ca  pe  un  dar  ce  primeşte  şi  asimilează 

luminările Cinei celei de taină, fiinţa creată căpătând stabilitatea în bine prin regăsirea dimensiunii sale iconice şi adâncirea în realităţile 105 Ibid., pp. 265-266. 

dumnezeieşti: „Isihasmul nu este nici ‘mistica orbirii-întunericului-morţii’, nici mistica ‘intrării în Divin’ (cum sunt misticile ne-biblice). 

Nu este nici mistica trupului, nici mistica sufletului, ci este mistica Chipului  şi  Harului,  tocmai  ceea  ce  exclud  misticile  celelalte.  În isihasm,  Chipul  este  Fiul  lui  Dumnezeu  Cel  Întrupat,  Hristos,  şi Harul  este  re-deschiderea  tainei  dintre  ‘moarte  şi  Viaţă’  până  la Veşnicie-Împărăţia  lui  Dumnezeu,  tocmai  transfigurarea  raiului-mântuirea propriu-zisă a omului. Isihasmul nu este ‘unirea în Esenţa Divină’, ci altarul veşniciei dintre pomul morţii şi Pomul Vieţii unde se întâlneşte lumea cu Divinul la ‘Cina cea de Taină’”106. 

Spre  aceasta  îndeamnă  în  esenţă  isihasmul:  „Practică  fără 

încetare închinarea şi numirea Fiului Iubirii şi opreşte-te în Iubirea Preasfântă.  Nu  căuta  vederi  şi  alte  miracole,  că  tulburi  oprirea Iubirii. (...) Iubirea se face în tine inima de taină de Duh Preasfânt. 

O,  preafericită  oprire  în  veşnicia  Iubirii  Dumnezeieşti!  Luptă-te totodată fără încetare cu ‘patimile păcatului’ care până la moarte te tulbură şi te necăjesc. Nu uita spovedania deasă  şi împărtăşirea cu Trupul  Euharistic  al  Domnului  Hristos,  prin  care  să  primeşti arvuna Iubirii Dumnezeieşti, pe care o cauţi şi o doreşti!”107. 


12 

Prin  aşezarea  în  gest  iconic  a  fiinţei  isihasmul  cultivă   trezia, mediu deopotrivă al iubirii şi al discernământului. Metoda isihastă a rugăciunii neîncetate a fost extinsă la gestul permanent de aşezare a fiinţei  în  gest  de  închinare  faţă  de  Dumnezeu,  prin  care  „prinde rădăcini icoana în inimă”108 şi se „actualizează chipul de filiaţie”109. 

Lucrarea  curăţirii  de  patimi  are  loc  prin  răsfrângerea  acestui  chip iconic „peste toate componentele fiinţei, care se vor trezi la memoriile de filiaţie”110. 

În  specificul  isihasmului  carpatin,  remarcă  părintele  Ghelasie, 

„însuşi  iconicul  de  închinare  se  face  formă  şi  loc,  iconic  de  rugăciune, ca un fel de inimă de duh, ce se face vasul inimii obişnuite”. 



106 Ibid., pp. 398-399. 

107 Ibid., pp. 413-414. 

108 „Pateric Carpatin. File de Isihasm”, ed. Platytera, 2017, p. 262. 

109 Ibid., p. 264. 

110 Idem. 

46 

Isihasmul în actualitate 

Starea  de  închinare  adună  mintea  şi  atenţia,  dar  nu  doar  prin sforţarea  mentală  de  a  păstra  atenţia  trează,  ci  cu  însăşi  „atenţia gestului iconic”, care este o trecere sau îmbrăcare tainică în supraforma iconică, în care toate se liniştesc şi se odihnesc111. 

Cerând „trezvia şi atenţia întregii personalităţi fiinţiale”, gestul iconic  apare  în  isihasm  ca  un  „loc  de  altar”112  al  fiinţei,  în  care primeşti  prezenţa  divină,  în  care  ai  „dăruirea  ta  întreagă,  minte  şi inimă, suflet şi corp”113. 

Părintele Ghelasie observă, de altfel, că „gestul iconic al specificului  filocalic  carpatin  este  în  asemănare  cu  ritualul  liturgic  din Biserică”114,  ca  un  rod  al  dumnezeieştii  Liturghii:  „Biserica  este sâmburele-sămânţa iconizării. Cine nu trece mai întâi prin Biserică, nu  va  putea  niciodată  să  facă  mistica  euharistică  a  isihasmului.  Şi cei din pustie coborau adesea la Biserică şi chiar cei mai izolaţi tre-buiau să se împărtăşească din Euharistia liturgică. Practica isihastă 

este de fapt o prelungire a liturghisirii Bisericii”115. Este pusă astfel în lumină nedespărţita împletire, în isihasmul carpatin, a aspectului liturgic cu cel ascetic în viaţa creştină. 

Trezind în conştiinţă „memoriile Botezului  şi ale Mirungerii”, care  „îţi  orientează  firea  spre  cele  bune”,  ritualul  gestului  iconic cultivă  acea  „vedere  iconică”  asupra  lumii  prin  care  „deosebeşti răul de bine” şi „poţi face apoi virtuţile şi purificarea”116. 

„Viul legăturii de taină” este dat de însăşi pecetea chipului  lui Dumnezeu din fiecare făptură, care „tinde la arătare”, întâmpinată 

fiind de isihast prin „iconarea lumii”,  icoana Întrupării lui Hristos fiind „ochiul prin care şi noi trebuie să privim”117. 

Această  iconare  a  lumii  urmează  unei  „iconizări  a  minţii  şi  a simţurilor”  prin  gestul  iconic,  devenit  asemenea  unui  „leagăn  de naştere”, a lui Dumnezeu în om şi a omului în Dumnezeu. Astfel, 

„mintea şi simţurile sunt magii din noi, care îngenunchează înaintea icoanei Maicii Domnului cu Pruncul Hristos în braţe. Mintea aduce 111 Ibid., p. 263. 

112 Ibid., p. 269. 

113 Idem. 

114 Ibid., p. 270. 

115 Ibid., p. 283. 

116 Ibid., p. 271. 

117 Ibid., p. 275. 

ca  dar  aurul-mintea  însăşi.  Inima  aduce  ca  dar  imaginaţia-smirna. 

Iar simţurile aduc tămâia-arderea de bună mireasmă”118. 

Cuvântul  părintelui  Ghelasie  impresionează  atât  prin  adâncimea  viziunii,  cât  şi  prin  bogăţia  concretizărilor  de  practică 

isihastă, motivate de „dumnezeiescul dor”: „Cum zice Evanghelia, cel care vrea comoara din ţarină îşi vinde totul ca să câştige ţarina şi, cu ea, comoara. Țarina este învăţătura şi comoara este practica. 

Trebuie râvna practicii, ce se susţine  prin exersarea volitivă, peste toate piedicile”119. 

Mistica iconică, aşezând la baza fiinţei taina chipului, urmăreşte să evite atât panteismul fiinţial, cât şi pe cel energetic, dezvoltând o amplă  mistică teologică a perihorezei. Sunt prezentate astfel perihoreza Persoanelor dumnezeieşti din sânul Treimii odată cu cea a fiinţei şi energiilor în Dumnezeu (pusă în lumină de sfântul Grigorie Palama), transpuse iconic, la nivel cosmologic, prin perihoreza înger-natură-om,  dar  şi,  la  nivel  antropologic,  prin  perihoreza  conştiinţă-duh-limbaj,  sau  cea  a  fiinţei  şi  energiilor  în  fiinţa  umană.  Există  o perihoreză  iconică,  a  chipurilor,  de  Dumnezeu  şi  de  creaţie,  astfel încât  făptura  viază  pe  suportul  chipului/logosului  divin  (o  cauză 

profundă a căderii este tocmai situarea  iluzorie în  golul de suport divin),  întrepătrundere  actualizată  de  către  om  într-o   perihoreză 

 euharistică,  a  realizării  asemănării  şi  împărtăşirii  dumnezeieşti. 

Urmându-l  pe  sfântul  Maxim  Mărturisitorul,  părintele  Ghelasie întăreşte caracterul personal al energiilor, neprivindu-le ca rupte de fiinţă,  ci  aşezând  la  mijloc  între  fiinţă  şi  energii   mişcarea  sau   actul personal. 

În  ultimă  instanţă,  „ritualul  iconic  este  tocmai  recâştigarea chipului de personalitate, privit ca potenţă de unire cu Divinul”120. 


Florin Caragiu 

118 Ibid., p. 280. 

119 Ibid., p. 273. 

120 Ibid., p. 282. 

Hiperteologia sintezelor iconice 

şi restituirea a(l)titudinii iconic-

metareligioase a creştinismului 

la Părintele Ghelasie 


I 

Motto 


„Treime  Suprafiinţială,  Supradumnezeiască  şi 

Suprabună ( Trias hyperousie, kai hyperthee, kai hyperagathe), Supraveghetoarea înţelepciunii dumnezeieşti ( theosophias) a  creştinilor,  îndrumă-ne  pe  noi  către  piscul  cel  mai înalt al grăirilor mistice supranecunoscute şi supralumi-noase ( hyperagnoston kai hyperphae), acolo unde misterele simple, absolute şi  neschimbate ale teologiei sunt aco-perite de întunericul supraluminos ( hyperphoton gnophon) al Tăcerii tainic-ascunse ( tes kryphiomystou siges), [mistere] 

care  supraluminează  supradezvăluit  ( to  hyperphanestaton hyperlamponta) în cele mai adânci tenebre, şi care supra-umplu  ( hyperplerounta)  minţile  cele  fără  vedere1  ( tous anommatous noas), în mod cu totul neatins şi nevăzut, de splendorile cele suprafrumoase ( ton hyperkalon aglaion).” 

(Pseudo-Dionisie Areopagitul, 

 Despre teologia mistică I.12) 





În primul eseu pe care l-am publicat în această revistă asupra teologiei  Părintelui  Ghelasie3,  şi  care  a  avut  mai  mult  un  caracter introductiv şi colocvial, am încercat să arăt că direcţia predilectă pe 1  În  sensul  de  minţi  care  s-au  desprins  apofatic  de  cele  văzute  şi  de  sensurile asociate lor. 

2 Traducere personală din limba greacă, G.M. 

3  Sub  titlul   Părintele Ghelasie –  sinaxa  „antimetafizică”  sau  recuperarea  sitului originar, iconic-euharistic al teologiei creştine, în rev.  Chipul iconic nr. V, Ed. Brumar, Timişoara, MMXVI, pp. 5-33. 

care  Părintele  îşi  conduce  discursul  său,  cu  intenţii  recuperatoare pentru originalitatatea (şi originaritatea) creştinismului, este restituirea unei orientări „antimetafizice” conform căreia viziunea creştină 

are  –  sub  toate  aspectele  ei:  teologic,  cosmologic,  antropologic, ascetico-mistic,  liturgic  etc.  –  capacitatea  de  a  depăşi  separările specifice metafizicii tradiţionale (de expresie greacă, dar şi extrem-orientală); aceste separări încă mai au, din păcate, tendinţa de a  fi dominante  nu  doar  în  teologia  academică,  ci  şi  în  interpretarea uzuală  a  creştinismului  şi  –  ceea  ce  este,  poate,  cel  mai  grav  –  în evlavia credincioşilor din spaţiul ortodox. Părintele Ghelasie opune acestei  tendinţe  o  hermeneutică  biblică,  o  teologie  şi  o  practică 

ascetico-rituală  a  vieţii  creştine  ce  se  articulează,  cu  toate,  în  jurul unei  sinaxe  iconic-euharistice,  sinaxă  prin  care  părţile  separate etanş de interpretarea metafizică se regăsesc unificate distinct, fără 

obişnuitele supraetajări ierarhizante, dar nu şi egalitarist dispuse, ci într-o nouă accepţie şi configuraţie a ierarhiei. 

Spuneam tot în acel eseu că Părintele Ghelasie, cu tot accentul 

„antimetafizic”  al  teologiei  sale,  nu  deconstruieşte    metafizica  (aşa cum  face,  bunăoară,  fenomenologia),  pentru  că  el  vorbeşte simultan (şi în aparenţă derutant) de o „(supra)metafizică creştină”, care s-ar distinge prin maniera ei unică de a teoretiza relaţia dintre nivelurile metafizicii tradiţionale. Voi încerca să  răspund mai întemeiat, de data aceasta la proporţiile unui studiu mai amplu  şi mai aplicat, la două întrebări majore: 1) Are această „(supra)metafizică” 

un  temei  în  însuşi  nucleul  dur  al  creştinismului,  în  constituţia  sa identitară  care  îl  distinge  ireductibil  în  peisajul  religiilor  (contemporane sau nu cu naşterea lui)? şi 2) Se articulează această „(supra)-

metafizică creştină” – aşa cum ne-o expune Părintele Ghelasie – în mod  coerent  la (şi se  poate legitima astfel prin) teologia  biblică  şi patristică,  sau  rămâne  doar  o  supralicitare  pitorească,  cu  accente contradictorii  –  deopotrivă  particularist-autohtoniste  şi  sincretiste (aşa cum l-au acuzat mulţi pe Părintele) –, a unei teologii creştine care  ar  trebui  să  rămână,  cuminte  şi  independent  de  epocă,  în cadrele „rezervaţiei metafizice” ale cărei hotare au fost trasate ferm şi pretins definitiv de către filosofia greacă? 

Ideea de fond pe care o voi urma, documenta şi susţine revizi-tând,  dintr-o  nouă  perspectivă,  marile  teme  ale  teologiei  creştine 50 

încă  de  la  fundamentele  ei  scripturistice  şi  de  la  începuturile  ei istorice,  este  aceea  potrivit  căreia  creştinismul  revelează  peste  tot un  nou  tip  de  sinteză,  pe  care  trebuie  în  primul  rând  să-l  înţelegem pentru  a  desluşi  „suprametafizica  creştină”,  o  sinteză  care  împacă 

exclusivităţile  mutuale  pe  care  celelalte  religii  şi  filosofii  nu  le puteau  nicicum  concilia.  Această  sinteză  nu  este  una  de  tip  sincretic (pe care elenismul o realizase deja, la naşterea creştinismului, cu beneficiile dar  şi cu scăderile ei), un melanj  care combină con-ciliant aspecte incompatibile sau chiar adverse, după ce în prealabil le ajustează asperităţile (în fapt, identitare), ci este o sinteză  „între Atena  şi  Ierusalim”  care  se  realizează  de  la  o  altitudine  supremă, integratoare,  pe  care  o  voi  numi  metareligioasă  şi  metaculturală 

numai  întrucât  depăşeşte  integrator  cele  unite,  dar  fără  să  le suprime  valorile  –  atâtea  câte  sunt  –,  ci  transfigurându-le  iconic. 

De aceea, e mai potrivit să numim acest nou tip de sinteză – făcut posibil, pe baza Întrupării Logosului, numai de teologia creştină – 

 sinteză  iconică,  pentru  că  ea  ţine  împreună  ceea  ce  uneşte  într-o 

„egalitate de prezenţă deodată”, cum spune Părintele Ghelasie, dar şi într-o dispunere ierarhic-metafizică de un tip cu totul nou. 

Desigur,  cititorul  s-ar  putea  întreba  de  ce  am  ales  să  numesc 

„iconică” această sinteză, şi nu altfel. Datorită centralităţii pe care o deţine  acest  termen  în  teologia  Părintelui  Ghelasie,  o  teologie profund  hristocentrică  în  care  ne  întâmpină  peste  tot  Icoana  lui Hristos  –  Cel  care,  prin  Unirea  hypostatică  ( i.e.  egal-distinctă  şi ierarhică) a firilor divină  şi umană, este Modelul suprem al acestei sinteze;  ea  nu  face  atunci  decât  să  iconizeze,  în  toate  aspectele viziunii  teologice  creştine,  acest  Model.  Referinţa  hristocentrică  a sintezei iconice o scoate de sub suspiciunea de a fi o abilă operaţie fenomenologică şi o prezintă, dimpotrivă, ca pe  o pecete a Întrupării, care ilustrează o nouă mentalitate teologică, precum şi o nouă 

atitudine în raport cu religiile, ambele identitar creştine, numite de mine  „hiperteologică”,  respectiv  „iconic-metareligioasă”.  În  plus, chiar desenul cruciform al acestei sinteze ne arată şi dimensiunea ei sacrificial-euharistică; de fapt, această sinteză iconic-euharistică este ceea  ce  am  numit  în  studiul  precedent  „sinaxă”,  pentru  că  adună 

într-adevăr în jurul lui Hristos ceea ce se credea, până la creştinism, că  nu  poate  fi  alăturat,  numai  că  acum  voi  aborda  sistematic 51 

aspectul sintetic al acestei sinaxe. Voi arăta, aşadar, că creştinismul e metareligie (sau suprareligie, cum îl numeşte Părintele Ghelasie4) nu numai pentru că depăşeşte integrator religiile, ci mai ales pentru că   le  iconizează  structurile,  ideile  şi  valorile.  Vectorul  lui   meta-  se  datorează iconicităţii sale patente; de aceea şi toate sintezele pe care le revelează  creştinismul  între  termeni  şi  realităţi  privite  de  toate religiile ca mutual exclusive sunt, repet, sinteze iconice, pentru că le pot  ţine  împreună  pe  cele  care,  în  gândirea  comună  religiilor,  se exclud  reciproc,  dar  din  care  creştinismul  ştie  să  facă  „o  singură 

realitate  în  dublă  deschidere”,  ca  să  folosesc  o  sintagmă  iarăşi recurentă  la  Părintele  Ghelasie.  Aceste  sinteze  iconice,  după  cum nu  sunt  omogenizante,  nu  sunt  nici  non-ierarhice  (aşa  cum  sunt  cele sincretice),  ci  configurează  o  nouă  specie  a  ierarhiei,  în  care  unul dintre termeni prevalează asupra celuilalt fără a şi-l subordona, fără 

a-l devaloriza teologic sau metafizic. 



4  „Creştinismul  este  o  suprareligie,  [este]  religia  [venirii]  lui  Dumnezeu  Însuşi către creaţie, nu efortul creaţiei către Dumnezeu” («Iscusinţa trăirii isihaste», în Memoriile  unui  isihast.  Filocalie  carpatină  I,  Ed.  Platytera,  Bucureşti,  2017,  p.  353). 

Şi iarăşi: „Noi [creştinii] nu facem contradicţii cu nimeni. În schimb [...] facem nişte  deosebiri,  nişte concretizări  [deci  distincţii  fără contradicţii].  Nu-i  contra-zicem  cu  nimic  nici  pe  budişti,  nici  pe  alţii  [pentru  că  nu  ne situăm  pe  acelaşi plan  cu  ei]...  dar  venim  cu  revelaţia  aceasta  creştină  care  […]  ne  arată  şi  o realitate creştină [specifică] […] Creştinismul nu poate fi pus alături de nicio altă 

religie,  pentru că el e  suprareligie,  pentru  că  el completează  [religiile, e  plinirea oricărei  Legi  religioase]  [...]  Creştinismul  nu  trebuie  considerat  ca  un  fel  de concurenţă la celelalte religii. El nu intră în concurenţă, pentru că nu e religie. E 

suprareligie.  Numai  dacă  [partenerii  noştri  de  dialog  din  religii]  consideră 

[creştinismul] în felul acesta [deci numai dacă îl identifică în această postură a lui, identitară], atunci se poate realiza o convorbire, se poate face un fel de [dialog]... 

Adică  o  trăire  reală  şi  sinceră, fără  duşmănie, fără contradicţie,  pentru  că  toate celelalte religii pot găsi în această suprareligie creştină împlinirea.” («Creştinismul şi alte mistici», interviu publicat în Ieromonah Ghelasie,  Răspuns de apărare, vol. 

16, Ed. Platytera, Bucureşti, 2016, pp. 380-382). Ca şi în studiul precedent, fac precizarea că am redat citatele din scrierile Părintelui Ghelasie renunţând, pentru facilitarea lecturii, la multiplele şi derutantele tuşe tipografice iniţiale (majuscule, italice etc.), cu excepţia celor care se impuneau din raţiuni tipografice consacrate. 

De  asemenea,  am  intervenit  în  aceste  fragmente  (de  scriere  sau  oralitate)  prin adnotări  între  paranteze  drepte,  acolo  unde  am  considerat  că  a  fost  necesară 

explicitarea,  fluentizarea  şi  chiar  completarea  cu  precizări  teologice  a  unor exprimări mai eliptice ale Părintelui. 

Preocuparea  majoră  a  acestui  studiu  va  fi  de  a  demonstra  că 

sinteza  iconică  are  prestigiul  şi  funcţia  unui  adevărat   principiu morfologic  al  teologiei  creştine,  descoperind  un  model  de  gândire    care aşază  peste  tot  delimitări  neadversative  şi  necontradictorii  între termeni  şi  realităţi,  simultan  cu  conjugarea  lor  ierarhică,  situări paradoxale  care,  păstrând  fondul  semantic  şi,  respectiv,  ontologic al termenilor şi realităţilor, se lasă integrate în ceva mai înalt, într-o configuraţie  pe  care  Părintele  Ghelasie  o  numeşte  iconică,  şi  care revelează  de  fapt,  aşa  cum  vom  vedea,  un  model  de  gândire  şi discurs   identitar  creştin,  ancorat  în  Logosul  Întrupat.  Acest  model poate  fi  identificat  încă  din  scrierile  Noului  Testament,  şi  el  se continuă apoi în literatura patristică – deşi aici într-o expresie cu o tuşă mai  îngroşată dinspre filosofia greacă şi elenistică, pe al cărei fond  Părinţii  Bisericii  înşişi,  în  marea  lor  majoritate,  şi-au  format cultura.  Ceea  ce  vreau  să  arăt  –  întorcându-mă  aşadar   ad  fontes printr-o  analiză  biblică,  teologică  şi  istorică  proprie,  care  nu  va apela  atât  la  litera,  cât  la  spiritul  scrierilor  Părintelui  Ghelasie,  dar care va sfârşi într-o firească convergenţă cu hermeneutica propusă 

de  aceste  scrieri  –  este  că  Părintele,  în  pofida  aparenţei  exotice, chiar excentrice uneori, a gândirii şi scrisului său, nu face decât să 

ne  restituie  modelul  iconic  ce  era  întreţesut  în  textura  viziunii teologice creştine încă de la originile ei, un model pe care însă l-au obnubilat mai ales acele interpretări ale creştinismului care au făcut, în timp, prea mari concesii metafizicii tradiţionale. Altfel spus: din această perspectivă iconică pe care ne-o restituie Părintele Ghelasie putem revizita edificator, obţinând şi coerenţa unui  legato teologico-istoric desăvârşit, marile momente genezice şi de turnură din istoria creştinismului,  precum  şi  documentele  lui  fondatoare  –  textele Noului Testament şi scrierile patristice –, în sensul de a înţelege că 

aceste  momente  au  fost,  de  fapt,  rodul  tot  atâtor  sinteze  iconice care  au  avut  un  rol  teologic  formator  şi,  totodată,  au  dat  reperul identităţii  inconfundabile  a  creştinismului;  reper  care,  din  păcate, nu a fost întotdeauna păstrat. 



 Prima sinteză iconică: sinteza „politologică” 

Mântuitorul  Hristos  a  vestit  şi  a  inaugurat,  prin  iconomia  Sa pentru noi, o nouă ordine a lumii, pe care a preferat s-o conoteze în mod consecvent, aşa cum  o arată Evangheliile,  prin sintagmele 53 

„Împărăţia  cerurilor  (gr.  basileia  ton  ouranon)”  sau  „Împărăţia  lui Dumnezeu”. Mesajul-nucleu al textelor evanghelice este într-adevăr iminenta  sosire  a  „Împărăţiei  cerurilor”,  ca  fiind  –  dacă  vom  da numai  o  încadrare  minimală  a  sensului  acestei  sintagme,  altminteri de  o  considerabilă  complexitate  teologică  –  ordinea  divină  a lucrurilor inaugurată de prezenţa şi acţiunea lui Iisus pe pământ, ca Împărat  mesianic  şi  Fiu  al  lui  Dumnezeu  Întrupat.  Dar  în  aceleaşi texte Iisus Însuşi afirmă, fără echivoc, că Împărăţia Lui „nu este din lumea aceasta” ( Ioan  18, 36), delimitând-o net – genetic şi constitutiv 

– de orice ordine lumească,  fie aceasta contemporană epocii Întrupării  Sale  sau  viitoare;  aşa  încât  „Împărăţia  lui  Dumnezeu”  nu  se poate confunda cu vreo ordine lumească la un moment dat, nici nu-şi  propune  s-o  uzurpe  sau  s-o  concureze,  nici,  în  fine,  nu  poate emerge  „de  jos  în  sus”,  dintr-un  program  politic  şi  social  secular. 

Cuvintele lui Iisus exprimă, aşadar,  o delimitare  netă şi ireductibilă între 

„Împărăţia cerurilor/lui Dumnezeu” şi „împărăţia lumii/temporală”. 

Deosebit  de  important  în  economia  studiului  nostru  e  să 

accentuăm  că  această  delimitare  netă  nu  este  însă  nici  negatoare, nici  adversativă,  nici,  în  fine,  una  de  tip  izolaţionist  (oricare  din aceste interpretări ar conduce la legitimarea unui fel de maniheism politic,  a  unui  creştinism  aflat  într-o  tensiune  mai  mult  sau  mai puţin disimulată cu ordinea seculară – tentaţie care, din nefericire, a fost şi este una prea des întâlnită în interpretarea şi practica creştinismului  de  orice  confesiune).  Că  delimitarea  de  care  vorbesc  nu este  negatoare  (nici  adversativă)  o  arată  fie  şi  numai  simplul  fapt filologic  că  Iisus  foloseşte  termenul  „Împărăţie”  strict  ca  pe  un semnificant  simbolic  (mai  mult  chiar,  aşa  cum  voi  reveni,  ca  pe  un semnificant  iconic) pentru un Semnificat prin excelenţă mistic, pentru a cărui revelare Domnul foloseşte abundentul polimorfism ale-goric  al  parabolelor;  termenul  „Împărăţie”  nu  are  nicidecum  acea încărcătură  denotativă  care  ar  putea  insinua  un  raport  de  exclusivitate  logică  (de  contradicţie  sau  de  contrarietate)  şi  ontologică 

între  „Împărăţia  lui  Dumnezeu”  şi  lume,  raport  care  implicit  ar justifica  echivalarea  enunţului  din   Ioan   18,  36  cu  propoziţia  logică 

„Împărăţia  Mea  este  o  non-lume  (faţă  de  aceasta)”  şi,  odată  cu această  echivalare,  ar  cauţiona  orice  negativism  sau  antagonism politologic,  cosmologic  şi atitudinal, în esenţă schizoid,  în care  de altfel  creştinii  au  putut  cădea,  iarăşi  de  prea  multe  ori,  în  istorie. 

Acelaşi caracter non-denotativ al termenului evanghelic „Împărăţie (a cerurilor)” ne fereşte, totodată, de  riscul încurajării sau validării nu doar a identificărilor idolatre dintre „Împărăţia lui Dumnezeu” 

şi orice eventuale constructe socio-politice, mai mult sau mai puţin utopice, dar şi de căderea în forţate omologări platonizante, care au vrut să-şi reprezinte neapărat, începând de la un anumit moment al istoriei creştinismului, „Împărăţia cerurilor” ca pe o proiecţie celestă 

idealizată  a  ordinii  seculare/imperiale  (sau  invers,  şi  legitimant pentru  împărăţia  seculară,  această  din  urmă  ordine ca  pe  una  „de drept  divin”,  pentru  că  ea  ar  transpune  în  plan  terestru  ordinea nevăzută  a  „Împărăţiei  lui  Dumnezeu”);  o  proiecţie  faţă  de  care, aşadar, ordinea seculară nu ar fi decât o umbră, totuşi validată prin raportarea la arhetip şi având o constituţie similară „Împărăţiei lui Dumnezeu”,  necum  cu  totul  incompatibilă  cu  Ea,  aşa  cum  O 

prezintă  Evangheliile  şi  cum  a  trăit-O  creştinismul  primar.  Acest reflex de (vulgar) platonism politologic şi cosmologic, amestecat cu un cult imperial de sorginte precreştină, s-a insinuat, din păcate, tot mai decisiv  în creştinismul etatizat de după secolul  al IV-lea, până 

la atingerea, două secole mai târziu, a  unui nefericit apogeu, numit de  bizantinologi  cezaro-papism,  care  continuă  până  astăzi  în versiunea ortodox ismului 5. 

Dar delimitarea creştinismului faţă de lume se face deopotrivă 

faţă de ordinea ei politică şi religioasă, în măsura în care cele două 

erau  conivente  la  momentul  istoric  al  naşterii  lui.  Într-adevăr,  o elementară  perspectivă  interreligioasă  ne  arată  că  creştinismul  a 5  Deopotrivă  rigoarea  istorică  şi  teologia  creştinismului  ne  constrâng  să 

distingem  aproape  adversativ  între  ortodoxie  (din  gr.  orthe  doxa  =  „dreapta slăvire”) –  adică între  devoţiunea  a cărei  rectitudine  nu constă  în  alinierea la  o ideologie  religioasă,  ci  în  participarea,  după  adevăr,  la  un  „corp  al  relaţiilor  de comuniune” (Chr. Yannaras), în împărtăşirea unui mod de viaţă propriu Bisericii universale  –  şi  ortodox ismul   actual,  care  este  versiunea  ideologizată,  instituţionalizată/etatizată, formalist-tradiţionalistă şi monumentalizată aproape idolatru a ortodoxiei. În măsura în care se vede astfel redusă la ortodoxism, ortodoxia îşi pierde  anvergura  şi  respiraţia  universală,  devenind  o  simplă  „confesiune creştină”  alături  de  celelalte  (în  plus,  şi  arondată  naţional).  Reprezentanţii ortodoxismului – mai ales în varianta sa dogmatică, ce idolatrizează o doctrină şi un limbaj teologic pretins definitive, imuabile  ca formă (nu doar ca fond) pentru că „provin de la Sfinţii Părinţi” – au fost şi sunt principalii oponenţi ai gândirii şi scriiturii teologice a Părintelui Ghelasie. 

apărut  ca  prima  şi  singura  (meta)religie  care  a   separat  inconfundabil polii  de  autoritate  religioasă  şi  seculară,  delimitându-i  net  împreună  cu structurile ierarhice de putere ce se desfăşoară sub ei. După cum se ştie, la naşterea creştinismului se generalizase, sub o veche influenţă 

medio-orientală, modelul monarhic/imperial al organizării societăţii, model în care un singur om cumula cele două autorităţi – religioasă 

şi  „seculară”:  acela  era  suveranul/împăratul  (roman,  în  epocă), deopotrivă Mare Preot ( Pontifex maximus), care-şi legitima suprema-ţia  lumească  clamând  calitatea  de  fiu  al  divinităţii  supreme,  filiaţie care-i  conferea  şi  postura  de  principal  mediator  al  sacralităţii, de  intercesor  suprem  între  liderul  panteonului  şi  supuşii  săi. 

Afirmându-Se însă pe Sine ca Fiu  unic al lui Dumnezeu (Fiu a cărui prerogativă  de  unicitate  rezidă  în  faptul  că,  deşi  distinct,  este  de aceeaşi  fiinţă  cu  Tatăl  –   Ioan   10,  30),  Iisus   demască  implicit  falsitatea pretenţiei  suveranului/împăratului  de  a  deţine  calitatea  filială  divină, dezvrăjind  puterea  politică  şi  lăsând  exponentului  ei  suprem  doar prerogativa  guvernării  seculare  (care  va  fi,  abia  acum,  seculară  în adevăratul sens al cuvântului, de vreme ce nu se mai poate întemeia şi  legitima  printr-o  teologie  politică),  prerogativă  pe  care  Fiul  lui Dumnezeu  nu  intenţionează  sub  nicio  formă  să  i-o  conteste suveranului lumesc, nici să i-o uzurpe; dar nici acesta, la rândul lui, nu va mai avea cu niciun chip legitimitatea să-şi aroge prerogative divine  sau  sacerdotale.  Această  separare  a  autorităţilor  este,  din nou, fără echivoc propusă de Iisus prin celebrele Sale cuvinte, care dizolvă  o  presupus  insolubilă  dilemă  religios-politică  trăită  pe atunci de lumea iudaică: „Daţi-i cezarului cele ce sunt ale cezarului, iar lui Dumnezeu pe cele ale lui Dumnezeu!” ( Luca 20, 25)6. Numai 6  De  fapt,  însuşi  contextul  acestei  divine  replici  invită,  prin  analogie,  la  o interpretare  iconologică.  Faţă  de  Dumnezeu  omul  are  o  cu  totul  altă  datorie decât  faţă  de  autoritatea  lumească,  dar  analogabilă  iconic  plăţii  propriu-zise  a impozitului (posibilitatea acestei analogii stând, ea însăşi, ca o dovadă în plus că 

delimitarea de care vorbeşte Iisus, faţă de împărăţia seculară, nu trebuie înţeleasă 

ca  una  adversativă):  „Cezarul”  divin  aşteaptă  să-i  fie  dat  acest  „impozit”  în 

„moneda”  pe  care  El  însuşi  „a  bătut-o”,  şi  pe  care  se  află  Chipul  ( eikona)  şi Înscrisul ( epigraphen) Său. Această „monedă” este chiar omul creat după Chipul lui Dumnezeu, omul care poartă Înscrisul divin, adică marca Logosului (iconic) creator. Iar plata impozitului devine analogia iconică a dăruirii de sine a omului către  Dumnezeu,  a  unei  devoţiuni  care  va  fi  aşadar,  cum  ar  spune  Părintele Ghelasie, una iconic-euharistică. 

în termenii acestei distincţii, liber asumate de către oameni, Hristos se afirmă ca Suveran al unei „Împărăţii (a cerurilor)” care „nu este din  această  lume”;  astfel  încât  polii  de  autoritate  religioasă  şi seculară  sunt  separaţi  pentru  totdeauna  numai  în  creştinism,  iar supunerea  faţă  de  autoritatea  seculară  rămâne  numai  ca  o  simplă 

îndatorire  civică,  fără  implicaţii  şi  conotaţii  religioase.  Pentru  că 

această supunere nu are a genera – indiferent de legitimitatea politică  a  puterii  seculare  la  un  moment  dat  –  dileme  de  conştiinţă 

religioasă (aşa cum insinuau  ispititorii etnocentrişti evrei care L-au pus  pe  Iisus  în  faţa  provocării  legate  de  dajdia  Cezarului,  căreia Domnul i-a dat răspunsul citat mai sus). Aşa au asumat supunerea faţă  de  autoritatea  seculară  creştinii  primelor  trei  secole,  a  căror exemplaritate  civică  (în  ceea  ce  privea  plata  impozitelor,  îndepli-nirea  serviciului  militar  etc.)  era  una  fără  fisură,  dar  care  refuzau supunerea, mergând până la martiriu,  numai atunci când autoritatea seculară  (împăratul  roman),  depăşindu-şi  prerogativele  şi  reven-dicându-şi ilicit postura divină, cerea de la ei închinare. 

Ne  putem  întreba  atunci,  cu  aparentă  legitimitate:  dată  fiind această  delimitare  netă  dintre  „Împărăţia  lui  Dumnezeu”  şi  lume, această  incompatibilitate  a  lor  (care  nu  este  doar  una  aparentă), de  ce  mai  e  folosit,  cu  atâta  consecvenţă  totuşi,  acest  termen („împărăţie”)  pretutindeni  în  Evanghelii?  Ce  relevanţă  semantică 

mai  poate  avea  el  pentru  ceea  ce   este,  cu  adevărat,  „Împărăţia  lui Dumnezeu”,  de  vreme  ce  semnificaţia  lui  denotativă  pare  atât  de radical  şi  de  sistematic  evitată  prin  delimitarea  de  care  vorbim? 

Ce  anume  mai  poate  fi  comun  între  ordinea  divină  şi  ordinea seculară, care să justifice folosirea semantic  relevantă a termenului 

„împărăţie”  pentru  a  o  indica  pe  prima,  pentru  ca  aceasta  să 

rămână  totuşi  semnificabilă  ca  împărăţie  şi  pentru  ca  această 

denumire a ei să nu fie nici o simplă metaforă, dar nici un nonsens logic? Răspunsul, pe cât de simplu, este edificator pentru a înţelege această  primă  ipostază,  pe  care  am  numit-o  „politologică”,  a sintezei iconice aduse în lume de învăţătura Evangheliei: termenul 

„împărăţie” rămâne  constitutiv  valabil, pentru că el conotează (iconic) o   dimensiune  structurală  a  acestei  ordini  divine  a  lumii:   constituţia  ei ierarhică  şi  întemeierea  ei  monarhică.  Era  singurul  termen  din  vocabularul  politic  al  epocii  de  care  Iisus  şi,  ulterior,  autorii  textelor Noului  Testament  puteau  face  uz  pentru  a  spune  lumii  că 

„Împărăţia lui Dumnezeu” nu are o constituţie non-ierarhică, deşi Ea  nu  este  o  replică  în  oglindă  a  constituţiei  imperiului/regatului lumesc. „Împărăţia lui Dumnezeu”  este, structural vorbind,   o împărăţie autentică,  pentru  că  ea  esenţializează  şi  interiorizează,  integrator, structura  monarhică  şi  ierarhică  a  oricărei  împărăţii:  concret,  în 

„Împărăţia cerurilor” este, ca şi în împărăţia lumească, un  pol unic de autoritate  (Dumnezeu),  şi  implicit   o  ierarhie,  deşi  aceasta  se  află  aici răsturnată faţă de cea seculară: „dacă unul vrea să fie mare printre voi, să fie servitorul ( diakonos) vostru, şi dacă unul vrea să fie primul ( protos)  între  voi,  să  fie  robul  ( doulos)  vostru”  ( Matei   20,  26-27)7. 

Ordinea în comunitatea creştină  – care reflectă iconic ordinea din 

„Împărăţia cerurilor” – rămâne, aşadar, una  ierarhică, pentru că este organizată  de  un  criteriu  inegal  satisfăcut,  şi  prin  aceasta 

„aristocratic”:  criteriul  (în  acelaşi  timp  nediscriminatoriu,  al) disponibilităţii de a-i sluji pe semeni. Aşa încât superior în această 

ordine ierarhică  este acela care slujeşte  din iubire agapică  celor pe care  îi  „subordonează”,  iar  postura  de  a  fi  primul  este  (se  poate demonstra  şi matematic!)  unic  determinată (şi, fiind astfel, asigură 

unicitatea  polului  de  autoritate,  exact  ca  în  orice  împărăţie,  dar  o autoritate  care  nu  se  mai  exercită  de  sus  în  jos,  ci  de  jos  în  sus); această poziţie de întâietate Îi aparţine  exclusiv lui Iisus şi nu-I poate fi  uzurpată,  nu  pentru  că  El  şi-ar  exercita-o  tiranic,  ci  datorită 

Identităţii  Sale  unice,  natural  divino-umane:  fiind  Fiul  lui Dumnezeu,  Care  a  enipostaziat  natura  umană,  Iisus  poate  subîntinde  în  persoana  Sa  universalul  acestei  naturi  datorită  unităţii hypostatice  a  firilor,  aşa  încât  El  este  singurul  care  le  poate  sluji într-adevăr  tuturor  fraţilor Săi8. 



7 În redarea citatelor evanghelice, am optat pentru traducerea făcută de filologul Cristian  Bădiliţă,  care  se  remarcă  deopotrivă  prin  acurateţe  faţă  de  originalul grecesc, claritate, rigoare filologică şi, nu în ultimul rând, stil. 

8  Acest  argument  hristologic  al  monarhiei  lui  Iisus  în  Împărăţia  cerurilor  este susţinut de enigmaticul loc evanghelic din  Matei 11, 11, unde Domnul îi face o laudatio în termeni paradoxali lui Ioan Botezătorul, implicând chiar tema ierarhiei în  Împărăţia  cerurilor:  Iisus  afirmă  despre  Ioan  (dacă  preluăm  aidoma  topica textului grec) că „Cel mai mic în Împărăţia cerurilor este mai mare decât el (gr. 

 ho mikroteros en tei basileiai ton ouranon meizon autou estin)”. De regulă, acest verset este interpretat de o manieră simplistă şi absurdă, în sensul că Ioan nu primise încă botezul creştin (dar cine îl primise, oare, la acel moment?) şi de aceea el ar fi aici retrogradat de Iisus pe ultimul loc ( sic) în Împărăţia Sa. Nonsensul evident al 58 

Pe scurt spus, „Împărăţia cerurilor” salvează structura monarhică 

şi  aristocratică  proprie oricărei  împărăţii,  dar  o  inversează  (vezi  şi Matei  19, 30: „mulţi dintre cei dintâi vor fi cei din urmă şi dintre cei din urmă vor fi cei dintâi”); însă nu numai atât, pentru că în acest caz  n-ar  fi  fost,  poate,  decât  o  simplă  răsturnare  de  perspectivă 

menită  a  rămâne  cvasi-izolată,  relevantă  numai  în  contextele politice  şi religioase structurate ierarhic,  nu şi o sinteză cu deschidere universală.  Dacă  s-ar  fi  limitat  numai  la  a  inversa  perspectiva  de simţ comun asupra ierarhiei şi puterii (deşi nici acesta nu este deloc un  fapt  neglijabil),  creştinismul  n-ar  fi  putut  rezolva,  prin  sinteză 

iconică,  o  tensiune  politică  şi  religioasă  pe  care  lumea  greacă  şi elenistică  o  resimţise  deja  atât  intrinsec,  cât  şi  la  întâlnirea  cu cealaltă  mare  paradigmă  religioasă  –  iudaismul:  conflictul  dintre aristocraţie/regalitate şi democraţie, înţelese atât în sensul lor strict, politologic,  cât şi religios. Democraţia ateniană lăsase deja o urmă 

de  neşters,  instituind  un  precedent  care  se  dovedeşte,  în  multe aspecte,  normativ  până  astăzi,  dar  care  fusese,  fireşte,  instituit acestei opţiuni de interpretare nici nu merită comentat prea mult (el este probat şi de faptul că, departe de a-l retrograda pe Ioan, Iisus îl asimilează în context cu un înger, invocând profeţia din  Maleachi  3, 1, dovadă că nu-i găseşte asemănare între bărbaţi, după cum şi afirmă – vezi mai jos). În realitate, Iisus vorbeşte în Matei   11,  11  despre   propria  Sa  întâietate  în  Împărăţia  cerurilor,  lucru  care  reiese atât  din context  (unde îl  numeşte  pe  Ioan cel  mai  mare  „dintre cei  născuţi  din femei”, adică dintre bărbaţii născuţi pe cale naturală, ceea ce – dacă suntem de acord că aceste cuvinte ale Domnului au o valabilitate eternă, iar nu numai până 

la primul botez creştin – nu lasă niciun dubiu asupra supremaţiei lui Ioan între toţi bărbaţii, mai puţin asupra lui Iisus a cărui Naştere a fost una supranaturală), cât  şi  dacă  schimbăm  la  traducere  (filologic  legitim)  topica  originalului, considerând  în  plus   ho  mikroteros  ca  superlativ  absolut:  „Cel  mai  mic  este  mai mare decât el (Ioan) în Împărăţia cerurilor”. Pe această topică – coroborată cu hristologia paulină – reiese că Iisus se identifică  pe Sine ca fiind „Cel mai mic”, pentru că El e într-adevăr Acela care a luat „chip de rob” (gr.  morphen doulou – 

 Filipeni   2,  7)    şi  S-a  pogorât  la  condiţia  cea  mai  umilă  a  existenţei  pământeşti („la  cele  mai  de  jos  ale  pământului,  gr.  eis  ta  katotera  tes  ges”  –   Efeseni   4,  9), condiţie de maxim absolut al umilităţii la care niciunul dintre oameni nu s-ar fi putut  coborî;  El,  „Cel  mai  mic”  în  acest  sens,  este  monarhul  incontestabil şi  insubstituibil  al  Împărăţiei  cerurilor.  Următoarea  în  această  „ierarhie  a smereniei” este Fecioara Maria, „roaba Domnului” spre a cărei umilinţă a căutat în  primul  rând  Dumnezeu  ( Luca  1,  38  şi  48),  ea  fiind  omologul  feminin  al  lui Ioan Botezătorul. Ceea ce face ca acestă interpretare să dea şi temeiul evanghelic pentru tripticul iconografic  Deisis. 

adversativ faţă de regimul monarhic; la fel se întâmplase şi în istoria romană, cu pendulările ei dramatice între republică şi imperiu. Iar, sub  aspect  religios,  „democraţia”  instituţionalizată  a  politeismului homeric  autohton  concura  cu  proaspăta  şi  sincretica  aristocraţie mistică  a  religiilor  de  mistere,  care  încercau  chiar  o  soluţie  de compromis între democratizarea şi aristocratizarea vieţii religioase, spunând  că  oferă  oricui  şansa  de  a  se  iniţia  în  mistere,  pentru  a dobândi  totuşi  un  statut  religios  privilegiat.  Pe  când,  de  cealaltă 

parte, iudaismul venea cu revelarea unui fapt religios care prefigura sinteza  iconică  pe  care  o  va  realiza,  unic  şi  plenar,  creştinismul: afirmarea  „poporului  ales  al  lui  Dumnezeu”  ca  subiect  al  actului religios,  sintagmă  în  care  era  deja  prezentă,  terminologic  şi  tipologic, sinteza dintre democraţie („poporul”) şi aristocraţie („ales”). 

Dacă  n-ar  fi  existat  sinteza  iconică  „dintre  Atena  şi  Ierusalim” 

realizată  de  creştinism,  cele  două  mari  spiritualităţi  –  elenistică  şi iudaică – ar fi rămas fiecare în propria configuraţie cvasi-autonomă, definită prin atribute care le-ar fi păstrat într-o disjuncţie perpetuă: prima  în  universalismul  ei  sincretic,  nivelator  şi  contraidentitar, cealaltă  în  etnocentrismul  ei  religios,  temperat  prin  deschiderea prozelitistă,  aparent  universală,  dar,  în  fapt,  condescendentă  şi dizolvantă pentru orice altă religie sau spiritualitate. 

Or, în textele Noului Testament se prezintă un fapt pe cât de vizibil,  pe  atât de ignorat exegetic, care defineşte structura  şi viaţa primelor comunităţi creştine, aşa cum sunt ele ilustrate mai ales de cartea  Faptele Apostolilor  şi de  Epistolele  pauline: creştinismul se răs-pândeşte în lumea  greco-romană, în  oicumenă, într-o configuraţie comunitară  care  transpune  faptic  sinteza  iconică  dintre  cele  două 

structuri socio-politice percepute ca mutual exclusive: regal-aristocratică şi democratică, fiecare dintre ele păstrându-şi identitatea de fond  şi  integritatea  nealterate,  dar  numai  împreună  întregind (holistic) constituţia unei comunităţi creştine. Rămânând întru totul fideli mandatului  primit de  la Iisus, de  a propovădui  lumii  Vestea cea bună a apropierii „Împărăţiei cerurilor” care nu este din lumea aceasta,  vestind  adică  „Evanghelia  Împărăţiei  cerurilor”,  apostolii întemeiază, surprinzător în aparenţă, comunităţi pe care le numesc cu un termen politologic contrar lui  basileia, şi anume  ekklesia, adică 

„adunare democratică” (aşa cum fusese consacrat, de câteva secole deja,  sensul  termenului   ekklesia   de  către  democraţia  ateniană: 

„adunarea  poporului”,  a  cetăţenilor  –  for  suprem  legislativ  şi  de 60 

guvernare  a  cetăţii).  Această  aparentă  contrarietate  exprimă,  de fapt,  în mod antinomic, conştiinţa pe care  bisericile întemeiate de apostoli o au, şi anume aceea de a fi structuri comunitare de format democratic  şi  aristocratic-monarhic  simultan:  pe  de  o  parte,  în aceste comunităţi există o ierarhie a slujirii din iubire, ierarhie care-şi delimitează deja treptele ei, aşa cum se şi poate observa în textele amintite,  trepte  diferenţiate  nu  instituţional,  ci   prin  specificitatea slujirilor,  a  harismelor,  o  ierarhie patronată  monarhic  de  Hristos  – 

Capul Bisericii  în ansamblu  şi, prin slujirea episcopului, al fiecărei comunităţi  locale;  pe  de  altă  parte,  tot  Hristos  este  deopotrivă 

Model şi garant al raportării „democratice” între membrii Eclesiei, prin  aceea  că  este  Fratele  tuturor  creştinilor  (această  postură 

paradoxală,  de  „monarh  democratic”,  de   primus  inter  pares,  a  fost atât  de  bine  exprimată  de  Apostolul  Pavel:  Hristos  este  „Întâiul-născut între mulţi fraţi” –  Romani  8, 29). Prin urmare, comunităţile apostolice  sunt  în  acelaşi  timp  şi  deplin  democratice,  întrucât ierarhia din interiorul lor nu  aşază raporturi de supraordonare, pe criterii extrinseci, a unora dintre membri faţă de alţii;  acest echilibru  dintre  democratic  şi  aristocratic  în  constituţia  comunităţilor apostolice este, iarăşi, desăvârşit teoretizat de ecleziologia paulină, mai  ales  de  asimilarea  pe  care  Apostolul  o  face  între  Eclesia creştină  şi  Trupul  lui  Hristos,  în  Care  toţi  creştinii  au  calitatea  de mădulare  egal  indispensabile,  dar  fiecare  cu  darul  şi  cu  slujirea  lui specifice, diferenţiate ierarhic ( I Corinteni  12). 

De  fapt,  ceea  ce  fac  apostolii  prin  această  sinteză  nu  este  un adaos  la  învăţăturile  lui  Iisus,  ci  este  aplicarea  unui  model  comunitar  ce  se  găsea  deja,  in  nuce,  în  aceste  învăţături  (şi  care  fusese aplicat chiar de El în interiorul comunităţii de ucenici care-L încon-jura), fiind afirmat elocvent prin cuvintele: „ mulţi sunt chemaţi, dar puţini aleşi” ( Matei  22, 14). Constituţia comunităţii creştine (şi, prin extensie,  spiritualitatea  creştină)  este,  aşadar,  una  „democratică”, dar simultan  şi „aristocratic-elitistă”; cele două  aspecte se conjugă 

fără să se mai excludă, pentru că alegerea doar a unora se face nu după  un  criteriu  discriminatoriu  (fie  el  exterior  sau  ontologic postulat,  ca  în  gnosticism),  ci  ea  depinde  prioritar  de   răspunsul  pe care  fiecare  îl  dă  sau  nu,  prin  credinţă,  chemării  divine.  Acest răspuns poate fi dat de toţi, el nu depinde – în sensul că nu e nici catalizat, nici inhibat – de circumstanţe exterioare apriorice exerci-ţiului  de  voinţă  al  omului.  Drept  urmare,  creştinismul  rămâne 61 

„democratic”, rămâne accesibil oricui, în sensul că tuturor li se dă 

aceeaşi  posibilitate,  aceeaşi  şansă,  li  se  adresează  aceeaşi  chemare, dar  aceasta  nu  înseamnă  că  este  lipsit  de  un  criteriu  de  selecţie, precum nici de o ierarhie: criteriul, fundamental nediscriminatoriu, de a fi răspuns chemării divine şi de a fi slujit semenilor din iubire agapică.  O  dată  mai  mult  spun:  această  ierarhie,  care  fondează  o aristocraţie creştină a spiritului, este configurată „concurenţial” nu în  funcţie  de  aspecte  exterioare  sau  apriorice  (condiţie  socială, ascendenţă genealogică etc.), ci în primul rând de disponibilitatea – 

exprimată  inegal prin voinţă – de a sluji celorlalţi din iubire. 

Ar  putea  părea  că  această  configuraţie  ierarhică  a  Împărăţiei cerurilor  este,  aşa  cum  am  prezentat-o  mai  sus,  una  condiţionată 

subiectiv, chiar antropocentric, de vreme ce se realizează în funcţie de  disponibilitatea  omului,  exprimată  liber  prin  iubire,  de  a-i  sluji semenului. De fapt, nu susţin nimic de felul acesta; dimpotrivă, aşa cum  spune  Însuşi  Împăratul  Ei  (Care  O  va  şi  revela  deplin  la Judecata  eshatologică),  Împărăţia  era  „pregătită  de  la  întemeierea lumii” ( Matei 25, 34), în sensul că „desenul” ei arhitectonic, chipul ei  iconic,  structura  ei  monarhic-aristocratic-democratică  precede (iconic)  lumea  şi  omul  (cu  atât  mai  mult  opţiunea  subiectivă  a acestuia).  Nu  înseamnă  însă  că  „poziţiile”  în  ierarhia  Împărăţiei sunt şi predestinate de Dumnezeu (iar, privind dinspre om, ele nu sunt  nici  anticipabile,  precum  o  arată  nedumerirea  sfântă  a  celor care  vor  fi  fost  găsiţi  vrednici  să  stea,  după  Judecată,  în  dreapta Împăratului),  ci  doar că  ele  au  acea  predeterminare  (gr.  proorismos) iconică,  la  care  se  referă  –  deşi  nu  atât  de  explicit  precum  o  face Părintele  Ghelasie  –  şi  literatura  patristică9.  O  predeterminare 9  De  pildă  Sf.  Ioan  Damaschinul,  care  vorbeşte  despre  aceste  predeterminări precosmice ale creaturilor ca fiind totodată chipuri şi paradigme, sugerând adică 

o  sinteză  terminologică  iconică  operată  înăuntrul  lexicului  filosofic  platonician (aşa cum voi arăta pe larg, în paragraful următor al studiului, că a făcut teologia creştină  încă  de  la  începuturile  ei):  „Dumnezeu  a  văzut  (gr.  etheasato,  de  la  vb. 

 theaomai  =  a  contempla,  a  privi  ţintă,  n.m.,  G.M.)  toate  mai  înainte  ca  ele  să 

existe, purtându-le veşnic în cugetarea Sa ( litt. «fără timp gândindu-le în Sine», gr. 

 achronos ennoesas), şi fiecare [dintre făpturi] – după a Lui veşnică cugetare volitivă 

(gr.  kata  ten  theletiken  autou  achronon  ennoian),  care  este  o  predeterminare ( proorismos),  un  chip  ( eikon)  şi  un  model  ( paradeigma)  –  îşi  primeşte  existenţa  la momentul  predeterminat  (gr.  en  to  prooristhenti  kairo  ginetai)”  ( Expositio  Accurata Fidei Orthodoxae I. 9, P.G., t. 94, col. 837 A). 

necesară  doar  pentru  ca  Împărăţia  lui  Dumnezeu  să  nu  fie  rela-tivizată  ontologic,  pentru  ca  realitatea  ei  să  nu  fie  condiţionată 

subiectiv de alegerea omului; dar, totodată, o predeterminare care, tocmai  întrucât  nu  este  afirmată  ca  predestinare,  face  ca  transpunerea  „in actu”  a Împărăţiei – trecerea ei de la „virtualitate” iconică 

precosmologică, prin realizare în istorie ca Biserică, până la starea de realitate deplină, eshatologică – să fie posibilă numai prin libertatea omului, oferindu-i acesteia un mediu de exercitare deplină  şi aşteptând, pentru con-figurarea deplină a Împărăţiei lui Dumnezeu, alegerea  voinţei  omului.  În  fine,  tot  datorită  faptului  că  această 

configuraţie ierarhică a Împărăţiei este predeterminată/„pregătită” 

iconic, iar nu predestinată, plenitudinea ei eshatologică va depinde tot  de  satisfacerea   unui  criteriu  iconic,  adică  raportat  la  Arhechipul Fiului,  precum  şi  ierarhic-democratic  articulat:  pentru  a  sta  pe  o anumită  „treaptă”  în  Împărăţia  Eshatonului,  omul  trebuie  să  fi slujit  măcar  pe  „unul  din  fraţii  cei  mai  mici”  ai  lui  Hristos  ( Matei 25,  40),  să  se  fi  făcut  adică,  prin  slujire  iubitoare,  mai  mic  decât unul dintre cei (cât mai) mici (deşi, evident, niciodată mai mic decât Însuşi  Domnul  –  v.  nota  8),  decât  acei  fraţi  mai  mici  care  poartă 

chipul  iconic  al  lui  Iisus  Însuşi  şi  a  căror  slujire,  tocmai  de  aceea, este  iconic  similară  (adică  identic-distinctă,  v.  par.  următor)  cu slujirea Lui („de vreme ce aţi făcut [acestea] unuia din cei mai mici fraţi  ai  Mei,  Mie  Mi-aţi  făcut”).  Concluziv,  această  libertate  a omului  de  a  participa  sinergic  la  con-figurarea  Împărăţiei  este,  ea însăşi,  termenul  unei  sinteze  iconice  care  o  cuprinde,  alături  de predeterminarea divină  şi, bineînţeles, de prerogativa monarhică a lui  Dumnezeu  de  a  decide,  cu  autoritatea  ultimei  instanţe,  cine anume va face parte din Împărăţie ( cf. Matei  22, 11-14). 

Eclesia creştină îşi interiorizează, aşadar, explicit litera şi spiritul democraţiei,  pentru  că  le  simte  de  la  început  ca  identitare  pentru conştiinţa ei, şi exprimă această conştiinţă  iconizând un termen defini-toriu  al  democraţiei,  pe  care  îl  conjugă  cu  lexicul  aristocratic/ 

monarhic, fără a mai păstra  şi vechea  lor contrarietate politologică: termenul   ekklesia  –  adunarea  poporului  constituit  democratic  –, termen care devine identitar pentru adunarea „Noului popor ales al lui Dumnezeu” sau a „Noului Israel”; iar preluarea lui – ca şi, cum vom vedea mai departe, a altor termeni-cheie din cultura greacă  – 

nu este un act de piraterie culturală, nici un melanj sincretic realizat 63 

prin  extracţie  şi  sinteză  forţată,  ci  este  o  adevărată  sinteză  iconic-politologică între Atena şi Ierusalim, între „adunarea democratică a cetăţenilor” şi adunarea „poporului ales al lui Dumnezeu”.  Ekklesia creştină  este  Noul  popor  ales,  de  data  aceasta,  nu  doar  dintre descendenţii  genealogici  ai  lui  Avraham,  ci  din  întreaga  oicumenă 

(„de la Răsărit şi de la Apus” –  Matei  8, 11); fără însă a se propune ca o  democraţie  alternativă, după  cum  nici ca o  Împărăţie  alternativă, deşi,  esenţialmente,  este  şi  o  „democraţie”,  este  şi  o  „aristocraţie”, este  şi  o  „monarhie”,  toate  împreună  iconizând  pe  pământ,  prin sinteza  lor,  „Împărăţia  lui  Dumnezeu”.  Tocmai  întrucât constituţia ei  este  o  sinteză  iconică  a  formelor  de  organizare  politică,  Biserica trebuie  să  rămână,  în  orice  timp,  un  organism  iconic-metapolitic (adică  nici  circumscris,  organizat  sau  înregimentat  politic,  dar  nici apolitic),  după  cum  –  în  conformitate  tot  cu  textele  Noului Testament – ea trebuie să rămână, sub acelaşi imperativ al fidelităţii faţă  de  propria  constituţie,  şi  un  organism  comunitar  iconic-metaetnic  ( Fapte   2,  4  şi  8,  dar  şi   Galateni   3,  28);  şi,  bineînţeles,  aşa cum voi arăta pe larg în secţiunea următoare, iconic-metareligios. 



Deşi nu intenţionez să fac o analiză detaliată a istoriei Bisericii, nu pot  să  nu  remarc,  măcar  de  dragul  coerenţei  ideilor,  că  eşecurile istorice ale creştinismului la interfaţa cu lumea sau cu puterea seculară, înregistrate după secolul al IV-lea deopotrivă în Apus şi în Răsărit, pot fi diagnosticate ca tot atâtea forme de  cădere din iconicitate, de abdicare de la constituţia sintetic-iconică a Eclesiei originare, aşa cum a fost ea înţeleasă şi transpusă faptic în perioada vârstei de aur a creştinismului. 

În Apus, precum se ştie, Biserica şi-a pierdut treptat (şi aproape total) delimitarea  structurală  ireductibilă  faţă  de  lume,  lăsându-se,  dimpotrivă,  ea integrată de duhul lumii şi sfârşind prin a deveni o structură 

suprastatală  de  format  imperial,  care  legitima  sau  delegitima  papal regate şi imperii. E drept că acest proces de alterare structurală poate invoca, spre cauţionarea lui, condiţiile istorice mult mai dure în Apus decât în Răsărit, cărora a trebuit să le facă faţă Biserica mai ales odată 

cu căderea Imperiului Roman de Apus, condiţii a căror vitregie, chiar dacă nu scuză degradarea Eclesiei romano-catolice, cel puţin îi acordă 

dreptul unei judecăţi  nuanţate şi  nu  neapărat  anatematizante.  Totuşi, privind strict din perspectiva pe care o propun aici, cauza principală a acestei  deformări  care a  subminat structura  Bisericii  apusene  rămâne dacă  nu  cedarea,  măcar  compromisul  în  faţa  „ispitei  a  treia”  (căreia adevăratul  Cap  al  Bisericii  nu  i-a  cedat),  şi  anume  deformarea 64 

nepermisă  a  ierarhiei  iconice  a  Eclesiei  în  sensul  contaminării  ei  cu concepţia  mundană  de  ierarhie  a  puterii;  o  ierarhie  de  model instituţional,  în  care  papa  devine  un  suveran  imperial   stricto  sensu,  iar clerul  superior  literalmente  o  aristocraţie  bisericească.  Consecinţa  a fost alterarea  până aproape  de  eliminare  şi  a  celeilalte  componente a sintezei iconice, deopotrivă identitară pentru constituţia Eclesiei ca şi cea  iconic-ierarhică,  şi  anume  cea  iconic-democratică.  Fapt  pentru care,  prin  reacţie,  protestantismul  va  încerca  să  contrabalanseze, mizând pe recuperarea acestei conştiinţe democratice, dar nu în sensul ei iconic, ci în sensul propriu, anti-ierarhic, eşuând de aceea în extrema opusă,  a  unui  democratism  cvasi-anarhic  şi  centrifug  al  constituţiei Bisericii, care a instituit – ca o consecinţă „firească” – domnia aceleiaşi cvasi-anarhii şi în materie de credinţă. 

Dar  nici  despre  Răsăritul  creştin  nu  putem  spune  că  a  stat  mai bine. Dacă în Apus alterarea Eclesiei a avut aspectul dominant al unei etatizări  prin  substituire,  menită  a  crea  o  instituţie  sacrală  care  să 

umple un vid de putere seculară, în Răsărit acelaşi proces de alterare a avut  dominanta  unei  etatizări  prin  simpatie  (după  chipul  Imperiului) care  a  luat  forma  unui  creştinism  oficializat  –  proces  început  sistematic  sub  Teodosie  I.  În  timpul  acestui  bazileu  creştinismul  capătă 

semnalmentele  clare  ale  unei  triste  des-figurări,  ale  unei  erodări  a iconicităţii  sale,  căreia  nu  i-a  trebuit  nici  o  sută  de  ani  pentru  a  se produce:  o  transformare  cauzată  de  erodarea  treptată  a  conştiinţei iconic-metareligioase  a  Bisericii  primare  (conştiinţă  asupra  căreia, repet,  voi  insista  mai  departe  în  studiul  meu),  erodare  ce  a  colapsat creştinismul la postura unei simple religii imperiale, care fatalmente nu se  va  mai  dispune,  de  acum,  delimitativ-integrativ,  ci  advers  faţă  de celelalte  religii  şi  filosofii.  Pe  scurt,  creştinismul  oficial  al  Imperiului bizantin este, de la sfârşitul secolului al IV-lea, o religie persecutoare, reminiscenţa  degradată  a  unei  (meta)religii  odinioară  persecutate;  şi, mai grav, este o religie nu doar persecutoare a altor religii şi filosofii, ci 

– din păcate – şi una care antipatizează vădit chiar Eclesia care nu se lăsase  etatizată,  şi  anume  Aceea  a  marilor  cetăţi  monahale  din pustietăţi, care au încercat şi au reuşit, uneori cu preţul martiriului, să 

salveze   extra  muros   constituţia  iconică  a  Bisericii  apostolice.  Acest proces de etatizare prin simpatie, aşa cum l-am numit, şi-a atins după 

cum  se  ştie  apogeul  sub  Justinian  I,  părintele  cezaro-papismului,  cel care  şi-a  câştigat  tristul  renume  istoric  de  a  fi  „lichidat  păgânismul” 

prin  comiterea  unor  acte  nu  doar  contraculturale   avant  la  lettre, ci  şi  –  aşa  cum  vom  vedea  în  continuare  –  contrare  însuşi  spiritului integrativ-delimitativ al „culturii Duhului Sfânt”, acte care au culminat cu închiderea Academiei platoniciene. 

Această dureroasă pseudomorfoză a Bisericii de Răsărit a făcut ca  în  secolele  următoare  –  încet,  dar  sigur  –  din  substanţa  Eclesiei originare să nu mai rămână  în cetate decât un dublet sacral instituţionalizat  al  Imperiului  bizantin,  împreună  cu  care  constituia  o  structură siameză de putere (numită emfatic „bicefalie”) şi cu care pretin-dea că are o colaborare „simfonică”. De fapt, această „bicefalie” – în fond, tot un concordat între Imperiul bazileilor bizantini şi Biserică, numai  că  încheiat  de  pe  poziţii  de  egalitate,  concordat  bicefal  prin care  Imperiul  şi  imaginea  lui  sacrală  în  oglindă,  Biserica  oficială,  se legitimau şi se susţineau reciproc – nu era, la rândul ei, altceva decât tot  o  consecinţă  a  alterării  acelei  conştiinţe  identitare  a  Eclesiei originare,  prin  care  Ea  se  raporta  simultan  delimitativ  şi  integrativ (într-un cuvânt, iconic) faţă de lume, pentru că îi  inversa, nu îi reflecta ierarhia  de  putere,  dar  îi  şi  conţinea,  în  mod  esenţializat,  toate structurile  politice,  eliminând  tensiunea  dintre  ele. Aşa  încât,  în  loc să mai ofere lumii reperul arhechipal, modelul iconic al unei posibile transfigurări  a  ei  prin  sinteza  formelor  mutual  exclusive  de  guvernare,  Biserica  oficială  a  Răsăritului  a  sfârşit,  poate  tot  atât  de  fali-mentar ca cea a Apusului, prin a se lăsa şi ea modelată ca o structură 

cvasi-seculară, de model imperial propriu-zis. Poate că această alterare, până aproape de pragul dispariţiei, a configuraţiei iconice a structurii lor,  mai  ales  pe  coordonata  iconic-democratică,  este  motivul  principal pentru care Bisericile „tradiţionale” dovedesc astăzi atâtea stân-găcii  şi  se  simt  atât  de  inconfortabil  în  relaţia  cu  regimurile  democratice şi laice, care nu mai au nevoie de o instituţie sacrală „de drept divin” care să le valideze, pentru că ele se afirmă ca validate exclusiv de către popor. Prin contrast protestantismul, cu al său democratism anti-ierarhic şi anticlerical, se adaptează mult mai bine unui context democratic laic, chiar desacralizat; evident, fără ca aceasta să însemne că astfel va avea garantată şi o supravieţuire mai îndelungată. 

Privind, totuşi, la finalul acestei scurte incursiuni istorice al cărei bilanţ este destul de sumbru, dinspre Providenţa divină, mereu dătă-toare  de  speranţă,  să  încercăm  a  nu  vedea  aceste  ipostaze  pseudo-morfice ale Eclesiei – vizibile deopotrivă în Apus şi în Răsărit – şi ca pe fazele terminale ale unei decadenţe ireparabile. Împăratul Hristos le-a  îngăduit,  prin  pogorământul  milostivirii  Lui  –  deşi în  mod  cert nu Şi le-a dorit –, asumându-le probabil ca pe nişte staţiuni interme-diare  (ce  poartă  marca  „olografă”  a  omului)  din  acel  parcurs  al Împărăţiei  Sale  de  la  stadiul  ei  iconic  la  cel  eshatologic,  parcurs  la care  mă  refeream  ceva  mai  înainte;  primindu-le  adică  sacrificial,  ca pe  o  răstignire  a  acestei  Împărăţii  în  istorie,  care  prelungeşte Răstignirea Sa pe Cruce… 

 A doua sinteză iconică: sinteza cultural-teologică 

 Ekklesia creştină se poziţionează, aşadar, faţă de  lume într-un mod care nu mai fusese cunoscut până atunci, ştiind adică să fie în pace cu lumea fără s-o confirme, fără să i se alinieze, şi, totodată, să 

fie  în  „război”  (în  răspăr)  cu  ea  fără  s-o  bruscheze  revoluţionar-anarhic sau s-o nege bigotist; era o situare faţă de lume într-o postură 

pe care, pe scurt, am numit-o de sinteză iconic-metapolitică (şi care anunţa deja alte sinteze similare). Era firesc, atunci, ca această fundamental nouă comunitate să-şi caute, odată constituită, un limbaj cultural  şi  teologic  cu  care  să  poată  şi   comunica  cu  lumea,  într-o manieră  deopotrivă  inteligibilă  şi  delimitativă  (fără  a  fi  în  mod programatic polemică), pe înţelesul lumii, dar şi pe supra-înţelesul ei,  un  limbaj  teologic  care  să-i  reflecte  identitatea  structurală  şi crezul  propriu.  De  aceea,  procesul  de  elaborare  a  acestui  limbaj teologic  creştin  va  aplica  acelaşi  procedeu  al  sintezei  iconice, realizate acum între termenii culturali, filosofici şi religioşi ai epocii, termeni  care,  priviţi  în  accepţia  lor  de  origine,  erau  contrari  sau contradictorii.  Acest  limbaj  era  menit  să  dea  contur  teologic  şi cultural situării iconic-metareligioase a tinerei comunităţi creştine. 

Limbajul Evangheliilor sinoptice  şi al Epistolelor pauline  ilustrează deja o fază intermediară a acestui proces de sinteză iconică, dar faza maturată a lui e vizibilă în  Evanghelia după Ioan, iar aici mai ales în (proto)teologia Logosului. Sunt conştient că aceasta este una din zonele care au fost aproape saturate hermeneutic, şi nu am de gând să repet locuri devenite între timp comune; propun cititorului doar să reevalueze această „captură” terminologică pe care teologia ioaneică o  face de la  filosofia greacă,  în sensul  – edificator pentru intenţiile acestui studiu – de a observa şi în acest caz, aplicată acum la  nivel  filosofic  şi  teologic,  aceeaşi  sinteză  iconică  ce  procedează 

prin conjugarea democratic-ierarhică a ceea ce pare de neconjugat, prin delimitare şi, simultan, prin deschidere integratoare. Să observăm  mai  întâi  că  interiorizarea  de  către  teologia  creştină  a  termenului  logos – un adevărat „ax cardanic” al filosofiei greceşti precreştine,  ale  cărui  „articulaţii”  urcă  până  la  Heraclit  –,  la  fel  ca  apro-prierea  lui   ekklesia,  nu  este  una  sincretică,  de  suprafaţă,  ci  este identitară,  întrucât  acestui  termen  i  se  acordă  o  postură  teologică 

centrală,  fiind  asimilat  ca  apelativ  al  lui  Iisus  Însuşi.  Comunitatea aristocratic-democratică creştină se recunoaşte la fel de identitar în 67 

termenul  logos, precum mai înainte în  ekklesia, pentru că recunoaşte în el numele Împăratului ei, al Fiului lui Dumnezeu. 

Este  vorba  aici,  în  această  asimilare  a  logosului    cu  Hristos,  şi de o dovadă că cel mai mistic dintre Apostoli (şi dintre Evanghelişti) simte,  la  sfârşitul  secolului  I,  când  îşi  scrie  Evanghelia,  că  creştinismul riscă să rămână perceput ca o prelungire, chiar dacă atipică, a  iudaismului  dacă  întârzie  să  se  deschidă  intercultural,  în  mod generos  şi  integrator,  către  cultura  care,  la  vremea  respectivă, constituia  norma  civilităţii  spiritului,  aşa  cum  constituia  şi  norma civilităţii  propriu-zise.  (Poate  fi  vorba,  în  fine,  dacă  aducem exegeza  la  un  nivel  de  dispută  inter-apostolică,  la  care  o  plasează 

unii  comentatori,  şi  de  o  camuflată  polemică  antipetrină  a Apostolului Ioan, vizibilă şi în alte locuri ale Evangheliei sale, ştiut fiind că Apostolul Petru arătase deja, opunându-se universalismului paulin, că el înţelege creştinismul ca fiind mai degrabă „coliniar” cu iudaismul, ale cărui prescripţii alimentare şi corporale consimţea să-i fie anexate. Dacă privim din acest unghi exegetic, am putea afirma că  Apostolul  Ioan  ar  fi  vrut,  ca  şi  Pavel  înaintea  lui,  să  ofere  o contrapondere  etnocentrismului  religios  petrin,  propunând  versiunea sa de universalizare a creştinismului – articularea la filosofia logosului.) 

Dar nu numai de o cosmopolită deschidere interculturală este vorba în această preluare a termenului  logos (deşi nici acest fapt nu este  deloc neglijabil, fiind între altele foarte  util de  reconştientizat astăzi,  când  teologia  creştină  are  obligaţia  să  iasă,  conform  chiar acestei  vocaţii  interculturale  originare  a  ei,  în  întâmpinarea  ştiinţelor,  prin  dialog  interdisciplinar,  nu  să  rămână  într-o  rezervaţie tradiţionalistă). Teologia creştină trebuia să facă această preluare nu cu  preţul  erodării  propriei  identităţi  (aşa  cum  face  sincretismul)  – 

identitate  ce  fusese  deja  exprimată  în  termeni  politologici  –,  sau, mai bine zis, nu pentru a-şi forja o identitate teologică sincretică, ci trebuia  să-şi  aproprieze  termenul   logos  (şi,  prin  extensie,  cultura greacă)  tocmai  pentru  a-şi   reafirma  propria  identitate,  pentru  a exprima un crez prin care să rămână, paradoxal, egală cu sine prin chiar  această  preluare,  definindu-şi  adică  identitatea  într-un  plan superior atât tensiunilor, cât şi metisajelor dintre termeni şi realităţi. 

Aşa încât această apropriere delimitativ-identitară nu se putea face decât  printr-o  nouă  sinteză  iconică;  o  sinteză  care  poate  fi  văzută 

cu  destulă  uşurinţă  în  chiar  prologul  Evangheliei  lui  Ioan,  unde autorul depăşeşte transfigurativ-iconic perspectiva filosofiei greceşti asupra logosului, punând, de fapt, bazele  unei  teologii şi unei metafizici iconice.  Ioan  spune  clar  că  Iisus  este  nu  doar  Logos  fondator  al lumii, ci şi  Logos exeget al Chipului Tatălui, pentru că face cunoscută 

lumii  Icoana  Aceluia  (1,  18);  Fiul  este  „raţiunea  explicativă”  a  

Chipului  Tatălui,  este  revelarea  Icoanei  Sale,  pe  scurt  Iisus  este Logosul  iconic,  nu  aniconic,  impersonal  şi  panteist  diseminat  al filosofiei  greceşti.  Aşa  încât  metafizica  greacă  se  găseşte  copleşită 

integrator  şi  transfigurator  de  această  teologie  ioaneică,  prin iconizarea  unuia  dintre  termenii  ei  fundamentali  (proces  care  va continua  ulterior,  după  cum  vom  vedea,  şi  cu  alţi  termeni  ai  filosofiei  greceşti);  iar  iconizare  nu  înseamnă  nici  des-figurare  alte-rantă, în sensul decalibrării dimensiunilor semantice pe care termenul  le  avea  în  cultura-mamă,  dar  nici  retuşare/ajustare  sincretică. 

Iconizarea este o  reconfigurare prin care valoarea originară a  acestor termeni  nu  numai  că  e  păstrată  neştirbită,  ci  este   sporită,  întocmai cum,  oarecând,  aurul  şi  argintul  egiptenilor  şi-au  sporit  valoarea prin iconizare, adică prin folosirea lor la edificarea chipurilor sfinte din  tabernacol  ( Exod   12,  35-36)10.  Iconizarea  este  opusul  pseudomorfozei:  dacă  aceasta  din  urmă  păstrează  forma  exterioară  şi 10 Sfântul Chiril al Alexandriei se referă la acest loc biblic interpretându-l într-un context  ascetico-ritual,  când  vorbeşte  –  iconizând  la  rândul  lui  antropologia greacă – despre convertirea/transformarea a două virtuţi ale omului (bărbăţia – 

gr.  andreia  şi  priceperea/înţelepciunea  practică  –  gr.  phronesis)  de  la  slujirea păcatului  la  slujirea  lui  Dumnezeu:  „[acestea]  se  prefac  (gr.  metarythmizetai)  în folosul  virtuţii  şi  spre  slujirea  sfinţeniei,  precum  vasele  de  aur  şi  de  argint  din Egipt  s-au  arătat  folositoare  la  întocmirea  şi  desăvârşirea  cortului  sfânt”  ( De adoratione  et  cultu  in  spiritu  et  veritate,  ed.  TLG  (Thesaurus  Linguae  Graecae)  À 

[00889],  trad.  de  pr.  prof.  D.  Stăniloae,  Închinarea  şi  slujirea  în  duh  şi  adevăr,  col. 

P.S.B. nr. 38, Ed. I.B.M.B.O.R., Bucureşti, 1991, p. 56). Este cu totul remarcabil că  Sfântul Chiril foloseşte,  pentru  a  numi convertirea celor  două  virtuţi, forma verbală   metarythmizetai,  de  la   metarrythmizo  =  a  schimba  măsura  sau  forma, înţelegând  aşadar  o  adevărată  metamorfoză  a  omului  pe  două  dimensiuni: ascetică  („în  folosul  virtuţii”,  gr.  eis  aretes  chreian)  şi  rituală  („spre  slujirea sfinţeniei”,  gr.  hypourgian  hagiasmou),  dimensiuni  care  –  în  teologia  mistică  şi sacramentală a Sfântului Chiril, desfăşurată pe tot parcursul monumentalei sale opere din care am citat – coexistă în ceea ce am numit o sinteză iconică. Această 

sinteză dă aşadar, după Sfântul Chiril, o altă formă şi un alt ritm, o altă „metrică” 

puterilor existenţiale umane, scoţându-le din „cadenţa” păcatului şi potrivindu-le (supra)formei divine. 

schimbă iremediabil esenţa (fie ea semantică sau ontică), iconizarea păstrează  nealterată  această  esenţă,  reconfigurând-o  într-o  nouă 

(supra)formă,  iconică,  în  care  ea  se  poate  apoi  uni  ( con-figura)  cu altă  esenţă,  cu  care  până  atunci  era  contrară,  ambele  putându-şi exprima plenar, abia în această conjugare, propria identitate. 

Asimilarea  dintre  Iisus  şi   logos  este,  aşadar,  în  ordinea  impor-tanţei primul rod cultural-teologic al mişcării integrativ-delimitative a spiritului creştin, al metabolismului iconic-transfigurativ prin care teologia  creştină  îşi  va  apropria,  treptat,  întreaga  cultură  filosofică 

antică  a  Greciei.  La  o  privire  grăbită,  putea  părea  că  această 

asimilare era o simplă personificare a logosului, adică o recădere în eroarea  politeismului  homeric,  care  procedase  practic,  ca  orice politeism,  la  personificarea/individualizarea  divinului;  putea  părea că creştinismul se aşeza, în acest fel, într-un raport de contradicţie cu  gândirea  filosofică  greacă,  gândire  care  se  definise  tocmai  prin delimitarea virulent critică faţă de politeismul personificant al zeilor homerici şi se ostenise veacuri de-a rândul, exorcizând  mythos-ul, să 

teoretizeze un  logos înţeles ca principiu impersonal, transindividual. 

În fapt însă, asimilarea dintre Iisus şi  logos nu era, nici pe departe, o (re)personificare a acestuia din urmă, pentru că, aşa cum va arăta o nouă sinteză iconică pe care nu o voi analiza deocamdată, Persoana lui  Iisus-Fiul  lui  Dumnezeu  nu  era  privită  nici  ca  o  individuaţie umană, nici ca una divină (ca un zeu anume). Identitatea Persoanei Sale  ca  una  iconic-transindividuală  va  fi  teologhisită  amplu  mai târziu, dar pornind de la acelaşi prolog al Evangheliei lui Ioan, care schiţează,  concis  şi  dens,  deopotrivă  contururile  preliminare  ale unei  hristologii  şi  triadologii  iconice:  Iisus-Logosul  are  totodată 

deplinătatea  divină,  coesenţialitatea  cu  Dumnezeu-Tatăl,  dar  şi  o distincţie ireductibilă faţă de El, însă fără a secţiona individualizant natura  Lor  comună;  dar,  repet,  pentru  articularea  conceptuală 

deplină a acestei noi viziuni asupra „constituţiei” lui Dumnezeu era necesară o nouă sinteză iconică,  ce se va realiza pornind de la alţi termeni ai  ontologiei greceşti. Deocamdată să conchidem că, prin iconizarea  logosului  grec,  theo-logia  creştină  va  pune  o  nouă  piatră 

de  temelie  la  edificarea  acelui  limbaj  propriu,  iconic,  cu  ajutorul căruia  – aşa cum spuneam la începutul acestui paragraf – va reuşi să vorbească lumii despre conţinutul ei mistic pe înţelesul, dar şi pe supra-înţelesul  ei.  Ca  şi  în  cazul  termenului   ekklesia,  pe  care  îl 70 

preluase sintetizându-l iconic cu   basileia într-o conjugare (iconizare) ce păstra neschimbată  esenţa  ambelor semnificate, dar stingea tensiunea de exclusivitate dintre vechile lor forme constitutive, reunindu-le într-o  (supra)formă  iconică  („Împărăţia  cerurilor”)  concretizată  în ipostaza  unui  corp  social-comunitar  în  care  ambele  să  se  poată 

exprima  deplin  (şi  anume  corpul  Eclesiei  creştine,  care  iconizează  pe  pământ,  de  o  manieră  democratico-aristocratico-regală, 

„Împărăţia  cerurilor”),  prin  acelaşi  tip  de  sinteză  teologia  creştină 

metamorfozează  iconic  (iconizează)  termenul   logos,     făcând  ca  în noua  lui  (Supra)Formă  iconică  (Logosul-Chip  al  lui  Dumnezeu, Care  „S-a  făcut  trup  de  carne”  –   Ioan  1,  14,  sau  „Hristo-Forma”, cum  Îi  va  spune  Părintele  Ghelasie)  să  nu  mai  fie  privite  ca incompatibile (aşa cum erau în teologia şi filosofia greacă) logosul cu chipul ( eikon) divin, esenţa non-individuală cu persoana, dar nici natura divină cu cea umană, nemuritorul cu muritorul. 

Abia  acum  cred  că  putem  percepe  întreaga  semnificaţie, coerenţă şi greutate teologică a gândirii prin care Părintele Ghelasie, în  deplină  conformitate  cu  datele  revelaţiei  biblice,  pune  întreaga teologie,  ontologie  a  creaţiei  şi  iconomie  a  mântuirii  omului (acolada  unificatoare  a  tuturor  fiind  Întruparea)  sub  auspiciile iconizării,  termen-cheie  căruia  Părintele  îi  dă  exact  sensul  pe  care analiza  mea  de  până  aici  l-a  obţinut  plecând,  independent,  de  la sursele creştinismului: „În sens creştin […] noi suntem [prin chiar actul creării noastre «după chipul lui Dumnezeu»] un conţinut creat, dar într-o Supraformă de Chip divin, fără de Care conţinutul naturii noastre create se deformează până la moarte – [care a fost] rezultatul păcatului,  ca  despărţire  de  Teo-Formă.  […]  Natura-conţinutul nostru creat trebuie să se deschidă, ca să intre în el Teo-Forma [şi ca astfel  să  se  iconizeze],  [ceea  ce  înseamnă]  tocmai  personalizarea noastră.  În  propria  noastră  natură  creată  avem  [şi]  manifestările 

[energiile] de creaţie, care de asemenea trebuie să ia [asupra lor] Teo-Forma, [pentru] ca natura noastră creată să participe [în întregime] la Taina  Teo-Formei.  Această  prefacere  [ metamorphosis,  în  sens  de iconizare,  de  metamorfoză  iconică]  a  naturii  create  este  personalizarea  în  Hristos  [este  mântuirea  omului  şi,  prin  el,  a  creaţiei], despre  care  vorbesc  [şi]  Sfinţii  Părinţi  filocalici.  Iconizarea  noastră 

este deci [realizată]  în Hristo-Formă:  «Câţi în Hristos v-aţi botezat, în  Hristos  v-aţi  şi-mbrăcat»  [ Galateni   3,  27,  dar  şi  4,  19,  unde 71 

Apostolul Pavel se referă explicit la această hristo-formare: «… până 

ce Hristos va lua formă în voi (gr.  morphothei Christos en hymin)»]. Viaţa noastră  este,  astfel,  o  permanentă  Teo-Formare,  ca  o  nesfârşită 

personalizare în Divin.”11 

Voi  lărgi  acum  perspectiva  interculturală  şi  interreligioasă, pentru  a  arăta  cum  a  operat  sinteza  iconică  (sau  iconizarea)  –  ca principiu  morfologic  identitar  creştin,  întemeiat  pe  Întruparea Logosului iconic – la contactul cu celelalte tipuri de viziune asupra naturii  şi  constituţiei  divinului,  pe  care  le  aduceau  la  acea  vreme diversele  religii  şi  filosofii.  Această  analiză  –  care  nu  va  trebui, iarăşi, să depăşească proporţiile minimalului pentru a fi relevantă – 

ne  va  arăta  că  postura  creştinismului  faţă  de  alte  spiritualităţi,  în orice  epocă  istorică,  trebuie  să  rămână  una  iconic-metareligioasă; este  o  postură  care-i  conferă  creştinismului  deschidere  dialogală, ferindu-l la fel de bine de dispute polemic-fundamentaliste ca şi de amestecuri sincretice, fără a-l închide în sine, ci asigurându-i concomitent  o  deschidere  integrativă  şi  un  discurs  identitar,  delimitativ. 

Aceasta  este  o  poziţie  de  dialog  pe  care,  din  nou,  Părintele Ghelasie ştia să o aibă în convorbirile pe care le purta, neinhibat de prejudecăţi, cu adepţi ai diverselor spiritualităţi, mai ales ai celor de import  extrem-oriental.  Atitudinea  Părintelui,  atât  în  contextul acestor simple discuţii, cât şi în viziunea sa teologică de ansamblu, era  consecvent  una  de  dialog,  nu  de  polemică  faţă  de  oameni  şi spiritualităţi.  Dar  dialogul  nu  însemna,  la  Părintele  Ghelasie, negociere  sau  compromis  sincretic,  ci  era  mereu  conjugat  cu  afirmarea  unicităţii  şi  autenticităţii  creştinismului  (a  ceea  ce  el  numea 

„chipul  pur  creştin”),  însă  fără  nicio  urmă  de  fundamentalism12; 11 «Mistagogia icoanei», în  Memoriile unui isihast. Filocalie carpatină III, Ed. Platytera, Bucureşti, 2018, p. 254. 

12  Aleg  pentru  ilustrare  doar  unul  dintre  numeroasele  locuri  în  care  Părintele Ghelasie îşi asumă explicit această poziţie: „ […] noi [cei de pe întreg Pământul] 

suntem o comunitate de oameni, suntem o comunitate de spiritualităţi. Să ştiţi că 

e  nevoie  [astăzi],  mai  mult  ca  oricând,  de  înţelepciune,  în  sensul  de  a  nu  fi contrari unii altora. În ce sens? Creştinismul, în primul rând, nu este război [nici măcar  de  idei].  Dar,  în  acelaşi  timp,  trebuie înţeles că creştinismul  nu este  nici confuzie [sincretică]. De aceea, cei care sunt cu adevărat sinceri trebuie să facă 

această  discernere  [şi  să  asume  o  poziţie  terţă  faţă  de  polemică  şi  de  confuzie interreligioasă]. Nu [vorbim] în sensul de dispută sau de contrariere. Dar trebuie să 

recunoaştem  chipul  fiecăruia  [al  fiecărei  spiritualităţi].  Și  noi  încercăm,  pe  cât 72 

o  unicitate  care,  repet,  nu  ar  putea  fi  susţinută  fără  tensiuni polemice  şi,  totodată,  fără  permeabilităţi  laxe  şi  cedări  pentru sincretism  decât  dacă  suntem  dispuşi  să  vedem  creştinismul  în postura sa identitară, adică iconic-metareligioasă. 

Să  analizăm,  aşadar,  modul  în  care  a  lucrat  sinteza  iconică 

pentru  a  oferi  lumii,  prin  delimitarea  integrativ-identitară  a revelaţiei  hristice  faţă  de  marile  spiritualităţi  ale  secolului  I,  acest rod  unic,  această  fundamental  nouă  doctrină  care  este  hiper-teologia13  creştină  şi  care  transpune  în  gândire  şi  enunţ  o  viziune fără precedent (şi fără succedent) asupra Divinităţii; o viziune care face din creştinism nu doar o spiritualitate inclasabilă tipologic, ci şi matricea  unei   forma  mentis   onto-epistemologice  care  continuă  a-şi menţine  vitalitatea  şi  prospeţimea,  fiind  recuperată  confirmativ (deşi nu fără o importantă doză de ingratitudine) chiar de gândirea ştiinţifică  actuală.  Teza  pentru  care  voi  pleda  este  aceea  că 

creştinismul  produce,  aşadar,  o  hiperteologie,  adică  poate  vorbi peste orice teologie  – dar, evident, nu  şi în exces14 – într-un limbaj iconic  de  maximală  adecvare  (hiper)raţională  şi  (hiper)noţională, despre  ceea  ce  este  cu  adevărat  Dumnezeu  în  altitudinea  Lui Supremă (Supradivin Căruia I se poate şi adresa, precum am văzut că  face  Pseudo-Dionisie);  şi  poate  produce  această  hiperteologie pentru că stă pe un nivel iconic-metareligios datorită capacităţii sale posibil, să ne identificăm chipul pur creştin [adică specificul ireductibil], şi prin chipul  pur  creştin  să  comunicăm  apoi  cu  toate  celelalte  chipuri”  («Despre isihasm», interviu publicat în  Răspuns de apărare, vol. 16, ed. cit., p. 308). 

13  Introduc  deocamdată  frust  acest  termen  pe  care  îl  voi  justifica,  sper convingător, în cele ce urmează. Dacă cititorul simte la contactul cu el un recul şi mă bănuieşte că supralicitez imprudent, atunci este rugat să numere de câte ori este repetat prefixul „supra-” (gr.  hyper-) cu referire la Dumnezeu şi la atributele Sale  în  rugăciunea  pe  care  am  ales-o  ca   motto  al  studiului  meu,  rugăciune  prin care marele mistic creştin (Pseudo)Dionisie Areopagitul îşi deschide tratatul său Despre teologia mistică. 

14 Deşi, dacă privim strict din perspectiva filosofiilor mistice ale altor religii, care sfârşesc de regulă în faţa unui Absolut acategorial cu referire la care orice discurs devine irelevant, teologia creştină apare într-un fel şi ca „excesivă”, pentru că are cuvinte acolo unde (sau mai bine zis are  propriile cuvinte iconice abia de acolo de unde), din unghiul filosofiilor mistice, n-ar mai trebui să fie rostit niciun cuvânt. 

În  acest  sens  spune  Părintele  Ghelasie  că  în  creştinism  avem  atât  o  teologie mistică  (adică  un  discurs  cu  săgeată  apofatică  spre  Dumnezeu),  cât  mai  ales  o mistică teologică, o mistică „de Dumnezeu cuvântătoare”. 

de  sintetizare  iconică,  graţie  metabolismului  său  prin  care  metamorfozează  prin  iconizare,  prin  care  creează  adică  soluţii  rezol-vatoare  pentru  ceea  ce  nu  poate  fi  conceput  de  către  celelalte spiritualităţi decât ca dispuneri de contrarii sau de  contradictorii15. 

Hiperteologia creştină integrează iconic concepţiile religiilor asupra divinităţii într-o formulă şi la un nivel la care aceste concepţii nu se mai  exclud  mutual,  salvând  şi  ceea  ce  era  valoros  şi  esenţial-identitar  în  fiecare  din  ele,  operaţie  care,  am  văzut,  se  cheamă 

iconizare  sau  metamorfoză  iconică.  Aşa  încât  creştinismul  poate include  transfigurator  religiile,  dar  nu  se  lasă  asimilat  de  niciuna dintre ele. 

Pentru simplificare, voi aborda doar tipologic aceste soluţii ale religiilor  privind  concepţia  despre  divinitate,  soluţii  întotdeauna 15  Lucian  Blaga  a  valorificat  magistral  sub  aspect  logic  şi  epistemologic,  în scrierea  sa   Eonul  dogmatic  (şi  de  o  manieră  după  ştiinţa  mea  fără  echivalent  în filosofia  modernă),  aceste  soluţii  ale  teologiei  creştine  arătând  că  ele  sunt,  în raport cu logica, metalogice, iar sub aspect epistemologic că ele au pus temelia unui  nou  ev  al  cunoaşterii  (pe  care  l-a  şi  numit  „eonul  dogmatic”)  ale  cărui semne  le  dau  deja  unele  ştiinţe,  ev  pe  care,  din  păcate,  Blaga  –  ca  şi  Mircea Eliade  –  îl  situează  ca  fiind  unul  postcreştin.  Revenind,  Blaga  a  numit  aceste soluţii, despre care recunoaşte onest că au fost inaugurate de gândirea teologică 

creştină,  „antinomii  transfigurate”,  identificându-le  în  enunţurile  dogmatice fundamentale  ale  creştinismului:  dogma  Uni-Trinităţii,  dogma  hristologică, dogma prezenţei lui Iisus în Euharistie. Fiind însă un metafizician care nu avea pentru  creştinism  mai  mult  decât  o  simpatie  şi  o  implicare  de  ordin  mental-structural,  nicidecum  devoţional,  Blaga  nu  a  observat  şi  dimensiunea  iconică  a acestor sinteze metalogice pe care, repet, le teoretizează cu o măiestrie filosofică 

neegalată.  Deşi  recunoaşte  că  dogma  ilustrează  o  transfigurare,  deci  o metamorfoză a gândirii, Blaga situează această transfigurare  strict la nivel intelectual, întrucât consideră că dogmele sunt produse ale acelei stări a intelectului uman pe care el o numeşte „intelect ecstatic” – unde termenul „ecstatic” nu are, în ceea ce-l priveşte, după cum însuşi ţine să sublinieze, nicio conotaţie mistică, ci doar sensul etimologic de „situare (a intelectului) în afară de sine” ( Trilogia cunoaşterii. 

 Eonul  dogmatic,  Ed.  Humanitas,  Bucureşti,  1993,  pp.  121-122).  Ceea  ce  voi încerca să arăt mai departe este că – tocmai întrucât teologia creştină nu se mai articulează pe fondul unei metafizici  stricto sensu, ci al unei metafizici iconice care vede  în  Chip  principiul  fiinţei,  nici  pe  fondul  unei  antropologii  care  vede  în intelect (oricât de „ecstatic”) facultatea eminentă, ci al unei antropologii iconice în  care  tot  chipul  este  principiul  naturii  şi  al  intelectului  umane  –  procesul  de transfigurare a gândirii care devine capabilă de a formula dogma, proces pe care Blaga îl identifică corect, este în mod firesc tot o metamorfoză de tip iconic, sau mai precis o iconizare a gândirii. 

adversative,  dar  care  suferă  transmutaţia  iconică  la  întâlnirea  cu revelaţia  creştină:  în  principal,  este  vorba  de  soluţiile  politeistă, monoteistă  şi  monistă,  tipologii  în  care  se  încadrează  religiile  şi spiritualităţile cu care noua învăţătură revelată a Eclesiei a interac-ţionat  direct  şi  care  au  contribuit  la  formarea  hiperteologiei  sale. 

Rog cititorul să nu se îngrijoreze crezând că voi începe un discurs scolastic,  ca într-un manual de fenomenologie a religiilor, glosând sec  şi  descriptiv  despre  aceste  tipare  religioase.  Nicidecum,  ci  voi decupa din profilul lor strict ceea ce este necesar şi revelator pentru intenţiile acestui studiu. 

Aşadar,  politeismul  (care  a  întâlnit  revelaţia  creştină  aflat  în ipostaza  sa  elenistică,  de  sinteză  sincretistă  greco-egipteano-orientală) făcuse gloria individuaţiei divine, accentuase particularul, diversul,  nefiind,  în  fond,  altceva  decât  un  colaps  al  concepţiei despre Dumnezeu (şi al reprezentării Lui) în toate formele individualului,  ale  particularului,  fie  el  cosmic,  astral,  stihial,  teluric, faunistic, vegetal sau uman. Politeismul celebrase prestigiul ireductibil  al  individualului,  ceea  ce  constituia,  de  altfel,  şi  valoarea  lui esenţială,  pe  care  creştinismul  o  va  prelua  transfigurativ-iconic,  o valoare  care,  nu  întâmplător,  îşi  arătase  caratele  deopotrivă  în adevărata  înflorire  a  culturii  şi  politicii  pe  care  a  produs-o  mediul său:  arta  politeismului  este  o  sărbătoare  plastică  a  individuaţiei divine  şi  umane,  a  detaliului  care  contează,  iar  în  mediul  lui  a apărut,  iarăşi  deloc  întâmplător,  democraţia  –  la  rândul  ei  o celebrare  a  rolului  politic  pe  care  îl  poate  avea  fiecare  individ, fiecare  locuitor  al   polis-ului.  Bineînţeles,  riscul  proxim  (teologic, cosmologic, dar şi civic) al  politeismului  rămâne pierderea unităţii divine  şi  a  armoniei  cosmice  globale  în  favoarea  unei  diversităţi care  sfârşeşte  prin  a  deveni  intrinsec  dezbinată,  conflictuală  şi dizarmonică, iar  în  politică  – aşa cum  s-a  văzut în  cazul condam-nării  „democratice”  la  moarte  a  lui  Socrate,  pe  motiv  că  ar  fi promovat impietatea faţă de zei – fondul politeist al democraţiei nu este imun la anchiloze tradiţionaliste drapate în pietate ipocrită. De aceea,  pentru  a  se  putea  naşte  filosofia,  ca  efort  al  minţii  de  a  se ridica  de  la  particular/individual  la  general/universal,  a  trebuit exorcizat,  mai  întâi,  însuşi  temeiul  religios  al  individuaţiei  –  politeismul de sorginte homerică; aceasta au şi făcut gânditorii greci, de la  presocratici  până  la  apariţia  creştinismului,  teoretizând,  prin 75 

reacţie,  ceea  ce  s-a  vrut  a  fi,  ipostaziată  în  diverse  forme,  contra-ponderea la politeism, şi anume monismul filosofic. 

Acest monism grec, intolerant cu politeismul (ca şi cel extrem-oriental,  dar  acesta  din  urmă  ceva  mai  tolerant  şi  chiar  integrativ faţă  de  fondul  lui  politeist  vedic),  propune,  aşadar,  soluţia,  adversativă faţă de politeism, a Principiului ( arche) unic, situat dincolo de figurile  divine  particularizate  şi,  drept  urmare,  transindividual. 

Valoarea  intrinsec-esenţială  a  acestui  monism,  care  va  fi  iconizată 

de  creştinism,  este  deci  eliminarea  profilului  individualizat,  antropomorfic al divinităţii, profil care se estompează şi se şterge atunci când întreaga diversitate deificată a individualului este proiectată în orizontul impersonal (mai precis non-individual) al Principiului. 

De partea cealaltă a lumii elenistice, prima reacţie la politeism 

–  mult  mai  veche  decât  monismul  filosofilor  greci  sau  al  înţelep-ţilor asceţi sino-hinduşi – fusese monoteismul ebraic, pe care creştinismul îl va include ca pe un al treilea ingredient (predominant) al sintezei  sale  iconice.  Acest  monoteism  mutase  adversativ  focusul, în contextul politeist în care a apărut, asupra unicului şi unitarului, ridicând concepţia despre Dumnezeu la universal, dar un universal conceput în acelaşi timp ca personal. Acesta este sensul de fond al chemării  lui Avram: extragerea  lui din particularul  geografic, etnic şi familial, şi trecerea la universal, Avram însuşi (re)devenind  homo universalis, adică Avraham, „tatăl unei mulţimi de neamuri” ( Geneza 17,  5).  Îndemnul  şi  făgăduinţa  făcute  de  Dumnezeu  lui  Avram („ieşi  din   ţinutul  tău,  din   neamul  şi  din   casa  tatălui  tău  [şi  mergi]  în ţinutul pe care ţi-l voi arăta, şi voi face din tine un  neam mare […] şi prin tine vor fi binecuvântate   toate neamurile pământului” –  Geneza 12, 1-3, după LXX, s.m., G.M.) exprimă o chemare la universalizare: chemarea  de  a  ieşi  din  închiderea  particularului/individualului,  sub toate aspectele lui menţionate mai sus16, şi de a accede la universal, inclusiv  (şi  mai  ales)  la  universalul  religios.  Această  ridicare  a omului,  pentru  prima  oară  în  istoria  lui  cunoscută,  la  devoţiunea 16 Nu şi din  determinările particularului, pentru că Avram îşi va lua cu sine familia şi tot avutul agonisit ( Geneza  12, 5); ceea ce ne arată că tipul de universal la care este  chemat  Avram  nu  este  opusul  dizolvant  al  localului/particularului/ 

individualului  (aşa  cum  este  universalul  sincretic),  ci  conjugatul  său  iconic, universalul  care  preia  localul  şi-l  metamorfozează  iconic:  este  universalul domestic(it) sau universalul ecumenic! Dar despre acestea mai târziu. 

către  un  Dumnezeu  unic,  personal  şi  cu  prerogative  universale asupra  istoriei  umane  şi  cosmice  constituie  o  adevărată  revoluţie spirituală ale cărei dimensiuni şi implicaţii nu le voi analiza detaliat aici; păstrez doar ideea că profilul divin este, prin această ridicare la universal,  salvat  de  avatarurile  individuaţiei,  specifice  figurilor divine  cu  funcţiuni  ultraspecializate  ale  panteonului  politeist.  Cu toate acestea, imaginea pe care monoteismul ebraic o va atribui lui Dumnezeu,  deşi  are  trăsături  personale  transindividuale,  nu  este suficient  rafinată  de  contururi  cvasi-antropomorfice  (pe  care,  din perspectiva exegezei creştine, le putem lua ca pe un pogorământ al lui  Dumnezeu  la  imaturitatea  spirituală,  perpetuu  reiterată  în Vechiul  Testament,  a  evreului);  fapt  pentru  care  monismul,  cu  al lui principiu impersonal, curăţat de orice individuaţie şi de trăsături antropomorfice,  chiar  de  cele  antropo-teiste,  încă  le  pare  multora superior. În plus, riscul proxim al monoteismului rămâne – tocmai din pricina insuficientei rafinări a ideii de unicitate a divinităţii, pe care  o  consideră,  în  manieră  antropomorfică,  exclusivistă  (unicul exclude  similarul)  –  uniformizarea  sub  auspiciile  acestei  autorităţi divine  care  tinde  să  fie  percepută  ca  absolut(ist)ă,  la  limită  funda-mentalismul  şi exclusivismele de orice tip.  Din aceleaşi cauze,  sub aspect  politic  monoteismul  produce  până  astăzi  (mai  ales  în  versiunea  lui  islamică)  regimuri  teocratic-autoritariste,  întotdeauna nedemocratice şi discriminatorii. 

În  condiţiile  acestei  configuraţii  spirituale,  sarcina  care  se profila în faţa tinerei Eclesii creştine părea imposibil de surmontat. 

Pentru  a-şi  putea  formula  identitar  propriul  crez,  ea  trebuia  să 

recupereze  prestigiul  alterităţii  divine,  iremediabil  discreditat  de critica  monismului  filosofic  grec  la  adresa  politeismului  homeric, recuperare  în  numele  căreia  să  propovăduiască  lumii,  fără  a  fi acuzată de resuscitatea politeismului, faptul că Dumnezeul unic L-a trimis  pe  Fiul  Său,  deopotrivă  Dumnezeu  şi  deopotrivă  unic,  să 

mântuiască  lumea  din  iubire  de  oameni.  Dar  s-o  facă  în  aşa manieră  încât  să  nu  recadă  în  demultiplicarea  indefinită  a  individuaţiei  divinului,  ci  să  „se  oprească  la  Treime”,  cum  va  zice  mai târziu  Sfântul  Grigorie  de  Nazianz,  fără  riscul  de  a  reinstaura multiplicitatea contrarie şi dizarmonică a politeismului, ca să poată 

astfel sintetiza iconic şi sursa sa majoră – monoteismul ebraic, dar fără a cădea nici în solipsismul exclusivist şi uniformizant riscat de 77 

acela.  Soluţia  iconică  a  hiperteologiei  creştine  va  fi  atunci  de  a concepe  Unimea-Treime,  Modelul  iconic  suprem  de  conjugare  a Distincţilor ireductibili Unul la Celălalt (Tatăl, Fiul şi Duhul Sfânt), dispuşi  simultan  într-o  Egalitate  esenţială  şi  într-o  Unitate interpersonală  ierarhizată  (sub  monarhia  Tatălui  Care  „Naşte”  pe Fiul  şi  „Purcede”  pe  Duhul,  conform  terminologiei  pe  care  au folosit-o  Evangheliile  înseşi).  Eclesia  creştină  îşi  recunoaşte structura în această constituţie Uni-Trinitară a lui Dumnezeu, care e  într-adevăr  Modelul  ei  arhechipal  pentru  că  simultaneitatea iconică  a  celor  trei  aspecte  ale  constituţiei  Eclesiei  („democratic”, 

„aristocratic”  şi  „monarhic”)  este,  respectiv,  imaginea  iconică  a Modelului,  a  Treimii  în  care   egalitatea  celor  Trei  coexistă  cu dispunerea  lor   ierarhică  sub  auspiciile   monarhice  ale  lui  Dumnezeu-Tatăl17.  Deopotrivă  faţă  de  (şi  totodată  din)  teologia  politeistă, monoteistă  şi  metafizica  monistă,  triadologia  Eclesiei  creştine  se constituie  ca  expresie  a  unei  sinteze  iconic-metareligioase  identitare, pentru că Dumnezeul pe care ea îl mărturiseşte este teoretizat ca o Unitate care nu mai e nici monadică (precum era în monism), fără  ca  aceasta  să  însemne  că  e  compusă  (şi  aici  ideea  de  bază  a monismului  filosofic  grec  – unitatea simplă, necompusă a Unului, 17 Niciuna dintre aceste dispuneri intratrinitare – cea de egalitate „democratică”, dată  de  coesenţialitatea  Persoanelor;  cea  de  ierarhizare  „aristocratică”,  dată  de Procesiunile ireductibil  distincte  ale Fiului  şi  Duhului „ de  la  Tatăl”  (gr.  para tou Patros), primul prin Naştere ( Ioan  1, 14), iar celălalt prin Purcedere ( Ioan  15, 26); în  fine,  cea  de  „monarhie”  a  Tatălui,  dată  de  faptul  că  Tatăl  este  „Principiul Principiilor”, adică al Fiului şi al Duhului – nu trebuie considerate unilateral, ci toate coexistă simultan şi necontrar. Căci, în cazul în care luăm numai egalitatea Celor Trei, Sfânta Treime fie se uniformizează cvasimodalist, fie devine o triadă 

panoramic  dispusă,  de  raportare  reciprocă  egalitaristă;  iar  dacă  facem  ca raportarea  ierarhică  să  prevaleze,  izolând  „monarhia”  Tatălui,  ajungem  la subordinaţianism, ca la Arie şi Macedonie. Faptul că cele trei dispuneri trebuie luate  împreună  şi  necontrar,  fără  ca  una  să  prevaleze  asupra  celorlalte,  dar păstrând  totuşi  o  ierarhie  (adică,  pe  scurt,  faptul  că  dispunerile  intratrinitare trebuie  considerate  în  mod  arhe-iconic),  reiese  şi  din  înseşi  cuvintele  lui  Iisus, care  n-ar  putea  fi  înţelese  cu  păstrarea  evlaviei  dacă  am  exclude  această 

iconicitate  arhetipală  a  constituţiei  Treimii,  ci  ar  părea  pur  şi  simplu  mutual exclusive: „Tatăl este mai mare decât Mine” ( Ioan  14, 28), dar şi „Eu şi Tatăl una suntem”  ( Ioan   10,  30).  Iconic  gândind  (ceea  ce  înseamnă  mai  mult  decât metalogicul lui Blaga), ambele enunţuri sunt adevărate, pentru că ele exprimă aici două  din  cele  trei  dispuneri  simultane:  „monarhică”,  a  Tatălui  faţă  de  Fiul, respectiv „democratică”, a egalităţii esenţiale dintre Cei Doi. 

 to  hen, dar şi a monismului hindus – unitatea lui  brahman „fără de al doilea”,  advayam,  este  integrată  iconic),  nu  mai  e  nici  monolitic-solipsistă  (ca  în  monoteism,  deşi  valoarea  esenţială  a  monoteismului,  şi  anume  caracterul  personal  al  acestui  Unic,  se  vede  şi  ea integrată  iconic,  cu  eliminarea  riscului  de  antropomorfism  aferent reprezentării  monopersonale  a  Unicului  Dumnezeu),  ci  este  o Unitate  triadică  esenţială.  În  acelaşi  timp  (nu  însă  şi  sub  acelaşi raport),  Dumnezeul  Eclesiei  e  afirmat  ca  o  Treime  hypostatică, care  nu  mai  este  o  pluralitate  de  individualităţi  divine  (ca  în politeism),  ci  e  unitară  pentru  că  Hypostasurile  Ei  nu  mai  secţionează până la particularitate-contrarietate o natură divină comună, aşa cum fac indivizii, ci  subîntind aceeaşi natură divină în întregul ei,  dar  o  fac  în  „exprimări”  personale  tri-unice  (şi  astfel  este iconizată  valoarea  identitară  a  politeismului,  alteritatea  divină). 

Această  triadologie  hiperteologică  creştină  este,  prin  urmare,  cu adevărat  transindividuală  şi  neantropomorfică  (integrând  iconic, sub  acest  aspect,  valoarea  esenţială  a  monismului),  pentru  că 

tocmai coincidenţa arhe-iconică dintre Unime şi Treime e cea care împiedică  mintea  să-I  mai  atribuie  lui  Dumnezeu  vreo  trăsătură 

antropomorfică,  dar  e  şi  deplin  personală  (integrând  aici  iconic valoarea  identitară  a  monoteismului  ebraic),  cu  rafinarea  concep-tului  de  Persoană  prin  scoaterea  completă  a  lui  de  sub  prezumţia de cvasi-individuaţie solipsistă. 

Pentru exprimarea (hiper)raţională şi (hiper)noţională a acestei sinteze iconice metareligioase a fost necesară o adevărată revoluţie (după  cum  a  fost  numită  pe  drept,  dar  incomplet)  în  vocabularul filosofic  grec,  revoluţie  care  a  constat  de  fapt,  aşa  cum  voi  arăta, într-o  iconizare care s-a extins şi dincolo de lexicul filosofic, asupra unor  termeni  din  vocabularul  uzual;  şi  mă  refer  nu  doar  la  iconizarea,  mai  târzie,  a  celebrilor   ousia  (esenţă,  substanţă)  şi   hypostasis (substanţă,  fiinţă  reală  în  opoziţie  cu  aparenţa),  dintre  care numai ultimul  este  folosit  în  textele  Noului  Testament  cu  încărcătură 

semantică teologică (şi anume în   Evrei  1, 3  şi 11, 1),  ci şi la iconizarea, încă de la nivelul acestor texte, a unor termeni precum  eidos (formă, înfăţişare, natură constitutivă),  eikon (chip, imagine, reflexie), idion (propriu, particular),  prosopon (faţă),  meron (parte),  holon (întreg), termeni dintre care unii aveau deja o îndelungată carieră filosofică 

şi  care  sunt  mult  mai  des  întâlniţi  în  lexicul  Noului  Testament decât  ousia  şi  hypostasis. S-a scris destul şi edificator mai ales despre 79 

resemantizarea  acestora  din  urmă18,  dar  fără  a  se  menţiona caracterul ei de metamorfoză semantică iconică şi, mai ales, fără a se indica un precedent biblic al acestei resemantizări, cu care ea să 

articuleze o continuitate, dându-se astfel impresia că resemnificarea în cauză nu este mai mult decât o ingenioasă transmutaţie a sensurilor, petrecută destul de târziu faţă de scrierea Noului Testament şi oarecum  fără  legătură  cu  ea.  Eu  voi  propune  cititorului  o perspectivă din care să se vadă că nu doar izolat, ci în cazul  tuturor termenilor  enumeraţi  mai  sus  se  produc  astfel  de  metamorfoze iconice care  ţin de însăşi morfogeneza limbajului nou-testamentar ca limbaj iconic.  Precis,  este  vorba  de  sintetizarea  iconică  a  unor  perechi  de opoziţii  terminologice  recurente  în  gândirea  greacă  (şi  pe  care gândirea noastră comună le moşteneşte până astăzi): în metafizică, perechea  aparenţă  (individualizată,  determinată  caracterial)–esenţă 

(non-individuală,  indeterminată);  în  fizică  şi  cosmologie,  perechea parte–întreg;  în  antropologie  (şi,  în  general,  în  biologie),  perechea individ–natură  comună/specie.  Hiperteologia  creştină  realizează, pe  toate  aceste  planuri,  sinteze  iconice  –  ceea  ce  înseamnă  metamorfoză  semantică  a  termenilor  contrari  şi  a  relaţiei  logice  dintre ei, dar nu într-un simplu plan metalingvistic şi metalogic (blagian), ci într-o  supraformă iconică a limbajului şi logicii deopotrivă, supraformă al cărei  Arhechip  este  Logosul  iconic  Întrupat.  Aceste  sinteze  iconice  vor exprima  deopotrivă  o  nouă  configuraţie  a  gândirii,  pe  care  o  voi numi metalogică iconică, precum şi o nouă viziune asupra realităţii, pe care o voi numi  metafizică iconică (sau suprametafizică, după cum îi  spune  Părintele  Ghelasie).  Ne  vom  opri  acum,  mai  detaliat, asupra fiecăreia dintre ele. 

Metafizica  iconică  nu  mai  îndeamnă  la  saltul  „dincolo”  de materialitate  (şi  de  corporalitate),  pentru  a  atinge  o  metarealitate spirituală  dematerializată  (decorporalizată),  aniconică  şi  indeterminată  caracterial,  ci  afirmă  realitatea  ca   întreg  fiinţial  iconic,  în  constituţia căruia spiritualul-iconic şi materialul-iconic stau împreună fără 

să  se  mai  excludă,  sunt  „în  egalitate  de  prezenţă  deodată”  (iarăşi după  expresia  Părintelui  Ghelasie),  dar  simultan  sunt  şi  ierarhic 18  Cel  mai  limpede,  mai  relevant  filosofic  şi  mai  competent  teologic  a  făcut-o, după  opinia  mea,  Vladimir  Lossky  (vezi,  de  pildă,  în   Teologia  dogmatică,     ediţie îngrijită de Olivier Clément şi Michel Stavrou, trad. de pr. dr. Cristian Galeriu, Ed. Anastasia, Bucureşti, 2014, p. 49 ş.u.).   

dispuse,  în  sensul  că  spiritualul-iconic  prevalează  asupra  materialului-iconic  (iar  prin  aceasta  este  integrată  metafizica  tradiţională), însă fără să  şi-l mai subordoneze, fără să-l mai devalorizeze ontologic.  Principiul  acestei  naturi  iconice  a  realităţii  (într-un  cuvânt, drag Părintelui Ghelasie, al „fiinţei de creaţie”) este  Logosul-Chip al  lui  Dumnezeu,  este  Principiul  iconic  care  era  în  Principiul  Său (în  Dumnezeu-Tatăl)  mai  înainte  de  veci,  aşa  cum  am  văzut  că  o spune chiar prologul  Evangheliei după Ioan, este Cel care a şi întemeiat această „fiinţă de creaţie” asumând-o iconic, din veci, în Chipul Său  divino-creaţie19,  iar  apoi  a  mântuit-o,  asumând-o  şi  hypostatic prin Înomenire, este Însuşi Fiul şi Chipul lui Dumnezeu, „amprenta hypostasului  (gr.  character  tes  hypostaseos)”  Tatălui ( Evrei   1,  3),  aşadar nu un principiu impersonal, aniconic şi indeterminat caracterial, ca în metafizica tradiţională. Iar dacă „fiinţa de creaţie” poartă pecetea indelebilă a iconicităţii, mântuirea  şi sfinţirea  ei vor  fi, din această 

perspectivă, nu o „spiritualizare” metafizic-spectrală, nici o scoatere de  sub  vraja  unei  presupuse  iluzii  cosmice,  ci  o  progresivă  iconizare,  adică  o  revenire  metafizic-iconică  a  creaţiei   in  situ,  o  întoarcere acasă, în Locul ei iconic arhetipal care este Hristos, Logosul-Chip.  De  aceea,  Modelul  inaugural  al  acestei  reveniri,  oferit  de Dumnezeu  ca  „aluat”  de  la  care  trebuie  să  înceapă  „dospirea” 



19  Atrag  atenţia  cititorului  că  această  afirmaţie  nu  trebuie  luată  ca  o  simplă 

teologumenă,  pentru  că  ea  se întemeiază  pe lectura în  cheie  iconică  a  primului capitol  din   Evanghelia  după  Ioan:  dacă  toate  au  fost  făcute  prin  Logosul  lui Dumnezeu  (1,  3),  iar  acesta  este  şi  Cel  care  Îl  arată  lumii  pe  Tatăl,  deci  este Chipul Lui (1, 18), înseamnă că întreaga creaţie poartă marca acestui Logos-Chip al lui Dumnezeu, cu alte cuvinte că ea este o fiinţă logosic-iconică. Ceea ce face ca În-carnarea Logosului-Chip (1, 14) să nu fie o coborâre ca la ceva străin onto-iconologic de El (caz în care Hristos ar fi fost un simplu avatar, ca în Extremul Orient), ci o venire „la ale Sale (gr.  eis ta idia,  litt.  «la cele [care Îi erau]  proprii»)” 

(1,  11),  adică  la  cele  care  deja  Îi  purtau  trăsăturile  iconice  pentru  că  fuseseră 

 apropriate/ asumate (iconic), din veci, de El. Creaţia  trebuie (în sensul unui imperativ iconologic,  care  coexistă  necontradictoriu,  adică,  cu  libertatea  divină)  asumată 

iconic  pentru  a fi (ontologic), şi cu atât mai mult  pentru  a fi veşnic (eshatologic), şi ea este într-adevăr asumată liber-imperativ ca Împărăţie a lui Dumnezeu „pregătită 

de  la  întemeierea  lumii”  (aşa  cum  am  arătat  mai  devreme),  întrucât  Fiul  lui Dumnezeu  Îşi  asumă  iconic,  dinainte  de  a  fi  lumea,  Chipul  de  Împărat,  mai precis  Îşi  asumă  Chipul  de  Fiu  şi  de  Împărat  al  creaţiei.  Universul  iconic  al Părintelui Ghelasie dezvăluie, o dată mai mult, o anvergură teologică maximă, el este un univers al cărui „cer” întâlneşte „pământul” în orizontul hristologic. 

(metamorfoza  iconică  a)  întregii  creaţii,     este  Prezenţa  ( parousia) Domnului de după Înviere: o Prezenţă spiritual-iconică, ce integra şi  materialitatea/corporalitatea  (dovadă  că  Domnul  a  mâncat  în faţa  apostolilor  uimiţi),  dar  covârşind-o  iconic  (iconizând-o)  fără  

s-o  desfiinţeze,  pentru  că  nu  mai  era  condiţionată  de  limitele  ei. 

Metafizica  iconică  vine,  aşadar,  cu   un  nou  tip  de  dispunere  a  spiritualului faţă de material/corporal, care presupune simultan şi egalitatea de prezenţă a celor două, şi situarea lor ierarhică. Iar accederea omului la acest plan spiritual-iconic nu mai este privită ca un salt metafizic în sens tradiţional, ea nu mai este o abstragere ca de la un material care  ar  obnubila,  parazita  şi  „decalibra”  spiritualul,  la  un  spiritual imaterial,  ci  este  o  metamorfoză  prin  iconizare,  o  trecere  pascală   şi ascensională   de  la  o  materialitate  care  este,  de  fapt,  un  trup  iconic (al  cosmosului  şi  al  omului  deopotrivă)  „îmbrăcat  în  hainele  de piele” ale căderii, mai întâi la materialitatea/corporalitatea iconică a acestei  realităţi  (la  „hainele  de  lumină”  paradisiace),  iar  apoi,  precum  într-o  culminaţie  pascală  prin  înălţare  la  cer,  la  spiritualitatea iconică,  la  „chipul  spiritual”  al  realităţii,  după  cum  îi  spune Părintele Ghelasie. 

Dar să-l lăsăm pe Părintele să  ne  vorbească despre metafizica iconică  creştină,  cu  propriile  sale  cuvinte,  cu  mult  mai  inspirate decât ale mele: „Paradoxul creştin este tocmai coexistenţa dialogală 

dintre spirit şi materie, care pot fi totodată, fără anihilare reciprocă, ci în dialog-împărtăşire [adică în mod iconic]. Dumnezeu şi creaţia nu  se  exclud  ca  în  metafizica  indiană,  şi  nici  nu  se  opacizează 

[reciproc] ca în filosofia greacă, ci se unesc în evidenţiere reciprocă, în dialog  egal, dar nu  amestecat.  Creaţia este  transcenderea [de Sine  a] 

 lui Dumnezeu dincolo de Dumnezeu, după cum Dumnezeu este transcenderea 

 [de sine a] creaţiei dincolo de creaţie (s.m., G.M.). Dumnezeu, ca Treime, are  deja  propria  transcendere  [prin  perihoreza  intratrinitară,  prin care fiecare Persoană se deschide celorlalte două, dar le şi cuprinde în  acelaşi  timp],  dar  creaţia  este  o  transcendere  a  transcenderii dumnezeieşti [este o ieşire ekstatic-iubitoare din Sine a lui Dumnezeu, după  cum  spune  şi  Pseudo-Dionisie  Areopagitul20].  Creaţia  este 20  Cuvintele  lui  Pseudo-Dionisie  sunt:  „pentru  covârşirea  bunătăţii  iubitoare, 

[Dumnezeu] iese afară din Sine (gr.  exo heautou ginetai) prin purtările [Sale] de grijă 

pentru toate cele ce sunt […] Se coboară spre ceea ce [este] în toate prin puterea lui  ekstatică  cea  mai  presus  de  fiinţă  [şi]  neieşită  din  El  (nedespărţită  de  El) 82 

această  transcendere [a lui Dumnezeu]  dincolo de Sine.”21 Metafizica iconică, ne spune Părintele Ghelasie, face posibilă  o transcendere în  ambele  sensuri  între  Dumnezeu  şi  creaţia  Sa,  sau,  formulând  în termenii  pe  care  i-am  propus  mai  sus,  între  spiritualul-iconic  şi materialul-iconic, tocmai pentru că, împreună, acestea constituie o supraformă  iconică.  Acest  fapt  era  cu  totul  de  neimaginat  în metafizica tradiţională, în care Fiinţa nu putea ieşi din Sine în lume fără să se degradeze (la greci) sau fără să se diminueze şi autoiluzio-neze (la extrem-orientali). De aceea, metafizica  tradiţională nu cu-noaştea decât transcenderea într-un singur sens, dinspre om/lume spre  Divin,  ea  ştia  numai  de  „transcenderea  creaţiei  dincolo  de creaţie”,  ba  nici  măcar  de  aceasta,  pentru  că  prin  transcendere creaţia  se  nega  pe  sine  şi  se  absorbea  în  Divin.  Or,  în  metafizica creştină  creaţia   se  afirmă   pe  sine  plenar  prin  transcenderea  în Dumnezeu  (după  cum  reciproc,  Dumnezeu  Se  afirmă  pe  Sine plenar  în  creaţie,  aşa  cum  a  arătat-o  Întrupându-Se,  adică  locuind pleromatic,  cu  toată  dumnezeirea  Sa,  în  Hristos  –   Coloseni   2,  9), pentru că în El îşi găseşte, aşa cum am spus, Arhetipul ei iconic – 

Chipul  de  Întrupare  al  Fiului,  Supraforma  iconică  ce  face  ca Dumnezeu şi creaţia să se conjuge iconic  ex aeterno, iar hypostatic  in aeternum,     fără  a  se  exclude  mutual  şi  fără  a  se  amesteca.  Prin urmare, metafizica iconică este fundamental hristologică22. 



(gr.  pros  to  en  pasi  katagetai  kat’ekstatiken  hyperousion  dynamin  anekphoiteton  heautou) ( De divinis nominibus IV.13, P.G., t. 3, col. 712 B). 

21  «Urcuşul  isihast»,  în   Memoriile  unui  isihast.  Filocalie  carpatină  II,  Ed.  Platytera, Bucureşti, 2017, p. 331. 

22 „Metafizica creştină este [axată pe] acest dublu chip al creaţiei – [arhechip] de Dumnezeu îmbinat cu [chip de] creaţie. Hristos desăvârşeşte această unire [prin Întrupare].  Creaţia  [datorită  structurii  ei  iconice]  nu  este  complet  străină 

[ontologic]  de  Dumnezeu,  [dar]  nici  nu  se  confundă  cu  Dumnezeu  (ca  în panteism). Creaţia [atunci când are loc  de facto] este miracolul unirii Modelului de Chip [adică Arhechipului] dumnezeiesc cu chipul nou creat, [chipul] de creaţie. 

Creaţia  este  prefigurarea  Întrupării  lui  Hristos  [pentru  că  se  face  după 

Arhechipul  divino-creaţie  asumat  de  Logosul-Chip  din  veci,  v.  nota  19], 

[Întrupare] care duce la împlinirea totală – unirea personală [hypostatică], într-o creştere până la asemănarea totală creaţie-Dumnezeu [realizată în Hristos], fără 

[ca  cele  două  naturi,  creată  şi  divină]  să  se  confunde  sau  să  se  amestece” 

(«Memoriile  unui  isihast»,  în   Memoriile  unui  isihast.  Filocalie  carpatină  I,  ed.  cit., p. 114). Și iarăşi despre iconicitatea metafizicii creştine, interreligios: „Creaţia nu este  simpla  proiecţie  [deformată,  demiurgică]  a  lui  Dumnezeu  într-o  natură  de 83 

Această metafizică iconică – deplin întemeiată biblic şi patristic, după cum sper că am arătat convingător  – va fi la  rândul ei, cum spuneam, fundamentul unei  metalogici iconice. Înainte de a vedea cum a  lucrat  această  metalogică  în  cazul  terminologiei  hiperteologice creştine,  este  utilă  o  situare  comparativă  a  ei.  Metalogica  iconică 

reprezintă mai mult  şi altceva decât metalogica intelectualistă a lui Blaga,  şi ea aduce un plus edificator  chiar pentru înţelegerea antinomiei teologice, pe care o cunoaştem atât de bine din formulările dogmatice  şi  din  teologia  mistică  a  creştinismului,  dându-ne  prin acest  spor  edificator  conştiinţa  că  în  aceste  formulări  antinomic-hiperteologice  se  află  ceva  care  aparţine  unic  şi  identitar  creştinismului, deşi procedeul antinomiei, ca expresie a depăşirii gândirii logice  bivalente  dincolo  de  limitele  sale,  este  folosit  şi  de  alte mistici  (ba  chiar  este  astăzi  regăsit  şi  de  logicile  non-standard). 

Altfel  spus,  formulând  sintagma  „metalogică  iconică”  nu  operez doar o simplă adăugare de termen nici faţă de metalogica lui Blaga (pentru  că,  evident,  iconicul  e  cu  totul  altceva  decât  o  sinteză 

intelectualistă,  chiar  dacă  făcută  de  un  intelect  ecstatic;  iconicul  e un  adevărat  principiu  suprametafizic,  precum  arată  Părintele Ghelasie),  dar  vreau  să  spun  mai  mult  şi  decât  ceea  ce  ilustrează 

simpla antinomie teologică, în sensul că gândirea iconică – în plus faţă  de  cea  antinomică,  care  ţine  şi  ea  contrariile/contradictoriile unite  şi  distincte  –  vine  cu  acea  ierarhizare  sub  auspiciile  supra-formei iconice, fără de care cei doi membri ai antinomiei teologice nu  ar  putea  sta,  de  fapt,  împreună,  afirmându-se  fiecare  în  mod egal. Gândirea  iconică este amprenta mentală a aceluiaşi principiu constitutiv  şi  normativ  care  a  fost  propriu  situării  creştine  faţă  de lume  încă  de  la  început,  aşa  cum  am  încercat  să  arăt  până  acum. 

De  altfel,  chiar  Blaga  –  analizând  structura  metalogică  a  dogmei creaţie [ca în metafizica greacă], nici oglindirea [iluzorie a] lui Dumnezeu [ca la extrem-orientali], ci este împletirea reală şi faptică [adică iconică] a două realităţi 

–  [împletire]  de  Dumnezeu  şi  creaţie,  [realităţi]  egale  şi  totale,  coexistente, înrudite  ca  Model  [iconic]  şi  neamestecate  ca  esenţă.  Coborârea  Transcendentului în creaţie nu este necesitatea de manifestare a lui Dumnezeu [din nou, ca în metafizica tradiţională], ci este convorbirea-comuniunea lui Dumnezeu cu o nouă realitate care, chiar dacă este creată de El, este o realitate parteneră, nu o raportare  de  realitate  [adică  nu  o  realitate  întemeiată  relativ,  prin  raportare],  ci  

[o realitate] de relaţie de iubire şi împărtăşire, ca mistică unire între Dumnezeu şi creaţie” ( Ibidem, p. 246). 

trinitare  şi  arătând  că  ea  nu  este  o  afirmare  de  contrarii,  tocmai pentru că aici Unul şi Multiplul sunt afirmate sub aspecte distincte (adică  al  fiinţei,  respectiv  persoanelor)  –  mărturiseşte  onest  că 

„intelectul nu e în situaţia să realizeze această diferenţă de puncte de vedere (o diferenţă care nu introduce  şi o separaţie, ci rămâne unitară, altminteri n-ar mai fi nimic metalogic în dogma trinitară, ci ea ar avea o soluţie logică, n.m., G.M.), dar nu e mai puţin adevărat că diferenţa se postulează […] în afară de logică”23. De aceea, Blaga propune  ca  soluţie  identificarea  unui  proces  de  transmutaţie  a antinomiei  (logice)  în  „antinomie  transfigurată”,  intuind  că  în teologia creştină e vorba de o metamorfoză a gândirii, dar nu vede şi nu încearcă să explice până la capăt această metamorfoză în mod coerent  cu  teologia  creştină,  căutând   aici  un  temei  pentru  transfigurarea  de  care  vorbeşte  (temei  despre  care  noi  spunem  că  este iconicul),  ci  caută  să  o  explice  autonom  faţă  de  creştinism, reducând-o  la  un  proces  intelectual  pentru  a-şi  legitima  astfel, printr-o turnură după mine sofistică, propria construcţie metafizică 

pe  deasupra  chiar  a  teologiei  creştine  care   a  produs,  de  fapt,  antinomiile atât de dragi lui! De asemenea, şi la Lossky se resimte lipsa acestui  principiu  iconic,  care  poate  da  cu  adevărat  consistenţă 

metalogică  antinomiilor  teologice,  deşi  marele  teolog  rus  pare  că 

intuieşte ceva atunci când spune (amintindu-ne de Blaga, nu  şi de intelectualismul  acestuia)  că  formularea  dogmei  trinitare  duce mintea „dincolo de orice logică şi de orice metafizică”24 înţelese în sensul  lor  tradiţional.  De  remarcat  şi  faptul  că,  spre  deosebire  de Blaga, Lossky admite inclusiv saltul peste metafizică; este  cu totul interesant că Lossky însuşi ajunge să vorbească de un nivel suprametafizic  (deşi  nu  foloseşte  exact  acest  termen)  în  care  ne  introduce hiperteologia dogmelor, dar nici el nu punctează caracterul de transmutaţie  iconică  al  acestei  depăşiri  dincolo  de  logică  şi  de metafizică. Or, metalogica iconică se distinge net prin faptul că ea nu este o simplă unificare a contrariilor gen   coincidentia oppositorum, în  care  termenii  contrari  se  absorb  unul  în  celălalt  pentru  că  îşi pierd  relevanţa  semantică  în  faţa  unui  Absolut  acategorial;  dar  nu este  nici  o  sinteză  metalogică  blagiană,  operată  de  intelect  numai prin  schimbarea  abilă  a  unor  raporturi  semantice  între  termeni. 



23  Op. cit. , pp. 46-47. 

24  Op. cit. , p. 56. 

Metalogica iconică este o depăşire a tensiunii dintre contrarii pe un plan superior celui intelectual, al simplelor reconfigurări semantice, deşi operează – cum vom vedea imediat – şi propriile reconfigurări iconice de sensuri, dar  sub auspiciile  aceleiaşi Supraforme iconice a Logosului-Chip  care  ţine  împreună  contrariile  fără  să  le  anuleze, pacificându-le  opoziţia.  Metalogica  iconică  este  semnul  isihiei gândirii,  ca  să  folosesc  din  nou  una  dintre  inspiratele  imagini  ale Părintelui  Ghelasie25,  al  liniştirii  unei  minţi  care  cheamă  Supraforma  iconică  pentru  a-i  pacifica  gândirea,  cheamă  Numele Logosului-Chip, Numele lui Iisus. 

În  interiorul  vocabularului  ontologic  tradiţional  grecesc, metalogica iconică a operat prin dispunerea într-un cu totul alt tip de  raport  decât  acela  de  exclusivitate  semantică  mutuală  a  termenilor  din  câmpurile  lexicale  ale  aparenţei,  închiderii/circumscrierii şi parţialităţii (termeni precum  prosopon,  eikon,  idion,  meron), câmpuri pe  care  metafizica  greacă  le  privea  ca  asociabile,  faţă  de  termenii aparţinând câmpurilor lexicale (iarăşi înrudite, sub aspectul seman-ticii  metafizice)  ale  esenţialităţii,  deschiderii  şi  totalităţii  (ca   ousia, hypostasis,  eidos,  holon). Sinteza metalogică iconică, capabilă să exprime triadologia  creştină  ca  pe  o  hiperteologie,  s-a  realizat  precis  prin atribuirea  unui  conţinut  semantic  ontologic  către  o  noţiune  din câmpul  lexical  al  aparenţei  ( prosopon),  aşa  încât  prin  această  metamorfoză  iconică  el  ajunge  sinonim  cu  un  termen  din  sfera esenţialităţii,  şi  anume  cu   hypostasis.  Insist  că  este  vorba  de  o sinonimie iconică, iar nu de una simplu semantică (distincţie care până 

acum nu a fost făcută în literatura teologică asupra acestei teme, şi tocmai  această  lipsă  lăsa  loc  la  echivocuri);  pe  planul  semantic  al metafizicii  tradiţionale,  non-iconice,  aceşti  termeni  rămân  mutual 25  „Isihasmul  [liniştirea  minţii]  este  unirea contrariilor  nu în  absorbirea  părţilor contrare,  ci  în  depăşirea  contrariilor  în  Supra-Unitatea  participării  în  Care contrariile se unesc ca pace-isihie. În isihasm nu [mai] este lupta contrariilor, ci paradoxul împrietenirii contrariilor în participarea lor la Supra-Realitatea [iconică 

de]  dincolo  de  amândouă”  («Iscusinţa  trăirii  isihaste»,  ed.  cit.,  pp.  373-374). 

Datorită  acestei  întemeieri  iconice  a  isihiei,  este  ştiut  că  Părintele  Ghelasie  nu concepea isihasmul şi, în general, trăirea creştină fără ritualul închinării la icoană, ritual pe care îl vedea nu ca pe un simplu catalizator devoţional, ci ca pe alfa şi omega  ale  căii  ascetico-mistice  creştine.  Isihasmul  însuşi  primeşte,  în  viziunea Părintelui,  prin  această  centralitate  acordată  icoanei,  marca  specifică  spaţiului nostru autohton, prezentându-se ca „isihasm carpatin”. 

exclusivi  (iar  sub  aspectul  metalogicii  blagiene  conjugarea  lor  s-ar putea susţine numai printr-o turnură semantică exclusiv intelectual realizată).  În  plus,  întrucât  sinteza  iconică  lucrează  –  aşa  cum  ne învaţă Părintele Ghelasie  – prin reciprocitate,  adică printr-o metamorfoză  iconică  în  ambele  sensuri,  nu  doar   prosopon   se  va  încărca de semnificaţie ontologică, ci şi  hypostasis  va   primi, fără să-şi altereze conţinutul  semantic  ontologic,  conotaţiile  personalului,  ale  caracte-rialului  (aşa  încât  Apostolul  Pavel  poate  vorbi,  cum  am  văzut,  de 

„caracter al ipostasului” –  Evrei 1, 3). Rezultatul sintezei metalogice iconice  astfel  realizate  este  concepţia  despre  Persoanele/Hypostasurile  Sfintei  Treimi  Care,  deşi  au  trăsături  caracteriale  ireductibil distincte  (numite  de  dogmatica  ortodoxă,  în  mod  oximoronic pentru  metafizica  tradiţională,  chiar  „proprietăţi  ipostatice”  sau 

„idiomatice”),  nu  particularizează  esenţa  ( ousia)  comună.  Cuplul onto-terminologic  adversativ  natură/esenţă–individ/persoană,  din metafizica  tradiţională,  este  depăşit  prin  sinteza  iconică  a  persoanei-hypostas, soluţie care – privită acum şi interreligios – confirmă 

teologia  creştină  ca  pe  o  hiperteologie  care  depăşeşte  integrator deopotrivă 

soluţia 

ontologismului 

non-individual 

proprie 

monismelor,  soluţia  pluri-individuală  a  politeismelor,  ca  şi  mono-individual(ism)ul  monoteismului  ebraic.  Pentru  că  deopotrivă 

politeismul  şi  monoteismul  ebraic  aveau  totuşi,  în  pofida  contrarietăţii acute dintre ele, trăsătura comună de a reprezenta opţiunea individualizantă  sub  aspectul  viziunii  asupra  divinităţii,  numai  că 

monoteismul  transpunea  această  opţiune  în  versiunea  solipsistă  a unei  „individualităţi”  divine  extinse  la  proporţiile  universalului (o  „individualitate”  care  devine  astfel  singularitate  solipsistă).  În acest  context,  hiperteologia  creştină  afirmă  soluţia  metalogică 

iconică a Unităţii Triunice a Persoanelor-Hypostasuri divine, simultan  cu  o  deplină  Unicitate  a  Fiinţei  Lor  comune,  integrând  astfel soluţiile  necreştine  şi  stingând  antagonismul  dintre  ele;  pentru  că 

Persoana-Hypostas e non-individuală nu pentru că ar fi o monadă 

ontologică  (precum  în  monism),  ci  pentru  că  hypostasiază/ 

subîntinde  întreaga  Fiinţă divină dându-I o unicitate irepetabilă, fără 

a o închide într-o individualitate divină unică, fără a confisca Fiinţa într-o  unicitate  exclusivistă  (precum  în  monoteism,  dar  integrând, prin  chiar  această  unicitate  a  Ei,  şi  valoarea  monoteismului),  ci deschizând-o ofertorial către Celelalte Două Persoane, din nou fără 

87 

GABRIEL MEMELIS 

a prolifera într-o multitudine indefinită de individualităţi divine, ca în politeism (dar salvându-i şi acestuia valoarea prin integrarea ideii teologice de alteritate divină)26. 

În sfârşit, metalogica iconică  poate fi exprimată, pe toate planurile pe care ea operează – teologic, cosmologic, antropologic etc. 



26  Pornind  tot  de  la  Persoana-Hypostas,  Părintele  Ghelasie  rezumă  în  maniera proprie  aceste  delimitări  care  confirmă  postura  iconic-metareligioasă  a creştinismului:  „Persoana  [în  creştinism]  nu  închide  Fiinţa  în  singularitate  de Fiinţă [ca în monoteism], Persoana fiind tocmai [capabilă de] comuniune fiinţială 

în  [identitate  de]  sine  şi  [în  deschidere]  peste  sine,  [în  această  deschidere afirmându-Se] ca Triadă fiinţială de sine şi [ca o] comuniune de Persoane [în care fiecare  Persoană  se  deschide  şi  spre  Cele]  din  afară  [de  sine].  Metafizica 

[monistă],  sub  pretextul  de  a  nu  limita  realitatea  [divină],  consideră  persoana închidere  [adică  o  confundă  cu  individul],  şi  de  aceea  o  consideră  inferioară 

Impersonalului infinit. Aşa ar fi [numai] dacă persoana ar fi singularitate de sine 

[ca  în  politeisme,  cărora  li  s-au  opus  întotdeauna  monismele],  dar  în  context creştin  Persoana  este  Triadă  în  sine,  este  deschidere  în  însăşi  esenţa  esenţei 

[adică  deschidere  nu  ca  a  unor  indivizi  unii  către  alţii,  deschidere  care  nu  ar acoperi  esenţa  pentru  că  ar  fi  o  simplă  interacţiune  între  singularităţi  care secţionează  şi  limitează  esenţa,  ci  deschidere  hypostatică  reciprocă  a  unor Persoane  care  acoperă,  fiecare  dintre  ele,  esenţa],  [ceea]  ce  nu  mai  înseamnă 

limitare,  ci  deschidere  personală  în  infinită  realitate  de  sine  [nu  deschidere individuală  a  unor  realităţi  finite].  O  Fiinţă  impersonală,  universală,  infinită  şi nedefinită [cum propune monismul] se mişcă în ea însăşi şi nu poate ieşi din ea însăşi, fiind [până la urmă şi paradoxal] tot o limitare în propriul infinit nedefinit 

[infinit din care nu poate ieşi]. O Fiinţă personală, care înseamnă definită în ea însăşi  [adică  având  o  identitate  ireductibilă,  dar  nefiind  finită  prin  această 

definiţie], are miracolul-taina de a-şi depăşi propriul infinit” («Repere mistice în isihasm»,  în   Memoriile  unui  isihast.  Filocalie  carpatină  II,  ed.  cit.,  pp.  52-53). 

Infinitatea Persoanei nu este, aşadar, o proprietate definitorie/esenţială a ei, aşa cum este pentru Esenţa impersonală. La rugul aprins, Dumnezeu nu i-a spus lui Moise „Eu sunt infinitul”, ci „Eu sunt Cel care sunt”, arătând aşadar că Fiinţa este personală şi că această Persoană real-izează (hypostasiază) fiinţa/esenţa. De aceea  Persoana  e  mai  presus,  aşa  cum  zice  Părintele  Ghelasie,  nu  doar  de infinitatea  impersonală  a  Esenţei,  ci  şi  de  infinitatea  ei  proprie,  adică  de infinitatea  personală!  Cu  alte  cuvinte,  când  zicem  Persoană  zicem  ceva  mai presus  de  infinit,  ceva  care  nu  mai  poate  fi  cuprins  de  tensiunea  finit–infinit. 

Dimpotrivă,  atunci  când  zicem  Esenţă  impersonală,  zicem  automat  infinit; Esenţa  obligă  la  infinit,  e  dependentă  de  el,  dar   Persoana  e  liberă  de  constrângerea infinitului  (pentru  că,  aşa  cum  spune  şi  teologia  patristică,  e  liberă  de constrângerea esenţei),  ca şi de a finitului (prima constrângere ar transforma-o în esenţă  impersonală,  pe  când  a  doua  ar  reduce-o  la  stadiul  de  individ).  Tocmai întrucât Persoana Fiului este liberă de ambele constrângeri, a putut să-şi asume prin kenoză finitudinea naturii umane, fără a se face Ea însăşi finită. 

– şi în termenii unei   sinteze  iconic-holistice, în care  întregul cu partea stau  împreună,  într-o  egalitate  de  prezenţă,  dar  totodată  ierarhic dispuse:  aceasta  pentru  că  ele  au  aceeaşi  configuraţie  sau,  în termenii  Părintelui  Ghelasie,  exprimă  aceeaşi  supraformă  iconică, dar întregul îşi păstrează  un ascendent iconic pentru că el conţine toate părţile fiind conţinut de fiecare din ele, dar nu este definit nici de  fiecare  parte  care  se  raportează  la  el  replicându-i  configuraţia iconică, nici de suma acestor părţi. Această viziune sintetic-holistică 

este, din nou, inaugurată de creştinism, ea nu mai poate fi găsită, ca atare,  în  nicio  altă  spiritualitate,  şi  îi  vom  recunoaşte  într-adevăr pattern-ul  în  toate  marile  capitole  ale  doctrinei  creştine,  de  la teologia  propriu-zisă  şi  antropologie  până  la  ecleziologie,  miste-riologie şi eshatologie. Prin urmare, aceeaşi transmutaţie iconică de la  lexicul  ontologic  tradiţional  la  cel  triadologic  poate  fi  văzută  şi din  unghiul  relaţiei  parte–întreg  (situată  de  metafizica  tradiţională 

tot  ca  una  de  contradicţie),  pentru  că  Persoanele  Treimii  pot  fi privite,  fiecare  la  rândul  Ei,  ca  tot  atâtea  Părţi  holistice  care  nu împart Întregul Unitar-Treimic, ci îl conţin, însă fiecare într-o configuraţie  hypostatic-caracterială  distinctă.  Altfel  spus,  Dumnezeu subzistă  într-o  Treime  de  Părţi  holistice  ale  Întregului  Unitar-Treimic, Întreg care nu  este definit nici de fiecare Parte holistică/ 

Persoană  luată  distinct  (în  sensul  că  niciuna  dintre  Persoane  nu 

„epuizează”/nu  defineşte  dumnezeirea,  deşi  o  conţine  integral), nici  de  „însumarea”  acestor  Părţi  (în  sensul  că  Întregul  Unitar-Treimic nu poate fi luat ca o alăturare complementară a Persoanelor). 

Dar  poate  că  sinteza  metalogică  iconică  cel  mai  clar  şi  mai timpuriu atestată, încă din textele Noului Testament, este chiar cea cu care metafizica iconică a Părintelui Ghelasie lucrează în primul rând, şi anume a termenilor  eidos  şi  eikon, pe care metafizica platoniciană  îi  teoretizase,  se  ştie,  ca  fiind  acut  opozabili  pentru  că 

desemnau  registrele  de  maxim  şi,  respectiv,  minim  ale  existenţei; aceşti  termeni  ni  se  prezintă  însă,  în  textele  Evangheliilor,  ca întregind prin sinteză iconică sensul  înseşi sintagmei-cheie pe care am analizat-o până acum – aceea de „(supra)formă iconică”, piatra unghiulară  a  tuturor  sintezelor  metafizice  şi  metalogice  iconice. 

Este  suficient  să  amintim  câteva  ocurenţe  semnificative,  pentru  a observa  metamorfoza  iconică  a  termenului   eidos  în  limbajul  evanghelic, prin alăturarea lui iconic-metalogică de  eikon. Şi poate că cea 89 

mai semnificativă ocurenţă – pentru că se iveşte chiar în secvenţa-nucleu pentru exegeza iconologică şi iconografică, aşa cum va fi ea dezvoltată ulterior în literatura patristică – este folosirea lui  eidos în naraţiunea „Schimbării la Faţă”, unde evanghelistul Luca spune că 

„forma  feţei  (gr.  to  eidos  tou  prosopou)”  sau  înfăţişarea  lui  Iisus  a devenit  „alta ( heteron)” pe când El se ruga (9, 29); pentru ca  evangheliştii  Matei  şi  Marcu  să  vorbească  de-a  dreptul  de  o metamorfoză  (folosind  forma  verbală   metemorphothe)  petrecută  dinaintea celor  trei  ucenici  ( Matei  17,  2,  Marcu  9,  2).  Prin  urmare,  Faţa  lui Iisus  S-a  metamorfozat  iconic  pe  Tabor,  arătându-le  apostolilor uimiţi  Chipul  Său  divin,  adică  Însăşi  Supraforma  iconică  Arhetipală,  Supraformă  care  metamorfozează,  odată  cu  Faţa,  şi  întreaga Prezenţă a lui Iisus (până şi hainele cu care era îmbrăcat, după cum notează evangheliştii), fără să le anihileze printr-un salt metafizic în sens  tradiţional,  ci  afirmându-le  în  egală  măsură  şi  totuşi  covâr-şindu-le  prin  strălucirea  slavei  (sau  a  luminii  increate)27.  Această 

Supraformă Arhechipală a lui Iisus îl poate metamorfoza iconic pe fiecare  creştin,  aşa  cum  o  spune  Apostolul  Pavel  explicit,  într-un verset  de  o  densitate  iconologică  şi  hristologică  fără  egal,  în  care formulează, practic, finalitatea vieţii creştine ca realizare personală, ca apropriere epectazică („din slavă în slavă”) a aceleiaşi metamorfoze  iconice  pe  care  Domnul  a  revelat-o pentru noi,  arhetipal,  pe 27  Vorbind  despre  Schimbarea  la  Faţă,  Părintele  Ghelasie  insistă  asupra caracterului  de  metamorfoză  iconică,  nu  metafizică  a  acestui  crucial  fapt iconologic, insitând în acest sens asupra diferenţei dintre interpretarea carpatină 

şi cea athonită a secvenţei evanghelice. Iconicul carpatin vede conjugarea luminii taborice  cu  umanitatea  lui  Iisus  (implicit  cu  materialitatea  reprezentării iconografice  a  Schimbării  la  Faţă) ca  o  conjugare ce  ţine  împreună, în  revelare egală reciprocă, cele două aspecte: „iconicul, în sensul carpatin, vrea să arate [...] 

că  lumina  transfigurativă  taborică  intră   în  mod  deosebit  în  reprezentarea iconografică văzută, în care îşi face un fel de locaş, de altar al ei, se coboară şi intră în această materialitate, în această corporalitate, în acest trupesc. Dar nu se absoarbe în materialitate ca să se devalorizeze [...], ci este [vorba de] o taină în care, la un moment dat, se produce o «evidenţiere» [o revelare] directă, egală [şi reciprocă] a ambelor lucruri. Pe când în iconicul athonit nu este o reprezentare egală  a  celor  două  părţi,  deoarece  trupescul  trebuie  să  fie  umbrit  de  transfi-gurativul taboric al luminii harice, încât, la un moment dat, trupescul trece direct într-un  fel  de  duh”  («Dialogul  iconic»,  în   Dialoguri  diogenice  cu  Părintele  Ghelasie. 

 Interviuri  realizate,  diortosite  şi  comentate  de Gabriel  Memelis,  ediţia a  II-a  revizuită  şi adăugită cu noi comentarii, în  Răspuns de apărare, ed. cit., p. 146). 

Tabor:  „Iar  noi  toţi,  cei  care  arătăm  ca-ntr-o  oglindă  (gr.  katoptri-zomenoi), cu faţa descoperită, slava Domnului, ne metamorfozăm în acelaşi chip [cu al Lui] (gr.  ten auten eikona metamorphoumetha) din slavă 

în slavă, ca de la duhul Domnului” ( II Corinteni 3, 18; trad. personală, G.M.). Această metamorfoză iconică se exprimă terminologic printr-o transmutaţie  metalogică  iconică  a  sensurilor,  prin  care  opoziţia platoniciană  dintre   eidos   şi   eikon   este  depăşită  integrator,  pentru  că 

termenul   eidos  se  încarcă  de  iconicitate,  însemnând  de  acum 

„supraformă iconică”, şi reciproc,  eikon  capătă o densitate ontologică 

fiind  înţeles  drept  „chip  fiinţial”,  ca  să  preiau  exact  sintagmele folosite  recurent  de  Părintele  Ghelasie.  Cu  mult  înainte  de  sinteza dintre  hypostasis  şi  prosopon, care prin sinonimie iconică vor desemna Persoana-Hypostas  treimică,  eidos   şi   eikon  devin,  deja  în  lexicul Noului  Testament,  iconic  sinonimi  şi  desemnează  Supraforma iconică  a  Chipului  lui  Dumnezeu;  sinteza  lor  este  una  din  primele roade  ale  morfogenezei  limbajului  teologic  nou-testamentar  ca limbaj iconic. 

Cu acelaşi sens va prelua termenul  eidos, într-o deplină continu-tate  cu  sinopticii,  şi  Ioan  în  Evanghelia  lui  când  redă  una  dintre cuvântările  critice  ale  lui  Iisus  la  adresa  iudeilor:  „  [dar  voi]  nici glasul [Tatălui] nu I l-aţi auzit vreodată, nici chipul [gr.  eidos, aşadar (Supra)forma  iconică,  adică  nimeni  altul  decât  Iisus,  Cel  care  le vorbea, n.m., G.M.] nu I l-aţi văzut” (5, 37). În  sfârşit – ca să mă 

refer  la  o  altă  secvenţă  narativă  din  Evanghelii,  care  constituie  şi suportul  unei  teme  iconografice  pe  cât  de  cunoscute,  pe  atât  de defectuos înţelese – evanghelistul Luca foloseşte  substantivul  eidos tot cu acest sens iconic, asociindu-l,  iarăşi scandalos pentru onto-logia  greacă,  cu  adjectivul  „trupesc”  atunci  când  prezintă  Botezul Domnului în Iordan: „a coborât peste El Duhul cel Sfânt   în formă 

 trupească, ca un porumbel (gr.  somatikoi eidei hos peristeran)” (3, 22, s.m., G.M.).  Deşi  este  limpede  că  porumbelul  nu  este  propus  aici  de către Sfântul Luca nici ca o formă-avatar, pasageră şi inconsistentă 

ontic,  a  Duhului  Sfânt,  nici  ca  obiectivare  ornitomorfă  a  Aceluia, susceptibilă  de  adoraţie  idolatră  (risc  evitat,  de  altfel,  prin  însăşi particula de comparativ  hos = „ca”), folosirea de către evanghelist a adjectivului „trupesc (gr.  somatikoi)” pe lângă  eidos rămâne derutantă 

pentru lectorul neavizat asupra sintezei iconice ascunse aici, riscând să-l  plaseze  cu  interpretarea  între  aceste extreme,  undeva  nu  prea 91 

departe de ele. Poate tocmai pentru a evita această situare exegetică 

în  intervalul  respectivelor  extreme,  traducerile  uzuale  optează 

pentru  varianta  modală  „în  chip  de porumbel”,  care  însă  prezintă 

iarăşi  riscul  considerabil  de  a  vedea  în  porumbel  doar  o  formă 

modalistă  de  manifestare  a  Duhului  Sfânt,  interschimbabilă  cu altele,  întocmai  ca  într-o  semnificare  metaforică  (limbile  „ca  de foc” sau „vuietul ca o suflare de vânt ce vine repede” de la Cincizecime sunt, de partea cealaltă a iconomiei mântuirii, mai degrabă 

nişte  reprezentări  comparativ-conotative,  întrucât  acelaşi  Luca  nu adaugă, în cazul acestor hierofanii, şi adjectivul „trupesc”, aşa cum o face când narează despre  Botezul Domnului). E clar însă că, de vreme ce la Iordan avem de-a face cu o  epifanie a Sfintei Treimi  – 

după cum şi este numită sărbătoarea Botezului Domnului  –, toate cele Trei Persoane Se arată prin ceva care le este  lor identitar şi prin care,  totodată,  confirmă  convergent,  fiecare  în  propria  „formă 

trupească”, Identitatea Celui care Se botează în apele Iordanului – 

Fiul   întrupat;  prin  urmare  „porumbelul”  (ca  şi  „glasul  din  cer”,  în cazul  Tatălui)  exprimă  un  aspect  identitar  al  Duhului  Sfânt,  aşa cum  şi  este  interpretat  de  Părinţi,  care  leagă  această  epifanie  a Duhului la Iordan de prezenţa lui „peste faţa apelor” genezice tot asemenea unei păsări ( Facere  1, 2)28. Am ales, prin urmare, traducerea fidelă „în formă trupească, ca un porumbel” a secvenţei lucane pentru  că,  deşi  irită  simţul  comun  creştin,  tocmai  prin  „antimo-dalismul” şi concreteţea ei are marele avantaj de a obţine relevanţa maximă  pentru  ideea  pe  care  o  urmăresc  aici,  şi  pe  care  o  voi preciza  imediat;  nu  înainte  de  a  mai  spune  că  porumbelul  nu trebuie  luat  nici  ca  un  simplu  simbol  al  Duhului  Sfânt,  ca  un semnificant  material/văzut  al  unei  prezenţe  imateriale/nevăzute (aşa  cum  tinde  să  interpreteze  o  anumită  teologie  prea  confiscată 

de reflexe platonizante, invocând o similaritate cu relatarea  Cincizecimii  –   cf.  Fapte   2,  2-3).  Porumbelul  este  atunci   Forma  iconică   în care  Se  revelează  Duhul;  iar  motivul  pentru  care  evanghelistul  Luca foloseşte termenul concret „trupesc” nu este acela de a „somatiza” 



28 Cunoscătorii limbii şi culturii ebraice notează că însuşi verbul folosit în acest verset biblic – „iar Duhul lui Dumnezeu  se purta peste faţa apelor” – sugerează 

„zborul «planat» al unei păsări”, sens pe care îl va prelua şi exegeza creştină prin Sfântul  Vasile  cel  Mare  (vezi   Biblia  după  textul  ebraic.  Geneza,  ediţie  îngrijită  de Francisca Băltăceanu şi Monica Broşteanu, Ed. Humanitas, Bucureşti, 2017, p. 199).   

coborârea Duhului Sfânt, ci de a arăta că este vorba de o realitate iconică  a  acestei  Forme  revelatoare  pe  care  o  reprezintă  porumbelul baptismal, o realitate în care – aşa cum ne-a învăţat metafizica iconică  –  Spiritualul  şi  trupescul  ( i.e.  Duhul  Sfânt  şi  semnificantul său  iconic,  porumbelul)  sunt  împreună,  afirmându-se  reciproc  în egalitate,  ultimul  nefiind  dizolvat  de  primul,  deşi  este  covârşit  de acesta29. 

Pentru  că  între  părţile  unite  de  ea  nu  mai  există  o  relaţie  de genul  celei  din  metafizica  tradiţională,  adică  de  supraordonare  a spiritualului faţă de material, supraforma iconică nu va mai fi înţeleasă  ca  o  formă  spiritualizată,  evanescentă,  în  care  s-ar  estompa treptat  materialitatea/corporalitatea,  nici  iconizarea  realităţii  (sau metamorfoza iconică a ei) – ca finalitate a vieţuirii creştine în lume 

–  nu  va  trebui  nicidecum  confundată  cu o  astfel  de  spiritualizare. 

Similar,  întrucât  în  supraforma  iconică  raportul  dintre  spiritual  şi material  nu  este  nici  unul  antimetafizic   stricto  sensu,  adică  întrucât termenii metafizicii tradiţionale nu se află nici propriu-zis răsturnaţi de  supraforma  iconică,  iconizarea  nu  are  a  fi  înţeleasă  nici  ca  un colaps  obiectivant  al  spiritualului  în  materialitate/corporalitate (spiritual care, în această ipostază, ar tinde să se confunde, dacă nu cu materialul, cel puţin cu  un fel de  inteligenţă sau de memorie a materialului). Aceste precizări sunt, aşa cum voi continua să arăt în partea  a  doua  a  acestui  studiu,  de  primă  importanţă  pentru (hiper)teologia creştină, în (supra)forma iconică şi iconocentrică în care  ne-o  restituie  Părintele  Ghelasie,  pentru  că  o  delimitează 

identitar  atât  faţă  de  alte mistici  şi  teologii,  cât  şi  faţă  de  materia-lismul  raţiocinant  şi  deifug,  mai  mult  sau  mai  puţin  camuflat,  în care  se  complac  astăzi  ştiinţele;  acestei  „ştiinţe  postmoderne”  îi revine sarcina – de care ştiinţa modernă s-a achitat parcă mai bine – 

de a conştientiza faptul că datorează hiperteologiei creştine noţiuni 29  Evident  că  marea  provocare  a  iconarului  care  îşi  ia  sarcina  să  zugrăvească 

Botezul  Domnului  va  fi  aceea  de  a  iconiza  plastic  această  Formă  iconic-ontologică  a  porumbelului  fără  a  cădea  într-o  reprezentare  ornitomorfă,  dar  şi fără  a  pierde  pe  drum,  într-un  elan  abstracţionist,  contururile  trupeşti  ale porumbelului,  deplin  fundamentate  evanghelic.  După  cum  nici  cel  care  face icoana Schimbării la Faţă a Domnului nu trebuie să cadă – nu numai aici, dar  mai ales  aici,  în  cazul  acestei  icoane  care  este  centrul  de  referinţă  al  iconografiei  – 

într-o  reprezentare  antropomorfică  a  lui  Iisus,  dar  nici  să  eludeze  contururile Sale trupeşti. 

fundamentale  cărora  abia  acum  le  descoperă  adevăratele  „carate”. 

Mă  refer  la  noţiuni  ca  „persoană”  (în  sociologie  şi  psihologie), 

„structură holistică” (de la psihologia gestaltistă şi mecanica cuantică, la  aritmetica  transfinitului,  teoria  fractalilor  ori  tratamentul  cu celule  stem)  sau  ca  dezideratul  cultural  şi  politic,  atât  de  râvnit astăzi, al „unităţii în diversitate”; adică tot atâtea noţiuni iconice pe care  creştinismul  le-a  inaugurat,  dar  care,  din  păcate,  au  fost mutilate  de  cele  mai  multe  ori  de  către  ştiinţele  actuale,  prin amputarea unuia din cele două aspecte ale structurii lor iconice. 

Nu vreau să închei această primă parte a studiului  meu fără a spune – aşa cum am făcut-o şi când am conchis asupra infidelităţii creştinismului istoric, după secolul al IV-lea, faţă de sinteza iconică 

„politologică”  pe  care  a  inaugurat-o  învăţătura  Evangheliilor  –  că 

toată  această  sinteză  cultural-teologică  a  cărei  morfologie  am expus-o  până  aici  n-ar  fi  fost  posibilă  fără  păstrarea  vie  –  din fericire,  pentru  o  perioadă  mai  lungă  de  timp  în  Răsărit  decât  în Apus – a acelei conştiinţe creştine originare, o conştiinţă iconică a delimitării-integrative  faţă  de  lume,  care  aplicată  în  domeniul culturii  şi  filosofiei  vremii  a  putut  produce  hiperteologia  creştină. 

Cauza  pseudomorfozei  doctrinare  a  creştinismului  occidental (şi, într-un grad mai mic, a celui oriental), ca şi a celei ecleziologice, a  fost   căderea  din  iconicitate  prin  schimbarea  situării  delimitativ-integrative a teologiei faţă de filosofie, prima lăsându-se  ea integrată 

treptat şi contraidentitar, în Occident, mai întâi de platonism (prin Augustin, punctul de referinţă al întregii teologii apusene de după 

secolul  al  V-lea),  iar  mai  târziu  de  aristotelism  (întocmai  cum Eclesia se lăsase înghiţită de vanitatea imperialităţii seculare). Teologia  apuseană  de  la  cumpăna  primelor  două  milenii  s-a  găsit  tot mai mult  nu doar  patronată, ci  şi tălmăcită de metafizica, fizica  şi logica  Stagiritului,  de  unde  un  dublu  conflict:  a)  pe  coordonata doctrinară  (la  fel  ca  pe  cea  ecleziologică)  conflictul  deopotrivă  cu Răsăritul creştin (conflict de durată, care şi-a atins apogeul odată cu disputa palamită, v. mai jos), dar şi mai târziu cu protestantismul, al cărui cuvânt de ordine – rostit cu temei, dar  lipsit la rândul lui de viziune  iconică  –  era  eliberarea  teologiei  de  sub  patronajul  aristotelismului, însă din păcate nu prin revenirea la monarhia iconică a Scripturii  şi  teologiei  asupra  filosofiei,  ci  prin  situarea  autonom-exclusivistă şi „contraculturală” a celor două faţă de filosofie (fobie moştenită  până  astăzi  de  neoprotestantism).  Dar,  precum  în 94 

ecleziologie,  această  reacţie  a  Reformei  – benignă  iniţial  –  a  eşuat într-un democratism arbitrar al abordării şi interpretării Scripturii şi teologiei în ansamblu, care a uitat de raportarea la Tradiţia hermeneutică a Părinţilor ca la o autoritate iconic-ierarhică, nu despotică, a  interpretării  surselor  creştine;  b)  pe  coordonata  raportării  la gândirea  liberă,  aproape  simultan  cu  ivirea  reacţiei  protestante, conflictul catolicismului (şi protestantismului deopotrivă!) cu fizica şi cosmologia modernă aflate  in statu nascendi  în secolul al XVI-lea, ştiinţe care au debutat şi s-au definit nu prin negarea Scripturii şi a teologiei (precum se crede până astăzi în mentalitatea comună), ci prin  invalidarea  fizicii  şi  cosmologiei  aristotelice;  însă,  în  măsura (foarte mare) în care cosmologia Bisericii apusene se identificase cu viziunea  Stagiritului,  creştinismul  căzut  din  iconicitate  al  Apusului se va situa în postura – pe cât de improprie formei lui originare, pe atât de nefericită – de a se opune ştiinţei moderne a naturii tocmai din cauză că-şi uitase iconicitatea situării faţă de lume. 

La  fel  ca  în  cazul  poziţionării  Eclesiei  faţă  de  Imperiul bazileilor  bizantini,  nici  teologia  Răsăritului  creştin  nu  a  stat  cu mult  mai  bine  în  faţa  filosofiei  antice  greceşti,  pentru  că  şi  aici începe să fie, de la un moment dat, prea mult Platon într-o teologie care  tinde  să  se  lase  dominată  de  el  aproape  ca  de  un  cadru conceptual tutelar şi ca de un metadiscurs legitimant30. Din fericire însă, în Răsărit filonul hiperteologiei patristice şi-a păstrat mai bine şi timp mai îndelungat vigoarea, aşa încât Eclesia a putut reacţiona aici imunitar, realizând şi după secolul al IV-lea mari sinteze iconic-metafilosofice,  adică  viziuni  integrativ-delimitative  faţă  de  tendinţele filosofice dominante la momentele istorice respective, precum 30 Această tendinţă platonizantă şi, în general, ispita de a modela teologia într-o formă convenabilă  establishment-ului filosofic la un moment dat, au generat marile erezii  combătute  de  Sinoadele ecumenice,  erezii care  –  deloc  întâmplător  –  au fost  de  cele  mai  multe  ori  susţinute  şi  de  puterea  imperială  bizantină. 

Ascendentul  platonismului  în  interpretarea  teologiei  creştine  a  generat  curente care au malformat, precum se ştie, deopotrivă doctrina propriu-zisă (curentul de filiaţie  origenistă),  dar  şi  modelul  vieţuirii  ascetico-mistice  (curentul  de  filiaţie evagriană).  Această  dominantă  platoniciană  este  încă  vizibilă  astăzi  în  cultul ortodox,  în  mare  parte  din  imnologia  care  ne-a  rămas  din  acea  perioadă, imnologie care e construită pe calapodul unei metafizici şi antropologii de model platonician; un calapod agreat, precum am spus, şi de curtea imperială bizantină, al cărei protocol şi-a pus, iarăşi, o amprentă prea adâncă şi prea rezistentă asupra cultului ortodox, în general. 

cea a marilor Părinţi capadocieni şi antiohieni (faţă de origenismul platonizant,  respectiv  faţă  de  alegorismul  indus  de  acesta  în  teologie),  a  lui  Pseudo-Dionisie  Areopagitul  (la  interfaţa  cu  neopla-tonismul),  a  lui  Maxim  Mărturisitorul  (faţă  de  aristotelismul  tradiţional)  sau  a  lui  Grigorie  Palama  (faţă  de  versiunea  creştinoidă  a aristotelismului,  forjată  de  teologia  scolastică).  Zăbovind  puţin asupra sintezei palamite, e de remarcat că ea precede criticismul lui Luther,  fiind  replica  –  articulată   dintr-o   postură  iconică  (pe  care teologia Reformei nu o va mai avea) – dată raţionalismului teologal aristotelizat  al  Apusului,  căruia  îi  opune  nu  un  fideism  contra-filosofic şi un democratism anarhic al interpretării (aşa cum va face mai  târziu  Reforma),  ci   o  metafizică  iconică  în  cel  mai  curat  sens  al cuvântului,  întemeiată  în  Dumnezeu  Însuşi,  o  metafizică  autentic creştină (re)formulată acum  – cu îndrăzneală creativă, dar nu ino-vator, tradiţional, dar nu repetitiv – ca distincţie unitară şi ierarhic dispusă a Fiinţei şi Energiilor increate în Dumnezeu. O metafizică 

iconică  ce  amendează  recăderea  metafizicii  scolastice,  sub  acelaşi brand aristotelic, în seducţia de a teoretiza o Fiinţă divină simpl(ist)ă, necompusă în sensul în care raţiunea umană poate accepta simplitatea.  După  Sfântul  Grigorie  Palama,  Dumnezeu  e  însă,  în  mod constitutiv, Fiinţă şi Energii, ambele „în egalitate de prezenţă”, în distincţie  unitară  ireductibilă,  dar  şi  într-o  ierarhie  în  care  Fiinţa prevalează  asupra  Energiilor  fără  a  şi  le  subordona.  Pe  scurt, Dumnezeu  are  –  aşa  cum  arătase,  în  alt  limbaj,  şi  marea  sinteză 

iconică a capadocienilor în secolul al IV-lea – o constituţie iconică 

arhetipală.  Dar  teologia  palamită  este  totodată  –  deşi  aceasta  se spune mai puţin în mediul ortodox actual – o reacţie imunitară pe care  o  dezvoltă  corpul  iconic-eclesial  al  hiperteologiei  patristice  şi faţă de platonizarea excesivă ce afectase dureros chiar creştinismul Răsăritean (şi îl afectează până astăzi, precum am spus); platonizare în numele căreia nu se accepta participarea   şi a trupului, nu doar  a sufletului,  la  starea  de   unio  mystica   prin  energiile  divine  necreate31. 



31  Din  păcate,  această  integralitate  iconică  a  participării  omului  la  relaţia  cu Dumnezeu  nu  a  fost  nici  până  azi  interiorizată  de  imnologia  cultului  ortodox, mult  prea  tributară  platonismului  (vezi  nota  anterioară),  o  imnologie  în  care cântările  se  încheie  invariabil  cu  refrenul  „mântuieşte  (Doamne)  sufletele noastre”,  dovadă  că  subiectul  orant  continuă  să  fie  „sufletul”  platonician  al omului,  mai  degrabă  decât  întreaga  lui  făptură  iconică.  Dar  despre  această 

antropologie  iconică,  recuperată  de  Părintele  Ghelasie  pe  un  viguros  filon palamit, voi vorbi în partea a doua a acestui studiu. 

Şi ca să închei această diagnoză a patologiei doctrinare a creştinismului istoric într-o cheie optimistă, aşa cum am făcut-o şi în cazul diagnozei ecleziologice, aş spune că teologia palamită este, în fine, şi cea prin care Providenţa divină ne-a arătat că  acest lung proces de răstignire a Cuvântului (teologic al) lui Dumnezeu în istorie are totuşi – ca şi răstignirea Împărăţiei Sale – mereu deschis orizontul eshatologic care poate face ca, oricât de dureroase ar fi „supliciile” 

doctrinare  îndurate  de  El,  uneori  chiar  „moartea”,  să  se  producă 

mereu  o  „înviere”,  adică  o  revenire  la  viaţă  a  Cuvântului  evanghelic,  în  prospeţimea  Lui  originară.  De  ce  n-ar  fi  teologia Părintelui Ghelasie această nouă „înviere”?... 




Concluzie de parcurs 

Am  încercat  să  ating,  în  această  primă  parte  a  studiului  meu, două obiective. În primul rând, să identific şi să analizez structura a ceea ce  am numit  „sinteză  iconică”,  adică principiul  morfologic  pe care  îl  regăsim  în  articularea  teologică  a  întregii  viziuni  creştine asupra  realităţii  (teantropocosmice,  ecleziale,  ascetico-liturgice  şi eshatologice); este o sinteză întemeiată teologic în Arhechipul hristic şi a cărei configuraţie este cruciformă, pentru că implică dispunerea părţilor  sintetizate,  simultan  şi  necontrar,  în  orizontalitatea  unei 

„egalităţi  (iconice)  de  prezenţă”  şi  în  verticalitatea  unei  raportări (iconic-)ierarhice.  Aşa  încât,  vorbind  în termenii  exegezei patristice (în  special  ai  celei  maximiene),  această  ubicuitate  a  sintezei  iconice este asemenea punerii întregii realităţi – divine, cosmice şi umane – 

sub  semnul  unei  Cruci  arhetipale.  Principiul  sintezei  iconice  este totodată  şi  cel  care  face  –  datorită  ascendentului  său  apoteotic  şi capacităţii de a reuni ceea ce în religiile şi filosofiile necreştine nu se putea  reuni  –  ca  învăţătura  creştină  să  poată  articula  ceea  ce  am numit o hiperteologie, adică o teologie „saturată”, un  nec plus ultra al forţei semnificatoare şi raţionale pe care o pot avea numai limbajul şi gândirea iconice despre Dumnezeu (însoţite, evident, şi de o practică 

iconică a relaţiei cu El). 

În  al  doilea  rând  şi  corelativ,  am  dorit  să  arăt  că  învăţătura creştină îşi poate revendica – tocmai datorită ascendentului pe care i-l conferă capacitatea de sinteză iconică, „superioritatea” integrativă, iconic-metareligioasă faţă de religii ca pe  un fapt verificabil  istoric, care ţine  de  geneza  şi  de  natura  ei,  iar  nu  ca  pe  un  construct  filosofic aposterioric  pe  care  apologetul  creştin  s-ar  strădui  să-l  elaboreze 97 

printr-un efort de religiologie comparată (deşi am apelat şi la acest demers, dar numai pentru a ilustra şi detalia „superioritatea” despre care  vorbesc).  Prin  universalitatea  (ecumenicitatea  sau  catholicita-tea)  lui  patentă,  care  nu  trebuie  confundată  cu  universalismul sincretic, creştinismul s-a afirmat de la începuturile lui istorice ca o suprareligie universală (fapt vizibil la tot pasul încă din Evanghelii). 

Dar această universalitate nu constă în posesia unui  pretins limbaj teologic esenţial, ultim, ci doar a celui mai adecvat (supra)limbaj cu putinţă,  capabil  de   a  semnifica  iconic  Dumnezeirea,  într-o  maximală 

proximitate  semantică  (făcută  posibilă  şi  justificată  teologic,  în ultimă  analiză,  de  Înomenirea  Logosului-Chip  al  lui  Dumnezeu); datorită  acestui  limbaj  iconic  care  îi  este  propriu,  creştinismul  nu poate fi nici impus tiranic-fundamentalist religiilor, dar nici cultivat sincretist/ecumenist  prin  negocieri  concesive  de  limbaj  şi  idei,  ci doar  conştientizat  în  organicitatea  lui  şi  propus  religiilor  în  mod dialogal-integrativ. Aşa încât misiunea apologeticii creştine rămâne 

– acum ca  şi la început, în primele zile de după Cincizecime  – nu de a vitupera demonizant la adresa altor religii, mistici şi culturi (ba chiar,  de  la  o  vreme,  şi  împotriva  ştiinţelor),  ci  aceea  de  a  reliefa specificul  ireductibil  şi  integrativ  al  creştinismului,  de  a  duce 

„vestea lui cea bună” şi îmbucurătoare tuturor religiilor. În această 

misiune  vede  Părintele  Ghelasie  mandatul  apostolic  al  propovă-duirii  Evangheliei  în  zilele  noastre,  iar  nu  în  fetişizarea  tradiţionalistă  şi  încruntată  a  unor  valori  creştine  pe  care  nu  le  mai  ştim spori punându-le în circulaţie, dialogal, cu celelalte religii şi culturi, ci  tindem  a  le  păstra  neatinse,  ca  pe  talantul  îngropat  în  pământ. 

Sub  presiunea  acestei  urgenţe  mereu  actuale,  cred  că  încercarea Părintelui Ghelasie – căreia el i-a dedicat o viaţă şi o operă întreagă 

– de a ne restitui iconicitatea organică şi pluridimensională a creştinismului,  departe  de  a  fi  o  suspectă  (şi  smintitoare)  robinsonadă 

teologică,  are  profilul  unei  adevărate  turnuri  menite  să  reaşeze teologia creştină pe fundamentele ei originare, dar să o şi deschidă 

atât  spre  propriul  ei  viitor,  cât  şi  –  dezinhibat  –  pentru  un  larg dialog interreligios şi intercultural. 


Gabriel Memelis 

Îngerul merge în urma preotului (II) 

 – reflecţii asupra preoţiei în scrierile lui avva Ghelasie – 





 Preoţie şi Biserică  

Părintele Stăniloae observă că „Protestanţii au multe lipsuri, n-au biserica, preoţia”1. E semnificativ faptul că ele lipsesc simultan. 

Biserica  şi  preoţia,  „prefigurate  în  Vechiul  Testament”  (Sfântul Chiril  al  Alexandriei2)  sunt  legate,  interconectate.  O  formulă  din secolele  II-III  sintetizează  experienţa  eclezială  şi  episcopală  de până  atunci:   episcopus  in  ecclesia  et  ecclesia  in  episcopo.   Peste  veacuri Părintele Ghelasie va enunţa acelaşi principiu: „Unde nu este Chip de Preot,  nu poate fi nici Chip de Biserică3 (...) nu se poate vorbi de  Preoţie  fără  să  vorbeşti  şi  de  Biserică,  sau  de  Biserică  fără  să 

vorbeşti  de  Preoţie,  una  avându-se  în  cealaltă.  Dar  nici  să  le confunzi sau să le substitui”4. Părintele va reitera ideea: „Nu poate fi Preoţie fără Biserică şi Biserică fără Preoţie”5, iar „Cine desparte Biserica de Preoţie, desparte pe Sfântul Duh de Fiul, rupe Chipul Dumnezeiesc al Sfintei Treimi Creştine”6. Tocmai de aceea preotul 1 Costion Nicolescu,  Riscul de a fi ortodox, Editura Sophia, Bucureşti, 2002, p. 54. 

2 Apud Georges Florovski,  Părinţi Orientali ai sec. IV, lucrare disponibilă doar în format electronic la  ftp://ftp.logos.md/Biblioteca/_Colectie_RO/.  

3 Ieromonah Ghelasie Gheorghe,  Mic dicţionar de isihasm, p. 112. 

4  Ibidem, p. 113. 

5 Idem,  Reţetele medicinii isihaste, p. 160. Tot Părintele Ghelasie va scrie: „Dacă este Preoţie, poate fi şi Biserică, dar de este doar Biserică-Locaş, nu poate fi Preoţie, care  „vine  de  dincolo”  de Biserică. Preoţia este „Cerul de  Sus”  şi Biserica este 

„Pământul  de  Jos”  şi  Raiul  este  „Întâlnirea-Unirea” lor”  (Idem,  În  căutarea  unei psihanalize creştine, p. 90). 

6  Idem,  Isihasm,  dialog  în  Absolut,  p.  254.  Şi  în  plan  individual  „Noi,  fiecare, suntem  un  Suflet  Preoţesc  şi  un  Trup  ca  Biserică,  suntem  deja  Taina  Familiei Dumnezeieşti, Sufletul ne este Adam şi Corpul ne este Eva. Este Taina noastră 

de  Creaţie  ( Ibidem,  p.  68).  (...)  „Zisa  „tehnică”  a  Unirii  Minţii  cu  Inima  este tocmai  Unirea Chipului  de Preoţie  al  Minţii cu Chipul  de  Biserică  al  Inimii,  în 99 

„constituie  el  însuşi  centrul  Bisericii  ca  unitate  şi  care  are  puterea de a transforma un grup de oameni în Biserică, o masă într-o taină, un ritual sau un simbol într-o realitate. Acesta este motivul pentru care Taina Hirotoniei are în vedere nu numai pe cel ce este hirotonit, ci întreaga Biserică. În acest caz, iniţiativa nu este a omului, ci a lui Dumnezeu. Dacă credem în Sfânta Biserică, trebuie să credem în  preot.  Aparenţa  sa  fizică,  acţiunile  sale  uneori  sunt  atât  de umane, atât de complet umane; dar trebuie să credem că în însăşi vocea sa slabă, în slăbiciunile sale umane, se manifestă puterea lui Dumnezeu” (Schmemann7). Unica funcţie şi ascultare în Biserică a preotului  este  „de  a  reprezenta,  de  a  face  prezentă  preoţia  lui Hristos însuşi” (Schmemann8), căci „preotul este, ca şi biserica, un spaţiu consacrat lui Dumnezeu” (Constantin Coman9). 

Pentru Sfântul Teolipt al Filadelfiei, „el însuşi monah profund duhovnicesc,  recursul  potrivit  pentru  un  creştin  aflat  în  căutarea mântuirii  nu  e  omul  sfânt  şi  monahul,  ci  Biserica  cu  slujbele  ei liturgice şi preoţia sacramentală” (loan I. Ică jr.10). După o lucrare duhovnicească  siriacă  alcătuită  spre  sfârşitul  secolului  IV  şi intitulată   Cartea  Treptelor   trebuie  să  trăim  „crezând  deopotrivă  în altarul  văzut  şi  socotind  adevărată  preoţia  ce  slujeşte  acolo11  (...) Ritualul  Rugăciunii  Neîncetate”  (Idem,  Mystagogia  Icoanei,  Editura  Platytera, Bucureşti,  2010,  p.  70).  Tema  este  reluată  şi  în  alte  scrieri:  „Fiecare  suntem Biserică  şi  Preoţie  în  Miniatură,  suntem  „Micro-Liturghie  Hristică”,  care  este însă  în  „Prelungirea  şi  în  Legătura  nedespărţită”  a  Liturghiei  Generale  a Macro-Liturghiei  Cosmice  ce  este  ca  Istoricitate  Pământească,  este  Biserica Preoţească Apostolească moştenită fără întrerupere de la Sfinţii Apostoli” (Idem, Isihasm, dialog în Absolut, pp. 255-256). 

7  Pr.  Alexander  Schmemann,  Liturghie  şi  viaţă,  p.  163.  În  parohie  preotul  a  luat locul  episcopului:  „multe  dintre  caracteristicile  comunităţii  episcopale  vechi  au fost  preluate  de  parohie,  aşa  cum  preotului  i  s-au  dat  multe  din  funcţiile episcopului  (Idem,  Biserică,  lume,  misiune,  Editura  Reîntregirea,  Alba  Iulia,  2006, p. 243) (...) misiunea lui este să desăvârşească această comunitate într-o Biserică, într-o sinodalitate” ( Ibidem, p. 244). 

8 Idem,  Pentru viaţa lumii. Sacramentele şi Ortodoxia, Editura Institutului Biblic şi de Misiune al Bisericii Ortodoxe Române, Bucureşti, 2001, p. 35. 

9 Pr. prof. univ. dr. Constantin Coman,  Între iluzia împlinirii şi certitudinea eşecului, p. 31. 

10 loan I. Ică jr, Studiu introductiv la Teolipt al Filadelfiei,  Despre viaţa ascunsă în Dumnezeu. Cuvinte duhovniceşti, imne şi scrisori, Editura Deisis, Sibiu,  2010, p. 58. 

11 Ieromonah Alexander Golitzin,  Mistagogia – experienţa lui Dumnezeu în Ortodoxie, Editura Deisis, Sibiu, 1998, p. 161. 

Îngerul merge în urma preotului (II) Fiindcă  nu  fără  pricină  au  rânduit  Domnul  şi  propovăduitorii  lui, cei  din  vechime  şi  cei  de  pe  urmă,  o  biserică  şi  un  altar  (...),  ci pentru  ca  prin  aceste  lucruri  văzute,  făcându-ne  trupurile  noastre temple  şi  inimile  noastre  altare,  să  fim  în  cer  în  cele  nevăzute pentru ochii trupului”12. Aşa a trăit Părintele Paul Shafran. Acesta şi-a început activitatea preoţească la sfârşitul anilor 1940 la Biserica Trenton,  New  Jersey,  parohia  în  care  locuia  părintele  Florovsky. 

Acesta din urmă afirma că Biserica Trenton, înfiinţată în 1912,  „a crescut odată cu preoţia lui”13. 

Sfântul Maxim Mărturisitorul vorbeşte despre Liturghia Cosmică 

a  celor  Două  Arhechipuri,  Preoţie  şi  Biserică  „în  care  Creaţia  este Eternizată-Îndumnezeită”14. Biserica nu este doar o Casă de „propă-văduirea”  Cuvântului  Dumnezeiesc,  ci  este  şi  Altar  unde  Sfântul Duh  este  „Putere  Preoţească”  care  săvârşeşte  Liturghia  marelui Preot  Hristos,  Sacerdotul  Cosmic15.  Însă  „Biserica  fără  Preoţie  nu mai are Chip de Biserică, devine simplă Casă de Rugăciune”16. 



 Bărbatul – chip de Preot, Femeia – chip de Biserică 

Sfântul Ioan Gură de Aur luând în discuţie concepţia lui Platon care susţinea necesitatea substituirii reciproce a rolurilor şi respon-sabilităţilor  sociale  ale  bărbaţilor  şi  femeilor,  exclamă:  „Dar  ce ziceţi când el (Platon) le înzestrează pe femei cu arme  şi coifuri  şi carâmbi (…) să facă şi femeile aceleaşi lucruri pe care le fac bărbaţii şi să se răstoarne toate!”17 Bărbatul şi femeia nu sunt interşanjabili. 

Bărbatul  şi  femeia  sunt  construiţi  diferit.  Sunt  complementari18. 



12  Ibidem, p. 95. 

13  Andrew  Blane,  Părintele  Georges  Florovsky.  Schiţă  biografică,  Editura  Renaşterea, Cluj-Napoca, 2013, p. 116. 

14 Ieromonah Ghelasie Gheorghe,  În căutarea unei psihanalize creştine, p. 58. 

15  Idem,  Isihasm,  dialog  în  Absolut,  pp.  253-254.  „Fiul-Hristos  Cel  Întrupat  este Veşnicul  Preot  Care  prin  Sfântul  Duh  „Săvârşeşte”  Permanent  Euharistia  din care se „Împărtăşeşte” Creaţia Permanent” ( Ibidem, p. 268). 

16 Idem,  Mic dicţionar de isihasm, p. 124. 

17  Apud  David  C.  Ford,  op.  cit. ,  p.  339.  Cu  asta  se  ocupă  şi  dictatoriala,  zisa corectitudine politică de astăzi. 

18  A  se  vedea  deosebirile  dintre  bărbat  şi femeie  sesizate  de cercetătorii limbajului  non-verbal:  ce  e  la  bărbat  pe  stânga  la  femeie  e  pe  dreapta  şi  invers.  De exemplu,  „Pentru  bărbaţi,  încrucişarea  picioarelor  cu  dreptul pus  peste  stângul 101 

În relaţia nupţială dintre ei femeia e receptacolul, elementul acceptor, în  timp  ce  bărbatul  e  elementul  donor.  În  Hristos  preotul  „oferă 

lumii dragostea divină”, lumii al cărei atribuit esenţial e „feminitatea” 

(Schmemann19).  Există  o  specificitate  a  manifestării  atât  profane, cât şi religioase a firii femeieşti, respectiv bărbăteşti, care permit, ba chiar invită la asocierea bărbat-preot, femeie-biserică. „Există trăsături  specifice  firii  bărbăteşti  şi  respectiv  firii  femeieşti,  din  care decurg  şi  vocaţii  şi  lucrări  specifice.  Acestea  se  manifestă  şi  în Biserică. Biserica observă cu atenţie şi îşi asumă funcţional specificul celor două firi în care Dumnezeu a „împărţit” firea omenească. Nici în Biserică bărbaţii  şi femeile nu  fac  aceleaşi  lucruri,  ci  bărbaţii  fac unele lucruri, iar femeile altele20. Preoţia, de exemplu, este o vocaţie şi  o  lucrare  exclusiv  bărbătească.  Mă  veţi  întreba  care  este  vocaţia exclusivă  a  femeilor?  Este  aceea  de  a  naşte  pe  viitorii  preoţi, asemenea Maicii Domnului” (Constantin Coman21). 

Părintele Ghelasie notează similar: „Femeia nu poate fi Preoţie, că  specificul  ei  este  de  „Naşterea  Preoţiei”22.  Tot  avva  Ghelasie arată că taina esenţei noastre de creaţie este de a fi simultan preot şi biserică  a  Domnului,  dar  fiecare,  bărbat  şi  femeie,  în  specific propriu: „Noi toţi avem, în Sinele Creat, Chipul Bisericii şi Preoţiei, pentru  că  acestea  sunt  Originile  Creaţiei.  Atenţie,  însă,  la  Iposta-zierile  de  specific  propriu  ale  acestor  Chipuri  Originare.  Astfel, Chipul  de  Bărbat  are  Chipul  de  Preoţie  în  Faţă  şi  cel  de  Biserică 



(atitudine atractivă) corespunde unei deschideri constructive pe planul comunicării. Dar, dacă piciorul stâng este pus peste piciorul drept (atitudine repulsivă), subiectul  se  închide in  sine,  nu  mai  este  receptiv  la  propunerile  făcute.  Pentru subiecţii  masculini  stângaci,  e  suficientă  inversarea  raporturilor.  Pentru  femei, încrucişarea picioarelor cu stângul peste dreptul indică un climat mental receptiv (atitudine atractivă). Dar, dacă piciorul drept este pus peste cel stâng, atitudinea devine repulsivă, iar dispoziţia interlocutoarei voastre în ceea ce vă priveşte este inversată” (Joseph şi Caroline Messinger,  Cartea gesturilor,  Editura All, Bucureşti, 2015, p.  25). 

19 Preotul Profesor Alexander Schmemann,  Pentru viaţa lumii, p. 114. 

20 Trebuie ca „fiecare membru al Bisericii să-şi descopere „darul” şi vocaţia, în cadrul Trupului Bisericii” (Idem,  Biserică, lume, misiune, p. 245). 

21  Pr.  Prof.  Dr.  Constantin  Coman,  Dreptatea  lui  Dumnezeu  şi  dreptatea  oamenilor, Editura Bizantină, Bucureşti, 2010, p. 115. 

22 Ieromonah Ghelasie Gheorghe,  Reţetele medicinii isihaste, p. 160. 

Îngerul merge în urma preotului (II) înlăuntru,  dar  în  existenţă  egală.  Femeia  are  Chipul  de  Biserică  în faţă şi cel de Preoţie în Lăuntru, tot în egalitate. Orice maltratare, modificare,  substituire  a  Ordinii  acestor  Chipuri,  constituie  o 

„denaturare” până la „negativizarea” Chipului Ipostasic-Individual-Personal.  O  Femeie  nu  poate  fi  Preot,  chiar  dacă  în  Sine  are  şi Chipul Preoţiei în Lăuntru, pentru că atunci de la sine îşi distruge Chipul de Femeie, ce este Biserică în exterior. Dacă o Femeie s-ar face Preot, automat ea ar fi transformată în Bărbat  şi nu ar mai fi femeie. Aşa Chipul de Femeie nu poate fi niciodată Chip de Preot, că ar fi „sinucidere”23. 

„Preoţia, sintetizează Părintele Coman, este rânduită ca vocaţie bărbătească, aşa cum alte vocaţii sunt exclusiv feminine”24. Părintele profesor  Boris  Bobrinskoy  sesizează  şi  el  această  specificitate:  

„Aş vrea să reţinem feminitatea Bisericii, maternitatea sa duhovnicească,  fecioria  sa”25.  Sfântul  Ioan  Gură  de  Aur,  fără  a  fi  foarte precis, spune că femeile nu pot accede la preoţie pentru că aceasta cere  însuşiri  pe  care  ele  nu  le  au  prin  însăşi  natura  lor.  „Când  e vorba de stat în fruntea Bisericii, când e vorba de a încredinţa pur-tarea de grijă a atâtor suflete, femeile, pentru slăbiciunea firii lor, să 

se dea la o parte din faţa unei slujiri atât de înalte, şi chiar cea mai mare parte dintre bărbaţi”26. 

Bărbatul  are  centrul  de  greutate  în  minte,  funcţionând  după 

logica  raţionamentelor.  Femeia  are  centrul  de  greutate  în  inimă, funcţionând  după  logica  sentimentelor27.  Pavel  Evdochimov  arăta că  bărbatul  e  chip  de  Hristos,  iar  femeia  chip  de  Duhul  Sfânt. 



23  Idem,  Taina  filiaţiei,  pp.  251-252.  Spre deosebire  de  om  „În Cer Îngerii  sunt doar un Unic Chip de Înger, Preoţie şi Biserică fără Distincţie” ( Ibidem, p. 42). 

24 Pr. prof. univ. dr. Constantin Coman,  Între iluzia împlinirii şi certitudinea eşecului, p. 31. 

25 Pr. Prof. Dr. Boris Bobrinskoy,  Taina Bisericii, Editura Reîntregirea, Alba Iulia, 2004, p. 263. 

26 Sfântul Ioan Gură de Aur, Sfântul Grigore de Nazianz, Sfântul Efrem Sirul, op. cit., pp. 54-55. 

27 Pe cale de consecinţă femeia se racordează la Dumnezeu prin inimă, bărbatul prin  minte.  Din  acest  motiv  femeile  sunt  „mai  ataşate,  mai  deschise,  mai râvnitoare,  mai  sufletiste  decât  bărbaţii  în  relaţia  cu  Dumnezeu.  (...)  Bărbaţii, fiind mai cerebrali, cad mai uşor din ataşamentul, din fidelitatea, din râvna care susţine  o  relaţie”  (Constantin  Coman)  (Pr.  Prof.  Dr.  Constantin  Coman, Dreptatea lui Dumnezeu şi dreptatea oamenilor, p. 115). 

Bărbatul  e  chip  de  Preot,  Femeia  e  chip  de  Biserică28.  E  o  temă 

recurentă în scrierile Părintelui Ghelasie. Iată câteva exemplificări: 

„Trebuie neapărat să consemnăm că Adam înseamnă Preoţie şi Eva  Biserică.  Fără  aceste  Chipuri  Adam  şi  Eva  nu  vor  putea  fi Reconstituiţi ca Sacralitate de creaţie”29, avertizează el. „Adam este Chip  de  Cer-Preoţie  şi  Eva  este  Chip  de  Pământ-Biserică,  care  în Unire  sunt  Raiul.  Şi  Rodul  Preoţiei  şi  Bisericii,  al  Raiului,  este Pomul  Vieţii-Euharistia-Împărtăşirea,  care  este  atât  a  Preoţiei,  cât şi a Bisericii, în Egalitate”30. Însă „după căderea din Chipul Raiului, Liturghia Pomului Vieţii se desfiinţează, de unde urmează desfiinţarea  Preoţiei  Adamice  şi  desfiinţarea  Bisericii  Evei-Mamei,  de unde desacralizarea Chipului, până la „profan  şi  antichip”. Creştinismul  vine  cu  Restabilirea  Chipului  Liturgic  şi  prin  aceasta  se Restabileşte  Preoţia  şi  Biserica.  Miturile  antice  păstrează  o  „vagă 

memorie  Liturgică”  prin  zisele  Jertfe  şi  ritualuri”31,  dar  Adevărata Liturghie  o  Rememorează  Liturghia  Crucii  Lui  Hristos”32.  Când exclamă:  „Femeie,  tu  eşti  Biserica  Preoţiei  lui  Adam”33,  Părintele Ghelasie caută să trezească în urmaşele Evei această memorie sacră 

de specific propriu. El atenţionează: „Femeia este Biserică Absolută 

ce  nu  poate  să  se  facă  Preoţie.  Femeia  ca  Preoteasă  este  Magie-Vrăjitorie, nu Sacerdoţiu adevărat. Femeia este Biserica şi Sublimul ei  este  să  fie  Biserică  Absolută  în  care  se  Săvârşeşte  Liturghia Sacerdotală Preoţească Hristică-Euharistică”34. La fel cum printr-o 28  Aşa  cum  nu  poate  fi  bărbat  fără  femeie  şi  femeie  fără  bărbat,  „nu  poate  fi Preoţie  fără  Biserică  şi  Biserică  fără  Preoţie”  (Ieromonah  Ghelasie  Gheorghe, Reţetele  medicinii isihaste,  p.  160). „Cine  desparte Biserica  de Preoţie, desparte  pe Sfântul  Duh  de  Fiul,  rupe  Chipul  Dumnezeiesc  al  Sfintei  Treimi  Creştine” 

(Idem,  Isihasm, dialog în Absolut, p. 254). 

29 Idem,  Mic dicţionar de isihasm, p. 71. 

30 Idem,  În căutarea unei psihanalize creştine, p. 58. 

31  E  interesant  că  „În  antichitate,  „omorârea”  unui  Preot  era  „maximum”  de criminalitate.  În  antichitate,  Preoţii  şi  Mamele  însărcinate  nu  se  omorau niciodată. Iată cele Două Origini, Preoţia ca Origine Divină şi Mama ca Origine de  Creaţie,  Două  Sacralităţi  intangibile.  Fără  Divin,  totul  se  reîntoarce  la 

„nefiinţă”, şi fără Mamă, Viaţa se „opreşte” pe loc” (Idem,  Taina filiaţiei, p. 40). 

32  Ibidem, p. 180. 

33 Idem,  Isihasm. Darul menirii de taină, p. 109. 

34 Idem,  Medicina isihastă, p. 251. 

Îngerul merge în urma preotului (II) femeie  Hristos  a  devenit  „împărtăşibil”  tuturor,  tot  astfel  prin Biserică Hristos cel euharistic35. 

Părintele Ghelasie subliniază repetat că „Preoţia şi Biserica sunt Egale,  dar  cu  specific  propriu,  care  nu  se  pot  substitui  reciproc, trebuind să fie în Comuniune şi fără amestecare36. Preoţia este cea care „Coboară” pe Dumnezeu, iar Biserica este cea care „Primeşte” 

pe Dumnezeu Cel Coborât de Preoţie. Deci nu se poate una fără 

alta”37. „Aici este Drama Femeii, că vrea să Iasă din Menirea ei Firească, de unde tot Complexul. Biserica este Egală Preoţiei, Femeia este Egală Bărbatului, dar nu se pot Înlocui, nici Transforma şi nici Despărţi,  fiecare  trebuind  să  rămână  ceea  ce  este,  în  aceasta  fiind adevărata  Demnitate.  Fiecare  este  Deplin  în  Sine  însuşi  şi  în înrudire, dar nu se poate Absorbi Vreunul de către cealaltă Parte, ci sunt  împreună  doar  ca  Întrepătrundere  şi  Dialog  Reciproc.  Tatăl este Preoţia în Sine şi Mama este Traducerea Tatălui în Creaţie ca Biserică, în care se Naşte Liturghia Fiului, Rodul şi al Preoţiei şi al Bisericii.  Aici  este  toată  Taina.  Preoţia  nu  se  Transformă  în Biserică, ci se Traduce-Creează Biserica-Mama, care are Măreţia să 

Nască  din  Sine  tocmai  pe  Fiul-Liturghie,  tot  Preoţie  Asemănarea Tatălui. Sublimul Bisericii este că se Creează din Arhetipul Preoţiei Tatăl şi Naşte tocmai pe Preotul-Fiul. Mama-Biserica Naşte pe Fiul Preotul. Mama Cosmică nu este Însăşi Preoţia-Tatăl, ci Creaţia Lui ca  Biserică-Mamă  în  care  se  Revarsă  Slujba-Cântarea-Ritualul 35 Au devenit demult celebre cuvintele Părintelui Arsenie Papacioc: „Dumnezeu a creat două lucruri extraordinare care nu mai pot fi depăşite la o eventuală altă 

creaţie:  a  creat  o femeie  distinsă care  a  născut  pe  Dumnezeu şi  a  creat  preoţia care-l  coboară  pe  Dumnezeu  din  cer  şi-L  naşte  pe  Sfânta  Masă”  (Arhimandrit Arsenie  Papacioc,  Veşnicia  ascunsă  într-o  clipă,  Editura  Reîntregirea,  Alba-Iulia, 2004, p. 84). 

36  Într-un  alt  text  Părintele  Ghelasie  notează:  „Femeia  este  Biserica  şi  Bărbatul Preoţia  ce  Slujesc  Liturghia  Euharistiei  Fiului  Dumnezeiesc  (Ieromonah Ghelasie  Gheorghe,  Reţetele  medicinii  isihaste,  pp.  432-433)  (...)  „Noi  ca  Isihasm vorbim  de  o  Mistică  specifică  Bărbatului  ca  Preoţie  şi  specifică  Femeii  ca Biserică,  Sânul  Preacurat  al  Preoţiei-Fiului  Dumnezeiesc.  Aşa  tu,  Bărbatule, trebuie  să  ai  grija  Păstrării  Chipului  Lui  Dumnezeu  de  Afară,  ca  Preoţie Lucrătoare  în  Afară. Femeia este  Biserica  în care Preoţia  Lucrează  în  Lăuntru. 

Preoţia şi Biserica sunt în Egalitate, dar Chipurile lor sunt Evidenţe deosebite ce nu pot fi inversate sau înlocuite” ( Ibidem, pp. 439-440). 

37 Idem,  În căutarea unei psihanalize creştine, p. 90. 

Tatălui,  din  care  se  va  Naşte  Liturghia-Fiul-Preotul.  Femeia  care nu-şi înţelege aceste Arhetipuri esenţiale va Suferi şi va fi Bolnavă 

Incurabil”38. 

Acest lucru se vede în obsesia femeilor protestante şi neopro-testante de a deveni pastori. La ortodocşi orice tendinţă spre astfel de  devieri  a  fost  imediat  corectată,  Biserica  respingând  ferm ideologii  precum  erezia  montanistă  care  încuraja  preoţia  femeilor. 

În opera sa  Panarion Sfântul Epifanie critică pe colirindieni. Aceştia din  urmă  răspândiţi  în  Arabia,  Tracia  şi  Sciţia,  aveau  un  deosebit cult al Sfintei Fecioare, care consta în aducerea de pâini închinate Maicii  Domnului  pe  care  le  consumau  în  comuniune39.  Este evident  o  exagerare  a  cultului  Maicii  Domnului  la  care  Sfântul Epifanie  ia  atitudine.  Exagerarea  rolului  femeii  în  Biserică  poate duce la grave erezii, cum ar fi preoţia femeilor, iar Sfântul arată că 

nu  se  cuvine  unei  femei  să  slujească  la  altar:  „Nimănui,  nici  chiar Mariei nu i-a fost încredinţată Taina preoţiei, cu toate că ea a fost mult cinstită, primind în pântece pe împăratul a toate, Dumnezeul cerurilor, Fiul lui Dumnezeu”40. 

Iisus  Domnul  a  ales  numai  bărbaţi  atunci  când  şi-a  alcătuit nucleul de taină al celor doisprezece apostoli. Sfântul loan Gură de Aur  afirma  că  preoţia  este  „tronul  lui  Hristos”  şi  că  „Acum  nu trebuie  să  spunem:  preoţii  (nu  preotesele  –  n.n.)  sunt  aşezaţi  în scaunul ( kathedras) lui Moise, ci trebuie să zicem: ei sunt aşezaţi în scaunul  lui  Iisus  Hristos”41.  Tot  după  Sfântul  Ioan  Gură  de  Aur preoţia este apanajul exclusiv al bărbaţilor deoarece rolul preotului este  şi acela „de a-L întruchipa  şi a-L face cu adevărat prezent pe Domnul Hristos în mijlocul creştinilor – nu de a fi doar un reprezentant sau înlocuitor al Său. Din moment ce Hristos a fost om pe deplin, din moment ce El a luat trup bărbătesc, bărbaţii-preoţi sunt aceia  care  sunt  chemaţi  să  întruchipeze  şi  să  proclame  adevărata omenitate a lui Hristos, care s-a făcut om, făcându-se pe Sine bărbat. 

Acesta  este  unul  din  motivele  pentru  care  tradiţia  cere  ca  preoţii 38  Idem,  Medicina  isihastă.  Sacro-Terapia,  Editura  Platytera,  Bucureşti,  2007, pp. 251-252. 

39  Sfântul Epifanie de Salamina, Panarion, 79, în P.G., t. 42, col. 740-756. 

40  Ibidem, 79, 3, în P.G., t. 42, col. 744. 

41 Apud David C. Ford,  op. cit., pp. 402-403. 

Îngerul merge în urma preotului (II) ortodocşi  să poarte barbă, ceea  ce  le  pune  şi mai mult  în  evidenţă 

bărbăţia şi face şi mai ridicolă pretenţia femeilor de a fi preoţi. 

Faptul  că  preoţii  şi  episcopii  trebuie  să  fie  bărbaţi  reflectă 

spusele scripturistice nou-testamentare, conform cărora, în tradiţia creştină, Dumnezeu este numit „Tată”, iar nu „Mamă”,  şi Hristos este  Mirele  Bisericii,  care  este  Mireasa  Sa”42.  Jean  Claude  Larchet reia argumentele de mai sus: „Hristos a fost bărbat, iar preotul este chip al lui Hristos. Raţiunea cea mai justă  şi mai profundă pentru care  preoţia  a  fost  întotdeauna  rezervată  bărbaţilor  este  aceea  că 

episcopul  (şi  preotul  împuternicit  de  el  şi  care  îl  reprezintă)  este chip al lui Hristos. Şi pentru că Hristos, ca om, a fost bărbat, doar un  bărbat  poate  fi  cu  adevărat  chip  al  Lui.  Ştim  că  principalele slujiri ale episcopului (sau ale preotului în calitate de reprezentant al  acestuia)  sunt  acelea  de  Mare-preot  (el  prezidând  şi  săvârşind Euharistia,  Sfintele  Taine  sau  sacramentele),  învăţător  şi  păstor (călăuză şi conducător). 

Sfântul Ignatie Teoforul spune cu toată fermitatea că „episcopul ţine  locul  lui  Dumnezeu”  şi  că  „trebuie  să-l  privim  pe episcop  ca pe  însuşi  Domnul”.  Dar,  spre  deosebire  de  gândirea  romano-catolică, gândirea ortodoxă nu-l vede pe episcop sau pe preot ca pe un  locum tenens al lui Hristos şi nici nu consideră că la Liturghie sfinţirea  Darurilor  se  săvârşeşte  pur  şi  simplu  prin  cuvintele  episcopului sau ale preotului care slujeşte şi se exprimă  in persona Christi 43 

(pentru  că  sfinţirea  lor o  săvârşeşte  Duhul  Sfânt,  pe  Care  preotul sau  episcopului  îl  cere  în  rugăciune  de  la  Tatăl).  Episcopul  sau preotul nu este decât un chip sau un simbol al lui Hristos44, Cel ce 42  Ibidem, p. 402. 

43 Totuşi, pentru un isihast anonim „Preotul a fost cinstit şi este cinstit de Biserică, adică de creştinii buni şi evlavioşi, ca şi când ar fi cinstit de către aceştia însuşi Hristos.  Deoarece  preotul,  în  Dumnezeiasca  Liturghie,  este  chip  şi  în  locul persoanei ( anti-prosopon) lui Hristos. Cel care îl cinsteşte pe preot şi are evlavie la acesta, cinsteşte şi are evlavie faţă de Hristos însuşi. Iar cel care necinsteşte pe preot necinsteşte pe Hristos însuşi” (Isihast anonim,  Vedere duhovnicească, Editura Bizantină, Bucureşti, s.a., p. 197). 

44  Nu  poate  fi  admisă  opoziţia  simplificatoare  pe  care  o  operează  Episcopul Kallistos Ware când se opune acestui argument: „în lucrarea sfinţitoare potrivit ritului  latin,  aşa  cum este  ea  interpretată  în  mod  uzual,  preotul îl  reprezintă  pe Hristos  în  faţa  poporului,  în  vreme  ce  în  lucrarea  de  sfinţire,  potrivit  ritului 107 

singur  este  Marele-preot  (adevăratul  conducător  şi  săvârşitor  al Liturghiei  şi  adevăratul iconom al Tainelor), după cum ne  şi arată 

de altfel una dintre rugăciunile din miezul Liturghiei. Chipul acesta însă  trebuie  să  fie  cât  se  poate  de  fidel.  Faptul  că  preotul  este bărbat, după cum şi Hristos a fost bărbat, este unul dintre elementele necesare pentru respectarea acestei fidelităţi45. 

Este adevărat că Hristos, ca om, îi cuprinde în natura Sa şi pe bărbaţi,  şi  pe  femei,  ca  pe  toţi,  deopotrivă  să-i  mântuiască.  Este adevărat  de  asemenea  că  –  desfiinţând  în  Sine  toate  opoziţiile,  şi chiar  polarităţile  sexuale  –,  după  cum  spune  Sfântul  Pavel,  „în Hristos nu mai este parte bărbătească  şi parte femeiască”  (Gal. 3, 28). Dar tot atât de adevărat este că Hristos e veşnic Cuvânt şi Fiu (cf. In. 1, 14, 18)  – iar nu Fiică  –  al Tatălui (şi nu  al Maicii), că  a venit în această lume sub chip de bărbat, iar nu de femeie, nici ca făptură  androgină  sau  asexuată  (sau  transsexuată  –  n.n.),  şi  că  El rămâne  bărbat  şi  după  învierea  Sa,  chiar  dacă  modalitatea  de existenţă  a  trupului  Său  s-a  schimbat46.  Hristos  este  de  asemenea înfăţişat simbolic în Noul Testament ca Mire (cf. Mc. 2, 19; II Cor. 

11, 2; Ef. 5, 22-23; In. 3, 29; Apoc. 19, 7, 9) – nu ca Mireasă – al Bisericii,  care  este  Mireasa  –  nu  mirele  –  lui  Hristos;  este,  iarăşi, bizantin, preotul reprezintă poporul în faţa lui Hristos” ( Homme, femme et prêtrise du  Christ  în  E.  Behr-Sigel  şi  Mgr  Kallistos  Ware,  L'Ordination  des  femmes  dans l'Eglise  orthodoxe,  Paris,  1998,  p.  92);  concepţia  ortodoxă  include  cele  două 

aspecte, acordând însă verbului „a reprezenta”, în primul caz, un sens diferit (cel de imagine sau de simbol, şi nu de reprezentant sau de  locum tenens). 

45 Nu poate fi acceptată afirmaţia simplificatoare a Episcopului Kallistos, potrivit căreia „preotul îl reprezintă pe Hristos nu prin intermediul caracteristicilor fizice, ci într-un sens lăuntric şi duhovnicesc” ( Homme, femme et prêtrise du Christ, p. 93); caracteristica  unei  imagini  –  sau  a  unui  simbol  –  este  tocmai  aceea  de  a  fi constituită  din  elemente  sensibile,  deci  fizice  şi  materiale,  pentru  a  exprima  o realitate care poate fi de ordin spiritual, dar care, în acest caz, are o dimensiune fizică; Hristos a trăit printre noi ca bărbat, cu trup de bărbat, ceea ce continuă să 

ne înfăţişeze icoanele, adică, altfel spus, imaginile sfinte. 

46 În împărăţia cerurilor, bărbaţii nu-şi vor lua femeie, nici femeile bărbat (cf. Lc. 

20, 34-35), şi nu va mai exista, desigur, nici o formă de relaţie sexuală fizică sau psihologică,  dar  diferenţierea  sexuală,  întemeiată  de  Dumnezeu  (Fc.  1,  27:  

„a făcut bărbat şi femeie”), va continua să existe. Asupra tuturor acestor aspecte, a  se  vedea  observaţiile  lui  D.  Belonick,  Testing  the  Spirits,  în  T.  Hopko  (ed.), Women and the Priesthood, ed. a Il-a, Crestwood, 1999, pp. 199, 204-206. 

Îngerul merge în urma preotului (II) înfăţişat  ca  împărat  (cf.  Lc.  19,  38),  nu  ca  împărăteasă.  Faptul  că 

Hristos  a  venit  în  această  lume  ca  bărbat  şi  I  se  aplică  denumiri simbolice masculine, şi nu feminine, este legat de faptul că El este veşnic  Fiu.  Putem  spune  că  Hristos  „posedă  o  modalitate-de-a-fi veşnic  masculină”,  şi  de  aceea  masculinitatea  Sa  nu  are  nici  o legătură cu ideile de ordin sociologic. 

Caracterul filial al lui Hristos şi masculinitatea Sa sunt desigur mai presus de noţiunile mundane, dar există totuşi un raport analogic între noţiunile noastre şi aceste caractere ale Sale. Caracteristica masculină,  chiar  dacă  este  de  mai  mică  importanţă  în  raport  cu esenţa mântuirii (a bărbaţilor, ca şi a femeilor, de vreme ce Hristos a  luat  asupra  Sa  firea  omenească),  trebuie  totuşi  respectată  de fiecare dată când chipul lui Hristos e înfăţişat în sânul Bisericii, fie că e vorba de prezidarea şi săvârşirea Liturghiei, de slujirea Tainelor (sacramentelor),  de  învăţătură  sau  de  păstorire,  în  care,  în  diferite grade, simbolurile şi semnele văzute ocupă un loc esenţial. Ca şi în icoană,  Hristos  nu  poate  fi  înfăţişat  aici,  în  felul  cuvenit,  printr-o femeie;  ar  fi  un  neadevăr,  un  chip  al  Său  înşelător  şi  strâmb. 

Caracterul iconic şi simbolic e deosebit de important în Liturghie, pentru  că  ea  este,  după  cum  a  subliniat  părintele  Schmemann,  o manifestare  a  împărăţiei  lui  Dumnezeu  pe  pământ.  Episcopul/ 

preotul,  ca  bărbat,  îl  înfăţişează  pe  Mirele  care  vine  să-Şi  cheme Mireasa la părtăşia de împărăţie, pe Acela care vine în întâmpinarea iubitei  Soţii,  pe  împăratul,  pe  Marele  Arhiereu  care  însuşi  aduce jertfa cea fără de sânge”. 

De  aceea,  după  cum  au  atras  atenţia  mulţi  teologi  ortodocşi, problema accesului femeilor la preoţie nu poate fi examinată dintr-un unghi pur sociologic  şi psihologic, ci dintr-o perspectivă care  ţine seama de realităţile exprimate în ecleziologia  şi teologia liturgică47. 

Toate  aceste  consideraţii  ne  plasează  departe  de  orice  noţiune  de ierarhie socială sau sexuală. Pentru că Hristos este veşnic Fiu, iar în istorie S-a arătat de parte bărbătească, pentru că aşa a fost văzut în toate câte a făcut pe acest pământ  – şi nu pentru că bărbatul ar fi superior  femeii  –,  de  aceea  episcopul  sau  preotul  se  cuvine  să  fie 47 Cf. N.V. Harrison,  Orthodox Arguments against the Ordinacion of Women as Priests, în T. Hopko (ed.),  op. cit., p. 165. 

bărbat,  iar  femeia  nu  poate  săvârşi  nici  o  lucrare  preoţească  întemeiată  de  El,  care  se  cuvine  să-L  înfăţişeze  pe  El  ca  singurul  şi adevăratul ei săvârşitor. O astfel de explicaţie este astăzi admisă în mod  general  în  Biserica  Ortodoxă48  şi  nu  a  întâmpinat  nici  o obiecţie pertinentă; cele mai multe obiecţii sunt generate de dificultatea de a sesiza caracterul multidimensional al noţiunii de chip  şi caracterul complex al simbolismului liturgic” (Larchet49). 

Abordând tema, Părintele Ghelasie conchide că „Disputa dintre Preoţie şi „laicism”, „interzicerea Femeilor la Preoţie” sunt „greşit” 

puse. Aici nu este vorba de „niveluri superioare sau inferioare”, ci de  Chipuri  Egale  dar  Fiecare  în  Chipul  său  Indestructibil.  Chipul Bărbătesc este Chip de Fiul Dumnezeiesc, Singurul Chip de Preoţie. 

Nu  se  poate  „falsifica”  Chipul.  Doar  Chipul  de  Fiu  este  Chip  în Sine  de  Preot.  Chipul  de  Femeie  este  Chip  de  Maica  Domnului, Chip  de  Biserică,  ce nu  poate  fi  „falsificat”  în  alt  Chip,  că  ar  fi  o 

„denaturare distructivă. Dar aceste Chipuri în Sine au Egalitate în Chipuri  proprii,  neputând  fi  „unul  fără  altul”.  Preoţia  nu  poate  fi fără Altar-Sfânta Masă care este Chipul Maicii Domnului. Hristos nu poate Sluji Euharistia Sa fără Prescura-Trupul Maicii Domnului, în  care  să  se  Întrupeze  ca  Fiu  şi  să  Prefacă  Trupul  Bisericii  în Euharistie.  Trupul  Bisericii,  Trupul  Maicii  Domnului  îl  Preface Preotul în Euharistia lui Hristos. Deci, Chipul Femeii-Bisericii este Egal, dar fiecare în Chip Propriu, neamestecat”50. 



48 Consultaţia de la Rodos, din 1988, care a reunit teologi, bărbaţi şi femei, din mai toate Bisericile Ortodoxe, pentru a discuta problema hirotonirii femeilor, a ajuns  la  o  concluzie  pe  care  E.  Behr-Sigel  o  rezumă  astfel:  „De  fapt,  din mulţimea de observaţii destul de confuze şi contradictorii, rezultă o singură convingere clară, aceea că, «potrivit experienţei cultului şi vieţii pastorale a Bisericii, Hristos,  ca  Arhiereu,  ni  Se  înfăţişează  în  mod  necesar  şi  exclusiv  în  chipul  de bărbat pe care ni-l oferă arhiereul». De aici rezultă că «cei care, în calitatea lor de preoţi [îl] reprezintă în mod figurat, trebuie să fie persoane de sex masculin, fără 

nici  o  excepţie».  Argumentul  cu  adevărat  decisiv  este  acela  al  simbolismului liturgic: simbolism revelator – afirmă Concluziile – al unui «adevăr care nu poate fi exprimat deplin dacă se face apel la scheme logice»” ( Ordination des femmes. Une question  posse  aussi  aux  Eglises  orthodoxes,  în  E.  Behr-Sigel  şi  Mgr  Kallistos  Ware, L'Ordination des femmes dans l'Eglise orthodoxe, p. 35). 

49 Jean-Claude Larchet,  Biserica, Trupul lui Hristos I, pp. 228-233. 

50 Ieromonah Ghelasie Gheorghe,   Mic dicţionar de isihasm, p. 128. 

Îngerul merge în urma preotului (II) Tradiţia  Bisericii  este  unitară  şi  în  privinţa  preoţiei  exclusive  a bărbaţilor.  Aşa  cum  arată  J.  C.  Larchet,  „Tradiţia  potrivit  căreia preoţia este rezervată bărbaţilor îşi are originea în Sfânta Scriptură. 

Nu găsim nicăieri în Noul Testament vreo indicaţie privind posibilitatea ca o femeie să exercite funcţii sacerdotale51. Toate menţiunile în  această  privinţă  se  referă  la  bărbaţi.  Sfântul  Pavel  stabileşte  în repetate rânduri obligaţia femeilor de „a tăcea în biserică” altfel spus interdicţia  de  a  „lua  cuvântul”  în  biserică  (cf.  I  Cor.  14,  34-35),  o obligaţie/interdicţie care pare să se refere în mod special la rostirea cuvântului de învăţătură (cf. I Tim. 2,12) – pentru că femeilor li se îngăduie să prorocească (cf. I Cor. 11, 5) –, şi mai precis la rostirea lui  în  public,  pentru  că,  iarăşi,  ele  sunt  libere  să  înveţe  chiar  şi  pe bărbaţi în viaţa privată (cf. FA 18, 24-26). (...) Vedem femei lucrând alături  de  Sfântul  Pavel  în  misiunea  lui  apostolică  (cf.  FA  18,  26; Rom.  16,  3-12;  Filip.  4,  2-3).  Însă  Apostolul  foloseşte  doi  termeni diferiţi când vorbeşte despre ele, numindu-le „tovarăşii mei” (Rom. 

16,  3;  Filip.  4),  termen  care  îi  include  şi  pe  bărbaţii  care  aveau  o aceeaşi slujire, iar pe bărbaţii care aveau slujiri propriu-zis apostolice şi  sacerdotale,  numindu-i  „ai  lui  Dumnezeu  împreună  lucrători”  (I Cor. 3, 9; I Tes. 3, 21). Absenţa unei instituiri a preoţiei femeilor de către Hristos, tăcerea Noului Testament în această privinţă nu face decât  să  oglindească  voia  lui  Hristos,  care  are  pentru  creştinism valoare  irevocabilă  de  exemplu  şi  temei.  Practica  tradiţională  a Bisericii are un fundament deosebit de puternic în faptul că Hristos, Care de altfel a acordat o foarte mare preţuire femeilor – în primul rând  Maicii  Sale  –,  Care  nu  S-a  ţinut  departe  de  ele,  ci,  ca  şi  pe Apostoli,  le-a  primit  să-L  urmeze  şi  să-I  stea  în  preajmă  –  ca  pe Maria  Magdalena  (numită  de  Biserică  „întocmai  cu  Apostolii”), Maria, mama  lui  Iacov, Maria  din  Betania  şi  sora  ei,  Marta,  Ioana, Suzana,  Salomea  şi  soacra  lui  Simon  Petru  –,  nu  a  inclus  nici  o femeie în ceata Apostolilor şi nu a încredinţat nici unei femei slujirile sacerdotale  încredinţate  Apostolilor.  După  cum  spune  J.  J.  Von Allmen:  „Nu  către  femeie  a  spus  Iisus:  Cine  vă  ascultă  pe  voi,  pe Mine Mă ascultă. Nu femeii i-a spus că ceea ce va lega şi va dezlega pe pământ va fi legat şi dezlegat în ceruri. Nu femeii i-a încredinţat 51  A  se  vedea  studiul  detaliat  al  lui  G.  Barrois,  Women  and  the  Priestly  Office According to the Scriptures, în T. Hopko (ed.),  op. cit. , pp. 55-77. 

slujirea vestirii cuvântului. Nu femeii i-a poruncit să boteze sau să-i împărtăşească pe cei  credincioşi cu  Sfântul  Său  Trup  şi  Sânge.  Nu femeii i-a încredinţat turma Sa”52. 

În ceea ce priveşte una dintre slujirile esenţiale ale sacerdoţiului, săvârşirea Euharistiei,  Canoanele bisericeşti ale Sfinţilor Apostoli spun: 

„Când  Stăpânul,  rugându-Se,  a  frânt  pâinea  şi  a  binecuvântat-o zicând:  «Acesta  este  Trupul  Meu  şi  Sângele  Meu»,  n-a  îngăduit femeilor să stea alături de noi”53. 

În   Constituţiile apostolice se spune că Hristos n-a rânduit nici ca femeile să boteze: „Despre săvârşirea botezului de către femei (...) nu vă sfătuim la aceasta, pentru că este ceva primejdios; mai mult este ceva neîngăduit  şi nelegiuit54 (...) Căci a alege preotese pentru zeiţe este neştiinţa nelegiuirii păgânilor, iar nu a rânduirii lui Hristos. 

Şi  dacă  trebuia  să  se  săvârşească  botezul  şi  de  femei,  negreşit  şi Domnul S-ar fi botezat de Maica Sa, iar nu de Ioan, sau când ne-a trimis să botezăm (cf. Mt. 3,13; 28,19), ar fi trimis împreună cu noi şi femei ca să facă aceasta. Niciodată însă El nici n-a poruncit, nici n-a lăsat scris”55. 

Afirmaţii  asemănătoare  aflăm  şi  în  ceea  ce  priveşte  propo-văduirea: „Nu dăm voie ca femeile să înveţe în biserică, ci ele să se roage numai şi să asculte pe cei ce învaţă. Căci însuşi învăţătorul şi Domnul nostru Iisus Hristos, când ne-a trimis pe noi cei doisprezece să învăţăm poporul (Israel) şi pe celelalte neamuri, n-a trimis nicidecum femei ca să predice, deşi nu lipseau. Căci împreună cu noi erau  şi Maica Domnului  şi  «surorile» Lui,  apoi Maria  Magdalena  şi Maria  lui  Iacov,  Marta  şi  Maria,  surorile  lui  Lazăr,  şi  Salomea  şi 52  Ibidem.  

53 Apud A. Harnack,  Die Quellen der sogenannten apostolischen Kirchenordnung, Leipzig, 1886, p. 28. 

54 Constituţiile apostolice motivează: „Dacă „capul femeii este bărbatul” (I Cor. 

11,  3)  şi  e  înălţat  la  treapta  preoţiei,  atunci  se  contrazice  dreptatea  dacă  se răstoarnă  ordinea  Creatorului  şi  se  dă  preoţia,  hotărâtă  pentru  bărbat,  mădula-rului celui de jos. Căci femeia este trupul bărbatului, din coasta lui (cf. Fc. 2, 21) şi  supusă  lui  ...,  pentru  că  zice  „el  te  va  stăpâni”  (Fc.  3,  16).  Iar  bărbatul  are stăpânire asupra femeii, pentru că este şi capul ei. Şi dacă noi în cele precedente nu  am  îngăduit  femeilor  predicarea  cuvântului,  cum  ar  putea  cineva  să  le îngăduie, în chip nefiresc, o slujire preoţească?” 

55   Constituţiile  apostolice,  III,  9    în   Scrierile  Părinţilor  apostolici, Editura  Facultăţii  de Teologie din Chişinău, 1928,  p. 96). 

Îngerul merge în urma preotului (II) altele câteva. Deci, dacă era neapărat trebuitor pentru femei ca să 

înveţe,  şi  acestora  le-ar  fi  poruncit  însuşi  Domnul  mai  întâi  ca  să 

înveţe împreună cu noi poporul”56. 

Unii comentatori au oferit ca explicaţie pentru aceasta tradiţia iudaică, care nu admitea decât bărbaţi la slujirile sacerdotale, şi contextul  social,  care  acorda  supremaţie  bărbaţilor.  Această  explicaţie nu are nici o importanţă, pentru că Hristos le-a dăruit oamenilor o nouă  viaţă  şi  o  nouă  Lege,  şi  fiind  El  însuşi  liber  dinspre  Legea veche, i-a eliberat şi pe ucenicii Săi de ascultarea după literă a Legii, ca  şi  a  rânduielilor  şi  obiceiurilor  acelei  vremi,  şi  ale  oricărei  alte vremi, fiindcă împărăţia pe care a venit s-o întemeieze „nu este din această lume” (In. 18, 36), ci mai presus de vreme şi loc, chiar dacă 

credincioşii  se  împărtăşesc  de  ea  şi  o primesc  drept  arvună  aici  şi acum (cf. Lc. 17, 21). 

Poziţia Sfinţilor Părinţi în această privinţă e rar exprimată, pentru  că  în  istoria  creştinismului  a  existat  un  consens  tacit  asupra problemei57;  părea  evident,  pe  baza  consideraţiilor  precedente,  că 

femeile  nu  pot  accede  la  preoţie.  Este  semnificativ  faptul  că  în rarele ocazii când Părinţii s-au exprimat pe această temă, au făcut-o ca reacţie la o practică care nu ţinea de Biserică şi străină de creştinism, şi anume la hirotonirea de preotese de către grupările eretice (în majoritatea lor gnostice). Ei au dezaprobat în mod clar o astfel de  practică.  Printre  ei  îi  putem  cita  pe  Sfântul  Irineu,  Tertulian, Origen, Firmilian al Cezareei şi Epifanie de Salamina. Astfel, Tertulian spune că: „Nu-i este îngăduit femeii să grăiască în biserică, nici să 

înveţe,  nici  să  ungă  cu  mir,  nici  să  săvârşească  jertfă,  nici  să  do-rească  vreo  slujire  din  cele  săvârşite  de  bărbaţi  sau  slujire  preoţească”.  Epifanie  de  Salamina,  criticând  sectele  care  hirotoneau femei,  aduce  împotriva  lor  practica  necurmată  a  creştinismului: 

„Nicicând  şi  niciunde  femeia  n-a  săvârşit  lucrare  preoţească.  (…) Dacă ar fi fost alese femei pentru lucrare preoţească în numele lui Dumnezeu sau pentru slujiri liturgice în Biserică, care altă femeie ar fi fost mai vrednică pentru aceasta, dacă nu Preacurata, aleasă să-L 

poarte în sânul ei pe împăratul cel ceresc, Fiul lui Dumnezeu? Dar nu i s-a părut ei a fi aceasta lucru drept şi cuvenit. Nu i s-a dat nici să boteze, că nu ea L-a botezat pe Hristos, ci Ioan. (...) Toate aceste 56  Constituţiile apostolice, III, 6 ( Ibidem, p. 91). 

57 Acest consens exista atât din partea bărbaţilor, cât şi a femeilor. 

slujiri le-au fost încredinţate Apostolilor, şi ei au ales pe cei care să 

le  fie  urmaşi.  (...)  Nu  s-au  ales  nicicând  episcopi  şi  preoţi  dintre femei. Iar dacă ni se va spune despre fiicele lui Filip că au prorocit, vom răspunde că aşa este, dar n-au avut slujire preoţească. E drept că sunt diaconiţe în Biserică. Dar nu le este îngăduită lucrarea preoţească şi nici să se apropie de sfintele slujiri”. Sfântul Epifanie vede aici  o  rânduială  dumnezeiască:  „Dumnezeu  n-a  rânduit  vreodată 

femeie pentru această slujire pe pământ”58. 

Jean  Claude  Larchet,  observând  că  cele  trei  tropare  care  se cântă la slujba Cununiei se cântă şi la hirotonia preotului, consideră 

„preoţia ca pe o cununie a preotului cu Biserica”59 (...) Preoţia este cu adevărat o cununie cu Biserica  locală (eparhia, pentru episcop, parohia, pentru preot  şi diacon) în care cel hirotonit îşi va  săvârşi slujirea preoţească. După cum soţii sunt datori să se jertfească unul pentru  altul,  tot  aşa  preotul  este  dator  să  se  jertfească  pentru biserica şi credincioşii săi”60. 

Arhetipurile  Bărbat-Preoţie,  Femeie-Biserică  şi  mistica  lor nupţială  sunt  potrivite  pentru  a  descrie  Taina  creştină,  însă  prin înomenirea Fiului lui Dumnezeu, alte două arhetipuri, Fiul-Preoţie şi Mama-Biserică şi mistica Cinei celei de Taină, par şi mai potrivite: FIUL este PREOŢIA, 

MAMA este Biserica61. 



Astfel, Mistica isihastă carpatină are „Arhechipul Fiului-Preoţiei şi  al  Mamei-Bisericii,  care  se  Întâlnesc  în  Unirea  Euharistică 

Liturgică. De aici mistica Isihastă ca mistica „Cinei Celei de Taină”, total  deosebită  de  „erosul  nupţial  gnostic”62.  În  această  viziune 

„după cum Preotul care Liturghiseşte Actualizează pe Însuşi Hristos care face Tainic liturghisirea, la fel Adunarea Bisericii (Credincioşilor) Actualizează pe Maica Domnului care se face Tainic „Născătoare de Hristos”, din care se pot apoi „Împărtăşi” toţi ceilalţi”63. 



58 Jean-Claude Larchet,  Biserica, Trupul lui Hristos I, pp. 224-228. 

59 Idem,  Viaţa sacramentală, p. 367. 

60  Ibidem, p. 465. 

61 Ieromonah Ghelasie Gheorghe,  Mic dicţionar de isihasm, p. 50. 

62  Ibidem, p. 60. 

63  Ibidem, p. 263. 

Biserica primară, arată părintele Alexander Schmemann, „ţinea cu  severitate  şi  afirma  atât  preoţia  instituţională  în  Biserică,  cât  şi preoţia  împărătească  a  Bisericii,  ca  două  dimensiuni  esenţiale  şi complementare  ale  vieţii  sale:  esenţiale,  ca  provenind  din  experienţa lui Hristos şi a preoţiei Lui unice; complementare, ca descoperind  în  corelarea  lor  reciprocă  locul  şi  semnificaţia  fiecăreia  în viaţa  şi  în  lucrarea  Bisericii”65.  Prin  urmare,  „Ambele  forme  de 64 Prima se mai numeşte şi preoţie generală, obştească, duhovnicească, împărătească,  mirenească  sau  laică.  A  doua  e  cunoscută  şi  sub  numele  de  preoţie specială,  harică,  hirotonită,  clericală,  ministerială  (slujitoare),  instituţională, liturgică, apostolică. 

Părintele Ioan Mircea consideră că există trei preoţii: „După Sfânta Scriptură 

sunt trei feluri de preoţii, atât în Vechiul Testament, cât şi în Noul Testament, fiecare din ele cu rolul său. Astfel, în Vechiul Testament se vorbeşte de Preoţia lui  Melchisedec  (Fc.  14.  18),  care  ca  «preot  al  lui  Dumnezeu»  l-a  primit  pe Avraam cu  pâine  şi  vin,  după  înfrângerea  regelui Sodomei;  preoţia levitică,  sau sacrificială, consacrată prin «ungerea sfântă» (Ieş. 29, 21 ; 30, 25) «după rânduiala lui Aaron» (Ieş. 40, 13; Lev. 8, 1-7; Evr. 7, 11), şi «preoţia împărătească» (Ieş. 19, 6), a întregului popor Israel, ca «seminţie aleasă, neam sfânt, popor ales». Aceste trei preoţii sunt înlocuite cu alte trei preoţii în Noul Testament. Acesta din urmă 

vorbeşte de: Preoţia lui Hristos, preoţie divină, veşnică, adică netrecătoare (Evr. 

7, 24), «care nu trece de la unul la altul» (prin hirotonie). Preoţia lui Hristos, zisă 

«după rânduiala lui Melchisedec» (Ps. 109, 4; Evr. 5, 6; 7, 17) este primită de El, direct, de la Tatăl, prin Duhul Sfânt, Care L-a uns (Is. 61, 1; Lc. 4, 18; Evr. 1, 9). 

A  doua  Preoţie  a  Noului  Testament  este  preoţia  sacramentală,  sau  sfinţitoare, cea  prin  transmitere  şi  derivare  din  Preoţia  lui  Hristos,  primită  de  la  El  de Apostoli,  prin  suflarea  Duhului  Sfânt,  şi  transmisă  de  ei  ierarhiei  bisericeşti  – 

diaconi, preoţi şi episcopi – prin punerea mâinilor, sau prin hirotonie (FA 6, 6; 14,  23;  20,  28;  I  Tim.  4,14;  5,  22;  II  Tim.  1.6;  Tit  1,  5).  Această  preoţie  se numeşte preoţie specială, de hirotonie şi de succesiune apostolică, decurând din Preoţia  lui  Hristos,  prin  Apostoli  şi  transmisă  apoi  prin  episcopi  preoţilor  şi diaconilor.  Numai  această  Preoţie,  de  drept  divin,  şi  de  succesiune  apostolică 

este în drept şi are harul întreitei slujiri: de a conduce sau a păstori, a învăţa şi de a sfinţi prin oficierea Sfintelor Taine. Derivată din Preoţia de hirotonie este cea de-a treia preoţie, numită «preoţie împărătească» sau «de obşte», zisă şi «preoţie sfântă»  (I  Pt.  2,  5),  a  tuturor  creştinilor,  care  au  primit  Tainele:  Botezul, Mirungerea  şi  Sfânta  Împărtăşanie.  Despre  această  preoţie  generală,  care colaborează  cu  preoţia  harică,  de  hirotonie  –  din  care  ia  naştere  –  vorbeşte Apostolul  Petru  (I  Pt.  2,  5,  9-10)”  (Ieromonah  Ioanichie  Bălan,  Convorbiri duhovniceşti, vol. II, Editura Episcopiei Romanului şi Huşilor, 1988, pp. 332-334). 

65  Apud  Pr.  Ioan  Bizău,  Experienţa  liturgică  a prezenţei  lui Dumnezeu  în  viaţa  lumii, Editura Eikon, Cluj-Napoca, 2012, p. 335. 

slujire  sunt  necesare  în  viaţa  Bisericii:  avem  nevoie  de  preoţia liturgică, fiindcă fără ea nu se pot săvârşi Sfintele Taine; însă avem trebuinţă  şi  de  acel  dar  deosebit  al  Duhului  Sfânt  prin  care  ne facem  părtaşi  Preoţiei  împărăteşti  a  lui  Hristos.  De  acest  dar  se bucură toţi cei botezaţi în Numele Tatălui, al Fiului şi al Sfântului Duh şi fără el preoţia sacramentală nu-şi poate împlini adevărata ei menire. Distingem, aşadar, două dimensiuni în viaţa Bisericii: o dimensiune orizontală, reprezentată de rânduielile şi Tainele Bisericii, şi  una  verticală,  care  susţine  viaţa  sacramentală  autentică  prin împărtăşirea din darurile Duhului Sfânt. (…) Amândouă aspectele, atât cel instituţional, cât şi cel haric, sunt de neapărată trebuinţă în viaţa creştinului: nu putem nesocoti rânduielile Bisericii, fiindcă ele sunt vasele în care se păstrează darurile pline de bună mireasmă ale Duhului  Sfânt.  Însă  pentru  a  ne  putea  împărtăşi  de  aceste  daruri, trebuie să aducem prinos de rugăciune Domnului, căci aceasta este legea ce garantează sfinţirea întregii zidiri” (Zaharia Zaharou66). 

Această  dimensiune  vertical-ascensională  a  preoţiei  universale relevă,  după  Părintele  Stăniloae,  „tocmai  acest  sens  al  existenţei umane: omul trebuie să se aducă pe sine cu toată viaţa sa ca dar lui Dumnezeu  într-un  perpetuu   imitatio  christi”67.  Acest  deziderat  trebuie să-l împlinească în primul rând preotul68. După Sfânta Fotinia, pustnica  de  la  Iordan,  „preoţia  nu  stă  în  odăjdii,  ci  în  sufletul preotului.  Prin  el  lucrează  harul  dumnezeiesc;  odăjdiile  nu  au  o importanţă capitală”69. Această împreună lucrare a preoţiei vertical-descensionale,  instituţionale  cu  preoţia  vertical-ascensională,  universală  trebuie  să  se  realizeze  atât  în  lăuntrul  preotului,  cât  şi  în afara  sa,  între  el  şi  comunitatea  credincioşilor.  În  această  dublă 

cheie trebuie citit şi cuvântul mitropolitului Ierotheos Vlachos cum că  „Paternitatea  duhovnicească  (care  e  una  dintre  laturile  preoţiei 66 Arhimandrit Zaharia Zaharou,  Adu-ţi aminte de dragostea dintâi, pp. 282-283. 

67  Dumitru  Stăniloae,  Trăirea  lui  Dumnezeu  în  ortodoxie,  Editura  Dacia,  Cluj-Napoca, 1993, p. 29. 

68 Părintele Prodromu Dionisiatul consideră că „Preoţii, pe lângă harul preoţiei, trebuie să aibă şi sfinţenie personală, pentru a putea vindeca oamenii trupeşte şi sufleteşte”  (Ieromonahul  Eftimie  Athonitul,  Din  tradiţia  ascetică  şi  isihastă  a Sfântului Munte Athos, p. 364). 

69  Pr.  Ioachim  Spetsieris,  Sfânta  Fotinia  pustnica  de  la  Iordan,  Editura  Sophia, Bucureşti, 2002, p. 94. 

Îngerul merge în urma preotului (II) duhovniceşti, vertical-ascensionale – n.n.) se exercită în paralel şi în legătură cu preoţia (sacramentală, orizontală – n.n.), deoarece omul înaintează  duhovniceşte  atât  prin  nevoinţă,  cât  şi  prin  viaţă  liturgică”70.  Una  o  potenţează  pe  cealaltă:  „Slujirea  preotului,  afirmă 

Părintele Zaharia Zaharou, va da roadă deplină dacă înlăuntrul său lucrează  şi  preoţia  împărătească.  De  fapt,  avem  trebuinţă  de amândouă. Când am devenit preot, am descoperit cu bucurie, dar şi  cu  cutremur,  că  pomenind  numele  credincioşilor  la  Sfânta Proscomidie era ca şi cum aş fi rostit Rugăciunea lui Iisus. Fiecare nume pe care îl pomeneam îmi aducea valuri de mângâiere dumnezeiască.  Atunci  am  înţeles  că  pomenirea  numelor  la  Proscomidie are aceeaşi putere ca şi Rugăciunea lui Iisus”71. 

În  cuvintele  Părintelui  Necula,  „Preotul,  ridicând  mâinile,  este Maica  Domnului,  purtând  în  pântece  Biserica  dinaintea  Altarului Ceresc, iar când se întoarce înaintea credincioşilor şi zice  Pace tuturor!  

este  Hristos,  Care binecuvântează”72.  Preoţia  împărătească  vertical-ascensională,  lucrătoare  prin  nevoinţă  e  întărită  de  darurile  vieţii liturgice,  mijlocite  de  preoţia  vertical-descensională73,  sacramentală: Sfânta  Euharistie,  untdelemnul  sfinţit  la  Sfântul  Maslu,  harurile slujbelor  etc.  Invers,  preotul  cu  o  aleasă  viaţă  duhovnicească  e propulsat  de  aceasta  pe  treptele  înalte  ale  vieţii  liturgice,  precum Părintele  Tihon,  Părintele  Efrem  Katunakiotul,  Părintele  Daniel 70  Ierotheos  Vlachos,  Dogmatica  empirică  a  Bisericii  Ortodoxe  Soborniceşti  după 

 învăţăturile  prin  viu  grai  ale  Părintelui  Ioannis  Romanidis,  vol.  I,  Editura  Doxologia, Iaşi, 2014, p. 252. 

71 Arhimandrit Zaharia Zaharou,  Adu-ţi aminte de dragostea dintâi, pp. 379-380. 

72 Pr. Conf. Univ. Dr. Constantin Necula,  Provocările străzii, Editura Agnos, Sibiu, 2011, pp. 148-149. Părintele Necula continuă: „E o androginitate, dacă vreţi, a preoţiei,  în  care,  pe  de  o  parte,  este  feminitatea  (că  de  aceea  poartă  preotul reverendă), iar pe de altă parte este, să zicem, hristomorfismul, forma lui Hristos prezentată  dinaintea  credincioşilor,  cărora  le  spune:  „Eu  am  murit!  Cel  Ce  vă 

binecuvântează  este  Hristos!”  ( Ibidem,  p.  149).  Boris  Bobrinskoy  observa  şi  el: 

„Ca Mireasă, Biserica este feminină în totalitatea Sa, iar ca Trup al lui Hristos, ea este în totalitate masculină, în întâistătătorul ei. Ca Mireasă, noi suntem chemaţi să  Îl  întâlnim  pe  Hristos;  în  acelaşi  timp  suntem  chemaţi  să-L  întrupăm  pe Hristos înaintea celorlalţi” (Pr. Prof. Dr. Boris Bobrinskoy,  op. cit., p. 265). 

73  Părintele  Ghelasie  notează:  „Preoţia  este  Originea  Fiinţială  a  Creaţiei;  este Divinul care Coboară ca să se „Nască Lumea”” (Ieromonah Ghelasie Gheorghe, Taina filiaţiei, p. 40). 

Katunakiotul. Ucenic al celui mai în urmă menţionat, Gheron Iosif Isihastul  arăta  că  „Altul  este  harul  preoţiei74,  altul  al  schimei monahale.  Altul  al  tainelor,  alta  lucrarea  harului  ascezei.  Toate  ies dintr-un  izvor,  dar  diferă  unul  de  altul  prin  superioritate  şi  prin slavă”75.  Harul  preoţiei,  al  schimei  monahale  şi  al  Sfintelor  Taine creştinii  le-au  primit  cadou,  fără  vreo  osteneală  din  partea  lor.  În schimb, harul ascezei nu le este dăruit decât după multe nevoinţe. 

Arhimandritul Zaharia Zaharou oferă o bună exemplificare în ce priveşte cadoul harului preoţiei: „Noi, ca preoţi, trebuie să fim întotdeauna foarte atenţi cu ceea ce le spunem oamenilor, întrucât un  singur  cuvânt  de  la  noi  poate  fi  de  un  aşa  de  mare  ajutor  şi însuflător pentru ei, de vreme ce noi toţi suntem părtaşi preoţiei lui Hristos  şi  purtători  ai  preoţiei  lui  Hristos.  Noi  putem  spune  un simplu  cuvânt,  dar  Domnul  îi  dă  putere  şi  El  îi  ajută  pe  oameni. 

Odată  eram  în  Grecia  şi  o  maică  mi-a  telefonat  noaptea,  târziu, să-mi spună că avea probleme cu o persoană care îi era foarte dragă 

şi care se supărase pe ea şi o pedepsise. Am ridicat receptorul, deşi eram  aproape  mort,  după  o  zi  de  muncă  foarte  intensă.  (…)  În timp ce ţineam receptorul, gândeam în sine-mi, „Doamne, Tu  ştii că  eu  sunt  mort  acum,  dar  dă-mi  un  cuvânt  pentru  roaba  Ta”. 

Deodată,  mi-a  venit  în  minte  un  cuvânt,  pe  care  îl  aminteşte Părintele  Sofronie  şi  care  îi  fusese  dat  de  către  egumenul  său, Arhimandritul  Misail,  şi  i-am  spus:  „Nu-i  nimic,  bucură-te  că  ţi-a fost dat să fii  judecată de această persoană care  răspunde de tine. 

Dacă  primeşti  judecata  ei,  atunci  vei  fi  slobodă  de  judecata  lui Dumnezeu, pentru că Dumnezeu nu judecă de două ori”.  Şi  acea maică  cunoştea  calea  monahală  şi  mi-a  spus:  „Mulţumesc  foarte mult. Asta mi-e de ajuns. M-am slobozit de ispită”. Eram mort de oboseală, dar pentru că eram preot, Dumnezeu mi-a dat cuvânt şi maica  a  reuşit  să-şi  depăşească  necazul,  fără  vreo  altă  problemă 

după  aceea.  Aşa  că  nu  vă  temeţi  când  vi  se  cere  un  cuvânt!  Nu trebuie  să  fim  sfinţi:  eu  sunt  o  urâciune  înaintea  lui  Dumnezeu, 74 Părintele Ghelasie lămureşte: „Darul preoţiei este acelaşi şi egal. Nimeni nu se poate  de  fapt  lăuda  că  el  face  ceva  cu  vreo  putere  a  lui,  ci  cu  puterea  lui Dumnezeu,  puterea  hristică,  puterea  duhovnicească”  (Ieromonah  Ghelasie Gheorghe,  Răspuns de apărare, p. 251). 

75  Apud  Ierotei  Vlahos  mitropolit  de  Nafpaktos,  Monahismul  ortodox  ca  viaţă 

 profetică, apostolică şi martirică, Editura Mitropolia Olteniei, Craiova, 2005, p. 76. 

Îngerul merge în urma preotului (II) sunt cel mai rău dintre toţi, dar nu trebuie să ne temem; trebuie să 

avem îndrăzneala credinţei şi să cerem lui Dumnezeu cuvânt, când oamenii au nevoie de el, pentru că ei sunt poporul Lui, El i-a câştigat cu scumpul Său Sânge (FA 20:28; I Pt. 1, 19). El va da ceva, şi chiar dacă El nu dă nimic, puteţi spune ceva obişnuit, pentru că dacă I-aţi cerut  cuvânt  mai  înainte,  vă  va  da  har  care  va  insufla  inima  acelei persoane şi va pricinui renaşterea poporului Său. Iertaţi-mă, pot oare să fiu şi mai necugetat şi să spun încă ceva? 

Odată  eram  în  Grecia,  traducând  cartea  Părintelui  Sofronie, Vom  vedea  pe  Dumnezeu  precum  este,  şi  locuiam  în  munţi,  lângă  o mănăstire, pentru că egumena mănăstirii aceleia este una dintre cele mai  bune  specialiste  în  filologie  greacă  şi  o  foarte  bună  prietenă  

de-a  noastră.  Traduceam  şi  îi  dădeam  la  corectat  ceea  ce  lucram. 

Aveam Liturghie de două sau trei ori pe săptămână; nu aveam nici o carte de citit, aveam cu mine doar dicţionarele şi textul Părintelui Sofronie; şi oamenii au început să vină pentru Liturghie, la început câte cincisprezece sau douăzeci. Am început să le vorbesc la fiecare Liturghie.  Şi  ori  de  câte  ori  puteam,  mă  rugam  –  toată  Utrenia  şi chiar în timpul Liturghiei, mai puţin în timpul Anaforalei (căci obiş-nuiesc să citesc cu glas tare rugăciunile) – cu aceste cuvinte: „Doamne Dumnezeule, dă-mi un cuvinţel pentru poporul Tău acesta pe care l-ai  câştigat  cu  scump  Sângele  Tău”.  Aceasta  era  rugăciunea  mea tot timpul şi – să mă ierte Dumnezeu că spun aceasta; mi-e foarte teamă, dar o voi spune totuşi – în clipa în care luam Evanghelia de pe  Sfânta  Masă  şi  mă  întorceam  spre  popor,  zicând:  „Din  Sfânta Evanghelie  de  la  Sfântul  Evanghelist...  citire”,  cuvântul  pe  care aveam  să  li-l  spun  după  citirea  Evangheliei  apărea  înaintea  mea. 

Mai mulţi au început să vină şi s-a ajuns la... – n-o să spun cât de mulţi – dar mi-era foarte teamă  şi când m-am întors la mănăstire, i-am spus Părintelui Sofronie ce s-a întâmplat şi el mi-a spus: „Asta nu a fost pentru tine; n-a avut nimic de-a face cu tine. Dumnezeu a vrut  să-i  ajute  pe  acei  oameni  şi  El  te-a  făcut  părtaş  la  această 

lucrare”. Aşa că nu trebuie să ne fie frică să cerem de la Dumnezeu. 

Preoţia este un atât de mare şi lucrător dar de la Dumnezeu şi 

–  dacă  îi  cerem  să-i  dea  viaţă  –  poate  face  lucruri  care  sunt  mai presus  de  noi”76.  Tot  Părintele  Zaharia  mai  oferă  un  exemplu: 76  Arhimandritul  Zaharia,  Lărgiţi  şi  voi  inimile  voastre,  Editura  Renaşterea,  Cluj-Napoca, 2009, pp. 86-88. 

„Când  am  devenit  duhovnic,  Părintele  Sofronie  m-a  sfătuit:  „Să 

nu-ţi pui nădejdea în ce ai auzit de la alţii, sau în învăţăturile minunate pe care le-ai citit şi te-au impresionat. Atunci când vorbeşti cu oamenii, pogoară-ţi mintea în inimă şi roagă-te în taină ca Domnul să-ţi dea cuvânt pentru momentul acela. În felul acesta, rugându-te întotdeauna  înainte  de  a  povăţui  ori  îndruma  pe  cineva,  negreşit Dumnezeu  va  fi  părtaş  la  cuvântul  pe  care-l  vei  spune”.  Uneori cuvântul este dat în chip lămurit de Dumnezeu, dar chiar dacă nu vine în întregime de la El, totuşi poartă binecuvântarea Domnului prin faptul că am chemat Numele Lui înainte de a-l rosti. Întrucât suntem  învestiţi  cu  harul  preoţiei,  dacă  cerem  cu  credinţă  un cuvânt de la Dumnezeu de fiecare dată când vorbim cu oamenii – 

„Crezut-am,  pentru  aceea  am  grăit”77  –  atunci  noi  înşine  vom  fi uimiţi  de  cuvintele  ce  vor  ieşi  din  gura  noastră.  Vom  fi  uimiţi, pentru  că  în  acel  moment  El  ne  va  da  „gură  şi  înţelepciune”78, precum  a  făgăduit.  Domnul  a  spus  că  atunci  când  vom  fi  duşi  în faţa  judecătorilor  nu  trebuie  să  ne  gândim  mai  dinainte  ce  vom spune,  căci  El  ne  va  da  cuvânt  căruia  vrăjmaşul  nostru  nu-i  va putea sta împotrivă. Aşadar, dacă cerem cu credinţă, ni se va da un cuvânt care ne va ajuta în primul rând pe noi, iar apoi pe cei ce au nevoie de sfatul şi de povăţuirea noastră. 

Îmi  aduc  aminte  de  o  doamnă  pe  care  o  stimam  foarte mult, fiindcă mă ajutase de multe ori atunci când veneau la mine oameni cu probleme mari; era o femeie deosebită, foarte evlavioasă şi jertfi-toare. Odată nu ştiam cum să-l ajut pe un tânăr care avea probleme cu drogurile; doamna respectivă s-a oferit să-l ia la ea acasă pentru şase luni, până ce a depăşit starea critică  şi a putut să se integreze din  nou  în  societate.  Slavă  Domnului,  până  acum  totul  a  mers foarte  bine  cu  acel  tânăr.  Este  căsătorit  şi  are  trei  copii.  Aveam, aşadar, mare respect şi admiraţie pentru această doamnă. Într-o zi a venit la mine  şi mi-a spus: „Nu  ştiu ce se întâmplă, dar mă rog  şi sufletul nu-mi este împăcat. Îmi cercetez cugetul şi nu văd unde am greşit.  Spuneţi-mi  ce  să  fac”.  Nu  ştiam ce  să-i  răspund;  eu  aveam numai  admiraţie  pentru  dânsa.  În  acel  moment  Dumnezeu  m-a ajutat,  dându-mi  un  cuvânt  pentru  ea.  l-am  zis:  „Nu  ajunge  să  ne cercetăm  pe  noi  înşine,  bizuindu-ne  doar  pe  propria  noastră 



77 Ps. 115, 1. 

78 Lc. 21, 15. 

Îngerul merge în urma preotului (II) judecată,  şi  să  nu  descoperim  în  noi  nici  o  vină.  Trebuie  să  ne cercetăm starea în lumina poruncilor lui Hristos, ca să vedem cum vrea  El  să  fim  cu  adevărat.  Aşa  că  strigaţi  către  El:  «Doamne,  de cele ascunse ale mele curăţeşte-mă». Rugaţi-vă astfel şi Domnul vă 

va descoperi unde v-aţi poticnit”. „Bine”, a încuviinţat ea. 

Peste  trei  zile  a  venit  din  nou  şi  mi-a  spus:  „Acum  ştiu. 

Dumnezeu mi-a arătat unde am greşit”, şi mi-a mărturisit care era greşeala.  Bineînţeles  că  citisem  versetul  respectiv  în  psalmi79,  dar nu-l folosisem niciodată, nici măcar nu mă gândisem vreodată la el. 

Dar Dumnezeu mi l-a descoperit tocmai în clipa aceea, ca să-l pot spune doamnei respective. Am auzit întâmplări asemănătoare şi de la  alţi  confraţi  preoţi  şi  sunt  sigur  că  şi  dumneavoastră  cunoaşteţi numeroase  astfel  de  cazuri,  când,  datorită  harului  mai  presus  de fire  al  preoţiei  cu  care  ne-a  înzestrat  Dumnezeu,  cuvântul  Lui  ne este dăruit în chip minunat – nu pentru noi, ci pentru cei ce ne cer sfatul  în  numele  Lui.  Să  îndrăznim,  aşadar,  şi  să  nu  ne  punem nădejdea  în  ceea  ce  am  citit  sau  am  auzit  de  la  alţii.  Părintele Sofronie mi-a spus să nu mă bizui nici măcar pe cuvântul pe care l-am dat altor persoane şi care le-a fost de ajutor, ci de fiecare dată 

să  cer  cuvânt  nou  de  la  Dumnezeu.  Poate  că  la  început  nu  vom izbuti  să  împlinim  această  lucrare  cum  se  cuvine,  dar  dacă  nu încercăm, nu vom învăţa niciodată. 

Slujirea noastră devine cu adevărat prorocească dacă ne rugăm înainte de a rosti sau face orice lucru. Cum începem? Odată i-am pus  Părintelui  Sofronie  această  întrebare,  iar  el  mi-a  răspuns: 

„începem totul de aici”, şi şi-a dus mâna la frunte pentru a-şi face semnul  crucii.  Un  răspuns  foarte  practic,  fără  prea  multă  teorie: 

„începem  totul  de  aici.”80  (...)  Dumnezeu  aşteaptă  numai  o  mică 

contribuţie  din  partea  noastră,  care  este  însă  esenţială,  căci  fără 

aceasta  El  nu  va  săvârşi  nimic”81.  Preoţia  sacramentală  îşi  oferă 

darurile dar e nevoie şi de o „mică contribuţie” din partea preoţiei universale. Deşi punerea în paralel a celor două preoţii este evident improprie,  Părintele  Zaharia  nu  se  abţine  de  la  a  declara  preoţia sacramentală „mai concretă, mai înaltă”: „Cu câţiva ani înainte de a deveni preot, am început să ţin credincioşilor un cuvânt de învăţă-79 Ps. 18, 13. 

80 Arhimandrit Zaharia Zaharou,  Adu-ţi aminte de dragostea dintâi, pp. 344-346. 

81  Ibidem, p. 348. 

tură  în  biserică,  în  fiecare  duminică  după-amiaza,  iar  cu  un  an înainte de hirotonie Părintele Sofronie chiar îi încuraja pe oameni să vorbească cu mine. Odată, o studentă a venit să-mi ceară sfatul şi, mişcată de cuvintele pe care i le-am spus, plină de umilinţă şi-a vărsat sufletul înaintea mea şi mi-a povestit viaţa ei. Şi cu adevărat trecuse prin multe nenorociri şi păcate, iar eu, auzind toate acestea, m-am tulburat. Am alergat îndată la Părintele Sofronie şi i-am spus: 

„Iată, mi-a povestit toată viaţa ei, toate păcatele pe care le-a făcut. 

Nu  pot  purta  astfel  de  lucruri  şi  sunt  tulburat”.  Părintele  mi-a răspuns:  „Eu  ţi-am  spus  numai  să  vorbeşti  cu  oamenii,  nu  să  le asculţi  spovedania  şi  să  afli  lucruri  despre  viaţa  lor  particulară”. 

„Mişcată  de  cuvântul  meu,  şi-a  deschis  sufletul  şi  n-am  putut  s-o opresc”,  am  zis  eu.  Părintele  m-a  sfătuit  atunci  să  am  grijă.  Opt luni mai târziu am fost hirotonit preot şi duhovnic şi apoi am auzit spovedanii  mult  mai  grave  decât  aceea,  dar  niciodată  nu  am  mai fost tulburat”82. Harul preoţiei şi al duhovniciei îşi făceau lucrarea. 

Preoţia universală, după cum îi spune numele, e un dat al tuturor celor  botezaţi  şi  mirunşi:  „Prin  Sfântul  Botez  şi  Mirungere,  explică 

Arhimandritul  Gheorghios  Kapsanis,  creştinul  dobândeşte  preoţia generală,  şi  nu  pe  cea  specială,  care  se  capătă  prin  hirotonie”83. 

Părintele Ghelasie Gheorghe arată şi el că „Nimeni nu se poate face pe Sine Însuşi Preoţie, şi Botezul Creştin ne dă doar Condiţia de a o Primi”84.  „Botezul  este  aşa  zisa  „Preoţie  Universală”  din  fiecare,  ca Potenţă  de  Preoţie  Sacerdotală  şi  de  Biserică  Slujitoare.  Toţi  cei Botezaţi  au  Potenţa  Preoţiei  şi  Bisericii  lui  Hristos”85.  Sau  dintr-o 82  Ibidem, p. 379. 

83 Arhimandritul Gheorghios,  Scrieri athonite pe teme contemporan e, Editura Sfântul Nectarie, Arad, 2003, p. 10. 

84  Ieromonah  Ghelasie  Gheorghe,  Chipul  omului,  Editura  Platytera,  Bucureşti, 2013, p. 284. 

85  Idem,  Mic  dicţionar  de isihasm,  pp.  141-142. E  o  temă  asupra  căreia Părintele Ghelasie s-a aplecat nu de puţine ori: „Preoţia proprie din fiecare credincios, ca Preoţie universală este doar Pecetea pe care o are Chipul creat al Bisericii, dar nu este însăşi Preoţia. Aici este încurcătura multora. Înrudirea Chipului de Biserică 

faţă  de  Chipul  Preoţiei  este  Pecetea  Botezului  Hristic,  ce  înseamnă  tocmai Preoţia  Universală  a  fiecăruia”  ( Ibidem,  p.  115);  „Toţi  avem  în  noi  Chipul Preoţiei,  ca  Pecetea  directă  a  Chipului  lui  Dumnezeu;  avem  Pecetea  Botezului Hristic  ca  Preoţie  şi  Biserică  „spre”  Activare;  avem  în  proprie  Persoană 

Consacrarea  Activului  de  Biserică  „faţă”  de  Preoţie,  sau  de  Preoţie  „faţă”  de Biserică. Aici este Chipul de Bărbat, ca Potenţă de Preoţie „faţă” de Biserică, ce 122 

Îngerul merge în urma preotului (II) perspectivă  inversă,  „Toţi  Fiii  Bisericii  trebuie  Botezaţi  prin  Preoţie (preot – n.n.), ca să Primească Firea de Fraţi ai Preoţiei Bisericii”86. 

Preoţia  universală  e  numită  cât  se  poate  de  potrivit  vertical-ascensională sau duhovnicească pentru că e nevoie de efort continuu pentru a o pune şi menţine în lucru. Dobândită, aşa cum am văzut, prin Botez şi Mirungere, ea e doar o sămânţă, un talant care trebuie înmulţit:  „Are  preoţie  duhovnicească  cel  care  şi-a  sporit  energia (lucrarea  –  n.n.)  mintală  şi  care,  desigur,  se  roagă  pentru  întreaga lume”,  afirmă  cu  îndreptăţire  mitropolitul  Hierotheos  Vlachos87. 

Părintele Sofronie Saharov ar fi fost de acord cu el căci „A fi purtător harului „preoţiei împărăteşti” (cf. I Pt. 2, 5 şi 9) este cu putinţă şi fără a purta cinul preoţiei. Esenţa lăuntrică a acestei preoţii constă în faptul de a se ruga pentru întreaga lume potrivit „pildei” (In. 13, 15) Însuşi Domnului”88. Sfântul Isaac Sirianul arătase deja că „Preoţia lui Hristos  stă  în  rugăciunea  pe  care  o  înfăţişează  Firii  dumnezeieşti, Care locuieşte în El, pentru întreaga fire a fiinţelor raţionale”89. 

Aria  preoţiei  universale  include  şi  alte  teritorii.  Lui  Teodor Filipov,  absolvent  al  Academiei  Teologice  din  Kiev  pe  la  1855, mitropolitul Moscovei, când l-a văzut odată, i-a propus pe loc să-l preoţească. Acesta i-a răspuns: „Î.P.S. Voastră, preoţia mea constă 

în argintărie”. A ajuns la Bucureşti unde nu s-a lăsat până când nu a făcut  racle  de  argint  Sfântului  Dimitrie  şi  Sfintei  Filofteia.  Lucra numai pentru biserică, cu multă credinţă şi curăţenie sufletească90. 



prin  Hirotonie  de  Succesiune  Apostolică  se  face  şi  Preoţie  Sacramentală  de Săvârşirea Tainelor Preoţeşti, precum şi Chipul de Femeie, de Biserică „faţă” de Preoţie” (Idem,  Mystagogia Icoanei, p. 78). 

86 Idem,  Mic dicţionar de isihasm, p. 111.  Într-un alt loc găsim aceeaşi idee reformulată:  „Este  Nevoie  de  un  „Preot”  de  Biserică  peste  „Preoţia  Proprie  Lăuntrică” a Fiecăruia, căci prin Preotul de Biserică se Primeşte „Preoţia Lăuntrică”” 

(Idem,  Isihasm, dialog în Absolut, p. 247). 

87  Mitropolitul  Hierotheos  Vlachos,  Cugetul  Bisericii  Ortodoxe,  Editura  Sophia, Bucureşti,  2000,  p.  130.  Părintele  Prodromu,  ucenic  al  părintelui  Haralambie Dionisiatul,  arăta  că  cele  trei  stadii  ale  preoţiei  duhovniceşti  sunt  „curăţirea, luminarea, îndumnezeirea” (Ieromonahul Eftimie Athonitul,  Din tradiţia ascetică şi isihastă a Sfântului Munte Athos, p. 364). 

88  Arhimandritul  Sofronie,  Vom  vedea  pe  Dumnezeu  precum  Este,  Editura  Sophia, Bucureşti, 2005, p. 343. 

89 Sfântul Isaac Sirul,  Cuvinte către singuratici.  Partea a II-a, Editura Deisis, Sibiu, 2003, p. 118. 

90 Răzvan Codrescu,  Sfinţii români în „Lumea Credinţei” , Editura Lumea credinţei, Bucureşti, 2015, p. 279. 

Atât  lucrarea  mâinilor  cât  şi  a  minţii  pot  fi  lucrări  ale  preoţiei universale. În acelaşi sens trebuie citite şi cuvintele Sfântului Grigore Sinaitul  după  care  „Lucrarea  inteligibilă  a  minţii  este  o  preoţie duhovnicească înainte de bucuria viitoare cea mai presus de minte, slujind şi împărtăşind pe Mielul lui Dumnezeu în mod mistic, ca o arvună, pe jertfelnicul sufletului”91. Sfântul Isaac Sirianul nota  şi el: 

„O dată cu încetarea etapei luptei (cu patimile – n.n.) şi intrarea sa în etapa următoare omul începe preoţia minţii, care e etapa şi vieţuirea omului  lăuntric”92.  Aceasta  se  desfăşoară  sub  stindardul  unui  efort permanentizat: „Dacă vrei să lucrezi preoţia sufletului tău, niciodată 

focul să nu se depărteze de altarul tău! Ceea ce înseamnă, după cum şi Domnul porunceşte în Evanghelii, ca şalele voastre să fie încinse, şi  candelele  voastre  aprinse.  Aşadar,  mereu  să-ţi  fie  aprinse  focul credinţei şi candela ştiinţei!” (Origen93). 

Preoţia generală oficiază atât liturghia interioară pe altarul inimii, cât  şi  liturghia  exterioară,  „cosmică”:  „Având  preoţia  generală,  şi fiind  templu  al  Duhului  Sfânt,  credinciosul  participă  la  liturghia cosmică,  prin care  înţelegem  strădania tuturor  spre  înnobilarea  sau spiritualizarea  lumii  şi  a  omului.  Lumea,  spune  Sfântul  Maxim Mărturisitorul,  este  „Biserica  cosmică”,  în  care  fiecare  om  oficiază 

slujba de preot al lumii94, oferind-o lui Dumnezeu în sufletul său ca pe un altar. Adică, prin liturghia cosmică, creaţia cosmică, lumea să 

fie transformată  în  sens  spiritual,  adică să  devină mai  transparentă, mai  curată,  mai  străvezie  pentru  realităţile  spirituale,  şi,  o  dată  cu aceasta,  credincioşii  înaintează  spre  Dumnezeu,  şi,  în  acelaşi  timp, înaintează unii spre alţii în comuniunea dragostei divine. Lumea este darul lui Dumnezeu pentru oameni, şi din acest dar toţi sunt chemaţi să  se  împărtăşească,  dar  în  acelaşi timp  lumea  devine  şi  o  liturghie 91  Ierotei  Vlahos  mitropolit  de  Nafpaktos,  Monahismul  ortodox  ca  viaţă  profetică, apostolică  şi  martirică,  p.  217.    Altă  traducere  a  acestui  citat:  „Ierurgia  (slujba sfântă)  duhovnicească,  înainte  de  bucuria  viitoare  mai  presus  de  minte,  este lucrarea minţii care jertfeşte tainic şi se împărtăşeşte din Mielul lui Dumnezeu în altarul sufletului” ( Filocalia, vol. VII, Editura Institutului Biblic şi de Misiune al Bisericii Ortodoxe Române, Bucureşti, 1977, p. 132). 

92 Sfântul Isaac Sirul,  op. cit., p. 219. 

93 Origen,  Omilii şi adnotări la Levitic, Editura Polirom, Iaşi, 2006, p. 145. 

94 Părintele Ghelasie observă că Adam însuşi ar fi trebuit să fie preot al creaţiei, mediator  între  aceasta  şi    Creator.  Aici  e  originea  preoţiei  universale.  Fiecare bărbat e un Adam-preot, fiecare  femeie o Eva-Biserică. 

Îngerul merge în urma preotului (II) euharistică  a  credincioşilor  către  Dumnezeu,  prin  care  fiecare credincios,  asemenea  unui preot,  o oferă  lui Dumnezeu  ca pe  „ale Tale dintru ale Tale”. 

Aceasta este chemarea omului: să împlinească funcţia sa preoţească  în  cadrul  Liturghiei  cosmice,  dar  fiind  templu  al  Duhului Sfânt  credinciosul  trebuie  să  se  străduiască  să  dezvolte  şi  calitatea sa  de  preot  care  slujeşte  lui  Dumnezeu  aflat  în  altarul  inimii  sale. 

Adică,  în  afară  de  lucrarea  preoţească  pe  care  credinciosul  o săvârşeşte  în  lumea  exterioară,  există  şi  preoţia  interioară,  care lucrează  în sufletul credinciosului,  unde Hristos se află prezent ca Arhiereu,  şi  pe  care  Îl  slujim  ca  preoţi  ai  Săi.  Hristos,  Domnul nostru,  locuieşte  în  noi  de  la  Botez,  şi  Se  sălăşluieşte  în  Sfânta Sfintelor din sufletul nostru, sau în eul nostru autentic. Acesta este locul de întâlnire a divinului cu umanul, tronul lui Dumnezeu, locul de  sfânt  popas  al  divinităţii  în  fiinţa  noastră,  este  locul  în  care sălăşluieşte  harul  îndumnezeitor  al  Sfântului  Duh.  În  acest  loc  se sălăşluieşte  liturghia  interioară,  când  eforturile  noastre,  tendinţele, aspiraţiile spre cele spirituale le oferim Mântuitorului Hristos ca pe o  jertfă  duhovnicească,  vie,  sfântă  şi  bineplăcută  lui  Dumnezeu (Rom. 12, 1)” (Arhim. Vasile Prescure95). 

Aşadar, punerea în lucrare a preoţiei generale are drept finalitate sfinţenia96: „Preoţia împărătească este sfinţenia; hirotonia întregului popor pentru a aduce jertfe duhovniceşti. Avem de-a face aici cu o interiorizare a temei sacrificiului lui Hristos şi a Bisericii Sale: ofranda  inimii  şi  jertfa  duhovnicească,  jertfă  în  duh  şi  în  adevăr” 

(Boris  Bobrinskoy97).  Dacă  în  monahism  „Sunt  şi  au  fost  „Mari înduhovniciţi” fără să fie „Preoţi”, dar care au avut în „LUCRARE 



95 Arhim. Vasile Prescure,  Cuvânt de început la Viaţa monahală în texte alese, Editura Lucman, 2006, pp. 8-9. 

96 Pentru Părintele Ioan Mircea preoţia generală nu are astfel de scopuri înalte. 

Pentru  el  „Rolul  acestei  preoţii  este  de  a  colabora  cu  preoţii:  în  consiliile parohiale şi comitetele parohiale, la cântarea în biserică, aducerea prescurilor şi vinului  pentru  slujbă  şi  a  ofrandelor  lor;  vizitarea  bolnavilor,  colaborare  în operele misionare şi samarinene, la curăţirea şi repararea bisericii, la hramuri şi la catehizare  etc.  Iar  în  lipsa  preotului,  orice  creştin  poate  boteza  un  copil  în primejdie de moarte” (Ieromonah Ioanichie Bălan,  Convorbiri duhovniceşti, vol. II, p. 334). 

97 Pr. Prof. Dr. Boris Bobrinskoy,  op. cit. , pp. 101-102. 

PREOŢIA  de  TAINĂ  a  PATERNITĂŢII”98,  ce  instanţiere  mai potrivită a acestui preot în mediul rural decât Ion Creştinu, ţăranul român autentic, pe care Părintele Ioan Buga îl descrie astfel: „Când i-am  întins  lui  Ion  Creştinu  o  ulcică  de  apă  din  cofiţa  aşezată  la drum sub icoana Maicii Domnului, s-a închinat în faţa icoanei, apoi a însemnat cu chipul crucii peste apă şi a băut frumos, fără lăcomie, de credeai că se împărtăşeşte din Sf. Potir. El oficiază în modul cel mai firesc preoţia universală”99. Dacă satul tradiţional se identifică cu biserica,  nu  acelaşi  lucru  se  poate  spune  despre  oraş.  De  aceea Părintele Constantin Sârbu, paroh în Bucureşti, „mereu amintea că 

fiecare  trebuie  să  aducă  pe  altcineva  la  biserică.  (...)  Nu  numai preotul e în misiune, ci  şi fiecare credincios. La miruit întreba: „pe cine ai adus azi?”100 Cum ai pus azi în lucrare preoţia generală? 

Ca şi preoţia sacramentală, nici preoţia universală nu se şterge: 

„Botezul (şi astfel preoţia universală pe care o conferă  – n.n.) are un caracter neşters ca şi preoţia (sacramentală – n.n.). Precum este imposibil  ca  acelaşi  om  să  primească  preoţia  de  două  ori,  de asemenea este imposibil ca acelaşi om să fie din nou botezat, acela care a fost corect botezat, chiar dacă s-ar fi întîmplat să cadă în mii de  păcate,  sau  chiar  şi  în  apostazie  de  la  credinţă.  Voind  a  se întoarce la Domnul, primeşte din nou înfierea, pe care a pierdut-o prin taina pocăinţei”101, nu printr-un alt botez. 

Deşi fiecare dintre cei botezaţi şi mirunşi are în sine „potenţă-deschidere de Preoţie”, „nu toţi sunt Lucrători ai Preoţiei, ci doar cei  ce  primesc  Supra-Chipul  Lucrător  al  Preoţiei102.  Preotul  nu 98 Ierom. Ghelasie Gheorghe,  Micul pateric al Sf. Mănăstiri Frăsinei, p. 23. Pentru Părintele  Ghelasie:  „A  te  „iniţia” în  sens  mistic  Creştin,  înseamnă  a  „Asuma  o Paternitate”,  pe  care  să  o  Moşteneşti  în  Veşnicie.  Această  „Primire  în  Dar  a Paternităţii  de  Moştenire”,  este  „Consacrarea  mistică  Duhovnicească.  (...)  Este 

„Preoţia de Taină Universală”, de care se vorbeşte” ( Ibidem, pp. 22-23). 

99  Preot  Prof.  Ion  Buga,  Unde  a  fost  Biserica,  Editura  Sfântul  Gheorghe  Vechi, Bucureşti, 2001, p. 77. 

100   Un  mare  mărturisitor  creştin.  Preotul  Constantin  Sârbu, Editura Bonifaciu,  Bacău, 2010, pp. 109-110. 

101 Ieromonah Nicodim Sachelarie,  op. cit. , p. 44. 

102  „Fiecare  dintre  noi  poartă  Chipul  Templului,  pentru  că  fiecare  din  noi  nu putem Săvârşi decât Liturghisirea Cuvântului, iar Liturghisirea Euharistică o face doar Biserica cea Harismatică, cea Sacramentală, Preoţia cea Nouă” (Ieromonah Ghelasie Gheorghe,  Chipul omului, p. 93) (...) „Noi avem Chipul de Altar în noi, 126 

Îngerul merge în urma preotului (II) slujeşte  cele  Sfinte  prin  Chipul  Său  Propriu,  ci  prin  Supra-Chipul Preoţiei Adăugat celui Propriu”103 la hirotonie, căci „prin Hirotonie se face  Preoţie  Sacerdotală  „LUCRĂTOARE”  (Ghelasie  Gheorghe104). 

Cei care au fost aleşi pentru aceasta pot mărturisi odată cu Sfântul Ioan de Kronstadt: „Nu am nimic în afara harului preoţiei, care se dobândeşte prin hirotonie”105. 

Un  bătrân  aghiorit  anonim  explică:  „Harul  Preoţiei  este  ceva cu totul deosebit, cum ar fi de pildă o baterie străină din care luăm energie; nu este ceva al nostru, ceva pe care l-am dobândit cu nevoinţa  noastră”106.  Tocmai  de  aceea  lucrează  dincolo  de  vrednicia sau nevrednicia noastră, aşa cum ne lămureşte Părintele Ghelasie: 

„DUHOVNICUL nu este „Putere proprie”, ci „Putere HARICĂ” 

peste  puterea  proprie.  AVVA  este  „un  Harismatic”  în  proprie Persoană. DUHOVNICUL este un „HARISMATIC SUPRAPER-SONAL”,  ce  dă  HAR  nu  din  propriile  Câştiguri  Harice,  ci  din PUTEREA PREOŢIEI SACERDOTALE107. (...) DUHOVNICUL 



Chipul  de  Filiaţie,  avem  Răspunsul  nostru  de  a-l  duce  Dar,  această  Dăruire-Darul  nostru,  de  a-l  face  Liturghisire,  de  a-l  duce  apoi  la  Liturghisirea Euharistică a Preoţiei Sacramentale. Astfel Lucrarea noastră Duhovnicească este până la Uşa Altarului” ( Ibidem, p. 96). 

103 Idem,  Memoriile unui isihast. Iscusinţa trăirii isihaste, p. 165. 

104  Idem,  Duhovnicul  şi  ucenicii  în  Avva  Ghelasie,  Cuvântătorul  de  Dumnezeu, Editura Platytera, Bucureşti, 2005, p. 128. Totuşi, în climatul de confuzie spirituală 

de după Cădere, „se încurcă mulţi ce recunosc Preoţia şi Biserica, dar fără Preoţi şi Biserică  propriu-zisă,  considerându-se  fiecare  în  sine  Preoţie  şi  Biserică  directă. 

Trebuie  înţeles clar că Potenţa  acestora are  nevoie  de „desfăşurarea” ei în  Reala Preoţie  şi  Biserică  Lucrătoare. Unii  exclud  tocmai  Activul  Preoţiei  şi  Bisericii  ca Manifestare-Viaţă,  reducând  totul  la  o  „interiorizare  închisă”,  de  Templul Vechiului  Testament.  Preoţia  şi  Biserica  în  Potenţă  este  Chipul  Vechiului Testament, a „aşteptării lui Mesia”,  pe când Preoţia  şi Biserica Lucrătoare este  a Noului Testament, a lui Hristos-Mesia care a Venit în Lume şi Lucrează în ea. Unii introduc pe Hristos în Templu, fără Chipul de Hristos Biserică Nou Testamentară. 

Adam-Preoţia şi Templul Vechi Testamentar sunt Hristos închis ca „tablele Legii” 

în  „Chivot”,  iar  ca  Nou  Testamentar  este  Cel  Ieşit  din  Chivot  ca  Arătare  şi Euharistie-Împărtăşire.  Această  „Ieşire”  din  Chivot  este  Preoţia  Lucrătoare  a Bisericii  Lucrătoare,  a  Fecioarei  care  a  Născut  pe  Mesia.  Prin  Hirotonie Apostolească se face tocmai această Ieşire şi Naştere a Potenţei Preoţiei şi Bisericii Universale” (Idem,  În căutarea unei psihanalize creştine, pp. 58-59). 

105  Mărturii despre Sfântul Ioan de Kronstadt, p. 216. 

106 Ieromonahul Eftimie Athonitul,  Din tradiţia ascetică şi isihastă a Sfântului Munte Athos, p. 410. 

107 Ieromonah Ghelasie Gheorghe,  Duhovnicul şi ucenicii, p. 128. 

dă HAR de la DUMNEZEU direct. Dacă are  şi Harisme proprii, acestea se fac „însoţitoare”, dar nu „înlocuiesc” HARUL SACERDOTAL. DUHOVNICUL este PUTERE HARICĂ indiferent de 

harismele  proprii,  deşi  ideal  este  să  fie  o  Integralitate,  de ambele”108.  Pe  aceeaşi  linie  de  gândire,  Sfântul  Paisie  Aghioritul explică  şi el: „Monahul, ca să aibă harul Sfântului Duh, trebuie să 

fie  un  monah  corect.  Numai  atunci  va  avea  o  stăpânire  duhovnicească  şi  va  ajuta  foarte  eficace  cu  rugăciunea  sa.  În  timp  ce  un preot, chiar să nu aibă o stare duhovnicească, tot ajută prin puterea ce i s-a dat odată cu preoţia, atunci când săvârşeşte Tainele, citeşte oamenilor, etc. Chiar să fi omorât şi un om, Tainele ce le săvârşeşte lucrează până ce se va caterisi”109. 

În  această  atât  de  jalnică  stare  de  lucruri  de  după  Cădere preoţia este un dar imens, în sensul etimologic, făcut muritorilor de filantropia  divină:  „Pentru  SUPRAVIUL  HARIC  DIVIN,  ce  ne ţine şi ne menţine Viul nostru de Creaţie. Păcatul şi răul fac tocmai contrarierea cu HARUL până la ruperea de Har. Preoţia este Posibilitatea  de  REUNIRE  cu  HARUL.  DUMNEZEU,  ÎN  SUPRA-IUBIREA  SA,  ne  Dă  Această  Posibilitate.  Aşa  Preoţia  nu  este  o acţiune a Creaţiei, ci una direct a lui DUMNEZEU. Preoţia nu este o calitate a Creaţiei, nu este o Vrednicie sau o Putere a Creaţiei, ci este  UN  DAR  SUPRACREAŢIE  al  LUI  DUMNEZEU.  Nimeni nu  poate  câştiga  DARUL  PREOŢIEI  decât  dacă  i  se  Dă  prin HIROTONIE  ARHIEREASCĂ  APOSTOLICĂ.  Preotul  este 

PURTĂTOR  şi  DĂTĂTOR  de  HAR  peste  Energiile  proprii  de Creaţie.  Oamenii  obişnuiţi  nu  sunt  Dătători  de  HAR,  ci  PRIMITORI  de  HAR.  Şi  Preotul  este  Primitor  de  HAR,  ca  Om,  dar are  în  plus  DESCHIDEREA  de  a  DĂRUI  HAR  în  AFARĂ,  în lume. Şi  alţii PRIMESC HAR  în măsura în care se Deschid pe ei înşişi, dar nu-l pot Dărui şi Altora. 



108  Ibidem, pp. 128-129. 

109 Cuviosul Paisie Aghioritul,  op. cit. , pp. 324-325. Acest răspuns pare a fi valabil şi  în  cazul  unor  clerici  ajunşi  masoni.  La  întrebarea:  „Dacă  un  episcop  mason hirotoneşte  un  preot,  e  validă  preoţia  aceluia?”,  Pavel  Chirilă  răspunsese:  „Nu ştiu.  E  o  problemă  canonică;  dificil  de  răspuns  pentru  mine.  Probabil  că  este validă dacă preotul nu ştie adevărul” (Prof. Univ. Dr. Pavel Chirilă,  Întâmplări din Biserică şi Spital, Editura Christiana, Bucureşti, 2014, p. 41). Răspunsul corect ar fi nu  dacă  preotul  ştie  sau  nu  că  e  mason,  ci  dacă  a  fost  sau  nu  caterisit  la  data oficierii hirotoniei. 

Îngerul merge în urma preotului (II) Primind  HARUL  Fiecare  din  noi  ne  Hrănim  cu  SUPRA-VIAŢA Divină. Fiecare din noi, în măsura  în care ne Hrănim mai mult  cu  HAR,  ne  facem  PRIMITORI  Deschişi  ai  HARULUI.  Şi noi Putem Acţiona pe Alţii, dar nu cu HARUL, ci cu Propriile energii Sfinţite de HAR. Aici este deosebirea dintre Preot  şi Laic. Preotul poate  Acţiona  cu  HARUL  Direct,  chiar  dacă  nu  acţionează  şi  cu Propriile  sale  energii  mai  mult  sau  mai  puţin  Sfinţite  de  HARUL 

Primit.  Laicul  Acţionează  doar  cu  Propriile  energii  de  Creaţie Sfinţite sau nu de HAR. (…) poate Acţiona energetic prin Propriile Sale  energii  de  Creaţie,  Asistate  însă  de  Sfinţirea  HARULUI,  fără 

ca  HARUL  să  Intre  Direct  în  Acţiune.  Cel  care  nu  este  Preot, poate Acţiona HARIC, dar prin Intermediul Propriilor lui energii, ce  se  fac  Purtătoare  de  Har.  La  Preoţi,  Energiile  HARICE 

LUCREAZĂ  DIRECT  fără  Instrumentul  energiilor  de  Creaţie. 

Mai mult, Primirea energiilor Harice se face doar prin Preoţie. 

Fiţi foarte atenţi la Aceasta. Preotul Primeşte PUTEREA DE 

DĂRUIRE  a  HARULUI  Prin  HIROTONIA  ARHIEREULUI 

APOSTOLIC. Mireanul Primeşte Puterea de Primire a HARULUI doar  prin  PUTEREA  PREOŢIEI.  În  Creştinism,  fără  PREOT 

nimeni nu poate Primi HARUL HRISTIC, indiferent de Rugăciunile  şi  Virtuţile  ce  le  face  individual.  Fără  cele  Şapte  TAINE 

HARICE  ale  BISERICII  şi  PREOŢIEI  nimeni  nu  poate  PRIMI ENERGIILE  HARICE  DIVINE.  Eventual  pot  Primi  „Raze  de HAR”, dar nu Direct Energiile HARICE Concrete. (…) Aşa fără 

HAR nu se Pot Pozitiva energiile Proprii. (…) Laicii se simt „infe-riorizaţi” că sunt opriţi de la acţiunile Preoţeşti, de unde protestantismul  desfiinţării  Preoţiei110.  Preoţia  nu  este  un  „privilegiu”,  ci  o 110 Părintele Ghelasie subliniază că „Noi ortodocşii punem o bază deosebită pe aspectul ritualului. Se poate spune într-un fel că esenţa creştinismului, în special a vieţii creştine, este ritualul liturgic” ( Dialogul iconic – Interviu realizat de dr. teol. 

Gabriel Memelis, p. 10,  http://www.chipuliconic.ro/pdf/t37.pdf – consultat la 23 07 

2017). Însă „Ritual fără Preoţie, sau Preoţie fără Ritual, nu este Ritual şi Preoţie Harică,  ci  doar  „simboluri-umbre”.  Unii  vor  un  „ritual”  laic,  până  la  „gesturi tehnice-mecanice”,  fără  Liturghie  Sacerdotală,  doar  ca  „autopreoţie  de  proprie împărtăşire”.  De  aici  „laicizarea  Ritualului”  în  „tehnici  şi  gesturi  mecanice  de energii corporale profane”. Autoritualizarea şi autoliturghisirea până la „desfiinţarea” Ritualului şi Preoţiei în Sine, este „pierderea” Misticii Harice, şi „căderea” 

în  mistică  „laică”.  Isihasmul  este  prin  excelenţă  „Mistică  Harică”,  ca  Ritual  şi Preoţie  Hristică  „peste  autoritualul  şi  autopreoţia  proprie  de  Creaţie””  (Avva Ghelasie,  Cuvântătorul de Dumnezeu, p. 127). 

SUPRALUCRARE DIVINĂ care se încredinţează Unora. Preotul nu  Lucrează  cu  Puteri  Personale,  ci  doar  cu  CELE  HARICE 

DIVINE.  Preotul  este  un  Instrument  Ales  pentru  Coborârea LUCRĂRII  HARICE  DIVINE  în  Acţiune  Exterioară”  (Ghelasie Gheorghe111). 

Aşadar,  preoţia  sacramentală,  liturgică  presupune  „un  har special  care-l  face  vrednic  pe  cel  în  cauză  să  săvârşească  Sfintele Taine” (Simeon Kraiopoulos112), har care s-a coborât asupra sa  în chip tainic în Taina Preoţiei. Pe cale de consecinţă această preoţie 

„e de neînţeles cu titlu „individual”, în afara Euharistiei săvârşite în Biserică”  (Andrei  Scrima113).  În  acest  sens  Părintele  Ghelasie  va afirma  că  „nu  Comunitatea  unor  Credincioşi  face  BISERICA,  ci CHIPUL SACERDOTAL Preoţesc adună în jurul lui Comunitatea Credincioşilor şi aşa se Săvârşeşte apoi LITURGHISIREA EUHARISTICĂ”114, căci „unde sunt Preot şi Liturghie este Biserica”115. 

Preotul  este  un  instrument  ales  prin  care  Dumnezeu  ni  se împărtăşeşte: „Preoţia este dăruită ca o manifestare a dragostei lui Dumnezeu  pentru  omenire,  a  spus  ieromonahul  iviritan  Atanasie. 

Dumnezeu  ne  iubeşte  şi  ne  face  preoţii  Lui.  Un  preot  slujitor  îşi împrumută vocea şi mâinile lui Dumnezeu, pentru a săvârşi Sfintele Lui  Taine”  (Arhimandritul  Ioannikios116).  Într-adevăr,  „Să  săvâr-111 Ieromonah Ghelasie Gheorghe,  Reţetele medicinii isihaste, pp. 449-451. 

112  Arhim.  Simeon  Kraiopoulos,  Adolescenţă,  feciorie,  căsătorie,  Editura  Bizantină, Bucureşti,  2010,  p.  88.  Pentru  Părintele  Ghelasie  „Transpunerea  în  Creaţie  a Tainei  Sacramentale  în  Sine  Liturgice  este  Preoţia-Sacerdoţiu”  (Ieromonah Ghelasie Gheorghe,  Taina filiaţiei, p. 40). „Liturgicul propriu-zis se face doar de Preoţia  Bisericii,  dar  fiecare  poate  face  „Iconicul  Liturgic”,  ca  o  „Deschidere Pre-Liturgică” şi o „Prelungire în proprie Fiinţialitate” a Liturgicului Sacerdotal” 

(Idem,  Reţetele medicinii isihaste, p. 80). În acelaşi sens „Mistica pur Creştină este 

„Prelungirea” în proprie Fiinţă a Ritualului Preoţiei şi Bisericii Creştine” (Idem, Isihasm,  dialog  în  Absolut,  p.  84).  Esenţa  Misticii  Creştine  Isihaste  se  află  în Ritualul Preoţiei şi al Bisericii, „ca Ritual al Împărtăşirii Liturgice şi al Gesturilor Sfinte ale Bisericii” ( Ibidem). 

113  Apud  Tomas  Spidlik,  Spiritualitatea  Răsăritului  creştin.  Monahismul,  Editura Deisis, Sibiu, 2000, p. 170. 

114 Ieromonah Ghelasie Gheorghe,  Chipul omului, p. 91. 

115 Idem,  Mystagogia Icoanei, p. 11. 

116  Arhimandritul  Ioannikios,  Patericul  atonit,  Editura  Bunavestire,  Bacău,  2000, p. 130. „Un preot este curăţit de harul lui Dumnezeu când se îmbracă în veşminte, afară  de  cazul  când  la  acesta  se  găseşte  o  lipsă  de  moralitate,  o  atitudine  de răzbunare sau o lăcomie după bani”  (Ibidem). 

Îngerul merge în urma preotului (II) şească Taine, omului îi este cu neputinţă. Fiecare Taină este săvârşită 

de  către  Preotul  cel  Mare:  Hristos  lucrează  întru  ele  cu  singură 

puterea Duhului  Sfânt117. Şi totuşi, fără preoţia ta, nu se  săvârşeşte nici o singură Taină  şi toate acestea atârnă de faptul că Dumnezeu te-a  chemat  şi  tu  ai  răspuns:  „Aici  sunt,  Doamne!”  (Antonie  de Suroj118).  Hirotonia,  explică  mitropolitul  Antonie  de  Suroj,  „îi  dă 

numai acest drept înfricoşător, de a sta înaintea Prestolului dumnezeiesc, acolo unde numai Hristos are dreptul să stea”119. Înfricoşător, pentru că „PREOŢIA COBOARĂ FOCUL DIVIN peste Pământ” 

(Ghelasie  Gheorghe120),  „PREOŢIA  coboară  pe  DUMNEZEU  în Lume”  (Ghelasie  Gheorghe  121).  Sau  altfel  spus,  „Dumnezeu  Se arată la Faţă prin Preoţie” (Ghelasie Gheorghe122). 

În epistolele fericitului isihast Gheron Iosif găsim următoarea istorisire. Ucenicul său, tânărul ieromonah Efrem, în ziua în care a săvârşit prima sa liturghie la schit, în momentul în care a ajuns  la cuvintele  de  binecuvântare:  „Pace  tuturor!”  s-a  sfiit  să-l  binecu-vânteze pe duhovnicul său, simţindu-se nevrednic. Atunci a auzit o puternică voce interioară, care i-a spus: „Nu binecuvântezi tu... Eu binecuvântez!”123  Preotul  reprezintă  ceea  ce  reprezintă  nu  prin 

„realitatea  sa  umană,  ci  prin  participarea  sa  specială  la  preoţia  lui Hristos, singurul Mare Preot, singurul Sfânt” (Pavel Evdokimov124). 

De  aceea  preoţia  sacramentală  „pururea  blagosloveşte  şi  preotul sfinţeşte şi pe călugărul cel mai înalt cu viaţa. De aceea şi Antonie se cucerea  şi  îşi  pleca  capul  nu  numai  arhiereilor  ci  fiecărui  preot” 



117 „Depăşirea Miracolului propriu de Creaţie în Miracolul Dumnezeiesc este posibilă doar prin Preoţie. De aceea, fără Marele Preot Hristos Creaţia nu se ridică 

la Îndumnezeire. Misticile necreştine majoritatea sunt Mistici Feministe-Magice şi nu Liturghie Preoţească, care ridică Realitatea de Creaţie peste propria Realitate, ca Participare la  Realitatea  Dumnezeiască”  (Ieromonah  Ghelasie  Gheorghe, Memoriile unui isihast. Iscusinţa trăirii isihaste, p. 167). 

118  Mitropolitul Antonie de Suroj,  op. cit., pp. 315-316. 

119  Ibidem, p. 220. „El este, într-un fel, o icoană, dar nu trebuie să-şi închipuie că 

ar fi devenit vreo sfinţenie”, clarifică mitropolitul ( Ibidem). 

120 Ieromonah Ghelasie Gheorghe,  Memoriile Originii, Editura Platytera, Bucureşti, 2015, p. 141. 

121 Idem,  Reţetele medicinii isihaste, p. 276. 

122 Idem,   În căutarea unei psihanalize creştine, p. 125. 

123 Părintele Damaschin Grigoriatul,  op. cit. , pp. 86-87. 

124 Paul Evdokimov,  Ortodoxia, Editura Institutului Biblic şi de Misiune al Bisericii Ortodoxe Române, Bucureşti, 1996, p. 220. 

(Simeon  al  Tesalonicului125).  Preoţia  universală  e  blagoslovită  de preoţia sacramentală. 

Aşa cum arată Olivier Clement, „Ortodoxia, contrar unei păreri prea răspândite, nu amestecă câtuşi de puţin preoţia celor hirotoniţi cu preoţia împărătească a tuturor credincioşilor. Prima îi priveşte pe cei pe care Dumnezeu  îi  pune  deoparte  între  creştini  pentru  a  zidi Biserica-Trup al lui Hristos şi a paşte oile lui Hristos. Cea de-a doua îi priveşte pe cei pe care Dumnezeu îi pune deoparte între oameni, pentru  a  lucra  la  mântuirea  omenirii  şi  la  transformarea  universului”126. Chiar fără astfel de clarificări „ţăranca analfabetă care, când întâlneşte un liturg, se repede instinctiv să îi sărute mâna, nu lui i se prosternează,  ci  lui  Dumnezeu,  preotul  nefiind  decât  un  înveliş 

omenesc al harului” (Dan Ciachir127). 

Preotul  „stă  deasupra  noastră  nu  prin  seminar,  studii  de teologie  sau  prin  eventualul  doctorat,  ci  prin  învestitura  divină128; prin  „punerea  mâinilor”.  Şi  asta  e  foarte  greu  de  înţeles,  mai  ales azi  şi  mai  ales  de  către  semenii  noştri  „cu  pretenţii”.  Pentru  că 

puterea preotului,  aceea  prin  care  dezleagă,  săvârşeşte  Tainele  sau ierurgiile,  nu  e  o  consecinţă  a  ostenelilor  proprii,  în  felul  în  care victoria  unui  sportiv  e  consecinţa  antrenamentelor.  Harul  nu  are nici  o  legătura  cu  raportul  mecanicist  cauză-efect129.  (...)  Credinciosul  trebuie  să  înţeleagă  –  mai  mult:  să  simtă  –  că  preotul  este altceva  decât  un  simplu  om  ca  şi  el.  Reverenda  sau  odăjdiile  nu-l singularizează  întâmplător:  îmbrăcămintea  sa  hieratică  ne  reaminteşte simbolic că puterea lui nu emană de la oameni, ci de la Acela care l-a creat”130 şi l-a chemat. 

Unii  au  nevoie  de  minuni,  de  „devoalări”  ale  Tainei  pentru  a putea  pricepe  cum  vin  aceste  lucruri.  În  Constanţa  în  1973,  în vremuri  de  stăpânire  atee,  de  mare  opacitate  spirituală,  o  femeie 125  Simeon al Tesalonicului IX, 33, citat în Ieromonah Nicodim Sachelarie,  op. cit., p. 405. 

126  O. Clément. Ecclésiologie orthodoxe et dialogue oecuménique, în Contacts, 42 (1963), p. 91. 

127 Dan Ciachir,  op. cit., p. 152. 

128  Preoţia,  explică  Părintele  Ghelasie,  „vine  de  „dincolo”  de  Biserică.  Preoţia este  „Cerul  de  Sus”  şi  Biserica  este  „Pământul  de  Jos”  şi  Raiul  este  „ÎNTÂLNIREA-UNIREA”  lor”  (Ieromonah  Ghelasie  Gheorghe,  În  căutarea  unei psihanalize creştine, p. 90). 

129 Dan Ciachir,  op. cit., p. 152. 

130  Ibidem, p. 153. 

Îngerul merge în urma preotului (II) (Olga  R.)  a  murit  în  urma  unei  operaţii  pe  cord,  dar  a  înviat  la morgă. În intervalul de timp care a urmat trupul ei a avut un miros insuportabil, cadaveric, de care medicii n-au putut-o ajuta să scape. 

Atunci femeia a cerut un preot dintr-o biserică apropiată să-i facă o slujbă de dezlegare. Tare s-au mirat cu toţii: imediat după stropirea cu  apă  sfinţită  şi  citirea  moliftelor,  carnea  femeii  a  început  să 

miroasă frumos şi curat, precum mirul. Unul dintre medici, înfuriat de propriile neputinţe, dar  şi de puterile preoţeşti, un medic lipsit de  evlavie  l-a  întrebat  pe  preot,  în  răspăr:  „Da,  ce  studii  ai dumneata, părinte să faci asemenea vindecări?”. Preotul avea doar Facultatea de Teologie. „Păi eu am două facultăţi. De ce n-aş putea să fac şi eu apă sfinţită, ca şi dumneata?”. Şi i-a cerut părintelui, nici mai  mult  nici  mai  puţin,  decât  să-l  lase  să  îmbrace  veşmântul preoţesc  şi  să  facă  şi  el  în  paralel,  în  biserică,  slujba  de  sfinţire  a apei. Oricât l-au rugat femeia şi preotul să renunţe, că-i păcat mare, că preoţia e o taină  şi  un dar de  la Dumnezeu  – medicul nici n-a vrut să audă de asemenea „basme popeşti”. Aşa că au ţinut slujba un preot şi un doctor, amândoi deodată. 

Mai  târziu  medicul  avea  să  spună,  că  în  timpul  slujbei, epitrahilul, altminteri uşor, îi atârna de gât ca un jug. Vasele cu apă 

le-au  încuiat  în  două  sertare  separate  ale  unui  dulap  din  casa parohială,  iar  cheia  a  păstrat-o  medicul,  chipurile  „ca  să  nu  fie dubii”.  Odios  pariu:  după  trei-patru  zile,  când  apa  lui  (care  nu  se sfinţise,  ci  rămăsese  apă  obişnuită  –  n.n.)  a  început  să  se  strice, medicul  a  început  să  fie  bântuit  de  diavoli.  Spunea  că  zile  întregi n-a  putut  dormi  nici  o  clipă:  cum  închidea  ochii,  îi  vedea  încon-jurându-l,  îi  era  frică  numai  să  se  întindă  în  pat,  ca  să  nu  le  vadă 

iarăşi  feţele  hidoase.  Abia  într-un  târziu  şi-a  amintit  de  sfaturile femeii din spital. I-a telefonat la Constanţa – între timp ea fusese externată  –  şi  a  întrebat-o  disperat  cum  să  facă  să  scape  de groaznicele chinuri. Ea l-a îndemnat să meargă la acelaşi preot, să 

verifice apele, iar preotul îl va dezlega. Medicul s-a dus. Iar când a deschis dulapul, a izbucnit în plâns: apa sa era clocită şi puturoasă, iar  vasul  preotului  era  plin  cu  agheasmă!  Omul  de  „ştiinţă”  a îngenuncheat în faţa preotului, cerându-i cu lacrimi în ochi iertare. 

Părintele  i-a  pus  patrafirul  pe  cap,  a  citit  câteva  rugăciuni  de dezlegare şi l-a scăpat de ispitirile satanice131. 



131 Cornel şi Roxana Dragoş,  Oameni care au înviat din morţi, Editura Egumeniţa, Galaţi, 2008, pp. 230-235. 

În cele din urmă poate doctorul va fi priceput că „din Preoţie iese  Harul  Vindecării,  din  care  apoi  se  naşte  Medicina,  Sănătatea noastră” (Ghelasie Gheorghe132). De aceea, lucru cunoscut de foarte puţini,  „în  Evul  mediu  medicamentele  erau  mai  întâi  „sfinţite”  de către Preot şi apoi administrate bolnavilor” (Ghelasie Gheorghe133). 

În  final,  doctorul  din  întâmplarea  de  mai  sus  se  va  fi  dumirit  că 

„Trup al lui Hristos, Biserica este un organism ierarhizat în care nu toţi au aceeaşi funcţie. (...) În interiorul Trupului şi în unire cu toţi, unii  au  primit  de  la  Hristos  o  funcţie  specifică.  A  fost  cazul apostolilor, care au primit privilegiul de a fi temelia Bisericii, piatra pe care se sprijină întreaga construcţie. Sub acest aspect funcţia lor era unică, incomunicabilă, şi nu putea fi transmisă urmaşilor. Dar, însufleţiţi de Duhul lui Hristos, apostolii au stabilit în fiecare loc în care  au  întemeiat  Biserica  episcopi  care  aveau  să  perpetueze  de-a lungul  veacurilor  şi  în  toată  lumea  un  alt  aspect,  transmisibil  de data aceasta, acela al slujirii lor sacerdotale; această slujire constă în a-L face prezent pe Hristos şi faptele Sale mântuitoare pretutindeni, prin  predicarea  Cuvântului  lui  Dumnezeu  şi  săvârşirea  Tainelor Bisericii,  aflaţi fiind în slujba  împlinirii preoţiei împărăteşti a tuturor celor botezaţi (preoţia slujitoare, harică, este de ordinul mijloacelor  de  sfinţenie,  iar  preoţia  spirituală  a  celor  botezaţi  este  de ordinul scopurilor). Episcopii şi preoţii pe care şi i-au ales ca vicari sunt astfel, în Biserică, asemenea unor icoane vii ale lui Hristos, în care trebuie să vedem doar prototipul lor dumnezeiesc, fără să ne oprim la lemnul din care au fost cioplite aceste icoane, fără să ne lăsăm  contrariaţi  sau  scandalizaţi  de  defectele  lor  omeneşti,  care sunt inevitabile atâta timp cât Biserica nu a intrat încă în starea ei de slavă pe care o va inaugura a doua  venire a lui  Hristos la sfârşitul veacurilor. Si în acest caz avem de-a face cu încă o voinţă ca-tegorică a lui Hristos: episcopii şi toţi cei care îi ajută în slujirea lor sunt „trimişii” Săi, pe care vrea să-i vadă trataţi ca pe Sine însuşi şi, în cele din urmă, ca pe Tatăl Său” (Placide Deseille134). 



132 Ieromonah Ghelasie Gheorghe,  În căutarea unei psihanalize creştine, p. 125. 

133   Ibidem,  p.  141.  Tot  Părintele  Ghelasie  învaţă:  „Este  o  Realitate  că  Anumite Locuri  Păcătoase  Emană  nişte  Energii  Mentale  rele,  unde  Visezi  Urât,  ai Gânduri  rele  obositoare,  ţi  se  tulbură  tot  sistemul  Nervos.  În  aceste  cazuri chemaţi  pe  Preoţi  să  facă  Slujbe  Sfinte  să  Alunge  Energiile  Diavoleşti  şi Vrăjitoreşti-Magice” (Idem,  Medicina isihastă, pp. 166-167). 

134 Părintele Placide Deseille,  Credinţa în cel nevăzut, Editura Doxologia, Iaşi, 2013, pp. 180-181. 

Îngerul merge în urma preotului (II) Părintele Alexander Schmemann evidenţiază preoţia sacramentală în raportul său cu cea generală în cultul Bisericii: „În învăţătura ortodoxă  despre  Biserică  (şi,  deci,  despre  cult,  care  este  acţiunea sfântă şi expresia Bisericii), clerul  şi laicii nu pot fi nici opuşi unul altuia,  nici  confundaţi  unul  cu  altul;  întreaga  Biserică  este   laos, Poporul lui Dumnezeu şi fiecare în ea este, întâi de toate, un  laicos, adică un membru al trupului, un participant activ la viaţa întregului. 

Dar în acest laos al Bisericii există preoţia, întemeiată de Dumnezeu pentru  ordinea  vieţii  trupului,  pentru  păstrarea  unităţii  lui,  pentru devotamentul  faţă  de  scopul  lui  divin.  Esenţialul  stă  în  faptul  că 

preoţia este aceea care perpetuează în Biserică preoţia lui Hristos135 

Însuşi  sub  întreitul  ei  aspect:  sacramental  (Hristos  este  Marele Preot Care S-a jertfit pe Sine Tatălui Său pentru mântuirea tuturor), învăţătoresc (Hristos este învăţătorul, învăţându-ne poruncile Vieţii celei noi) şi pastoral (Hristos este Păstorul Cel Bun, cunoscând oile Sale şi chemându-le pe nume). Preoţia unică a lui Hristos este per-petuată în Biserică de către ierarhia sacramentală. (...) Structura sau ordinea  ierarhică  a  Bisericii  este  exprimată  în  cultul  ei,  fiecare membru luând parte în cadrul cultului în acord cu „chemarea” lui. 

Întreaga  Biserică  este  aceea  care  realizează   leiturgia,  iar  în  această 

acţiune comună fiecare are funcţia lui particulară. Episcopului (sau preotului) îi este dat să stea în fruntea poporului  şi este funcţia lui de a oferi lui Dumnezeu rugăciunea Bisericii şi de a comunica spre 135 Astfel, „în preoţia Lui e puterea preoţiei noastre” (Stăniloae) (Pr. Prof. Dr. D. 

Stăniloae,  Teologia  Dogmatică  Ortodoxă,  vol.  1,  Editura  Institutului  Biblic  şi  de Misiune al Bisericii Ortodoxe Române, Bucureşti, 2003, p. 284). Preoţii şi episcopii 

„primesc de la Hristos Duhul Său, ca Hristos să săvârşească prin ei lucrarea Sa de mântuire”  (Idem,  Teologia Dogmatică  Ortodoxă, vol. 2,  p. 156).  „Fiecare arhiereu  şi preot care liturghiseşte la altarul pământesc exercită preoţia Iui Hristos în biserică, nu are  preoţia sa, ci  participă la unica  preoţie,  a lui Hristos” (Arhim.  Gheorghe, stareţul  mănăstirii  Grigoriou  din  Sfântul  Munte  citat  într-o  notă  de  subsol  în Sfântul  Maxim  Mărturisitorul,  Mistagogia.  Cosmosul  şi  sufletul,    chipuri  ale  Bisericii, Editura Institutului Biblic şi de Misiune al Bisericii Ortodoxe Române, Bucureşti, 2000, p. 80). În lucrarea preoţească „Hristos Se face întotdeauna real prezent şi El este  Cel  care  lucrează”  (Panayotis  Nellas,    Ortodoxia  –  divino-umansim  în  acţiune, Editura Deisis, Sibiu, 2013, p. 140). Hristos îi primeşte pe preoţi „în mod real, îi încorporează în preoţia Lui. El însuşi, Mare Preot, locuieşte în persoana preotului, astfel că tot ceea ce acest om va face întotdeauna ca preot, Hristos făgăduieşte să le împlinească întotdeauna El însuşi. Iată de ce sfintele Taine lucrează independent de calitatea morală a clericilor” ( Ibidem). 

popor harul, învăţăturile şi darurile lui Dumnezeu. El este în cadrul cultului icoana vizibilă a lui Hristos – Hristos Care, ca Om, stă în faţa lui Dumnezeu, unindu-ne  şi reprezentându-ne în Sine, pe noi toţi,  şi  Care  ca  Dumnezeu  ne  dă  darurile  iertării,  harul  Duhului Sfânt şi hrana nemuririi. 

Deci  nu  poate  exista  cult  divin,  nici  rugăciune  a  Bisericii  fără 

preot, pentru că aceasta este datoria lui precisă,  să  „schimbe” sau să  transforme  comunitatea  pământească  şi  umană  în  Biserica  lui Dumnezeu, perpetuând în ea slujirea de mijlocitor al lui Hristos. Şi, de  asemenea,  nu  poate  fi  cult  divin  fără   laos,  popor,  comunitate: pentru  că  preotul  oferă  lui  Dumnezeu  rugăciunile  şi  darurile poporului  şi  tot  el  are  misiunea  de  a  transforma  comunitatea  în Trupul lui Hristos, întrucât el a primit harul preoţiei lui Hristos. (...) Biserica Ortodoxă, aşa cum este exprimată în cultul ei, nu este nici clericală (în care clerul ar fi singurul element activ şi laicii cel pasiv), nici egalitariană (care implică acea confuzie între cler şi laici, amândouă  elementele  având  drepturi  egale),  în  învăţătura  ei,  armonia tuturor mădularelor – în unitatea şi în distincţia lor, în activa cooperare a tututor elementelor Bisericii, sub conducerea şi autoritatea ierarhiei,  într-o  cooperare  care-şi  găseşte  expresia  în  cult  –  este esenţială pentru bunăstarea spirituală a Bisericii, pentru „plinătatea ei în Hristos”136. 

Reflectând  asupra  temei,  Pavel  Evdokimov  ajunge  la  aceleaşi concluzii: „concepţia ortodoxă se situează dincolo de egalitarismul antiierarhic,  aşa  cum  se  situează  dincolo  de  ruptura  clericalistă  a unicului Trup în două, iar accentul cade puternic pe participarea sacerdotală  a  tuturor,  dar  în  cele  două  chipuri,  în  cele  două  preoţii. 

Fiecare este rânduit de Dumnezeu în preoţia sa, iar această origine dumnezeiască  le  pune  pe  amândouă  în  iconomia  sacramentală,  le detaşează  de  lume,  de  sociologie,  dar  le  statorniceşte  ca  slujire harismatică în lume şi pentru lume”137. 

Preoţia sacramentală nu se moşteneşte, conform Canonului 33 

de la Sinodul Trulan: „De vreme ce am cunoscut că în  ţara arme-nilor se rânduiesc (se introduc) în cler numai cei de neam preoţesc 

– cei ce încearcă să facă aceasta urmând obiceiurilor iudaice  –, iar unii dintre ei chiar  şi netunşi se aşază cântăreţi şi citeţi ai dumne-136 Pr. Alexander Schmemann,   Liturghie şi viaţă, pp. 67-69. 

137 Paul Evdokimov,  Ortodoxia, p. 180. 

Îngerul merge în urma preotului (II) zeiescului locaş138, am chibzuit împreună ca de acum înainte să nu le fie permis celor ce voiesc a  înainta pe oarecare în cler să caute la  neamul  celui  ce  se  înaintează,  ci  ispitindu-i  după  rânduielile (normele) ce au fost aşezate în sfintele Canoane, dacă ar fi vrednici să se numere în cler  – pe aceştia să-i înainteze slujitori  bisericeşti, fie că  s-au născut din strămoşi preoţi, fie că nu”139. Sfântul Isidor Pelusiotul  are  dreptate:  „Preoţia  aparţine  nu  celui  întâi-născut,  ci celui virtuos”140. 

De aceea, „Fiţi atenţi să nu ajungeţi preoţi înainte de a fi creştini!” 

(Teofil Pârâian141) Iar după ce ajungeţi preoţi fiţi şi mai atenţi: „De vezi că viaţa unui preot e îmbelşugată, că se parfumează, că are faţa rumenă şi trandafirie... că se îmbracă luxos şi se îngraşă de trai bun şi  că  bea  vinuri  alese...,  poţi  spune  despre  acesta  cuvântul  Evangheliei: «Uitându-mă la rod nu recunosc pomul preoţiei». Unul este rodul  sacerdoţiului,  şi  altul  e  acesta;  acela  e  nevoinţă,  acesta petrecere, acela nu este udat cu rouă pământească, peste acestea se revarsă din belşug râurile plăcerilor; viaţa lui e ca un pom încărcat cu  roade  întunecoase”142.  Harul  preoţiei  trebuie  mereu  pus  în mişcare  prin  osteneli  duhovniceşti.  La  trei  ani  după  botezul  lui Lazăr (un congolez)  şi al familiei sale în Kolwezi (1983), părintele Cosma  l-a  prezentat  vrednicului  de  pomenire mitropolit  al  Africii Centrale, Timotei, în vederea hirotonirii întru diacon. 

– Părinte Lazăr, spune-ne ce ai simţit în ziua hirotoniei? 

– Părintele Cosma m-a propus ierarhului nostru spre a fi hirotonit diacon. Eu încă nu  ştiam foarte multe lucruri  despre această 

mare cinste, dar am făcut ascultare de duhovnicul meu. Îmi amintesc următoarele lucruri. Când mi-am aplecat capul în faţa Sfintei Mese, episcopul şi-a pus mâinile pe capul meu şi a început să-mi citească 

rugăciunea  de  hirotonie.  Atunci  am  simţit  în  inima  mea  că  s-a aprins o flacără, ca a unei lumânări. Simţeam o imensă bucurie în 138 Netunşi are aici sensul de neprimiţi în treapta de cântăreţ sau citeţ printr-un ritual specific oficiat de un cleric îndrituit la aceasta. 

139 A se vedea  şi 76 ap.; 14 sin. IV ec; 15 Laod. 

140 Sfântul Isidor Pelusiotul,  Epistole, vol. 2, p. 43. 

141  Părintele Petroniu de la Prodromu, p. 158. 

142  Sfântul  Grigorie  de  Nyssa,  Despre  viaţa  lui  Moise  în   Sfântul  Grigorie  de  Nyssa, Scrier i.  Partea  întâi,  Colecţia  Părinţi  şi  Scriitori  Bisericeşti,  vol.  XXIX,  Editura Institutului Biblic şi de Misiune al Bisericii Ortodoxe Române, Bucureşti, 1982, p. 103. 

suflet  şi  L-am  rugat  pe  Hristos  să  nu-mi  stingă  niciodată  această 

flacără  din  suflet.  Din  păcate,  peste  câteva  zile,  bucuria  parcă  s-a mai  estompat.  Flacăra  s-a  micşorat.  L-am  rugat  pe  Dumnezeu  să 

nu o stingă de tot. O voce lăuntrică m-a încurajat, spunându-mi că 

va rămâne mereu acolo o mică flacără. Câteodată simt cum creşte din nou, iar câteodată cum se micşorează. Depinde de zelul cu care îmi fac datoria pastorală”143. În acest sens îndemna Sfântul Ioan de Kronstadt:  „Reaprinde  în tine  acest  har  şi  atunci  vei  săvârşi  fapte mai mari şi mai minunate”144. 

Entuziasmul exagerat generat de redescoperirea preoţiei generale în sec. XX a adus în lucrările unor teologi un raport impropriu între  cele  două  preoţii  şi  un  con  de  umbră  nejustificat  asupra preoţiei  sacramentale.  J.  C.  Larchet  atenţionează  că  „unii  eclesio-logi  moderni  (în  mod  particular,  Părintele  Nicolae  Afanassiev  şi discipolii săi, Părintele Alexander Schmemann şi Paul Evdokimov) au  încercat  să  reducă  dimensiunea  ierarhică  a  Bisericii.  (...)  Unele argumente  folosite  în  această  tentativă  sunt  însă  contestabile,  mai ales  înţelesul  foarte  realist  în  care  sunt  înţelese  cele  câteva  pasaje din Sfânta Scriptură, în care poporul lui Dumnezeu este înfăţişat ca 

„preoţie împărătească” (I Pt. 2, 9), iar fiecare creştin ca „împărat şi preot” (Ieş. 19, 6; Apoc. 1, 6, In. 20, 6), aşa încât „preoţia împărătească”  atribuită  laicilor  ajunge  să  fie  pusă  pe  acelaşi  plan  cu 

„preoţia  hirotonită”  (sau  preoţia  slujitoare)  a  clericilor;  cele  două 

forme de preoţie sunt astfel privite ca egale, cu toate că în primul caz noţiunile de slujire, preoţie şi împărăţie au doar un sens meta-foric145. Această mişcare – calificată adesea ca „neo-protestantă” – 

a avut drept consecinţă şi faptul că preotul este văzut (şi înfăţişat) 143 Părintele Damashin Grigoriatul,  op. cit., pp. 84-85. 

144  Mărturii despre Sfântul Ioan de Kronstadt, p. 216. 

145  A  se  vedea  studiul  nostru:   L'Église,  corps  du  Christ,  t.  I:  Nature  et  structure, pp.  243-251  [cf.  trad.  rom.,  pp.  280-290  –  n.trad.].  Diferitelor  explicaţii  ale înţelesului  metaforic  al  expresiei  „preoţie  împărătească”,  care  aparţine  tuturor creştinilor, le putem adăuga această distincţie clară pe care o face Sfântul Isidor Pelusiotul:  „în  Noul  Testament,  numai  cei  care  au  primit  puterea  de  a  aduce euharistia au slujirea preoţească a jertfei celei nesângeroase. Însă fiecare creştin este şi el rânduit preot al trupului său; nu numai că fără o astfel de rânduire nu are  nicio  putere  asupra celor  mai  de  jos,  dar  nici,  ca  să  spunem  aşa,  stăpânind peste rău, nu poate să facă din trupul său un sanctuar sau un templu” (Sfântul Isidor Pelusiotul,  Epistole, III, 75, în PG 78, 784 A). 

Îngerul merge în urma preotului (II) mai degrabă ca reprezentant al credincioşilor decât ca slujitor al lui Dumnezeu,  cu  toate  că  el  este  deopotrivă,  în  chip  nedespărţit,  şi una, şi alta. 

Prin această înţelegere problematică, ca şi prin reformele liturgice  pe  care  le-a  produs,  această  mişcare  a  sărăcit  tâlcul  ierarhiei bisericeşti, atât de preţuită de Tradiţia Bisericii. Departe de a fi un egal al credincioşilor şi un simplu reprezentant al lor, cel hirotonit întru preot primeşte de la Sfântul Duh o harismă deosebită, specifică treptei sale146, pe care nici măcar aceia care sunt şi ei hirotoniţi, dar pentru alte trepte, mai de jos, nu o au, şi cu atât mai mult nu o au ceilalţi credincioşi. Dintre creştini, numai episcopul şi preotul au puterea de a-L chema pe Sfântul Duh şi de a-L face să Se pogoare în  vremea  săvârşirii  Sfintelor  Taine,  după  cum  spune  undeva,  în treacăt, Sfântul Ioan Gură de Aur: „Ca să se pogoare Sfântul Duh, nu este de ajuns harul Botezului, ci este nevoie încă şi de preoţie”, care conferă „un har mai mare”. Sfântul Chiril al Alexandriei spune că  cel  preoţit  se  preschimbă  cu  totul  şi  este  înălţat  la  o  nouă 

demnitate”147. Poate că cei vizaţi de Larchet ar trebui să cunoască 

apoftegma  unui  bătrân  athonit  rămas  anonim:  „Cel  care  cinsteşte pe  preotul  vrednic,  cinsteşte  pe  om,  pentru  că  are  virtute.  Cel  ce cinsteşte  pe  preotul  nevrednic,  cinsteşte  preoţia”148.  Cel  care cinsteşte  pe  preotul  vrednic,  cinsteşte  preoţia  universală.  Cel  ce cinsteşte pe preotul nevrednic, cel care sărută mâna preotului căzut în  şanţ,  cinsteşte  preoţia  sacramentală,  harul  care  s-a  sălăşluit  şi lucrează în acela de la hirotonie până la caterisire. 

„Preoţia  universală  sacerdotalizată  a  poporului  şi  preoţia specială  sacerdotalizantă  a  episcopatului-prezbiteratului  nu  trebuie să devină două segmente izolate sau antagonice: cler (clericalism) şi laici (laicism)” (Ioan I. Ică jr.149), ci un tot, o unitate. Din păcate, în Occident  s-au  manifestat  ambele  extreme:  „maximalismul”  clericalist  la  romano-catolici,  constând  într-o  concentrare  a  tuturor 146  „Preoţia  de  Taină  Universală  (...)  se  Împlineşte  în  Preoţia  Liturgică”  scrie Părintele  Ghelasie  (Ierom.  Ghelasie  Gheorghe,  Micul  pateric  al  Sf.  Mănăstiri Frăsinei, p. 23). 

147 Jean Claude Larchet,  Viaţa sacramentală, pp. 468-470. 

148 Ieromonahul Eftimie Athonitul,  Din tradiţia ascetică şi isihastă a Sfântului Munte Athos, p. 258. 

149 Ioan I. Ică jr.,  Cuvânt înainte la Canonul Ortodoxiei, p. 194. 

puterilor  eclesiastice  în  mâinile  clerului  şi  o  ignorare  a  preoţiei generale a laicatului, respectiv „minimalismul”, laicismul protestant care ignoră preoţia ierarhică, gonflând-o pe cea obştească. „Polemica dintre Catolicism şi Protestantism, explică Părintele Savatie Baştovoi, s-a purtat în special în jurul autorităţii/infailibilităţii papei/preotului, ducând,  cum  este  şi  firesc  în  cazul  unei  polemici,  la  exagerări  în ambele părţi. Aşa s-a făcut că Protestantismul a exclus cu desăvârşire rolul  preotului  din  ecuaţia  mântuirii,  iar  Catolicismul,  vrând  să 

combată  această  părere  greşită,  căci  este  greşită,  au  exagerat  rolul preotului  până  acolo,  încât  nici  Dumnezeu  nu  poate  să  ierte  şi  să 

mântuiască, dacă nu iartă preotul”150. 

Un  punct  de  vedere  echilibrat,  bine  argumentat,  asupra  ches-tiunii are J. C. Larchet: „Noţiunea de „preoţie împărătească” a fost în  mod  judicios  pusă  în  valoare  în  zilele  noastre  de  părintele Nicolae Afanassieff şi, în urma sa, de Paul Evdokimov, care a făcut din  ea  o  temă  recurentă  a  scrierilor  sale.  Au  greşit  însă  punând 

„preoţia  împărătească”,  atribuită  laicilor,  alături  de  „preoţia  hirotonită” (sau preoţia slujitoare) a clericilor, plasând astfel cele două 

tipuri  de  preoţie  pe  aceeaşi  treaptă151.  Una  dintre  consecinţele acestei poziţii este  ideea, dezvoltată de cei doi autori  şi reluată de părintele  Alexander  Schmemann  (ale  cărui  poziţii  în  materie  de 150  Ieromonah  Savatie  Baştovoi,    Pietrele  vorbesc,  Editura  Cathisma,  Bucureşti, 2014, p. 24. 

151  Pr.  N.  Afanassieff  are  o  mulţime  de  expresii  generale  şi  de  aceea  confuze: 

„Biserica  este  o  casă  duhovnicească  (...)  toţi  credincioşii  sunt  preoţi  în  această 

casă duhovnicească” (Pavel Evdokimov,  La Vie spirituelle dans la ville, Paris, 2008, p.  40);  „putem  spune că fiecare laic,  membru  al  poporului  lui  Dumnezeu,  este un  cleric,  membru  al  clirosului  lui  Dumnezeu”  ( Ibidem,  p.  78);  „când  Biserica oficiază,  toţi  sunt  în  ea  preoţi  şi  toţi  au  harisma  sacerdotală”  ( Ibidem,  p.  128). 

P. Evdokimov spune: „Accentul este puternic pus pe participarea sacerdotală a tuturor,  dar  în  cele  două  moduri,  în  cele  două  preoţii”  (Idem,  L'Orthodoxie, Neuchâtel,  1965,  p.  166  –  în  rom.  Idem,  Ortodoxia,  p.  180).  El  ajunge  să 

confunde cele două sacerdoţii, vorbind de „participarea tuturor la unicul Preot dumnezeiesc  prin  cele  două  preoţii”  (Idem,  Les  Ages  de  la  vie  spirituelle,  Paris, 1964,  p.  212),  spunând:  „Hristos  este  singur  Preot,  dar  toţi  sunt  preoţi  prin participare”  (Idem,  La  Femme  et  le  salut  du  monde,  Paris,  1979,  p.  102),  sau afirmând că: „dacă episcopul participă la Preoţia lui Hristos prin funcţia sa, orice laic face aceasta prin fiinţa sa sfinţită, prin natura sa sacerdotală” (Idem,  Les Ages de  la  vie  spirituelle,  p.  214).  Confuzia  se  regăseşte  în  această  afirmaţie  generală: 

„Taina Mirungerii este Taina Preoţiei universale” ( Ibidem, p. 216). 

Îngerul merge în urma preotului (II) teologie liturgică sunt puternic influenţate de părintele Afanassieff, care  i-a  fost  profesor),  că  în  Biserică  clericii  şi  laicii  sunt  „coliturghisitori”. O astfel de poziţie nu poate fi acceptată din punctul de  vedere  al  ecleziologiei  ortodoxe  tradiţionale,  şi  ea  se  cere reîncadrată în lumina adevăratei naturi a „preoţiei împărăteşti”, aşa cum o concep Părinţii. 

Potrivit  multor  Părinţi,  la  care  aflăm  această  noţiune,  credincioşii  dobândesc  vrednicia  de  a  fi  „preoţie  împărătească”  prin mirungerea Bisericii (laic – numit aşa în Biserica Apuseană – la noi se cheamă mirean: uns cu Sfântul Mir). (...) E o ungere după chipul celei de care aveau parte în Vechiul Testament împăraţii (cf. I Rg. 

10,  1;  16,  13),  primind  prin  ea  puterea  Duhului  (cf.  I  Rg.  16,  13) (...) Dar, după cum se vede din textele scripturistice  şi liturgice, ca şi  din  cuvintele  Domnului,  evidenţierea  noţiunii  de  „preoţie împărătească”  şi insistenţa cu care e tratată de autorii moderni nu sunt întemeiate; în toate aceste texte, ea nu ocupă un loc deosebit sau  central.  (...)  În  toate  aceste  cazuri,  ungerea  cu  mir  semnifică 

acordarea unui loc aparte, înălţarea la o altă stare, pe o altă treaptă, la un alt rang a celor unşi (cf. Ieş. 30, 31-33). 

O astfel de mirungere primeşte poporul ales al lui Israel: „Deci, de veţi asculta glasul Meu  şi veţi păzi legământul Meu, dintre toate neamurile îmi veţi fi popor ales, că al Meu este tot pământul; îmi veţi fi împărăţie preoţească şi neam sfânt. Acestea sunt cuvintele pe care le vei spune fiilor lui Israel” (Ieş. 19, 5-6) (...) În Noul Testament, cu acest înţeles, noţiunea de „preoţie împărătească” – ca şi noţiunile de 

„seminţie  aleasă”  şi  „neam  sfânt”,  alături  de  care  este  pusă  de Apostolul  Petru  (2,  9)  –  poate  fi  legată  de  Botez  în  general  (şi  nu doar de mirungere), pentru că îl aduce pe om la o nouă stare  – de făptură  nouă  altoită  în  Hristos  şi  însufleţită  de  Duhul,  de  creştin trăitor în Biserică –, de mare vrednicie, pe care nu o avea ca făptură 

căzută şi „om vechi” cu viaţă pur biologică şi mundană. E în ea şi un înţeles legat de menirea celui botezat, şi anume desăvârşirea, sfinţirea şi  îndumnezeirea  lui,  dobândirea  deplinei  cetăţenii  în  împărăţia cerească,  ungerea  împreună  cu  Hristos,  domnia  împreună  cu  El. 

Acest  înţeles  îl  luminează  Sfântul  Macarie  Egipteanul:  „Creştinii desăvârşiţi, care s-au învrednicit să ajungă la măsura desăvârşirii şi să 

se  afle  foarte  aproape  de  împăratul,  sunt  sfinţiţi  pe  vecie  pentru crucea  lui  Hristos.  După  cum  pe  vremea  prorocilor  untdelemnul 141 

ungerii era mai de preţ decât orice lucru, pentru că slujea la ungerea împăraţilor şi a prorocilor, tot aşa acum, ungerea are o însemnătate aparte; unşi fiind cei duhovniceşti cu ungere cerească, devin hristoşi după  har,  împăraţi  şi  preoţi  ai  tainelor  cereşti.  Devin  fii,  domni  şi dumnezei, legaţi, prinşi, afundaţi, răstigniţi şi afierosiţi Domnului. Că 

dacă ungerea cu untdelemnul stors dintr-o plantă şi dintr-un copac văzut avea atâta putere, încât cei unşi cu el primeau o demnitate pe care nimeni n-o tăgăduia – că aşa era rânduit să se aşeze regii (...), cu cât mai mult cei care se ung, după duh şi după omul cel lăuntric, cu untdelemnul  cel  sfinţitor,  aducător  de  bucurie,  ceresc  şi  duhovnicesc, nu vor primi ei pecetea cerească şi duhovnicească a împărăţiei celei nestricăcioase şi a puterii veşnice, «arvuna Duhului» (II Cor. 1, 22; 5, 5), pe Duhul Sfânt, Mângâietorul”152. 

Vedem  că  potrivit  acestor  texte  preoţia  împărătească  este  un mod de a fi sau modul cuvenit de a fi, iar nu o atribuţie sau o slujire (în sens larg), aşa cum de altfel se vede şi din textul citat mai sus, din epistola  Sfântului  Petru;  fiindcă  nu  spune  „voi  slujiţi  preoţie împărătească” sau „voi sunteţi datori să slujiţi preoţie împărătească”, ci „voi sunteţi preoţie împărătească”. Alţi Părinţi însă dau noţiunilor evocate de Apostolul Petru un înţeles ascetic (în sens larg), care nu se împotriveşte celui de dinainte, ci îl întregeşte, arătând cum anume se ajunge la vrednicia de „preoţie împărătească”, dându-i şi înţelesul de  lucrare,  nu  doar  de  stare,  actuală  sau  viitoare.  Vrednicia  de împărat este astfel puterea creştinului (dobândită prin Hristos şi pusă 

în lucrare prin harul primit de la Duhul cel Sfânt) de a fi stăpân pe sine,  de  a-şi  supraveghea  cugetele,  simţirile,  pornirile,  faptele,  de  a domni  peste  patimi.  Iar  preoţia,  tăria  de  a  se  aduce  pe  sine  însuşi jertfă lui Dumnezeu; căci aşa zice Apostolul Petru: „Şi voi înşivă, ca pietre vii, să fiţi zidiţi casă duhovnicească, spre preoţie sfântă, ca să 

aduceţi  jertfe  duhovniceşti,  plăcute  lui  Dumnezeu,  prin  Iisus Hristos”  (I  Pt.  2,  5);  şi  aşa  îndeamnă  şi  Apostolul  Pavel:  „Vă 

îndemn,  deci,  fraţilor, pentru  îndurările  lui  Dumnezeu,  să  înfăţişaţi trupurile  voastre  ca  pe  o  jertfă  vie,  sfântă,  bine-plăcută  lui Dumnezeu, ca închinarea voastră duhovnicească” (Rom. 12,1). 

Sintetizând aceste două aspecte, Sfântul Ecumeniu, în comen-tariul  său  la  cuvintele  Apostolului  Pavel:  „Cel  ce  (...)  ne-a  uns  pe 152  Tâlcuire la II Corinteni, 11, PG 118, 932CD. 

Îngerul merge în urma preotului (II) noi  este  Dumnezeu”  (II  Cor.  1,  21),  zice:  „În  Legea  cea  Veche, primeau  ungere  împăraţii,  preoţii,  prorocii.  Iar  acum,  spune  el, suntem  şi  noi  unşi,  ca  să  ne  purtăm  ca  nişte  împăraţi,  domnind peste  patimi,  şi  ca  nişte  preoţi  să  ne  jertfim  pe  noi  înşine,  după 

cuvântul  care  zice:  «înfăţişaţi  trupurile  voastre  ca  pe  o  jertfă 

vie»”153. Origen leagă ungerea de la Botez de preoţia împărătească, pentru a arăta că în Biserică toţi creştinii sunt preoţi în acest înţeles, că se aduc pe ei înşişi jertfă lui Dumnezeu: „Ai auzit că sunt două 

temple,  unul  văzut,  deschis  preoţilor,  celălalt  nevăzut,  în  care  nu intră  decât  singurul  şi  adevăratul  Mare  Arhiereu;  toţi  ceilalţi  sunt afară.  Cel  dintâi  templu  socotesc  că  este  biserica  în  care  suntem acum aşezaţi cu trupul, unde preoţii slujesc la «jertfelnicul arderilor de  tot»,  acolo  unde  arde  focul  acela  despre  care  spune  Domnul: 

«Foc  am  venit  să  arunc  pe  pământ  şi  cât  aş  vrea  să  fie  aprins acum!»  (Lc.  12,  49).  Şi  nu  voiesc  ca  tu  să  te  minunezi  auzind  că 

templul acesta e deschis numai preoţilor. Căci, iată, toţi cei unşi cu sfântul  mir  s-au  făcut  preoţi,  după  cum  zice  Petru  către  întreaga Biserică:  «Iar  voi  sunteţi  seminţie  aleasă,  preoţie  împărătească, neam sfânt, popor agonisit de Dumnezeu» (I Pt. 2, 9). 

Aşadar, voi sunteţi «preoţie împărătească» şi de aceea vouă vă 

e deschisă intrarea în templu. Fiecare îşi are arderea sa de tot, şi cu ea aprinde focul de pe altar, pentru ca pururea să ardă. Că de mă 

lepăd de toate ale mele, de îmi iau crucea şi urmez lui Hristos, aduc ardere de tot pe altarul Domnului. Sau dacă, în numele iubirii, «îmi dau  trupul  meu  ca  să  fie  ars»  (I  Cor.  13,  3),  agonisindu-mi  slava muceniciei,  mă  fac  pe  mine  însumi  ardere  de  tot  pe  altarul Domnului.  De  am  atâta  dragoste  de  frate,  încât  să-mi  dau  viaţa pentru el (cf. In. 15, 13), «dacă lupt până la moarte pentru dreptate şi adevăr» (II Mac. 13, 14), aduc ardere de tot pe altarul Domnului. 

Dacă «mi-am omorât mădularele mele cele pământeşti» (Col. 3, 5), lepădând poftele cărnii, dacă «lumea este răstignită pentru mine  şi eu  pentru  lume»  (Gal.  6,  14),  aduc  ardere  de  tot  pe  altarul Domnului  şi  sunt  eu  însumi  jertfitor  şi  jertfă.  Aceasta  e  slujirea preoţească, acestea jertfele aduse în templul cel văzut”. 

Sfântul  Grigorie  de  Nazianz  înţelege  în  acelaşi  chip  preoţia creştinilor: „Ştiind dar că nimeni nu-i vrednic de Cel ce Însuşi este 153  Ibidem.  

şi  Jertfă  şi  Arhiereu,  de  marele  Dumnezeu,  dacă  nu  s-a  adus  mai întâi pe sine lui Dumnezeu jertfă vie şi sfântă, dacă n-a arătat slujbă 

cuvântătoare bineplăcută lui Dumnezeu (cf. Rom. 12, 1), dacă n-a jertfit lui Dumnezeu jertfa de laudă (cf. Ps. 49, 15) şi duh umilit (cf. 

Ps. 50,  18), singura jertfă pe care o cere de la noi Cel ce le dă pe toate”. În cele ce urmează, Sfântul Grigorie de Nazianz precizează 

că  toate  acestea  se  cer  de  la  cei  ce  vor  să  fie  slujitori  ai  altarului, care  ţin  de  „preoţia  hirotonită”  (sau  „preoţia  slujitoare”).  Aşadar, 

„preoţia hirotonită” nu este opusă „preoţiei împărăteşti”, nici pusă 

alături de ea, ci e cuprinsă în ea şi răsare din ea154, ca slujire aleasă, 154  Pentru  Părintele  Ghelasie  „Bărbatul  are  în  Sine  TAINA  PREOŢIEI UNIVERSALE.  (…)  Aceasta  nu  este  PREOŢIE  SACRAMENTALĂ,  ci  o Potenţă  de  PREOŢIE  SACRAMENTALĂ”  (Ieromonah  Ghelasie  Gheorghe,   

 Chipul omului, p. 37). 

Părintele  Ioan  Mircea consideră,  din contră,  că  preoţia universală  e  „derivată 

din Preoţia de hirotonie” (Ieromonah Ioanichie Bălan,  Convorbiri duhovniceşti, vol. 

II,  p.  333),  voind  probabil  să  spună  că  preoţia  universală  se  dobândeşte  prin preoţia sacramentală, prin Botezul şi Mirungerea administrate de aceasta. 

Pentru Panayotis Nellas preoţia hirotonită nu e cuprinsă în preoţia generală şi nici  nu  răsare  din  ea,  ci  ambele  răsar  din  preoţia  lui  Hristos:  „În  realitate  nu există  decât  un  singur  şi  cu  unic  Preot  şi,  prin  urmare,  o  singură  Preoţie.  Dar pătrunzând în umanitate, aceasta din urmă ia două forme sau două dimensiuni: devine preoţie împărătească şi preoţie slujitoare. Or aceste două aspecte nu pot fi  distinse  radical,  pentru  că  rădăcina  lor  e  aceeaşi.  „Nu  se  cuvine  de  altfel  să 

opunem  într-un  mod  radical  preoţia  universală  a  celor  botezaţi  şi  preoţia slujitoare şi sacramentală a preoţilor, cea de-a doua desăvârşind-o pe prima. (…) Când,  în  ziua  învierii,  Hristos  a  suflat  numai  asupra  apostolilor  Duhul  Sfânt, spunându-le: „Primiţi Duhul Sfânt! Câte veţi dezlega pe pământ vor fi dezlegate în  cer”,  le-a  conferit  ceea  ce  numim  astăzi  preoţia  slujitoare,  primită  în  Taina Hirotoniei. Iar când L-a trimis pe Duhul Sfânt tuturor ucenicilor adunaţi într-o inimă în ziua Cincizecimii, El le-a conferit ceea ce sfântul Petru numeşte preoţia împărătească,  pe  care  credincioşii  o  primesc  astăzi  în  Taina  Mirungerii.  (…) Marele  Preot  fiind  singur  şi  unic,  unică  este  şi  preoţia  Bisericii.  Şi  ea  trece  ca atare  în  toate  membrele  ei.  Acestea  fiind  diferite,  diferite  sunt  şi  funcţiile  lor. 

(…) Toţi membrii sunt laici sau mai degrabă ierei – termenii sunt echivalenţi –, dar slujirile lor sunt diferite. Unul este episcop, altul preot, al treilea diacon sau diaconiţă,  altul  învăţător,  profet,  mirean  sau  monah,  căsătorit  sau  celibatar, misionar  sau  predicator,  teolog,  om  simplu  care  se  roagă.  Aceste  funcţii  sunt diferite, dar ele sunt toate în chip fiinţial preoţeşti. Şi tot atât de necesare unele, ca  şi celelalte.  Aşa cum  o  Biserică fără episcop  (în  afara  succesiunii  apostolice) nu  poate  fi  numită  Biserică,  o  altă  Biserică  în  care  harismele  nu  funcţionează, adică în care Duhul ar fi stins, n-ar mai putea revendica plenitudinea eclezială” 

(Panayotis Nellas,   op. cit., pp. 140-142). 

Îngerul merge în urma preotului (II) voită  şi rânduită de Dumnezeu (cf. In. 15, 16). Sfântul Ioan Gură 

de Aur notează şi el: „În Cristelniţă, ajungi şi tu însuţi să fii şi rege şi preot  şi  proroc:  (...)  preot,  prin  aceea  că  te  oferi  pe  tine  însuţi  lui Dumnezeu, jertfindu-ţi trupul şi fiind şi tu răstignit o dată cu El”155. 

În alte texte liturgice însă, se face deosebire între clerici şi laici, chiar dacă sunt puşi alături. Ca, de pildă, la ecteniile în care preotul se roagă „pentru tot clerul şi poporul”. 

A spune că preoţii fac parte din poporul lui Dumnezeu, sunt vlăstarele  sale  şi  nedespărţiţi  de  el  după  fire,  ca  unii  care  sunt creştini de-o fiinţă, mădulare  ale Bisericii, iar ca oameni au una  şi aceeaşi chemare, nu înseamnă a desfiinţa realitatea ierarhiei, potrivit căreia în Biserică numai preoţii sunt slujitorii legiuiţi ai Liturghiei şi ai Sfintelor Taine, mijlocitori ai harului, singurii păstori şi învăţători ai poporului, pentru harul primit prin succesiune apostolică. Toate acestea arată deosebirea de slujire, nu de natură, a clericilor faţă de restul  poporului  lui  Dumnezeu.  Căci  botezaţi  fiind,  sunt  cu  toţii, deopotrivă,  mădulare  ale  Trupului  lui  Hristos,  însufleţit  de  acelaşi Duh.  După  cum  se  vede,  potrivit  Tradiţiei  ortodoxe,  în  trupul Bisericii  nu  aflăm  despărţire  între  sfinţiţii  slujitori  şi  poporeni; slujirea  lor  sfântă  şi  rangul  nu-i  scot  pe  preoţi  din  frăţia  de mădulare ale Trupului cel unul al lui Hristos, înzestraţi cu slujiri şi haruri  de  unul  şi  acelaşi  Duh  care  lucrează  în  toţi.  „Preoţia slujitoare”  nu  e  mai  presus  de  mulţimea  celor  nehirotoniţi,  ci, dimpotrivă,  cuprinsă  în  sânul  „preoţiei  împărăteşti”156,  a  celor botezaţi,  prin care  se  învrednicesc  cu toţii  de  aceeaşi  mare  cinste, au  una  şi  aceeaşi  sfântă  datorie  –  stăpânirea  şi  jertfirea  de  sine,  şi aceeaşi înaltă menire – sfinţirea şi îndumnezeirea lor”157. 



 Preoţia în veşnicie 

În ce priveşte soarta preoţiei în veşnicie părerile nu sunt super-pozabile. 

La  intrarea  cu  Cinstitele  Daruri  de  la  Sfânta  Liturghie  preoţii coliturghisitori îşi urează: „Preoţia voastră s-o pomenească Domnul Dumnezeu în împărăţia Sa!”, subînţelegând astfel că şi în Împărăţia Cerurilor preoţia va dăinui. 



155 Sfântul Ioan Gură de Aur,  Omilia XVIII la II Corinteni, PG 61.527B. 

156 „Preoţia a fost întemeiată înlăuntrul sobornicităţii Bisericii” (George Florovski) (Părintele George Florovski,  Biserica, Scriptura, Tradiţia, p. 244). 

157 Jean-Claude Larchet,   Biserica, Trupul lui Hristos I, pp. 280-290. 

Întrebat:  „Preoţia  este  pentru  veşnicie?  Dacă  da,  în  ce  va consta lucrarea preoţiei în împărăţia Cerurilor?”, Părintele Zaharia Zaharou  a  răspuns:  „Preoţia  nu  este  pentru  veşnicie.  Preoţia  este pentru veacul acesta trecător. Preoţia ne pregăteşte pentru veşnicie. 

Şi toate aceste instituţii au un caracter temporar, ţin de viaţa aceasta, ca  să  ne  ajute  să  ajungem  în  cea  de  dincolo.  Ceea  ce  rămâne  în veşnicie  este  legătura  pe  care  ne-o  creăm  noi  cu  Dumnezeu  în această  viaţă  trecătoare.  Pentru  că  viaţa  cealaltă  nu  este  decât continuarea  relaţiei  începute  cu  Dumnezeu  în  această  viaţă.  O 

continuare care este mai dinamică şi mai limpede acolo. Preoţia ne este dată în Biserică ca să ne ajute să ne întărim această legătură cu Dumnezeu. E un mare dar, dar aşa cum spune Sf. Apostol Pavel, toate  aceste  daruri,  şi  proorocia,  toate,  vor  lua  sfârşit  la  sfârşit. 

Numai  legătura  de  dragoste  între  noi  şi  Dumnezeu,  pe  care începem să o zidim în această viaţă, va continua în veşnicie. Pentru că,  precum  spune  Scriptura,  în  acea  zi  nu  va  mai  fi  nevoie  să  ne înveţe  nimeni  despre  Dumnezeu,  ci  toţi  vom  fi  învăţaţi  de  către Dumnezeu.  Darul  preoţiei  este  un  mare  dar,  nespus  de  mare,  ca toate darurile Duhului Sfânt, dar rolul lui este să ne lege pe noi prin legătura  dragostei  cu  trupul  lui  Hristos  aşa  încât  să  putem  trăi veşnic cu Dânsul”158. 

Am putea spune că în Împărăţia Cerurilor preoţia mântuitoare de acum va fi înlocuită cu preoţia celor mântuiţi. Reflectând asupra unui tropar din slujba înmormântării preoţilor: „Doamne, fă ca aşa cum  ţi-a  slujit  Ţie  în  altarul  de  pe  pământ  să-Ţi  slujească  şi  în altarul  din  cer”,  acelaşi  părinte  Zaharia  afirmă:  „Nu  trebuie  să 

uităm că toţi suntem părtaşi la preoţia împărătească a lui Hristos, şi nu numai preoţii care au stat în faţa altarului pe lumea asta vor sta în  faţa  altarului  şi  în  veşnicie,  ci  şi  cei  care  s-au  învrednicit  să 

dobândească  prin  pocăinţa  din  viaţa  aceasta  darul  preoţiei  împărăteşti  în  împărăţia  lui  Dumnezeu.  Plinătatea  preoţiei  este  ceea  ce vedem  în  vieţile  sfinţilor,  când  mijlocesc  înaintea  lui  Dumnezeu pentru fiecare suflet şi aduc întreaga zidire înaintea lui Dumnezeu. 

Şi fără această preoţie împărătească a lui Hristos până  şi  instituţia preoţiei  aşa  cum  o  trăim  în  viaţa  aceasta  nu  este  deplină,  nu  îşi găseşte plinătatea. Putem vedea în viaţa noastră. Una este lucrarea 158  Arhim. Zaharia Zaharou,  Răscumpărând vremea, Editura Renaşterea, Cluj-Napoca, 2014, pp. 121-122. 

Îngerul merge în urma preotului (II) unui preot care-şi face slujirea cu neglijenţă, dacă există din aceştia, şi  alta  este  lucrarea  unui  preot  care  şi-o  face  în  toată  frica  şi sfinţenia. Să nu mă înţelegeţi greşit, că nu vreau să micşorez cu nimic marele dar al preoţiei prin care Biserica lucrează aici, între noi, prin tainele ei. Vreau numai să subliniez cum această preoţie poate să ajungă la deplina împlinire, la desăvârşirea ei”159. 

„Care va fi raportul dintre preoţia harică şi preoţia obştească în veacul  viitor?”,  a  fost  întrebat  Părintele  Placide  Deseille.  După 

acesta între cele două preoţii nu va mai exista deosebire: „Biserica pământească este într-adevăr o Biserică ierarhizată, în care există o diferenţiere  între  preoţi  şi  credincioşi;  însă  nu  trebuie  să  uităm  că 

această realitate nu este definitivă şi că ea reflectă dorinţa Mântuitorului  Hristos  Care  a  voit  ca  Biserica  de  pe  pământ  să  fie  organizată  asemenea  societăţilor  omeneşti  care  au  nevoie  de  ierarhie pentru  menţinerea  ordinii.  Această  realitate  a  Bisericii  pământeşti este subordonată Bisericii cereşti, eshatologice, care se va împlini în deplinătate la Parusie, după cea de-a doua Venire a Mântuitorului Hristos, şi spre care ne îndreptăm, din care se împlineşte ceva chiar astăzi prin celebrarea Liturghiei noastre. Acesta este paradoxul condiţiei  noastre  de  creştini:  aici  pe  pământ  ne  folosim  de  simboluri stabilite  de  Mântuitorul  Hristos,  dar  aceste  simboluri  conţin  deja ceva din realitatea definitivă a Bisericii, când ele vor dispărea şi nu va  mai  fi  decât  un  singur  popor,  în  care  toţi  vor  fi  şi  preoţi  şi proroci,  toţi  vor  celebra,  reuniţi  în  Hristos  Cel  înviat,  în  aceeaşi calitate, fără să mai existe vreo deosebire între preoţia împărătească 

şi  cea  sacerdotală,  deoarece  toţi  vor  fi  preoţi  ai  Celui  Preaînalt  în Duhul Sfânt şi cu toţii vom celebra cultul în duh şi adevăr spre care tind slujbele noastre pământeşti”160. Hristos ne-a făcut „preoţi ai lui Dumnezeu şi Tatăl Său” (Apoc. 1, 6). 

Nu doar că „unde nu mai este Preoţie, nu mai este Sânge pur Creştin”161, ci „Viaţa de Creaţie este LITURGHIE în sine. Oprirea LITURGHIEI  este  o  afectare  a  însăşi  esenţei  Vieţii”162.  Părintele Sofronie Saharov consideră  şi el că „până când se va aduce Jertfa 159  Ibidem, pp. 122-123. 

160  Părintele  Placide  Deseille,  Cununa  binecuvântată  a  anului  creştin.  Predici  la duminicile şi sărbătorile anului liturgic, Editura Doxologia, Iaşi, 2015, pp. 618-619. 

161 Ieromonah Ghelasie Gheorghe,  Isihasm, dialog în Absolut, p. 78. 

162 Idem,  Mystagogia Icoanei, p. 185. 

fără  de  sânge,  până  atunci  rugăciunea  Liturgică  îi  va  cuprinde  pe toţi oamenii  – vii, morţi şi încă pe cei ce urmează să se nască (...) până atunci Pământul se va păzi de focul atoatemistuitor, apocalip-tic”163. De aceea Părintele Ghelasie avea o mare dorinţă ca preoţia să lucreze în lume. De aceea era interesat ca unii dintre ucenicii săi să devină preoţi, monahismul sau familia rămânând în plan secund. 

„Că  te  faci  monah  sau  te  însori,  e  treaba  ta.  Însă  neapărat  să  devii preot!”, sfătuia el în acest sens. Evident, trebuie să fii un preot autentic, viu, departe de „formalismul, rutina, ritualismul, slujirea fără fior, fără  participare,  convingere,  evlavie”  (Teodor  M.  Popescu164).  El însuşi a fost un exemplu în acest sens. 

Rar mi-a fost dat a vedea un preot slujind cu evlavia, cu fiorul, cu cutremurarea cu care o făcea Părintele Ghelasie. Sfântul Ioan de Kronstadt considera că „în preot nu trebuie să se afle nicio umbră 

de  mânie  sau  de  amărăciune  asupra  cuiva.  În  preot  nu  trebuie  să 

existe împătimire pentru nimic pământesc  – hrană, îmbrăcăminte, podoabe, cinste, sau, cu mult mai mult, împătimire pentru oarecare persoană.  Preotul  trebuie  să  fie  totdeauna  ceresc,  dumnezeiesc, sfânt”165.  Un  astfel  de  om  era  Părintele  Ghelasie  Gheorghe: complet desprins de cele pământeşti, uşor, translucid, transparent, angelic,  dar  şi  discret,  ascuns,  misterios,  tainic.  Textele  sale  ne ajută,  în  parte,  să  ne  facem  o  idee  despre  universul  său,  despre sfera  preocupărilor  sale.  Iată  un  exemplu:  „Deci,  între  Îngeri,  se spune  mistic,  Îngerul  LUCEAFĂR  era  ARHIEREUL,  PROTOTIPUL  PREOŢIEI  Îngereşti...  Ceilalţi  Îngeri  sunt  PREOŢI  şi fiecare Înger PREOT are un ANUME Chip RITUALIC, ca zisele Ierarhii Îngereşti. LITURGHIA Îngerească este specifică Îngerilor. 

Se  spune  mistic  că  până  la  căderea  Îngerului  LUCEAFĂR  era  o Prefigurare  deja  de  LITURGHIE  HRISTICĂ  între  Îngeri.  În  LITURGHIA Îngerească nu se poate SLUJI decât cu ARHIEREUL. 

De aceea se spune că după căderea Îngerilor s-a întrerupt  şi între Îngeri LITURGHIA. 

Şi Viaţa de Creaţie este LITURGHIE în sine. Oprirea LITURGHIEI  este  o  afectare  a  însăşi  esenţei  Vieţii.  De  aici,  şi  la  Îngeri 163  Apud  Ierom.  Benedict  Stancu,  Călăuză  în  viaţa  monahală,  Editura  Sophia, Bucureşti, 2007, p. 195. 

164 Apud Părintele Petroniu de la Prodromu, p. 293. 

165 Petru Botsi,  Portretul unui sfânt. Ioan de Kronstadt, p. 30. 

Îngerul merge în urma preotului (II) Taina  este  tot  LITURGHIA  EUHARISTICĂ  HRISTICĂ.  Şi Îngerii AŞTEPTAU cu mare jinduire VENIREA-ÎNTRUPAREA Lui HRISTOS, ARHIEREUL în Sine, ca să RESTABILEASCĂ şi PREOŢIA  Îngerească.  Adam  era  de  asemenea  PROTOTIPUL-ARHIERIA PREOŢIEI pentru Om. Adam pierde PREOŢIA prin 

„momeala  luciferică”.  „Pomul  căderii”  este  „antipreoţia”.  Şarpele-Lucifer  cel  căzut  este  antiarhiereul-prototipul  păcatului-răului. 

De aceea,  diavolul este  „duşmanul”  în primul rând al  PREOŢIEI, este  „antipreoţia”  însăşi  şi  „antihristicul”  însuşi.  ÎNTRUPAREA HRISTICĂ este RESTABILIREA PREOŢIEI atât la Îngeri, cât  şi la Om, dar şi în Natură. De aceea, diavolul este „duşmanul” Omului şi al Naturii, ca „distrugerea” CHIPULUI PREOŢIEI din Creaţie”166. 

Restabilirea omului ca templu al Duhului Sfânt, ca biserică, dar şi ca preot al Celui Preaînalt constituie un pol al preocupărilor lui avva Ghelasie: „Noi, Creaţia, suntem Chip de Dumnezeu transpus-tradus  creativ  în  „chip  de  Creaţie”  şi  Chipul  de  Dumnezeu  este 

„Altarul”,  iar  chipul  de  Creaţie  este Biserica-înrudire  de  „Chip  de Altar”. Biserica fără Altar este ca o Creaţie fără Dumnezeu. Chipul de  Dumnezeu-Altar  este  Chipul  de  Preoţie.  Întâi  este  Altarul-Preoţia, care apoi Creează Biserica, prelungire în „afară” a Altarului-Preoţiei.  Aşa,  Fiinţa  noastră  Creată  este  Altar-Chip de  Dumnezeu şi Biserică-chip de Creaţie. Biserica-Creaţia îşi are „originea” astfel în Altar-Chipul  lui  Dumnezeu.  Adâncul  Sufletului  nostru  este  Altar-Chip  de  Dumnezeu  din  care  se  „naşte-creează”  Sufletul-Fiinţa Creată-Biserica  proprie.  Chipul  Sufletului  nostru  Creat  „slujeşte-cântă” ca Răspuns-Laudă-Mulţumire Chipului de Dumnezeu-Altar-Preoţia  în  Sine.  Dumnezeu-Preoţia-Altarul  este  „Prezenţa  nedespărţită”  a  chipului  Sufletului  nostru,  Biserica  de  Creaţie.  Aici,  în adâncul  Sufletului  nostru-Altarul  propriu  este  Cuvântul  Logos Creator  care  s-a  „Zis”  la  Crearea  Sufletului-Fiinţei  noastre,  ca  o 

„Carte-Evanghelie”  deschisă  pe  Chipul  unei  Cruci-Meniri  proprii. 

Aici  însuşi  Logosul-Fiul  lui  Dumnezeu  Domnul  Iisus  Hristos  şi Marele Preot în Sine „Slujeşte Liturghia Cerească şi pământească”, în Biserica propriei Fiinţe. Trăirea Tainică Isihastă Creştină aici îşi are „izvorul”. 

Altarul  Preoţiei  Hristice  din  adâncul  Sufletului  propriu  îşi 

„Revarsă  Viaţa-Împărtăşirea  Dumnezeiască”  în  Biserica-Fiinţa  ta 166 Ieromonah Ghelasie Gheorghe,  Mystagogia Icoanei, p. 185. 

Creată.  Căderea  din  Rai,  cu  păcatul  său,  a  făcut  oprirea  Lucrării Liturghiei  din  Altarul  Propriu,  a  întunecat  Altarul  până  la 

„despărţirea Bisericii de Altar”, până la rămânerea „unei Biserici fără 

Altar-Preoţie”, până  la  „desacralizarea  Bisericii-Chipului  nostru  de Creaţie”,  până  la  laicizarea  Bisericii  în  „simplă  casă  de  desfrâu  şi păcat”.  Resacralizarea-Restabilirea  „chipului  nostru  de  Creaţie” 

este  posibilă  astfel  doar  prin  „Revenirea-Restabilirea  Altarului-Preoţiei Hristice” în Biserica-Fiinţa-Sufletului nostru, în care să se 

„Reînceapă  Săvârşirea  Liturghiei  Hristice”,  prin  care  Chipul  de Dumnezeu să se „Reîmpărtăşească chipului tău propriu de Creaţie”. 

Trăirea  Isihastă  este  această  „Taină  a  Altarului  şi  a  Bisericii proprii”.  Păcatul  ne  spurcă  Biserica-chipul  nostru  Fiinţial  „şi  ne desparte de Altarul-Chipul de Dumnezeu. Doar Altarul Hristic din adâncul Sufletului nostru ne poate „elibera de păcat şi ne poate Da Împărtăşirea-Reîntâlnirea cu Dumnezeu”. 

Liturghia  Hristică  Cosmică,  Cerească  şi  pământească,  este astfel totodată şi „Liturghie de Altar şi Biserică proprie Personală”. 

Aceasta  este  Mistica  Isihastă  Filocalică  a  Sfinţilor  Părinţi  Trăitori cu  adevărat  ai  Tainei  Creştine.  Creştinism  înseamnă  „Recrearea Chipului  de  Rai”  al  Creaţiei.  Pomul  Vieţii  din  adâncul  Fiinţei noastre este „Chipul Hristic Redăruit prin Jertfa Crucii  şi Învierii, permanent  Reactualizat  prin  Botez  şi  Liturghia  Euharistică”. 

Cosmic şi universal, precum şi personal, Chipul Hristic se Reactualizează prin Altarul şi Biserica de Afară şi din Lăuntru şi fără Altar-Preoţie Creaţia nu va putea niciodată să recâştige „Chipul de Rai”. 

Personal şi individual, de asemenea. Mistica Isihastă Filocalică este Taina  Altarului  şi  Bisericii  Hristice,  este  Trăirea  în  Chip  Hristic. 

Chipul Altarului-Preoţiei este însuşi Chipul lui Hristos în Prezenţa Permanentă a Liturghiei Euharistice care se Săvârşeşte în Chipul de Biserică-Chip  de  Sfinţenie  de  Rai-Chipul  Fecioriei  Permanente  a Maicii  Domnului,  Noua  Evă  care  „nu  a  mai  păcătuit  şi  nu  mai păcătuieşte şi nu se mai lasă înşelată de sfatul diavolului”. Adâncul Fiinţei tale să-ţi fie Prezenţa lui Hristos şi chipul Fiinţei tale Create să-ţi fie „Asemenea Maicii Domnului care Poartă în Braţele sale pe Hristos  ca  pe  o  Comoară  Dumnezeiască  ce  nu  se  mai  poate 

„înlocui sau schimba” cu nimic. 

Trăirea Isihastă Filocalică a Sfinţilor Părinţi este Trăirea Liturghiei şi Împărtăşirii Tainei Altarului-Preoţiei şi Bisericii Hristice. Chipul-150 

Îngerul merge în urma preotului (II) Esenţa  Fiinţei  este  Altarul-Chipul  de  Dumnezeu,  Altarul-Preoţia este  Sufletul,  iar  Biserica  este  Trupul  Altarului.  Căderea  din  Rai încearcă o „autodivinizare a Bisericii-Creaţiei” fără Altar-Preoţie, o înlocuire  a  Preoţiei-Altarului  cu  „magia  unui  ritual  nesacerdotal feminist”,  fără  Liturghia  Logosului  Creator.  Căderea  din  Rai  este 

„primul protestantism” ce face din Creaţie o Biserică desacralizată-nesacerdotală, fără Liturghie, o Biserică fără Altar-Preoţie, o Creaţie fără Dumnezeu. Întruparea Personală Hristică Restabileşte Integralitatea Altar şi Biserică, Chip de Dumnezeu şi chip de Creaţie. 

Hristos  Dumnezeu-Om  este  „Marea  Taină”  a  Restabilirii  Altarului şi Bisericii în Creaţia căzută. O Biserică fără Altar-Preoţie este o „biserică desacralizată”, o Creaţie fără Dumnezeu ce se „autodi-vinizează  într-o  amăgire  de  sine”.  Mistica  Isihastă  este  „Resacralizarea  chipului  de  Creaţie”  prin  „refacerea  Altarului  Hristic  din adâncul Fiinţei proprii”. Reînvie Altarul Hristic în Biserica-Fiinţa ta de Creaţie ca să se poată „Săvârşi Liturghia Euharistiei-Împărtăşirii tale  personale”  cu  Dumnezeu.  Rugăciunea-Chemarea  lui  Iisus  în adâncul  Fiinţei  tale  se  face  astfel  Liturghie-Altar.  Trăirea  Isihastă 

este  Liturghie  Hristică  în  propria  Biserică  Fiinţială”167.  Părintele Ghelasie a realizat această Trăire Isihastă de Liturghie Hristică atât în propria Biserică Fiinţială, cât şi în biserica mânăstirii Frăsinei în specificul tradiţiei carpatine moştenite de la avva Arsenie Praja. 

Dacă ar fi posibilă întoarcerea în timp, aş face-o în ziua de 21 

iunie 1969 când avva Ghelasie a fost hirotonit preot pentru a striga întreit:  „Vrednic  este!”  Dar  pentru  că  întoarcerea  în  timp  nu  e posibilă pentru muritorii de rând, îmi rămâne doar urarea: „Preoţia ta,  avva  Ghelasie,  să  o  pomenească  Domnul  Dumnezeu  întru împărăţia Sa, totdeauna, acum şi pururea”. 


Dan Popovici  





167 Idem, Isihasm,  Trăirea mistică a Liturghiei, pp. 22-25. 

Isihasmul în contextul altor mistici (I) 

 – repere ghelasiene: premize pentru o apologetică fundamentală – 





La  scurt  timp  după  editarea  primelor  volume  dedicate  isihasmului, editare ce a început cu  Memoriile unui Isihast (februarie 1991), ierom. Ghelasie scrie, în loc de prefaţă la volumul  Isihasm, Dialog în Absolut (1992), sub titlul  Scrisoarea unui isihast, un răspuns (public) la o 

„scrisoare” (tot publică) a protosinghelului D.S.; în această „scrisoare” 

a  protosinghelului  D.S.  isihastul  de  la  Frăsinei  era  învinuit  că,  în relatările  sale  despre  isihasm,  ar  face  „sincretism,  ocultism,  bazar mistic”. Isihastul răspunde că – deşi poate unii, „neatenţi” şi „grăbiţi”, îşi închipuie că „amestecă” până la sincretism adevărurile creştine – 

scrierile sale despre isihasm sunt de fapt „o încercare sinceră (a unui creştin, în primul rând) de „a sta creştineşte” în „faţa” nenumăra-telor mistici, care mai nou au apărut şi la noi” (Ghelasie 2017 (I): 5); relatările  isihastului  sunt  mărturisite  deci,  paradoxal,  de  autorul însuşi  ca  o  încercare  de  „desincretizare  a  misticii  creştine” 

(Ghelasie 2017 (I): 6), deşi învinuirea era dimpotrivă, tocmai aceea de sincretism. 

  „Măreţia creştinismului nu este doar în „iubirea  duşmanului”, ci  şi  în paradoxul ca însuşi duşmanul să te iubească” , respectiv  „nici pe „duşmanul tău să nu-l depersonalizezi”, ci din contră, să-l „repersonalizezi””  (Ghelasie 2017 (I): 7), sunt afirmaţii, regăsite în  Scrisoarea unui isihast, ce constituie  două  coordonate  atitudinale  –  linii  de  conduită,  explicative, justificative, ale unei metodologii apologetice proprii, asumate – ale chipului deschiderii sale către un context ce poate fi ostil şi lunecos, ori  chiar  indiferent.  Sunt  întruchipările  aureolate  în  gestul  unei mărturii  specifice  regăsirii  căii  unui  act  al  personalizării  (tari)  de sine şi de celălalt, de la care nu trebuie făcut rabat1. Este o mărturie 1  În  acest  sens  al  prezervării  chipului  personal  şi  al  re-personalizării  chipului celuilalt  se  poate  înţelege  şi  răspunsul  său,  necontestatar,  neprohibitiv,  neacu-zator,  dat  atunci  când  a  fost  întrebat  ce  părere  are  despre  cursul   Oratio  Mentis 153 

a  „necăderii”  din  permanenţa  chipului  de  persoană  desfăşurat, mişcat,  actualizat-prezentificat  în  gesturile personale/personalizante ce încearcă o re-personalizare, o trezire, chiar o posibilă recuperare a chipului tainic de persoană al interlocutorului, al  celuilalt-aproapele; o mărturie a chipului de persoană ca permanenţă a trăirii în sine şi dincolo  de  sine,  o  evidenţă  clară  a  permanenţei  viului  chip-persoană în care/prin care iubirea „nu cade niciodată”. 

De  altfel,  ni  se  aduce  în  atenţie  nu  doar  o  expunere  despre isihasm,  ci  chiar  o   mărturie  isihastă  despre  isihasm  a  unui  autentic mistic isihast, deci una, nu doar de simplă expunere informativă de cunoştinţe,  ci  şi  de  chip  de  iconare-modelare  (supra)formativă. 

Expunerea  despre  isihasm,  fiind  chiar mărturie  isihastă   in  actu,  nu poate  trăda  şi  tăgădui  astfel  chipul  isihast  ce  se  afirmă  a  fi  chiar nucleul  radiant  al  tainei  trăirii  şi  vieţuirii  creştine,  deci  unul  al mărturiei înveşnicirii iubirii în nepieritorul chip hristic. 

De fapt, aceste scrieri ghelasiene s-au dorit o încercare de evidenţiere  în  actualitate  a  unui  isihasm  ce  (şi)  preîntâmpină  noul ţinut de Vasile Andru. Isihastul consideră că acest curs are „pe undeva o parte pozitivă”, în sensul că Vasile Andru intuieşte că spiritualitatea noastră este una de deschidere creştină, şi, ca atare, o promovează în rândul maselor şi în special al  tinerilor  doritori  de  spiritualitate,  dar  şi  că  resimte  că este nevoie  de  această 

isihie  Divină,  fără  de  care  ne  dizarmonizăm,  ne  negativizăm,  ne  pierdem,  ne destructurăm.  Însă,  precizează  că  acest  „isihasm  mental”  zis   oratio  mentis, promovat  şi  practicat  de  Vasile  Andru,  e  doar  o  treaptă  deschisă  tuturor  care încearcă  o  sacralizare  a  minţii,  dar  adevăratul  isihasm  filocalic,  ca  isihasm  al inimii, e cel care tinde şi ajunge la isihasmul duhului de suflet al întâlnirii directe cu Hristos (Ghelasie 2016 (16): 310). Deci poziţiona acest  oratio mentis –  pe care îl  promova  Vasile  Andru  ca  „isihasm”  –  ca  pe  un  fel  de  „paraclis  al  trăirii creştine”,  ca  pe  o  pregătire  pentru  trăirea  creştină,  ca  pe  o  înscriere  largă  în chemarea  tuturor  la  isihia  hristică,  dar  care,  ca   oratio  mentis,  rămâne  un  simplu 

„pas spre isihasm” care ajunge numai până la tinda bisericii. Următoarea treaptă 

de urmat indicată de isihast este cea a inimii ca intrarea-deschiderea propriu-zisă 

în  biserică,  ca  intrarea  în  ritual,  în  cântarea  hristică  a  inimii.  La  această  treaptă 

mai  adaugă  încă  o  treaptă  ca  deschiderea-intrarea  în  altar  şi  ca  împărtăşire directă,  ca  ospăţ  mistic  (Ghelasie  2016  (16):  311).  Isihastul  se  arată  aşadar deschis către celălalt, oferind chipul re-personalizării acestuia prin indicarea „uşii de  intrare”  în  biserică,  în  sacerdotal,  în  ritual,  în  inimă,  în  suflet,  în  altar,  în euharistic, şi prin trasarea liniei de hotar a acestui mod  oratio mentis ca fiind una conturată  în  „afara  bisericii”,  ca  fiind  o  practică  spirituală,  ce  a  asociat  în 

„tinderea sa” şi o „modalitate a rugăciunii minţii”, dar care nu este însă isihasmul propriu-zis al bisericii. 

Isihasmul în contextul altor mistici (I) context,  reconfigurat  de  numeroase  mistici  şi  spiritualităţi,  ce  au căpătat  libertatea  de  a  se  manifesta  şi  promova  fără  oprelişti  şi  la noi în spaţiul românesc după destructurarea, din 1989, a aparatului oficial  ideologic  şi  propagandistic,  de  filtru  materialist.  Această 

preîntâmpinare  s-a  vrut  însă  a  fi,  în  fond,  nu  una  agresiv-război-nică, a polemicilor sterile, a condamnărilor inchizitoriale, a etiche-telor  facile,  ci  una  a  poziţionării  şi  a  atitudinii  autentic  isihaste, neclintite în pacea adevărului; vedem desfăşurată astfel o preîntâmpinare  în  chipul  unei  aşezări  deschise,  binevoitoare,  aceea  de  a 

„sta” aşezat, nu oricum, ci creştineşte, prietenos, neduşmănos, dar hotărnicit, limpede, neconfuz, în faţa unor căutători, mai mult sau mai puţin sinceri, de practică şi experienţă spiritual-mistică. 

Într-un  ambient  al  interferenţelor  spirituale  şi  în  contextul inevitabilei  raportări  la  ceilalţi,  isihastul  sublinia  că  „e  nevoie  mai mult ca oricând de o înţelepciune, în sensul de a nu fi contrari unii altora” (Ghelasie 2016 (16): 309). În acest sens susţinea într-adevăr că trebuie să recunoaştem şi chipul mistic al fiecăruia, dar trebuie să 

recunoaştem şi să identificăm şi chipul nostru mistic creştin, fiindcă 

doar  aşa  putem  să  comunicăm  cu  toate  celelalte  chipuri  mistice. 

Astfel,  preciza  că,  pe  de  o  parte,  „creştinismul  nu  este  război”,  şi adăuga  că,  pe  de  altă  parte,  „creştinismul  nu  este  nici  confuzie” 

(Ghelasie  2016  (16):  309).  Această  cuplă  între  „ne-război”  şi  

„ne-confuzie”,  sau  altfel  zis,  între  pace-isihie  şi  identificare-clari-ficare, pe care o propune, ţine de o discernere proprie unei înţelepciuni  pe  care  cei  cu  adevărat  sinceri  sunt  chemaţi  să  o  asume metodologic,  să  o  afirme  apologetic.  Prin  urmare,  deşi  crede  că 

„trebuie să nu fim refractari şi închişi la valorile universale” şi afirmă 

că  „trebuie  să  recunoaştem  valorile  fiecărei  părţi”,  în  acelaşi  timp previne  că  trebuie  „să  nu  facem  această  greşeală  de  amestec  şi  de prefacere a unor valori prin altele”, fiindcă „acest lucru le falsifică pe amândouă” (Ghelasie 2016 (16): 309). 

Gândind  că  „mistica  modernă  nu  poate  fi  închisă  doar  în proprii  realităţi  ce  omoară  pe  toate  celelalte”  (Ghelasie  2017  (I): 10), isihastul precizează  că relatarea sa despre mistica isihastă este expusă  în  „această  deschidere  de  întâlnire  şi prietenie  cu  toţi  care aspiră sincer spre divin şi puritate” (Ghelasie 2017 (I): 10); este însă 

convins,  pe  de  o  parte,  că  isihasmul  „are  o  valoare  în  sine,  care pentru noi, cei de astăzi, are o importanţă deosebită”, iar, pe de altă 

parte, este încredinţat că „este nevoie de relatări cu deschideri mai largi, care întâlnesc valorile [creştine] şi cu cele necreştine” (Ghelasie 2017 (I): 10). Această deschidere spre întâlnire prietenoasă, care face o  evidenţiere  de  proprii  valori,  nu  înseamnă,  aşadar,  sincretism, amestecare  ori  confuzie  de  valori.  Aşa  cum,  de  bună  seamă  că  a afirma  şi  a  evidenţia  propriile  valori  nu  înseamnă  negarea,  distrugerea  ori  dizolvarea  altor  valori.  Deschiderea  spre  întâlnire  cu  cei care „aspiră sincer spre divin şi puritate” e o deschidere de arătare şi mărturisire a isihasmului înspre „margini şi hotare” ale creştinismului, către acei posibili căutători de trăire mistică care nu cunosc mistica isihastă, şi care pot regăsi şi recunoaşte astfel isihasmul, în specificul său, ca mistică autentic creştină. 

Aceasta  este,  prin  urmare,  o  deschidere  prietenoasă  adresată 

(şi) către cei ce nu sunt casnici ai creştinismului, ci sunt „în afara” 

porţilor  lui,  interioare  sau  exterioare,  ori  la  margini  de  împărăţie. 

Este o deschidere pricepută care, operând  şi prezervând distincţii, îşi  articulează  propriul  limbaj  în  raport  de  structurile  spirituale, mentale,  practice-experienţiale  ale  acelor  „sinceri  aspiranţi  spre divin şi puritate”, pe care isihastul e dispus să îi întâlnească şi să le ofere astfel şansa aflării, recuperării, unor punţi lămuritoare, necesare în identificarea şi recunoaşterea neamestecată a căii isihaste. Isihastul, consecvent  în  deschiderea  sa,  asumă  premiza  necontrară  că  şi  cei sinceri căutători, chiar dacă au firească grija de a nu cădea în prefaceri  şi denaturări reciproce, nu pornesc totuşi de la grija tulburantă 

că alte spiritualităţi sunt de definit, catalogat şi numit ca fiind unele contrare  creştinismului  (Ghelasie  2016  (16):  312).  Disponibilitatea deschiderii  sale  emite  însă  nescăzut  certitudinea  deplinătăţii  creştinismului  şi  a  înţelegerii  fundamentale  a  creştinismului  ca  religie  a integralităţii,  o  integralitate  care  trebuie  să  fie  una  neamestecată, neprefăcută, în extensie permanentă, dialogică, asumată  in actu 2 .  



2 În această perspectivă a deschiderii şi către valorile altora, fără amestecare sau contrafacerea lor, recunoscând faptul inevitabil că suntem într-un spaţiu al unei spiritualităţi generale, universale, dă curs, într-un context individualizat (ce a avut parte de o înregistrare audio), unei întrebări privitoare la practica yoga, răspun-zând că „practica yoga are valoarea ei”. E o afirmaţie care, pe unii ce au înghiţit-o fără să o mestece, nici în intensiunea formulării sale situate, nici în extensiunea unei  opere  ramificate,  i-a  tulburat  „apologetic”  până  a  le  provoca  reacţii vituperante  şi eczeme  clasificante,  demne,  pentru  aceşti  „degrabă  secerători  de grâu şi de neghină”, să fie răspândite „apologetic”  ̶  şi prin „spaţiul virtual”, nu 156 

Isihasmul în contextul altor mistici (I) doar prin cel de „căscat gura” între o faţă sau alta  ̶  ca să fie şi să rămână şi în urma lor  ceva: un  graffiti  etichetard  pe  zidul-vagon  al  istoricului comunitar. În contextul  acestei  afirmaţii,  urmând  o  lectură  lipsită  de  o  flambare  pernicioasă, vedem cum isihastul  afirmă interesant  că,  în  mod  analog cu întâlnirea  Sfinţilor Părinţi  cu  filosofia  greacă,  care  a  avut  drept  răspuns-rezultat  identificarea  unei adevărate filozofii creştine (nu un amestec), în zilele noastre, creştinismul poate ca, din întâlnirea cu metafizica mistică a orientalilor, „să-şi concretizeze un fel de metafizică creştină”; din această întâlnire spune că yoga ar putea, prin urmare, să 

se completeze, iar creştinismul, deşi deplin, îşi poate „reidentifica propriul chip”, adică se poate evidenţia şi rula pe sine, în adevărul său, concretizându-se pe sine în  alte  precizări  şi  nuanţe.  Tot  în  contextul  acestei  afirmaţii  precizează  că 

practicile yoga, chiar dacă au nişte efecte care nu se pot contesta, sunt şi rămân mai  mult  „practici  energetice”  ce  pun  accent  pe  partea  energetică-corporală  şi vorbesc de fapt doar „de un păcat sau greşeală a energeticului”; spre deosebire de  creştinism care vorbeşte  şi  de un  păcat  al  sufletului.  Spune  însă  explicit  tot aici  că  aceste  practici-experienţe  nu  trebuie  confundate  cu  trăirea  noastră 

creştină,  „fiindcă  trăirea  noastră  creştină  este  o  dublă  terapeutică,  adică  o vindecare  şi  de  suflet  şi  de  corp”,  şi,  mai  mult,  mărturiseşte  că,  faţă  de  aceste practici yoga, a „încercat să facă această descifrare şi să facă această atenţionarea că  trăirea  noastră  creştină  are  ceva  în  plus  şi  vine  cu  această  noutate  a  acestei vindecări  şi  a  părţii  noastre  sufleteşti”  (Ghelasie  2016  (16):  312).  Subliniază  în consecinţă  nevoia  de  punere  a  accentului  misticii  creştine,  pe  de  o  parte,  pe integralitatea  vindecării  şi  a  sufletului  şi  a  corpului,  pe  de  altă  parte,  pe 

„vindecarea în primul rând a sufletului” şi, mai precis, pe „sacroterapia sufletului pe  care  celelalte  mistici  nu  o  au”  (Ghelasie 2016  (16): 313). Vizavi  de valoarea terapeutică  a  acestor  practici  energetice  adaugă  că,  aşa  cum  şi  medicina  laică 

poate aduce alinări şi vindecări de necontestat, şi acestea pot fi bune, chiar dacă 

pun accent pe partea corpului energetică, dar sub condiţia să urmărească un ideal înalt şi să fie sincere, şi să nu uite în fond de acest sens de integralitate, de suflet şi de sacralitate (Ghelasie 2016 (16): 314). Regăsim aşadar, într-o lectură onestă, chiar  în  interiorul  acestei  afirmaţii  despre  practica  yoga  la  care  ne  referim,  o poziţionare  a  conţinutului  valoric  al  acestei  practici,  o  trasare  a  hotarelor  sale experienţiale,  o  arătare  a  incompletitudinii  acesteia,  precum  şi  trasarea  căii integralizării reale şi oferirea ţintei sacralizării întru adevăr prin mistica isihastă. E 

de bună seamă o poziţionare apologetică, de altfel însă. Cât priveşte cercetarea poziţionării isihastului faţă de practica yoga în extensiunea operei sale, nu e aici momentul  unei  abordări  mai  largi  şi  totodată  mai  detaliate.  Ne  limităm  la  o trimitere directă şi tranşantă, într-o delimitare generică precum aceasta:  „Această 

 teologie  mistică  iconică  nu  este  o  mistică  intelectualistă,  ci  una  liturgică,  a  Bisericii  şi  a ritualului nostru creştin. Nu este nici o mistică meditativă ocultă şi magică, gen yoga. Pe scurt, practica iconică  este  chipul Bisericii,  chipul  liturgic  euharistic  hristic  (Ghelasie  2016  (16): 197). Însă, există şi altele trimiteri de detaliu, focalizate asupra structurii energetice a corpului, care arată că practica yoga prin manevrarea energiilor prin chakre nu ţine cont că,  prin/după cădere, apar  şi  modificări de „circuit energetic”,  pe  care mistica isihastă le ia în consideraţie din perspectiva restaurării hristice (Ghelasie 2017 (II): 427). A se vedea, în legătură cu practicile yoga – clasificarea acestora 157 

MARIUS DUMITRU LINTE 

Constatând că Sfinţii Părinţi ne-au vorbit în „spiritul limbajului diferitelor  confruntări  cultural-spirituale”,  ceea  ce   –  pentru  unii  –  ar putea părea un „împrumut şi chiar un amestec”, afirmă că abordarea sa este corelată şi adecvată ca „spirit de limbaj” contextului de astăzi, de  unde  relatarea  sa  despre  isihasm  transpusă  sub  forma  unei 

„încercări” chemată să corespundă diferitelor „convorbiri spirituale” 

(Ghelasie 2018 (III): 41); se subînţelege însă de aici că un astfel de 

„spirit de limbaj” pe care îl asumă contextual isihastul în raport de 

„convorbiri spirituale” actuale nu trebuie grăbit catalogat de careva ca un împrumut şi amestec de conţinut spiritual. 

Isihastul îşi asumă faptul că relatările sale mistagogice, chiar dacă 

nu sunt uşor de înţeles, sunt o evidenţiere necesară a unui specific mistic isihast „prin care ne putem „descurca” în tumultul de filosofii şi mistici, faţă de care, vrând-nevrând, adesea ne raportăm (Ghelasie 2018 (III): 231). În plus, e de ştiut precizarea că specificitatea misticii isihaste nu o clarifică doar în cadru strict teologic, cum, în general, se procedează (Ghelasie 2017 (II): 11), ci o descoperă şi o evidenţiază 

în  raport  şi  de  alte  moduri  de  cunoaştere  (Ghelasie  2017  (II):  16). 

Această actualizare a transpunerii misticii isihaste „în raport de alte moduri  de  cunoaştere”  este  cea  care  poate  a  generat  nedumeriri celor  care  au  strâmtorat  şi  şablonat  isihasmul  la  un  cadru  practic îngust, de  simplă tehnică orantă  interiorizată,  văduvindu-l  astfel  de deschiderea sa dialogică şi integrativă, de lărgimea vieţii chipului său iconic-euharistic. 

Previne  de  altfel  explicit  că  în  abordarea  sa  prezintă  mistica 

„într-un context de mistică generală, în raport chiar şi cu metafizica şi chiar cu ştiinţa” (Ghelasie 2017 (II): 14). În acelaşi timp e de reţi-nut aprecierea sa că mistica nu e o parte şi nici o emanaţie a teologiei şi  filosofiei  creştine,  dar  şi  aceea  că  mistica  nu  trebuie  „prefăcută” 

prin teologie  şi metafizică, ci trebuie să fie egala lor în întrepătrundere şi neamestecare (Ghelasie 2017 (II): 19), de unde re-cunoaşterea sa în perspectivă integrativ mistică că „trinitatea cunoaşterii creştine este mistica-teologia-metafizica” (Ghelasie 2017 (II): 15). 

Defineşte de altfel ca „taină a realităţii” şi ca „realitate integrală” 

mistica,  deci  ca  pe  una  care  nu  se  reduce  şi  nu  se  confundă  cu ca  „practici  naturiste  de  proprie  realitate  de  creaţie”  sau  ca  „auto-mistici”  şi neamestecarea  acestor  practici  cu  practica  isihastă  etc.  –  şi:  (Ghelasie  2007  (3): 146,  226,  240);  (Ghelasie  2013  (10):  241);  (Ghelasie  2015  (13):  98);  (Ghelasie 2015 (14): 295, 404); (Ghelasie 2017 (II): 411-415). 

Isihasmul în contextul altor mistici (I) teologia,  filosofia,  ştiinţa,  dar  care  le  implică  într-un  fel  pe  toate (Ghelasie 2017 (I): 9). Aşadar, isihasmul ca mistică nu este o simplă 

practică  sau o  simplă teorie, nu este obscurantism  iraţional, magie, ocultism,  ci  este  o  cale  de  deschidere  către  adâncirea  descoperită, deplină,  a  tainelor  realităţii.  Este  o  asumare  de  chip  de  „realitate integrală” respectiv o abordare de chip de „integrare a realităţii”; este însăşi calea mistică a descoperirii chipului deplin şi a sensului iconic adevărat al tainei realităţii şi al întregimii ei. 

Isihastul e încredinţat totodată că noi, creştinii, nu trebuie să ne temem  nici  de  „spiritualitatea  antică”,  care  are  valoarea  sa,  dar trebuie  să  avem  totuşi  o  „temere”  faţă  de  „răbufnirea  magismului păgân” care încearcă o „reîntoarcere în trecutul întunecat şi confuz” 

(Ghelasie 2018 (III): 47). În acest sens, observă că, deşi mulţi fac caz de „renaşterea spirituală” a  lumii de azi, din nefericire, aceştia nu  şi  promovează  această  „renaştere  spirituală”,  de  care  fac  caz, prin  intermediul  revelaţiei  creştine,  ci  printr-o  „reîntoarcere  la magismul mitic necreştin” (Ghelasie 2018 (III): 47). 

Realizează în acest fel o delimitare de „renaşterea spirituală” de tip new-age-ist, care încearcă o resuscitare a misticilor magice antice, promovate  în  răspărul  revelaţiei  creştine;  o  resuscitare  ce  întreţine confuzie  şi  contrarietate,  făţişă  şi/ori  ascunsă,  tocmai  prin  această 

reîntoarcere la tipare precreştine impregnate de memoriile inversate, contorsionate  ale  căderii.  Această  recunoaştere  a  „valorii  spiritualităţii  antice”,  după  cum  se  remarcă,  nu  e  lipsită  de  discernerea clarificatoare dată de raportul cu dreptarul revelaţiei creştine, care o poziţionează  la  „locul  care  i  se  cuvine”.  Se  observă  că  această 

recunoaştere a „valorii spiritualităţii antice” nu e tratată în acelaşi fel cu tendinţele de resuscitare ale spiritualiştilor „noii ere” care sar de-a dreptul „peste” revelaţia creştină, considerându-o caducă, sau o prefac confuziv prin amestecare cu magismul mistico-mitic necreştin. 

Aceste tendinţe de „renaştere spirituală” ale lumii de astăzi sunt de  fapt  cele  care  conduc,  într-un  fel  sau  altul,  la  efervescente pro-filări şi reconfigurări ale contextului spiritual actual, şi, într-o formă 

sau  alta,  aduc  creştinismul  „faţă  în  faţă  cu  spiritualitatea  generală”, făcând  ca,  mai  ales  mistica,  să  fie  „confruntată  cu  diversitatea formelor ei, de la simplitatea primară până la complicaţiile ei oculte ulterioare”  (Ghelasie  2018  (III):  57).  Întâlnirea  şi  confruntarea inevitabilă  cu  aceste  diverse  forme  de  mistică,  mai  simple  ori  mai 159 

sofisticate, angajează şi la un răspuns complex, polivalent, modulat şi transpus  argumentat  dinspre  diverse  registre,  singulare  ori  poliarti-culate, după caz: teologic, filosofic, metafizic, triadologic, hristologic, pnevmatologic,  ecleziologic,  antropogonic-antropologic,  cosmogonic-cosmologic, angelologic, psihologic, medical-terapeutic, teoretic/ 

practic-experienţial etc. 

Apropo  de  necesare  modulări  spiritual-contextuale,  într-un timp anume sau în altul, altfel decât confruntarea trăirii creştine cu 

„teoriile  filozofice”  din  vremea  Sf.  Maxim  (sec.  VII)  şi  a  Sf. 

Grigorie Palama (sec. XIV), isihasmul a ajuns astăzi să se confrunte cu  „misticile  magice  energetice”  (Ghelasie  2018  (III):  41). Într-un fel e vorba de o transmutare a frontului de pe un tărâm „teoretico-filozofic”,  mai  degrabă  operaţional  şi  instrumentat  raţional,  logic, conceptual,  către  un  tărâm  magic  al  experienţelor,  mai  degrabă 

mobilizant pentru o implicare şi o participare meta sau i-raţională. 

Această  metamorfoză  a  liniilor  de  „confruntare”  trezeşte  nevoia unui răspuns actualizat în evidenţierea misticii isihaste, anume unul care să fie potrivit identificării isihasmului faţă de aceste mistici magice energetice.  Fără  îndoială  calificarea  acestor  mistici  ca  „energetice” 

reprezintă, încă prin această desemnare generică, o identificare şi o poziţionare, o conturare a experienţei lor într-un fond „energetist” 

cvasispiritual magic, chiar dacă e de acceptat că există diferenţieri şi un spectru concret mai divers al acestor mistici ce locuiesc sub umbrela sintagmei  „mistici  energetice”.  Astfel,  vizavi  de  aceste  „mistici energetice”,  mistica  isihastă  e  chemată  să  se  poziţioneze  distinct, lămuritor,  plinitor,  ca  una  ce  oferă  experienţei  mistice  şi  altceva decât  jocul  şi  mirajul  magnetic,  captiv  magic,  al  strălucirilor  poli-crome proprii universului energetic cosmic ori antropocosmic etc. 

 Misticile  necreştine  au  Intrat  în  unele  Intimităţi  ale  acestui  Complex Energetic.  Dar  s-a  căzut  într-o  adevărată  Magie  Energetică.  De  aici  Magiile Spiritiste cu Energiile Inteligente de Spirite şi Îngeri, care se amestecă foarte uşor cu Spirite şi Energii Negative şi chiar Demonice.  (Ghelasie 2017 (II): 409) Neofit în Relatarea sa despre mistica Isihastă încearcă o Descifrare chiar Cosmologică;  ca  unul  care  se  confruntă  cu  diferite  sisteme  filosofice  a  vrut  să 

 plaseze  Isihasmul  într-un  context  general  de  Cunoaştere.  Neofit  face  o Delimitare  ca  Dihotomie  Cosmos  Energetic  şi  Cosmos  Fiinţial-Spiritual.  În primul  rând,  noi  credem  că  este  Cosmosul  Energetic  al  Creaţiei.  Unde  este Fiinţa-Sufletul  acestui  Cosmos  Energetic?...  După  Căderea  din  Rai  această 

Isihasmul în contextul altor mistici (I) Fiinţă-Suflet  de  Dumnezeu  se  confundă  cu  Fiinţa-Sufletul  de  Creaţie.  Aşa Panteiştii cred că Fiinţa-Sufletul Cosmosului este doar Dumnezeu şi în rest este totul doar  Manifestare  de  Dumnezeu  Unica  Fiinţă-Suflet. Creştinismul Vine cu Redescoperirea că şi Creaţia are o Fiinţă-Suflet Propriu ce nu se Confundă 

 cu Fiinţa-Sufletul Dumnezeiesc. (Ghelasie 2017 (II): 354-355) 

  

Desigur,  dincolo  de nevoia  de  a  răspunde  la  aceste  provocări mistice vectorizate în tendinţe contextuale, de o orientare sau alta, deschiderea dialogică spre comunicare este într-un fel chiar proprie isihasmului,  dacă  acesta  este  văzut  după  coordonate  arhechipale, deci recunoscut şi identificat prin fundamentul şi sensul său hristocentric,  adică,  originat  şi  desfăşurat  de  la/prin  chipul  Cuvântului (Întrupat). Însă, reţine atenţia că, pentru isihast, această disponibilitate către deschidere şi întâlnire este concomitent susţinută, chiar întemeiată,  de  lucrarea  măiestrită  de  evidenţiere  şi  de  definire  a termenilor  şi  a  noţiunilor  de  bază  care  fac  propriu-zis  posibil  un limbaj  specific  isihast;  isihastul  chiar  precizează,  fără  echivoc,  că 

 „fără stabilirea limbajului isihast, nu se poate face o comunicare cu isihasmul şi nici o deschidere a isihasmului de convorbire cu alte practici terapeutici sau mistice”  (Ghelasie 2017 (I): 11). 

Cu alte cuvinte, deschiderea spre dialog, spre întâlnire, este una care  vizează  tocmai  arătarea  şi  descoperirea  isihasmului  în  specificul său, fiind vorba în fapt de un demers de traducere a realităţilor proprii experierii isihaste prin intermediul prezentării sensurilor specifice isihaste, ca  „o învăţătură şi totodată o stabilire de termeni isihaşti, ca  limbaj  propriu  isihast”   (Ghelasie  2017  (I):  11).  Isihastul  afirmă,  de altfel,  apriat,  încă  de  la  început,  din  prefaţa  primului  volum, caracterul neclătinat, fundamental personalist al isihasmului. 

 Prima  noţiune  şi  nucleul  celorlalte  este  conceptul  de  Persoană-Chip  de Dumnezeu şi chip de suflet de creaţie, care de nu este înţeles în sens isihast nu se poate vorbi de o mistică specifică isihastă.  (Ghelasie 2017 (I): 11) Mistica isihastă, ca definire în contextul general de mistică, este nevoită să-şi precizeze limbajul şi realităţile. Mistica Persoanei este însăşi mistica isihastă 

 atât ca religie, cât şi ca metafizică-filosofie creştină. De aici accentul pe specificul isihast, pe Chipul de Persoană. (Ghelasie 2017 (II): 28) Isihasmul  nu  poate  fi  înţeles  decât  ca  mistică  a  persoanei. 

Specificul pur isihast este dat de chipul de persoană care este arătat într-un limbaj  şi o realitate anume, ce nu trebuie prefăcute, confi-161 

gurate,  interpretate  după  mulaje  ori  scheme  metafizico-filosofice. 

De aceea, este foarte importantă aici sublinierea isihastului ce vine, încă de la început, să afirme că acest „concept” de persoană trebuie înţeles nu oricum, ci în „sens isihast”; această recunoaştere a chipului  persoanei,  după  forma  şi  conţinutul  său  isihast,  este  astfel aşezată ca o condiţie-hotar a prezervării misticii isihaste în specificul său,  deci  în  neamestec  şi  neconfundare  cu  alte  mistici.  Demersul isihastului este astfel unul nu doar de proclamare generică a caracterului  personalist  al  misticii  isihaste,  ci  unul  de  conturare  şi evidenţiere  a  realităţii  tainei  chipului  persoanei  în  sensul  său specific  isihast,  ceea  ce  denotă  în  subsidiar  posibila  existenţă  şi  a altor  sensuri  (mistico-filosofice,  psihologice,  ştiinţifice)  atribuite realităţii  persoanei,  de  care  chipul  persoanei,  asumat  în  specific isihast, se distinge3. Avem astfel de a face nu doar cu o distincţie în 3 Există în opera isihastului nenumărate şi recurente referiri la  taina persoanei care conturează,  precizează,  accentuează  chipul  de  persoană-icoană  după  specificul mistic  isihast;  prin  aceste  multiple  referiri  isihastul  iconizează-pecetluieşte definitiv isihasmul ca mistică a icoanei-persoanei, adeverind indubitabil că „taina isihastă  este  taina  persoanei-icoanei”  (Ghelasie  2017  (I):  20).  Identifică  şi recunoaşte Originea însăşi ca Persoană, deosebind în acest fel mistica isihastă de misticile  metafizice  care  postulează  o  „origine”-Principiu.  Totodată,  urmând  o deschidere-înţelegere  în  cheie  iconică,  aşază  Icoana-Persoana  ca  temei,  iar modelul  care  se  naşte  din  Icoană  este  identificat  şi  recunoscut  tot  ca  Model-Persoană.  În  acest  fel  arată  relaţia  primă,  fundamentală,  intra-fiinţială,  ca  fiind iconică,  personalist  iconică,  mai  exact:   persoana- icoana  este  originea  care  naşte asemănarea  persoana-modelul; în acest mod realizează încă o detaşare de misticile metafizice-principiale,  care  văd  o  relaţie  primă,  nu  intra-fiinţială  ci  inter-fiinţă-fiinţare, de tip aniconic, mai precis: principiul-origine naşte-emană în afara sa „o faţă” (-persoană). Aşadar, în acest caz avem o articulare pe o relaţie-emanaţie/ 

devenire fundamentală, originar, intrinsec aniconică, „de tip principiu-persoană”, şi nu o relaţie-naştere fundamentală, originar, inevitabil iconică, „de forma chip-persoană/icoană – asemănare-persoană/model”, ca în isihasm. De aici se poate înţelege (şi) importanţa insistenţei isihastului asupra descoperirii Persoanei-Tatăl ca  Icoana  Modelului-Fiului  şi  a  tuturor  modelelor-arhetipurilor,  dar  şi,  spre exemplu, formularea sa că din „Persoană ies şi se întorc toate”; o formulare care nu  mai  lasă  niciun  rest  în  isihasm  pentru  vreun  fel  de  origine-ţintă  de  tip principiu-impersonal. Ierom. Ghelasie:  „Ni s-ar părea că Modelul este Originea. Aici este Taina. Icoana Chipul este Unicul şi esenţa Modelului. Modelul se naşte din Icoană, altfel Modelul ar fi un Principiu. Icoana înseamnă Persoană şi atunci Modelul este tot Persoană. 

 Persoana Tatăl este Originea Dumnezeirii. Dacă n-ar fi Tatăl întâi, Dumnezeirea ar fi un principiu  Divin  şi  nu  neapărat  Persoană”   (Ghelasie  2017  (I):  21).  Exemplele  pot continua:  „Eu Sunt Cel ce Sunt”, zice Domnul în Scriptură. Eu (Persoana) Sunt Persoana 162 

Isihasmul în contextul altor mistici (I) conotaţie mistică între personal şi impersonal, ci şi cu o distincţie şi o diferenţiere cu privire la sensuri şi realităţi atribuite şi recunoscute persoanei ca termen polisemantic. 

Acest specific funciar personalist al isihasmului, mai mult, grija înţelegerii  persoanei-chip în sens, nu oarecare, ci isihast, ce devine un laitmotiv al relatărilor isihastului, este o premiză tare că deschiderea spre  dialog  şi  întâlnire  are  un  temei  identitar  în   chipul-persoană,  de neclătinat de prefaceri şi amestecuri sincretice. Propriu-zis, situarea nucleară, în însuşi specificul isihasmului, a  chipului-persoană – propriu atât lui Dumnezeu-Persoană cât şi omului-persoană – arată că acest ultra-personalism  mistic  ghelasian  este,  pe  fond,  hotarul  cel  mai cristalin şi dens ce mărturiseşte că isihasmul nu poate fi amestecat cu alte mistici, care dovedesc, prin propria lor mărturie doctrinară 

şi  practică  experienţială,  că  nu  ştiu  nici  de  chipul-persoană  al  lui Dumnezeu  şi nici de chipul-persoană al omului, ori fac, de regulă 

în  registru  antropologic,  o  altă  identificare  a  conţinutului  real  al persoanei decât face mistica isihastă. 

De  altfel,  „puritatea  creştină”  a  isihasmului  survine  la  isihast tocmai  din  prezervarea  şi  evidenţierea   chipului-persoană  ca  temei arhechipal,  care  nu  se  maculează  în  deschidere  şi  întâlnire,  în disponibilitate dialogală, întrucât aceasta este chiar calea firească  a actualizării-mărturiei  purităţii  chipului  său  propriu,  cel  al  descoperirii tainei persoanei. În acest fel, „puritatea creştină” apărată de isihast nu are a se teme de întâlnire şi deschidere dialogală faţă de alte  mistici,  ivite  şi  efervescente  în  noul  context  contemporan  – 

context ce poate apărea uneori ca un „bazar mistic” – întrucât isihastul vede  în aceste posibile  întâlniri oportunitatea unei  reidentificări  şi  actualizări  a  chipului  specific  isihast.  Paradoxal,  apărarea 

„purităţii  creştine”  nu  se  realizează  într-o  baricadare  crispată,  în (Cel ce Sunt). Persoana este Totalitatea Absolută Viul Absolut, mai mult decât un principiu Absolut.”  (Ghelasie 2017 (I): 24) Şi căderii omului îi conferă o lectură personalistă, arătând  că  „identitatea  de  proprie  persoană”  este  afectată  de  căderea  din  Rai. 

Dar şi căii de restaurare a dialogului perihoretic om-Dumnezeu îi arată regăsirea-întemeierea  ca  trăire  tainică  isihastă  pe  (re-)  cunoaşterea  chipului  de  persoană. 

Ierom. Ghelasie:  „Trăirea Tainică Isihastă porneşte de la cunoaşterea ta ca persoană. Cu Dumnezeu nu poţi vorbi decât ca Persoană. După Căderea din Rai noi ne-am pierdut tocmai identitatea  de  proprie  Persoană.  Sufletul  nostru  este însăşi  Persoana”   (Ghelasie 2017  (I): 22).  Sau:   „Trăirea  Tainică  Isihastă  este  Taina  Persoanei  ce  o  face  deosebită  şi  Specifică”  

(Ghelasie 2017 (I): 28). 

închidere autarhică, într-o palisadă contrariantă, ci în gestul deschiderii dialogale ce face disponibilă, în întâlnire, o adeverire a chipului pur isihast, descoperit plinitor după temeiul său arhechipal. Nu fără ţintire şi noimă arhechipală, fiindcă vizează Cuvântul Absolut, regăsim, în prezentarea misticului de la Frăsinei, chipul isihasmului ca  „dialog  în  absolut”.  Expunerea  isihasmului  ca  mistica  unui 

„Dialog în Absolut” descoperă însă şi o nuanţă specifică isihasmului, ca mistică care prezervă în absolut dialogul,  şi  deci identitatea veşnică  a  participanţilor  înscrişi  în  acest  dialog,  operând  astfel  o delimitare de misticile ce vizează absorbiri, fuziuni  şi contopiri de tip  panteist,  ce  sistează  dialogul  şi  dizolvă  identitatea  actanţilor, chemaţi, implicaţi în a-l susţine şi desfăşura. 

Însă, acceptând  ab initio ca binevenită şi legitimă grija fiecăruia pentru „puritatea creştină”, isihastul previne, în  Scrisoarea unui isihast, să nu se treacă totuşi de la această grijă apologetică onestă, firească, bine intenţionată, la hazardate „afirmaţii  gratuite  şi  neîntemeiate”, la  stârnirea  şi  întreţinerea  de  „bănuieli  şi  învinuiri”  nefondate,  la 

„acuzaţii” de înstrăinare de „duhul adevărului”. Chiar cere explicit, în  acest  sens,  tuturor  celor  sinceri  apărători  ai  „purităţii  creştine”, să precizeze „tot ce nu este creştin” în scrierile sale (Ghelasie 2007 

(I):  6).  Oportunitatea  răspunsului  isihastului,  adresat  public  prin Scrisoarea  unui  isihast  protosinghelului  D.S.,  şi  nu  numai  acestuia, este motivată explicit, în finalul scrisorii, de nevoia de a nu se persista în „confuzii vătămătoare, ce nu aduc cinste nimănui” (Ghelasie 2007 

(I): 7); celor care totuşi persistă în aceste „presupuneri duşmănoase”, şi continuă chiar să le prolifereze, făcând astfel o implicită dovadă de rea  credinţă,  isihastul  le-a  răspuns  încă  de  atunci,  de  la  început, limpede,  hotărnicind,  pe  de  o  parte,  că  „nu  acceptă  astfel  de închipuiri”, cabrate pseudo-apologetic, şi prevenind, pe de altă parte, că „îi dă” în „Judecata lui Dumnezeu” (Ghelasie 2007 (I): 6). 

De fapt, încă din prefaţa primului volum  Memoriile unui isihast, isihastul  anticipa  lucid  că  relatarea  sa  despre  isihasm  „va  părea multora, grăbiţi să ia atitudine, nu prea în concordanţă cu ceea ce se predă oficial”, ori că lucrarea sa „multora va părea ceva nou, sau o  invenţie,  sau  celor  şi  mai  dogmatici,  chiar  o  aberaţie”  (Ghelasie 2017 (I): 10). De aceea şi găsea cu cale să sublineze că nu se adresează celor care pot găsi obiecţii la tot pasul, fiindcă le (şi) caută, ci celor  „interesaţi  în  mod  deosebit  de  isihasm”,  celor  „cu  adevărat 164 

Isihasmul în contextul altor mistici (I) sinceri  şi  doritori,  nu  de  vânătoare  de  greşeli,  ci  de  deschideri  în tainele  realităţii”  (Ghelasie  2017  (I):  12).  Această  prefaţă  îndemna la prevedere faţă de abordările piezişe ori de pacurgerile fulgurante, absorbante  în  extracte  facile  de  concluzii  pripite,  care  pot  genera insinuante  ori  chiar  pervertite,  brutalizante  răstălmăciri  ale sensurilor autentic ortodoxe ale relatării ghelasiene despre isihasm, mărturisit ca mistică specific creştină, ca trăire vie a tainei depline a creştinismului. 

Recunoştea apoi, încă din această prefaţă, că scrierea sa despre isihasm  este  „un  text  cam  greoi,  mai  ales  la  început”,  fapt pentru care îndemna:  „citiţi cu atenţie şi nu fragmentar şi pe sărite” ,  „nu vă împie-dicaţi,  treceţi  mai  de  parte  până  la  sfârşit  şi  apoi  spuneţi-vă  părerea”  

(Ghelasie 2017 I: 10); de altfel, exprimându-şi dorinţa „să se treacă 

de la început peste unele contrarii mai mult presupuse decât reale” 

(Ghelasie 2017 (I): 11), stârnea prudent la o cuvenită răbdare şi la o oportună tenacitate în parcurgerea în întregime a relatării sale, care nu va dezamăgi, şi nu îl va lăsa nerăsplătit, lămurind şi deschizând plinitor pe cel încumetat în a o face. 

Aminteşte încă de la început, din prima pagină a   Memoriilor,    şi de faptul că, de-a lungul istoriei, isihasmul a fost uneori întâmpinat cu o anumită reţinere sau chiar opoziţie din partea „teologiei oficiale”, reţinere  pe  care  o  atribuie  unei  evaluări  grăbite  şi  superficiale  a 

„realităţilor  mistice”.  E  încredinţat  însă  că  mistica  şi  teologia  nu trebuie să fie în conflict, întrucât, chiar dacă „teologia are adevăruri de credinţă, unanim acceptate de autoritatea bisericească, generală”, totuşi  teologumenele  mistice  „nu  contrazic  teologia,  ci  îi  lărgesc orizontul de deveniri” (Ghelasie 2017 (I): 9). Într-un fel recunoaşte demersului mistic un rol, nu fracturant, nu împotrivitor, ci mai ales 

„înaintemergător” şi „întregitor” teologiei – un chip al adâncirii, al lărgirii,  al  actualizării,  al  vitalizării  şi  cromatizării  teologice.  Şi,  de bună  seamă,  îi  observă  calitatea  de  fin  receptor  al  meandrelor contextuale  ale  mentalităţilor  vremuirilor  în  care  demersul  mistic este  chemat,  provocat,  să  îşi  întrupeze  lămuritor  vectorii  apologetici proprii inevitabilei sale mărturisiri de credinţă. 

Isihastul remarcă mişcarea Tradiţiei, de fapt viul mistic al acesteia, care, în parcursul istoriei, reclamă punerea unor accente, nu aleatorii, nu arbitrare, ci izvorâte din nevoia întâmpinării lămuritoare a unor mentalităţi proprii unor epoci, ce, în absenţa deschiderii date de noi 165 

accente,  riscă  chiar  blocarea,  cimentarea  în  formule  redundante, steril recurente, dacă nu chiar virajul în confuzii  şi  prefaceri interpretative, ori scufundarea în asimilări deturnante, datorate injectării mutante cu spiritul reductiv, sinuos, al unei vremi sau al alteia. 

 Sfinţii Părinţi, după spiritul vremii, au pus accent pe Energiile Harice, de unde relatările lor în acest sens. Spiritul vremii de astăzi este în căutarea celor Dincolo  de  Energii,  re-descoperirea  Fiinţei.  Magia  energiilor a  ajuns  la  culme, uitându-se  de  Viaţa  Fiinţei în  Sine.  Redescoperirea  Tainei  Fiinţei  este  de  cea mai  mare  trebuinţă  astăzi.  Acesteia  încercăm  noi  să-i  răspundem.  Fiinţa  a devenit  doar  o  „noţiune  abstractă”.  Fiinţa  este  însăşi  Realitatea.  Sfinţii Filocalici nu au pus problema Fiinţei, ci a Energiilor ei. Noi punem problema Fiinţei  pe  prim  plan.  Aşa  prezentăm  mistica  prin  prisma  Icoanei  Fiinţei. 

(Ghelasie 2018 (III): 144)  

Vedem  identificată  în  citatul  anterior,  ca  o  caracteristică 

supralicitată  de  spiritul  (mistic  al)  vremii  de  astăzi,  tocmai  „magia energiilor”, care riscă să asimileze confuziv „energiile harice” cu un energetism  antropocosmic,  pe  de  o  parte,  şi,  pe  de  altă  parte,  să 

ascundă-conteste,  direct  sau  indirect,  ignorând  ori  abstractizând, 

„realitatea  fiinţei”.  În  raport  de  această  tendinţă  de  etalare  şi  pro-movare  exaltată  a  energetismului  de  către  spiritul  vremii  de  astăzi, isihastul arată calea ieşirii încredinţate din serpentinele constrictoare ale  acestui  energetism  prin  redescoperirea  realităţii  fundamentale  a 

„chipului  fiinţei”,  prin  evidenţierea  „prezenţei  icoanei  fiinţei”  ca însăşi  realitatea  în  sine,  funciar  aenergetică, realitate ce, ca  atare,  se arată  deschisă  experierii  misticii  iconice.  Avem  însă  aici,  nu  o excludere a energiilor, ci o trecere, o situare a lor în plan secund faţă 

de reconsiderarea, reaşezarea în prim-plan a „realităţii fiinţei”4. 



4  E  nevoie  desigur  de  o  bună  identificare  a  realităţior  şi  a  termenilor  ce  le desemnează, mai cu seamă când se vorbeşte de  Fiinţă şi de o asimilare a sensului acesteia din perspectiva misticii isihaste. René Guénon, spre exemplu, în  Stările multiple  ale  fiinţei  (editura  Herald  2012),  defineşte   Fiinţa  în  sens  universal  ca 

„principiul manifestării” care cuprinde toate posibilităţile de manifestare, iar ceea ce este „dincolo” şi „în afară” de Fiinţă este identificată ca fiind NeFiinţa – care este  mai  mult  decât  Fiinţa,  ori  superioară  Fiinţei,  în  sensul  că  este  dincolo  de extensiunea  Fiinţei,  conţinându-o  chiar  în  principiu  (Guénon  2012:  35-36). 

„Posibilitatea universală” este cea care conţine totalitatea tuturor posibilităţilor, atât  Fiinţa,  în  măsura  în  care  manifestă  posibilităţile  (o  parte  din  ele),  cât  şi NeFiinţa, în măsura în care nu le manifestă, ambele fiind două aspecte ale unui unic ansamblu al  Posibilităţii universale; prin urmare,  Posibilitatea universală cuprinde 166 

Isihasmul în contextul altor mistici (I) deopotrivă  Fiinţa  şi  Nefiinţa,  care  sunt  două  moduri  de  realitate  diferite conforme  naturilor  lor.  La  Guénon,  posibilităţile  de  nemanifestare  aparţin  în mod  esenţial  NeFiinţei,  starea  de  nemanifestare  este  singura  permanentă  şi necondiţionată, iar ca exemplu al unei posibilităţi de nemanifestare citează vidul, făcând  precizarea  că  vidul,  oricare  ar  fi  modul  în  care  e  considerat,  nu  este NeFiinţa (Guénon 2012: 38-39). Trebuie spus că în NeFiinţă Guénon consideră 

că  nu  poate  exista  o  distincţie  efectivă,  întrucât  crede  că  existenţa  în  mod distinctiv  este  esenţialmente  inerentă  „condiţiilor  manifestării”.  Pentru  isihast, Fiinţa este realitatea primă care prezintă caracteristicile de permanenţă în sine şi necondiţionare  ale  nemanifestatului,  iar  realitatea  secundă,  cea  a  manifestării, este cea a Fiinţării. Aşa, pentru isihast, apare întregul unui  Chip  ca Fiinţă-Fiinţări, şi  nu  întregul  unui  ansamblu  al  Posibilităţii  universale  ca  Nefiinţă  şi  Fiinţă, precum la Guénon. Deci, ceea ce la Guénon este Fiinţă, pentru isihast este de fapt  identificat  ca  fiind  Fiinţare.  Aşadar,  „stările  multiple  ale  fiinţei”,  de  care vorbeşte  Guénon,  sunt  de  fapt  doar  „stări  de  fiinţări”  pentru  perspectiva isihastă.  Pe  de  altă  parte,  realitatea  fundamentală  şi  primă  pentru  isihast  este Fiinţa, şi nu NeFiinţa ca la Guénon, şi, în plus, Fiinţa este pentru isihast una care prezintă  distincţiile  unui  chip  triadic.  Distincţiile  pentru  isihast  se  regăsesc propriu-zis atât în Fiinţă (nemanifestat-permanent) cât şi în Fiinţări (manifestare), în vreme ce, la Guénon, distincţia este numai în manifestare, în realitatea secundă, pe  care,  însă,  o  desemnează cu  termenul  de Fiinţă  şi  nu  de  Fiinţare,  cum  face isihastul.  Întregul  Fiinţă-Fiinţări  este  pentru  isihast  un  Chip  unic  de  o  anume identitate,  şi  nu  un  ansamblu  în  dublu  aspect  Fiinţă-NeFiinţă  ca  „Posibilitate universală”, precum la Guénon. Fiinţa şi Nefiinţa sunt două aspecte (realităţi) de genul faţă-revers ale aceluiaşi ansamblu dual desemnat ca Posibilitatea universală 

ce  acoperă  întreaga  realitate  a  nemanifestării  şi  a  manifestării,  şi  se  situează  în specificul  mistic  filozofico-metafizic  indian.  În  fond,  la  Guénon,  Fiinţa  este corespondentă  cu  omul/creaţia  care  este  manifestarea  acestei  nemanifestări transcendente  ca  NeFiinţa.  Maximul  de  realizare  este  în  acest  ansamblu  numit Posibilitate  universală  ca  o  realizare  de  „asamblare-conştientizare-îmbinare” 

între  nemanifestat şi  manifestat. Decriptând acest ansamblu nemanifestat-manifestat al  Posibilităţii  universale,  în  cheia  mistagogică  isihastă,  care  vorbeşte  de  două 

chipuri-realităţi  de  fiinţe  distincte  –  necreată  şi  creată  –  ambele  prezentând nemanifestarea lor  specifică ca  fiinţe  în  sine,  respectiv  propria  lor  manifestare-fiinţare  tot  specifică,  se  poate  înţelege  cum  ansamblul  Posibilităţii  universale, circumscriindu-se  numai  la  un  tip  unic  de    îmbinare  nemanifestat-manifestat, înseamnă că rămâne doar la o încercare de re-facere şi re-găsire a creaţiei/omului propriu-zis  ca  nemanifestat-manifestat.  Posibilitatea  universală  guénon-istă  nu acoperă, nu conştientizează, nu întâlneşte cealaltă realitate în dublă deschidere – 

nemanifestat (-necreat)-manifestat (necreat) – a Fiinţei (necreate) şi Harului (necreat). 

Altfel  zis, în  transpunerea lui  Guénon,  NeFiinţa ca realitate corespunde  Fiinţei create,  iar  Fiinţa  corespunde  ca  realitate  Fiinţării  de  creaţie,  ceea  ce  face  ca această cuplare NeFiinţă-Fiinţă în ansamblul Posibilităţii universale să nu fie în fapt  altceva  decât  o  întâlnire-reunire  între  Fiinţa  (creată)  şi  Fiinţările  (create), deci  o  rămânere  în  limita  posibilităţilor  de  nemanifestare  şi  a  posibilităţilor  de 167 

Această repoziţionare în prim-plan a realităţii tainice a „chipului fiinţei” evident nu înseamnă o întoarcere la gnosticismul antic ori la apofatismul  fiinţei  de  tip  filosofic,  cu  corolarul  său  emanaţionist, panteist, ci constituie o încercare de ieşire atât din închingarea unui agnosticism  extrem,  limitativ,  cât  şi  dintr-un  melanj  între  fiinţă  şi energii, respectiv dintr-un ubicuitar energetism ce coboară până la o reducere a fiinţei la statutul de „principiu supraenergetic”. 

 Filosofia  recunoştea  apofatismul  Fiinţei,  dar  considera  Creaţia  o 

 „emanaţie panteistică” a Fiinţei. Creştinismul s-a luptat cu tot felul de erezii în acest  sens.  De  aceea,  teologia  Sfinţilor  Părinţi  este  o  Mistagogie  prin  Har. 

 Creştinismul revelează Împărtăşirea Dumnezeirii cu adevărat creaţiei, dar prin Har, care este Dumnezeirea accesibilă condiţiei de creaţie. Fiinţa prin Har este teologia  creştină.  Pentru  noi  cei  de  astăzi  însă,  atât  de  mult  s-a  extins 

 „energetismul”,  încât  Fiinţa  este  redusă  la  un  „principiu  supraenergetic”. 

 Gnosticismul antic, de cunoaştere a Fiinţei, era considerat de creştinism o erezie, dar şi „agnosticismul absolut” este considerat tot erezie. Dumnezeu ca Fiinţă în sine este necunoscut, dar este cunoscut prin Harul tot Dumnezeiesc. Noi, cei de astăzi, ca mistică, suntem nevoiţi să facem o reîntoarcere la problema Fiinţei cea dincolo  de  Har,  altfel  şi  creştinismul  este  în  situaţia  de  a  cădea  în  „pierderea Chipului Fiinţei” ce este tocmai esenţa teologiei creştine. Teologia creştină este a Fiinţei  prin  Har,  dar  cu  evidenţierea  accentuată  pe  Chipul  Fiinţei,  ca Ipostasurile Treimice Dumnezeieşti.  (Ghelasie 2018 (III): 145) Această  depăşire  a  „magiei  energiilor”  nu  se  petrece  cu  alte cuvinte decât prin regăsirea-afirmarea hotărnicită a „tainei fiinţei” ca realitate distinctă şi dincolo de energii. Aflăm exprimată astfel nevoia de  a  recunoaşte  şi  a  accepta   ab  initio   întâietatea  „chipului  fiinţei” 

pentru a avea cu adevărat o poziţionare clară, fermă şi eficace faţă de tendinţele „energetiste” promovate  lato sensu, preponderente, proprii manifestare  ale  creaţiei/omului.  Nu  comentăm  aici  şi  studiul   Stările  multiple  ale fiinţei  în  creştinism,  apărţinând  lui  M.  Vâlsan,  care  se  înscrie  evident  în  cadrul-schema trasată de maestrul său René Guénon, chiar dacă încearcă să legitimeze aspectul  de  „continuitate”  al  „stărilor  multiple  ale  fiinţei”,  referindu-se  la 

„doctrinele  creştine”  din  cele  „mai  metafizice”  precum  cele  ale  lui  Meister Eckhart,  Ruysbroek  şi  Nicolaus  Cusanus.  Însă,  e  adevărat  că,  în  absenţa înţelegerii  unei  teologii  şi  experienţe  reale  a  Fiinţei  (necreate)  şi  a  Harului (necreat),  chiar  aceşti  mistici  ai  creştinismului  occidental  se  înscriu  într-o experienţă,  mai  degrabă  de  natură  metafizică,  similară  în  fond,  e  drept,  cu  cea prezentată  de  Guénon.  Mistica  isihastă  are  însă  o  altă  aşezare  ce  se  arată  în distincţia sa şi mai limpede din transpunerea isihastului. 

Isihasmul în contextul altor mistici (I) spiritului  (mistic)  contemporan.  Aşadar,  se  indică  nevoia  unei reîntoarceri  la  „chipul  fiinţei  cel  dincolo  de  energii”  pentru  a  nu cădea ori rămâne şi prolifera, teoretic, practic-experienţial într-un fel de  „acces  mistic”  univoc  la  un  „energetism”  ubicuu,  generalizat, universal,  care  riscă  să  piardă  „chipul  fiinţei”,  alterând  astfel  însăşi esenţa creştinismului; o esenţă care, ca însăşi Originea originilor, este fundamental  revelată  de  „chipul  fiinţei  treimice”,  în/prin  personalismul său intrafiinţial (Ghelasie 2018 (III): 58). 

Reîntoarcerea  la  aprecierea  „chipului  fiinţial”  ca  distinct  de manifestările-atributele sale (calităţi energetice „din afară” de fiinţă) devine  foarte  importantă  în  ceea  ce  înseamnă  distingerea  misticii isihaste,  care  identifică  „treimea”  ca  intrafiinţialitate  inter-personală,  faţă  de  celelalte  mistici  panteiste,  care  vorbesc  de  o  „treime energetistă”5  constituită-structurată  din  atribute-calităţi-însuşiri 5 În volumul  Între Dumnezeu şi cosmos (Editura Herald, 2006), ce conţine dialoguri purtate între Raimon Panikkar şi Gwendoline Jarczyk, se găseşte un capitol numit Treimea  radicală.  Panikkar  afirmă  aici  că  Treimea  este  expresia  unei  pure relaţionalităţi,  dar  dificultatea,  pentru  el,  constă  „în  a  gândi  relaţia”,  întrucât  ne situăm în „interiorul unui sistem de gândire bazat pe un dualism al substanţei şi al accidentelor”. Însă, îl evocă pe Karl Rahner ca pe unul care a făcut un pas înainte afirmând  că  Treimea  imanentă  (Dumnezeu  în  el  însuşi)  este  de  asemenea  şi Treimea iconomică (realitatea lui Dumnezeu aşa cum se exprimă în istorie), „altfel spus, Treimea în sânul divinităţii ar corespunde Treimii acţiunii divine în creaţie” 

(Panikkar  2006:  98).  Vizavi  de  aceste  două  concepţii  ale  Treimii  –  Treimea imanentă  (Treimea   ad  intra)  şi  Treimea  iconomică  (Treimea   ad  extra)  –  Panikkar consemnează o a treia manieră de concepere a misterului întâlnirii dintre divin şi uman,  prin  ceea  ce  el  numeşte  „Treimea  radicală”.  Panikkar  afirmă  astfel: 

„Treimea este o concepţie cu adevărat revoluţionară, în măsura în care încetăm să 

îl  considerăm  pe  Dumnezeu  ca  o  substanţă.  Dumnezeu  este  relaţionalitate  pură 

sau,  mai  degrabă,  este  una  din  dimensiunile  relaţionalităţii  întregului  real” 

(Panikkar 2006: 105). Conform lui Panikkar, „Treimea radicală” ar fi cea care  ar aboli  hiatusul  între  creator  şi  creaţie  fără  să  le  confunde,  deşi  paradoxal,  acelaşi Panikkar lasă să se înţeleagă că de fapt creaţia nu există întrucât aceasta este „la fel de veche” ca şi creatorul (Panikkar 2006: 101). Pe de altă parte, susţine că Treimea se  regăseşte  practic  în  toate  culturile,  în  manieră  homeomorfă  (asemănare  de formă),  sub  multiple  denumiri.  „Este  o  intuiţie  [a  Treimii]  care  face  parte integrantă  din  conştiinţa  umană,  până  într-acolo  încât  am  putea  vedea  în  ea  o structură  fundamentală  a  spiritului  uman;  deoarece  acest  spirit  gândeşte  toate lucrurile în manieră ternară. Din partea mea, nu aş vedea, aşadar, nici o dificultate în a recunoaşte că această structură a spiritului uman ar trimite ca de la sine spre o reprezentare  ternară  a  realităţii  totale  în  misterul  său.  Dar  această  prezenţă  şi această eficienţă universale nu ar putea fi folosite ca argument pentru a afirma că 

(ca manifestare-fiinţare „în afară”), deci susţin o „treime” de devenire-emanaţie dintr-o impersonală fiinţă-principiu. 

 Treimea creştină este Intratrifiinţialitate, pe când a celorlalte mistici este „în afara”  Fiinţei.  Şi  Taina  Teo-Persoanei  ca  Origine  în  Sine  este  însăşi  Taina Dumnezeirii în Sine. (...) Se vorbeşte de un „Dumnezeu fără Nume”, ca Dumnezeirea  esenţială,  şi  de  un  „Dumnezeu  cu  Nume”,  ca  Treimea  cu  Însuşirile-lucru semnifică, dimpotrivă, că Treimea este în aşa măsură caracterul fundamental al  realităţii,  încât  fiinţa  omenească  nu  poate  gândi  decât  prin  intermediul  acestei structuri” (Panikkar 2006: 103). Pentru Panikkar, „întreaga aventură a cosmosului şi cea a omenirii constituie o „parte” a  aventurii trinitare. Există Tatăl, Cristos, care înglobează tot ce numim creaţie, şi Duhul. Aceasta este  Treimea radicală. Realitatea ultimă  este  trinitară: ea este  divină, umană  şi cosmică. Tocmai  în  aceasta constă 

intuiţia  cosmoteandrică   –  cosmos,  theos,    anthropos:  Lume,  Dumnezeu  şi  Om. 

Cosmoteandrică ar fi, aşadar, acea viziune, acea experienţă a faptului că suntem o parte a Treimii şi că există trei dimensiuni ale realului: o dimensiune a infinitului şi a libertăţii, pe care o numim divină; o dimensiune a conştiinţei, pe care o numim umană;  şi  o dimensiune corporală sau materială,  pe care  o  numim cosmos. Toţi luăm  parte  la  această   aventură  a  realităţii”  (Panikkar  2006:  116-117).  Această 

prezentare „într-o viziune non-dualistă a realităţii” a „Treimii radicale” pe care o face Raimon Panikkar, hirotonit ca preot catolic în 1946, şi considerat de unii ca 

„unul dintre cei mai mari teologi creştini ai secolului XX”, nu pare că mai are prea multă  sau chiar vreo  legătură cu  creştinismul, chiar  dacă  susţine că,  prin  această 

viziune  a „Treimii  radicale”,  a aflat un  punct  de echilibru în care  Dumnezeu nu mai  este  nici  pur  transcendent,  nici  exclusiv  imanent,  şi,  ca  atare,  nu  ne  putem 

„opri”  nici  la  monoteism,  nici  la  panteism.  Această  Treime  ca  „expresie  a  unei pure  relaţionalităţi”  este  marcată,  credem  evident,  de  apropierea  lui  Panikkar  de mistica  indiană.  Această  „Treime  radicală”  a  lui  Panikkar  pare  mai  apropiată,  în definirea sa „pur relaţională”, de  Tribhuvana hindusă, dar poate fi la limită asociată 

prin  „intuiţia  cosmoteandrică”  cu  Marea  Triadă  extrem-orientală.  Însă,  în  orice caz, această „Treime structurală” a lui Panikkar – care refuză Treimea şi ca atribut-accident şi ca substanţă, într-un fel chiar şi ca realitate în sine – nu mai are nici o legătură cu Sf.  Treime  a  revelaţiei  hristice. Panikkar înţelege  şi asumă de  altfel  şi 

„relaţia”  tot  într-un  mod  radical  pe  urma   advaitei   orientale,  pe  linia  unei  „non-dualităţi”, care contestă relaţia ca  legătură între două  lucruri-entităţi.  „Ceea ce  se numeşte „fundament” este, de fapt,  relaţia  însăşi. Iar relaţia nu este nici una, nici două:  ea  este   relaţională”  (Panikkar  2006:  120).  Argumentul  lui  Panikkar  este  că 

atâta  vreme cât  „subliniem   relaţia, contradicţia  nu  mai există”. Paradoxul este  că 

tocmai  sublinierea  acestei   relaţii  ca  „fundament”  este  de  fapt  de  o  contradicţie extremă, fiindcă neagă-dizolvă distincţiile reale, fundamentale ale realităţi, şi pe cele identificate  de  simţul  comun,  nu  doar  pe  cele  operatorii-raţionale,  ajungând  să 

condiţioneze  realitatea-existenţa  termenilor  relaţiei  de  relaţia  însăşi;  altfel  zis,  nu avem  Treime  ca  termeni  reali-Persoane,  decât  dacă  le  premerge   relaţia.  Alfa  şi Omega lui Panikkar este  relaţia. Adică, „dizolvând” şi monism şi dualism (chiar şi triadism) într-o „relaţie” recunoscută ca intrinsecă unei unitaţi (-relaţii) indistincte dinamice, ajungem, după Panikkar, să ne eliberăm astfel de contradicţii. 

Isihasmul în contextul altor mistici (I) calităţile  Dumnezeirii.  Acest  fapt  poate  foarte  uşor  cădea  în  considerarea  că 

 Treimea  Divină  de  fapt  nu  este  Ontologică-Origine  în  Sine,  ci  „emanaţie”  a Dumnezeirii  cea  „impersonală”.  Tocmai  acest  fapt  noi  îl  avem  în  vedere,  ca  o deosebire netă dintre mistica specific creştină şi celelalte mistici antice şi metafizice panteiste. (Ghelasie 2018 (III): 190) 

Chiar avansarea „mistagogiei iconice” ca propunere de „lărgire” 

a  „mistagogiei  tradiţionale”  isihastul  o  argumentează  vizavi  de contextul  spiritual  actual  în  care  reverberează  riscul  „uitării  fiinţei în  energiile  sale”,  şi,  mai  mult,  pericolul  „confundării  fiinţei  cu energiile ei”, orientări şi direcţii care impun „reevaluarea categoriei de fiinţă” ca „puterea salvatoare pentru noi, cei de astăzi”. În linia continuităţilor şi a lărgirilor succesive în raport de dinamica prefa-cerilor contextuale susţine că mistagogia iconică pe care o evidenţiază  are  ca  model  mistagogia  Sf.  Maxim,  care  a  primit  însă  în dinamica  tradiţiei  şi  alte  accente  de  lărgire  prin  Sfântul  Simeon Noul Teolog şi Sfântul Grigorie Palama, cei care continuă şi adân-cesc  viziunea  mistagogică  maximiană.  Dar,  în  raport  de  modelul mistagogic  maximian  la  care  se  referă  ca  model  prim  mistagogic, lărgirea isihastului e branşată mai direct la o altă lărgire, anume cea palamită  care  aduce  în  atenţie  „viziunea  Fiinţei  care  se  revarsă  în Energiile Sale Harice” (Ghelasie 2018 (III): 233). 

Consemnează această viziune a Sf. Grigore Palama ca pe una ce  concretizează  străduinţa  Sfinţilor  Părinţi  de  a  deosebi  „Supranatura Fiinţială Divină de Natura Fiinţială Creată”. Precizează însă 

că,  prin  accentuarea  faptului  că  „Natura  Fiinţială  Creată”  nu  se poate „amesteca” sau confunda cu „Supranatura Fiinţială Divină”, dar se poate „Împărtăşi prin Har”, viziunea palamită arată calea ca această deosebire netă să nu fie concretizată în separare, prăpastie, neîntâlnire,  ci,  dimpotrivă,  să  fie  întâlnire,  unire  şi  împărtăşire-transfigurare mistică. Crede şi afirmă însă că  „pentru noi cei de astăzi mai este necesară şi deschiderea Fiinţei prin Fiinţă, ca să nu „pierdem” Fiinţa în Energiile Sale”  (Ghelasie 2018 (III): 233). 

 Mistica  doar  a  unei  Teologii  Harice,  fără  Chipul  Fiinţial  al  Lui Dumnezeu,  nu  este  mistica  adevărată  a  creştinismului.  Noi,  Creaţia,  nu  ne Întâlnim doar cu Lumina Harică, ci cu Fiinţa Lui Dumnezeu, dar nu direct, ci Îmbrăcată în Har. O Fiinţă fără Har este panteism şi un Har fără Fiinţă este un Dumnezeu fără Chip. Misticile energetice antice şi cele mai noi sunt panteiste şi semi-ateiste,  cu  un  Divin  fără  Chip  Fiinţial.  Creştinismul  are  tocmai  specificul Chipului  Fiinţial,  care  doar  prin  Chipul  Fiinţial  este  Adevăratul  Dumnezeu. 

(Ghelasie 2011 (8): 31) 

Nu trebuie să se „piardă” nici fiinţa din pricina energiilor, dar nici  energiile  nu  trebuie  pierdute  din  pricina  fiinţei.  Fiinţa  şi energiile  nu  trebuie  separate  şi  izolate,  nu  trebuie  confundate,  ci trebuie să rămână realităţi distincte şi dimpreună, corelate şi active. 

Accentul  pe  care  isihastul  îl  pune  pe  „redeschiderea  fiinţei  ca fiinţă” este o subliniere a unei deschideri directe a fiinţei în sine şi prin sine, distinctă de deschiderea indirectă ca reflectare prin intermediul  energiilor-fiinţări  de  fiinţă.  Această  „redeschidere  a  fiinţei ca fiinţă” este o re-afirmare a faptului că energiile-fiinţările sunt, nu de sine, ci în raport  şi neizolate de fiinţă ca sursă-origine din care provin. Dar, totodată, este şi o atragere a atenţiei că avem de-a face de fapt cu un chip întreg în dublă şi deopotrivă activă deschidere: fiinţă şi energii-fiinţări; cu precizarea că există o ordine a deschide-rilor: „deschiderea fiinţei prin fiinţa însăşi” premerge „deschiderea fiinţei prin energiile sale”. 

 În zilele noastre, este o dublă tendinţă, o dată de a „separa” complet Fiinţa de  energiile  sale  şi  încă  o  dată  de  a  „absorbi”  energiile  în  Fiinţă.  Viziunea Creştină nu admite pe niciuna dintre acestea. Fiinţa este Realitatea în Sine, care se Revarsă total pe Sine în strălucirile Sale Harice. Harul nu se „absoarbe” în Fiinţă, ci se reînnoieşte permanent în revărsările Fiinţei. 

 Dar  se  poate  cădea  uşor  în  considerarea  că  Fiinţa  rămâne  un  „absolut izolat” de Energiile  Sale,  ca  „cenzura  lui Blaga”. Şi mai important pentru noi este  „raportul  Fiinţei  noastre  Create  faţă de  energiile  noastre”.  De  aceea pentru noi, cei de astăzi, este necesară şi o deschidere a Fiinţei prin Fiinţa Însăşi, prin care apoi să se facă deschiderea Fiinţei prin Energiile Sale. Sfinţii Părinţi spun că 

 despre  Fiinţa  în  Sine  nu  se  poate  vorbi  decât  atât  cât  Însăşi  Fiinţa  Divină  Se Revelează pe Sine. Filosofii, şi mai mult, susţin că Fiinţa în sine este „inaccesibilul absolut”. Revelaţia Creştină ne vorbeşte totuşi de Dumnezeirea în Sine, ca Esenţă 

 şi Natură în Distincţiile Treimii de Ipostasuri. (Ghelasie 2018 (III): 233) În  mistagogia  sa  iconică  insistă  pe  o  „modalitate  de  a  vedea fiinţa  prin  fiinţa  însăşi”,  dar  într-o  perspectivă  mistagogică  care prezervă „deosebirile între fiinţă şi reflectările-fiinţările sale”. Deci, propune o „lărgire” întru fiinţă, însă „fără afectarea ei şi fără con-trazicerea  celor  deja  relatate  despre  fiinţă  şi  reflectările  sale” 

(Ghelasie 2018 (III): 234). 

Pe de altă parte, remarcă interesant că modalitatea de a vedea 

„fiinţa  creată”     doar  prin  reflectările-fiinţările  din  „afara”  fiinţei, ţine, mai degrabă, de o modalitate filosofică adoptată şi de teologie. 

Isihasmul în contextul altor mistici (I) Iar această modalitate de împrumut o vede ineficace în găsirea unor repere  mistice  distinctive,  necesare  clarificării  unei  bune  aşezări teoretice, practice,  mistice  a omului  contemporan.  În  aceste considerente  mistice  apologetice  caută  să  lărgească  viziunea  sa  mistagogică în extensie antropologică prin „descoperirea”  şi a „reperelor de fiinţialitate pentru fiinţa noastră creată”, aducând argumentul de bun  simţ  că  în  „raportul nostru  cu Divinitatea, trebuie neapărat  să 

ştim  propriile  noastre  componente  fiinţiale,  prin  care  putem  să 

comunicăm” (Ghelasie 2018 (III): 234). De fapt, această „modalitate de a vedea fiinţa prin fiinţa însăşi” este referită şi la „fiinţa creată”. 

Isihastul  afirmă  recurent  nevoia  identificării  şi  recunoaşterii caracterului de fiinţă (şi) al creaţiei (nu doar al lui Dumnezeu) – mai precis, nevoia de acceptare a realităţii sufletului (creat) ca fiinţialitate 

–  dar  afirmă,  totodată,  şi  caracterul  iconic  al  fiinţei  create  ca  fiind asemănare  după chipul  fiinţei  lui Dumnezeu;  insistă  asupra  acestor trăsături distinctive ale isihasmului faţă de misticile panteiste indiene, ca  asupra  unor  trăsături  care  sunt  intrinsec  legate  de  prezervarea reală, neconfundată, a comunicării-dialogului fiinţial „Faţă către faţă”. 

 Fiinţa lui Dumnezeu de ar fi aceeaşi Fiinţă cu a Creaţiei, ar fi panteism, iar de Creaţia nu ar avea Fiinţă Proprie, Creaţia nu ar avea Suflet propriu, ci ar fi cum zic indienii, că Sufletul lui Dumnezeu este acelaşi cu Sufletul Nostru. Mie mi se pare bună menţiunea lui Neofit că noi, Creaţia, avem o Fiinţă proprie de Creaţie,  că  Dumnezeu  Creează  real  şi  o  Fiinţă  de  Creaţie,  care,  fiind  după 

 Chipul lui Dumnezeu, înseamnă că are şi Capacitatea de Comunicare-Dialog cu Fiinţa Dumnezeiască, ca Fiinţe Faţă către Faţă. (Ghelasie 2017 (II): 237) Fiinţa  de  Creaţie  este  alta  decât  Fiinţa  de  Dumnezeu,  dar  pe  Arhetipul Fiinţei  Dumnezeieşti  tradus  în  mod  creativ  în  Fiinţă  Substanţială  de  creaţie,  de unde Egalitatea cu Dumnezeu prin Dăruire de Dumnezeu, această Iubire Dăruită 

 fiind posibilitatea dialogului Creaţie-Dumnezeu. (Ghelasie 2017 (II): 134-135) Pornind  de  la  o  diferenţă  de  context  spiritual,  cel  spiritual antic, cu tendinţa spre „panteism fiinţial”,  şi cel de astăzi, cu tendinţa  spre  „panteismul  energetic”,  isihastul  sesizează  că  răspunsul 

„chipului  fiinţial  prin  har”  al  teologiei  creştine  faţă  de  „ereziile panteismului fiinţial”, trebuie actualizat, pentru contextul de astăzi, care înclină spre „ereziile panteismului energetic”, printr-o teologie creştină  (şi)  a  „harului  prin  chipul  fiinţei”.  Astfel,  lecturând  contextul  actual,  ca  fiind  predispus  „panteismului  energetic”,  reclamă 

faptul  că  rezolvarea  acestei  provocări  contemporane  poate  fi  dată 

de o teologie a „harului prin fiinţă” (Ghelasie 2018 (III): 58). 

Se  observă  că  operează  cu  o  tranşantă  delimitare  a  fiinţei  de energii/fiinţări,  nu  ca  o  ruptură  a  fiinţei  de  energii/fiinţări,  ci  ca  o distincţie netă, neamestecată, ce supraordonează fiinţa faţă de energii/ 

fiinţări,  păstrând  nedespărţit  întregul  fiinţă-energii/fiinţări,  dar  evidenţiind calea de acces la energii prin intermediul-(în-)temeiul fiinţei. 

Surprinde poate şi distincţia inedită dintre „panteismul fiinţial” 

şi „panteismul energetic”, de fapt noutatea acestor sintagme propuse de isihast, care însă, nu este una de factură livrescă, ci una ce survine  din  vederea  substratului  real  experienţial  al  tendinţelor  de unificare-contopire mistică (necreştină), fie pe direcţia „fiinţei”, fie pe  direcţia  „energetistă”,  cea  care,  după  isihast,  prevalează  astăzi; această  balansare,  fie  spre  „panteism  fiinţial”,  fie  spre  „panteism energetic”, ca mişcări-ţintiri univoce ale misticilor necreştine, arată 

într-un fel în chip subsidiar şi o ruptură a „întregului fiinţă şi energii”, şi denotă un tip de „unificare dezintegrată” a acestor mistici care, fixate  unilateral,  ratează-fragmentează  întregul  (fiinţă  şi  energii/ 

fiinţări).  Acest  „panteism  energetic”,  în  altă  formulare,  este  un 

„semi-panteism” – la care ne vom referi şi în alt context –, şi care exprimă o cantonare a experienţei mistice, nu în „zona fiinţei”, ci în  „zona  fiinţării”,  zonă  care,  în  altă  formulare,  este  o  zonă  energetică  (subtilă);  cei  ce  se  înscriu  prin  practici  şi  tehnici-experienţe mistice  în  linia  „panteismului  energetic”  se  mişcă-trăiesc  în  acest univers al fiinţării, de un real conţinut subtil energetic policrom, polimorf – propriu comunicării-transferurilor-manipulărilor energetice –, dar  ignoră  realitatea  supra-energetică  şi  a-energetică  a  fiinţei,  cea care, în mod firesc, ar trebui să fie realitatea de asumat  şi experiat de o mistică-trăire elevată, matură. 

 Pericolul „panteismului Fiinţial” era aşa de mare în vechime, încât Sfinţii Părinţi  creştini  au  avut  o  adevărată  „frică”  de  el,  găsind  scăparea  în  Har. 

 Acum noi ne confruntăm cu „panteismul energetic”, care face o „Divinizare fără 

 Fiinţă”  a  Harului,  de  unde  şi  intrarea  noastră  în  frica  „pierderii”  Chipului Fiinţial,  găsind  scăparea  în  reîntoarcerea  spre  Chipul  Fiinţial  cel  dincolo  de Har. Un exces de Har ce duce la „umbrirea” Chipului Fiinţial este necreştin, după  cum  a  fost  excesul  de  fiinţă  în  vechime.  Aşa  noi  suntem  în  situaţia  de dublu  pericol  şi  trebuie  „un  echilibru”  între  Chipul  Fiinţei  şi  Asemănarea Harului. Aceasta încercăm noi să facem. 

 Sfinţii  Părinţi  au  Teologia  Chipului  Fiinţei,  dar  cu  evidenţierea  apoi  a Chipului  Fiinţial  prin  Harul  ei  accesibil  nouă,  Creaţiei.  De  aceea,  relatările Teologice  sunt  prin  modalitatea  Fiinţei  prin  Har.  Noi  facem  o  Teologie  a 174 

Isihasmul în contextul altor mistici (I) Harului prin Chipul Fiinţial, fiind nevoiţi să Regăsim Chipul Fiinţial, care se 

 „umbreşte” de excesul energetic până la transformarea Chipului Fiinţial într-un 

 „principiu” Fiinţial, lucru de neadmis în creştinism. Noi doar preluăm Teologia Chipului Fiinţial de la Sfinţii Părinţi şi o punem Înaintea celei  prin Har, cu mici  lărgiri  şi  menţiuni,  ce  se  impun  de  la  sine.  Pe  această  bază,  sunt  şi consemnările  noastre  Psihologice  de  corespondenţă  faţă  de  Chipul  Fiinţial.  

(Ghelasie 2018 (III):161)  

De  fapt,  în  sensul  căutării  ieşirii  din  „panteismul  energetic” 

contemporan, – constatând că  „toate misticile necreştine sunt mistici ale 

 „panteismului energetic”” , şi că în orizontul acestui „energetism holistic” 

se  pot  (auto)considera  şi  ca  „mistici  harice”  (Ghelasie  2018  (III): 58)  –,  isihastul  deschide  oportun  spre  o  autentică  şi  necesară 

„mistagogie  a  chipului  fiinţei”.  Subliniază  ca  atare  nevoia  evidenţierii unei „mistici fiinţiale” creştine, care, ţine să precizeze,  „nu este panteism  fiinţial,  ci  veritabilă  mistică  harică,  dar  har  prin  fiinţă,  nu  simplă 

 fiinţă prin har” (Ghelasie 2018 (III): 58). Avem astfel aici de a face cu o delimitare de fond şi generică a misticii iconice isihaste faţă de misticile necreştine, promovate  şi astăzi, pornind de la suportul  şi orizontul experienţial real al misticii isihaste, chip integral – fiinţial şi  haric  (-energetic)  –,  pe  de  o  parte,  în  raport  de  tipul  unilateral energetist (-neharic) al misticilor necreştine, pe de altă parte. Este o delimitare  care  realizează  o  prezentare  actuală  şi  autentică  a creştinismului prin această mistică isihastă iconică; o prezentare ce ţine  cont  de  tendinţele  spiritului  vremii,  dar  care  poziţionează 

indubitabil isihasmul în afara oricărui sincretism  şi „bazar mistic”, de care, în mod curios, a fost acuzat. 

Mai  mult,  recunoscând  că   „sfinţii  filocalici  au  şi  limbajul  teologiei fiinţei prin har şi al harului prin chipul fiinţei” , respectiv mărturisind că 

 „filocalia Sfinţilor Părinţi este cu adevărat har prin chipul fiinţial, chiar dacă 

 este prezentată ca fiinţă prin har”  (Ghelasie 2018 (III): 58), isihastul se înscrie explicit în siajul patristic, al cărui  întreg limbaj de „fiinţă şi har”  îl  preia,  numai  că  insistă  în  prezentarea  sa  pe  o  anume (re)punere  de  accent,  mai  precis,  pe  o  evidenţiere-subliniere  a accesului  la  „har  prin  chipul  fiinţei”.  Trebuie  remarcată  şi  tuşată 

aici situarea certă în orizontul patristic filocalic, un orizont filocalic care, în nucleul său, este mărturisit ca unul al „harului prin chipul fiinţial”, dar căruia „în prezentare” sa i se poate transpune accentul, fie  în  orientarea  „fiinţă  prin  har”,  fie  în  cea  de  „har  prin  fiinţă”, 175 

variantă  pentru  care  optează  isihastul;  întregul  „fiinţă  şi  har”  este prezervat  şi  nealterat  însă  în  ambele  variante,  doar  că,  în  ordinea realităţii,  i  se  recunoaşte  fiinţei  întâietate,  ca  temei  şi  act  prim, fundamental faţă de har. Mistagogia filocalică a isihastului asumă o evidenţiere a „harului  prin chipul fiinţei” într-o perspectivă mistagogică care prezintă distinctiv „fiinţialităţile chipului fiinţei” faţă de 

„fiinţările firii fiinţei ca har”, dar şi faţă de „fiinţările creaţiei”. 

 Chipul Fiinţial prin Har este teologia creştină, iar noi, cei de astăzi, trebuie să mai adăugăm: şi Harul prin Chipul Fiinţei, este teologia creştină...Dacă Sfinţii Părinţi  au  trebuit  să  accentueze  o  teologie  a  Fiinţei  prin  Har,  noi  „urmaşii”, trebuie să accentuăm o teologie a Harului prin Fiinţă. Creştinismul rămâne actual doar prin  aceasta. Contextul  spiritual antic al  creştinismului a  fost  „panteismul Fiinţial”, care a fost rezolvat prin teologia Fiinţei prin Har. 

 Contextul spiritual al creştinismului de astăzi, este, paradoxal, „panteismul energetic”,  care  este  rezolvat  prin  teologia  Harului  prin  Chipul  Fiinţei.  Sfinţii Părinţi  ne-au  revelat  ambele  teologii,  chiar dacă  ei  au  evidenţiat teologia  Fiinţei prin Har... Noi, care trebuie să evidenţiem teologia Harului prin Chipul Fiinţei, nu  facem  altceva  decât  să  preluăm  aceasta  tot  de  la  Sfinţii  Părinţi.  Prin  aceste distincţii  este  relatarea  noastră.  Mystagogia  noastră  Filocalică  este  în  această 

 evidenţiere, a unei teologii mistice creştine, de Har prin Chipul Fiinţei. De aceea, noi vorbim, deosebind Fiinţialităţile Chipului Fiinţei faţă de Fiinţările Firii Fiinţei ca Har, cât şi faţă de Fiinţările Creaţiei. (Ghelasie 2018 (III): 145-146) Poziţionarea  de  accent  în  prezentarea  isihastului  nu  e  însă  o opţiune  întâmplătoare,  nefondată,  ci  este  argumentată,  cum  am văzut,  (şi)  pe  fondul  necesităţii  întâmpinării  apologetice  a  unui context spiritual contemporan ce riscă să amestece  şi să asimileze isihasmul  cu  alte  mistici,  interferându-l  confuziv,  amalgamat,  în spaţiul practic-experienţial printr-o (presupusă) premiză a întâlnirii în  „comunul”  unui  „energetism”  experiat  de  toate  misticile,    ̶  un 

„energetism” pasibil de (auto-) atribuirea de către careva chiar şi a unei „coloraturi harice”, de conotaţie sincretică. 

Această  poziţionare  de  accent,  argumentată  ca  oportună  şi necesară  vizavi  de  „contextul  mistic  energetist”,  este  de  fapt  una care  recunoaşte  şi  reafirmă  ordinea  reală,  firească  a  întregului 

„fiinţă  şi  har”,  atât  a  fiinţei  ca  temei  şi  suport  al  harului,  cât  şi  a anteriorităţii  activării,  mişcării,  deschiderii  fiinţei  faţă  de  har,  ce înseamnă o livrare a harului nu prin sine, ci prin chipul fiinţei, de unde  şi  sintagma  „harul  prin  chipul  fiinţial”.  În  această  sintagmă 

Isihasmul în contextul altor mistici (I) avem însă şi o înţelegere a faptului că mişcarea harului nu este de la sine,  ci  este  prin  chipul  fiinţei,  căruia,  prin  această  sintagmă  i  se recunoaşte de fapt caracterul său de viu în sine, (supra)actant,  şi nu doar statutul de simplu temei pasiv, inert; chestiunea are şi un miez apologetic  întrucât  evidenţierea  acestui  activ  fiinţial  al  chipului fiinţei, ca (supra)mişcare fiinţială în şi prin sine, dincolo de mişcarea harului, face o delimitare de „logica” filosofică a înţelegerii fiinţei în modul  metafizic  al  acelui  principiu  nedeterminat  inactiv,  pasiv  în esenţa  sa,  precum  acel  prim  mişcător-nemişcat.  În  acest  sens,  se poate  pricepe  mai  bine  de  ce  insistă  isihastul  pe  (supra)mişcarea-deschiderea „fiinţei ca fiinţă” ca pe una ce este distinctă de mişcarea-deschiderea „fiinţei prin fiinţările-reflectările sale”. Prin această dublă 

deschidere  ca  „supra-mişcare”  (a  „fiinţei  ca  fiinţă”)  şi  „mişcare”  (a 

„fiinţei  prin  fiinţări-manifestări”)  mistica  isihastă  iese  din  dualitatea polarizată nemişcat-mişcat, de sorginte filosofică, înţeleasă aplicat ca nemişcare (principiu-fiinţă)-mişcare (manifestare-fiinţare). 

Însă,  tainei  „chipului  fiinţei”  isihastul  îi  subliniază  importanţa înţelegerii  sale  ca  realitate  în  sine  –  distinctă  de  orice  energetism (necreat sau creat) – atât cu privire la Dumnezeu/Creator cât şi la om/creaţie6.  În  acest  sens,  atrage  atenţia  că  refuzul  acceptării 6  În  volumul   Despre  chipul  mistic  al  Divinităţii  (editura  Hasefer,  2011)    Gershom Scholem  aduce în  atenţie mai  multe  studii cu privire la conceptele fundamentale ale  Cabalei.  În  primul  dintre  acestea   –  Şi’ur  koma;  chipul  mistic  al  divinităţii  – 

începe prin a ridica o serie de întrebări, pe care nu le găseşte lipsite de sens: „este oare Dumnezeu însuşi fără chip?”, „are Dumnezeu, izvorul tuturor formelor, un chip,  sau  mai  precis:  în  ce  condiţii  are  el  un  chip?”,  „ce  anume  din  Dumnezeu apare în teofanii?” (Scholem 2011: 7, 8). În ciuda obiecţiilor omului modern „că 

Dumnezeu nu are în genere chip, de vreme ce este fiinţă spirituală”, şi a afirmaţiilor  contradictorii,  privitoare  la  acest  subiect,  Scholem  arată  că  „discuţiile  despre chipul lui  Dumnezeu  nu  au  fost  aberante”.  Hrănită  din vechea  tradiţie  a gnozei iudaice şi din impulsuri mistice noi, lumea Cabalei, constituită în sec XII-XIII în cadrul iudaismului vest-european, face din  Şi’ur koma  cuvântul cheie al unei perspective noi care „reia apăsat ideea fundamentală a chipului mistic al divinităţii”. 

Conform lui Scholem:  „Principiul pe care ea se bazează ar putea fi formulat după cum urmează:  divinitatea  ascunsă  –  En  Sof,  nesfârşirea  –,  odihnindu-se  incognoscibil  în  adâncul propriei sale fiinţe, nu are chip, căci se află deasupra oricăror afirmaţii şi poate fi aproximată 

 doar prin negaţii, ba chiar prin negaţia tuturor negaţiilor. Nu există imagini care să o reproducă, nu există nume care să o numească. Divinitatea activă are însă un chip mistic ce se înfăţişează 

 sub  imagini  şi  nume” (Scholem  2011:  29).  Însă,  această   divinitate  activă  apare  ca 

„unitatea  dinamică  a  sefirot-urilor  care  alcătuiesc  „copacul  sefirot-urilor”  şi  ca omul mistic care nu este altceva decât chipul ascuns al divinităţii înseşi” (Scholem 177 

2011: 30).  Mai  mult,  „sefirot-urile  sunt potenţele  în care  se constituie divinitatea activă,  în  care  ea  capătă  –  în  termenii  cabaliştilor  –  o  faţă.  Faţa  ascunsă  a  lui Dumnezeu,  ’anpin  penima’in   este  momentul  de  viaţă  din  Dumnezeu,  întors  în absolută taină către noi şi totuşi de aceea întruchipat”; „sefirot-urile sunt acel chip al divinităţii” (Scholem 2011: 30). „Substanţa fără chip din En-Sof este nemijlocit prezentă  în  întreaga  ei  realitate  în  toate  stadiile  procesului  de  emanaţie  şi  de creaţie. (...) Divinul nu este doar abisul fără chip în care se scufundă toate, deşi el este şi asta; în îndreptarea sa către exterior el deţine garanţia chipului, precar, dar de aceea nu mai puţin puternic” (Scholem 2011: 31, 32). Avem de a face în această 

perspectivă a misticii cabaliste cu o „dialectică a chipului”, cu un „joc dublu” între 

„divinul  ascuns”,  „nemărginitul  fără  chip”,  „abisul  neîntruchipat”,  acel   En-Sof, respectiv „divinitatea activă”, cea care  capătă chip, care  devine o faţă „în exterior” prin sefirot-uri,  într-un  proces  de  emanaţie.  Deci,  deşi  fundamental,  Divinul  este substanţă fără chip, totuşi, îşi configurează prin emanaţie un chip „în exterior” ca fiind  însăşi  „manifestarea  activă”  a  sa.  Vedem  astfel  cum,  în  atare  perspectivă 

cabalistă, avem o „dialectică a trecerii de la neîntruchipat la chip” (Scholem 2011: 36), vedem cum realitatea întemeietoare  – En Sof – este o substanţă fără de chip, inactivă,  care  devine  activă  şi  „chip”  „în  afară”,  în/prin  manifestarea  sa;  vedem dialectica  pasiv (-substanţa) -  activ (-emanaţia”) în articularea devenirii  principiu- chip. 

În  perspectiva  gnozei  cabaliste  expuse  de  G.  Scholem,  En  Sof,  identificat  ca realitatea  ultimă  este  un  Principiu-Fiinţă  nu  un  Chip-Fiinţă,  iar  acest  Principiu capătă  chip  prin  creaţie-manifestare  (prin  fiinţare),  sens  în  care,  pe  de  o  parte, chipul lui Dumnezeu este de fapt identic cu chipul creaţiei/omului şi, pe de altă 

parte,  ambele  sunt  un  singur-acelaşi  chip,  dar  nu  Chip  de  Fiinţă,  ci  „chip”  de fiinţare;  doctrina  gnozei  cabaliste  emanaţioniste  suprapune  de  fapt  în  activul emanării teogonia cu cosmogonia şi antropogonia, sens în care e vorba de una şi aceeaşi realitate a fiinţării-emanate care este doar privită-lecturată diferit, fie teo-, fie cosmo-, fie antropo- logic. 

Isihastul nu fără noimă consemna:  „Filozofic, Fiinţa în Sine Divină este „fără chip”, care  capătă  chip  prin „creaţiile  Sale”.  Creştinismul  nu  admite  aşa  ceva.  Dumnezeu  este  în primul rând Chip de Sine Însuşi şi după Chipul şi Asemănarea Sa creează chipurile create” 

(Ghelasie  2018  (III):  17).  Avem  în  perspectiva  isihastă  un  Chip-Fiinţă  al  lui Dumnezeu (care are  Fiinţări de Chip necreate energii-harul) şi în  asemănare de chip avem  ca  realitate  distinctă  un  chip-fiinţă  al  omului/creaţiei  (care  are  propriile fiinţări  de  chip  create-energii);  această  perspectivă  iconică  face  posibil  dialogul-întâlnirea  neamestecată,  necontopită,  într-o  cuminecare  fiinţială  reală  între Chipul lui Dumnezeu şi chipul omului. Reţinem că, şi în ceea ce priveşte chipul omului,  acestuia  i  se  recunoaşte  chipul  fiinţial,  nu  doar  un  chip-fiinţare.  Prin urmare, faţă de gnoza cabalei, care poziţionează chipul divin şi chipul omului/ 

creaţiei  în  zona  fiinţării  nu  a  Fiinţei,  mistica  isihastă  recunoaşte  şi  evidenţiază 

Fiinţa lui Dumnezeu ca un Chip în Sine, şi identifică şi afirmă şi un chip al fiinţei omului/creaţiei, ceea ce face să se descopere taina întâlnirii „faţă către faţă” ca o vedere-împărtăşire  de  chipuri  fiinţiale,  unul  Necreat  (Dumnezeu),  altul  creat (omul).  Prin  această  „divinitate  activă”  care  este  una  cu  omul/creaţia  în  zona-realitatea  fiinţării,  gnoza  cabalistă  se  prezintă  ca  un  „semi-panteism”,  ca  să 

folosim expresia isihastului. 

Isihasmul în contextul altor mistici (I) corespondenţei reale între  fiinţa de creaţie şi  Fiinţa Necreată (Dumnezeu) 

–  corespondenţă  în  care  fiecare  este  ce  este  şi  rămâne  ce  este  ca realitate în sine, fără amestecare sau confundare – poate conduce la considerarea  creaţiei ca simplă fiinţare/manifestare-revers al Fiinţei Necreate  (Dumnezeu),  ceea  ce  ar  putea  constitui  un  „semipanteism”  (Ghelasie  2017  (II):  237).  Recunoscând, pe  de o parte, un statut de fiinţă în sine (ca substanţa-permanentul absolut nedeterminat),  dar  identificând,  pe  de  altă  parte,  manifestarea  sa/fiinţarea fiinţei  cu  însăşi  creaţia-natura  –  pe  care  o  deposedează  astfel  de statutul  de  fiinţă  (ca  substanţă  fiinţială  în  sine),  reducându-o  la  un statut de fiinţare – , mistica metafizico-filozofică ajunge să confunde fiinţarea  (fiinţei)  cu  creaţia  însăşi;  de  aici  problematica  „semi-panteismului”. 

Semi-panteismul  ar  surveni  astfel  pe  linia  unei  confuzii,  nu  în ordinea  fiinţei,  ci  în ordinea  „fiinţării-manifestării”, dintr-o  amestecare-identificare  a  creaţiei  cu  fiinţarea-manifestarea  fiinţei;  astfel, dacă  fiinţa  este  „încărcată”  cu  conţinut,  să-i  spunem  teist,  ca  fiind divină/divinul, atunci manifestarea-fiinţarea ei nu poate fi decât tot divină,  şi dacă această manifestare-fiinţare divină este însăşi creaţia, aceasta apare că este  şi ea divină, fiind una  şi identică, nu direct cu fiinţa divină, ci cu „fiinţarea divină” – ca manifestare (divină) a însăşi fiinţei divine. Isihastul afirmă în fond că nu trebuie identificată-confundată  creaţia nici  cu  fiinţa  divină  (panteism)  dar nici  cu  fiinţarea divină (semipanteism); deci ni se arată în acest fel linia delimitării – 

hotar de distincţie şi neamestec – a isihasmului cu alte mistici, atât pe direcţia panteistă, cât şi pe cea semipanteistă. 

Prin  urmare,  Dumnezeu  în  realitatea  sa  necreată  este  fiinţă 

divină necreată care îşi are manifestarea-fiinţarea sa tot divină ce, în chip  natural,  firesc,  este  tot  necreată,  şi,  ca  atare,  nu  poate  fi confundată niciodată cu însăşi creaţia. Numai dacă Dumnezeu este dimpreună  fiinţă  cu  propria  sa  fiinţare  atunci  creaţia  nu  mai  este fiinţarea  fiinţei  divine,  ci  este  cu  totul  altă  realitate,  este  altceva. 

Accentuării  insistente  a  caracterului  de  chip-fiinţă  ca  propriu  (şi) creaţiei  i  se  poate  vedea  în  acest  sens  cu  adevărat  oportunitatea evidenţierii. Dar, în acelaşi timp, acest chip de fiinţă al creaţiei este cu adevărat de neconfundat şi de neamestecat dacă îşi are propria sa fiinţare (creată). 

 Anticii  filosofi  consideră  că  nu  este  decât  Fiinţa  absolută  şi  creaţia  este  o 

 „fiinţare” energetică. Chiar unii susţin că lumea creată este doar o „iluzie-vis” care iese şi se absoarbe în „Divinul neant”. Revelaţia Creştină vine cu Taina şi a unei posibilităţi de „Fiinţă Creată”. Fiinţa este categorie de Absolut şi într-adevăr nu pot fi „două sau mai multe” Fiinţe, ci Una. Fiinţa Dumnezeiască este Unicul în Sine.  Dar  este  „posibil”  să  fie  tot  o  „Unică  Fiinţă”,  dar  de  „altă”  Natură 

 Fiinţială. Panteiştii antici, care văd Fiinţa absolută şi în Sine, şi în „afară” de Sine,  nu  mai  pot  concepe  aşa  ceva.  Creştinismul  vine  totuşi  cu  Taina 

 „posibilităţii” şi a „unei Fiinţe Create”, dar în condiţia ca „Natura” Creată să 

 nu fie „emanaţia fiinţarea” Divină, ci „un ceva” total „alt ceva”. 

 Anticii fac greşeala de a confunda „Fiinţarea” Divină cu însăşi „fiinţarea” 

 creată, de unde panteismul. Revelaţia Creştină le deosebeşte net. Nu pot fi „două” 

 Fiinţe în Sine, dar pot fi o Fiinţă Creatoare şi o „Fiinţă Creată”. Ceea ce-i dă 

 Creaţiei  categoria  de  „Fiinţă”  este  tocmai  acest  „Creat  absolut”,  faţă  de  Fiinţa Absolută Creatoare. Numai dacă este „strict” Natură Creată, şi Creaţia poate fi 

 „Chip de Fiinţă”. Atenţie la această menţiune, de „Chip de Fiinţă”. (Ghelasie 2018 (III): 198) 

Aşadar, propunând-afirmând nevoia de ieşire din schema dualizării  realităţii  ca  „fiinţă-fiinţare”,  proprie  filosofiei  antice,  şi  din schema  panteismului  emanaţionist  al  revărsării  fiinţării  din  fiinţă, scheme  pe  care  le  reţine  ca  reflectând  un  raport  polar,  inegal, debalansat, de tip fiinţă-fiinţări – neputincios în a deschide şi realiza un dialog „faţă către faţă” real –, isihastul arată că există un „chip de fiinţă  al  creaţiei”  real,  ce  corespunde-transpune  analog,  într-o  altă 

substanţă  creată,  absolut  distinctă,  „chipul  fiinţei  necreate”.  Dar aducerea  în  atenţie  a  „chipului  de  fiinţă”     al  creaţiei  nu  este  simplă 

teorie utilă, ci este o întemeiere pe realitatea în sine fiinţială a acestui chip  al  creaţiei,  o  realitate  identificată,  recunoscută  şi  experiată 

mistic,  dincolo  de  cugetarea  ei  ca  atare.  Nu  este,  prin  urmare,  o chestiune  retorică,  o  simplă  schimbare  de  termeni,  un  abil  joc  de limbaj care brusc, capricios, nu mai vorbeşte de creaţie ca fiinţare, ci ca fiinţă. Isihastul nu „scoate” însă fiinţarea din real, ci îi recunoaşte şi  fiinţării  statutul  său  de  realitate,  dar  distinctă,  secundară  şi  subordonată  ontologic  fiinţei.  Nu  e  vorba  aşadar  de  înlocuirea  unui termen  (fiinţare)  cu  un  altul  (fiinţă)  ca  trimitere-referire  la  (aceeaşi latură de) realitate a creaţiei. Nu sunt doi termeni diferiţi (fiinţă, fiinţare) care desemnează generic pur şi simplu aceeaşi realitate, ci sunt doi termeni care trimit la/recunosc şi identifică dubla deschidere (ca fiinţă  şi  ca   fiinţări)  a  aceleiaşi  realităţi  create,  unitare,  descoperind-o astfel în bicomponenţa, în ambivalenţa sa:  fiinţă  şi  fiinţări. 

Isihasmul în contextul altor mistici (I) De fapt, într-o analogie completă ce deschide calea unui dialog deplin,  risipind  orice  echivoc,  isihastul  afirmă  că  acest  „chip  de fiinţă  al  creaţiei”  prezintă  propriile  „fiinţări  de  creaţie”,  aşa  cum 

„chipul fiinţei necreate” are „fiinţările” sale proprii, „fiinţări necreate”, desigur. Astfel, în atare prezentare a misticii isihaste, nu mai avem un  raport  necreat-creat  în  schema  necreat/fiinţă-creat/fiinţări,  ca în misticile metafizico-filozofice, ci avem o întâlnire între necreat/  

 Fiinţă-Fiinţări   şi  creat/ fiinţă-fiinţări.  Această  transpunere  necreat/ 

creat de perspectivă mistagogică isihastă arată pe de altă parte că a te mişca prin cugetare şi/sau experienţă mistică doar în sfera realităţii  ca  fiinţă-fiinţări,  cum  se  întâmplă  cu  filosofiile  metafizice mistice, poate însemna de fapt o stagnare, o circumscriere în zona ordinii  creaţiei;  şi  tot  aici  regăsim  iminenta  tensiune  a  dualităţii polarizate  fiinţă vs fiinţări ca faţă-revers, respectiv calea de eliberare de  această  tensiune,  ori  în  direcţia  confuziilor  panteiste,  pe  linia fiinţei, ori a celor semipanteiste, pe linia fiinţărilor. 

Dualitatea  polarizată  şi  tensiunea  contradictorie  aferentă  este consemnată  de  această  viziune  isihastă  ca  existentă,  dar  este  înţeleasă  ca  fiind  o  scindare  de  adaos  datorată  căderii  creaţiei,  creaţie care, rupându-se de necreat, transferă-asimilează polarizarea faţă de chipul  necreat  şi  în  chipul  creat.  Altfel  zis,  dualitatea  polarizată 

fiinţă-fiinţare  este  marcată  de  căderea  creaţiei  şi  se  regăseşte  concret experiată ca tensiune în ordinea creaţiei care, ori îşi uită-neagă 

fiinţa  şi  rămâne  risipită  în  orizontul  fiinţării,  ori  se  trezeşte  din câmpul fiinţării şi îşi (re)aminteşte-afirmă cu uimire fiinţa, pe care, sub fascinaţia caracterului său inefabil şi permanent, o contrapune ca sursă transcendentă propriei fiinţări şi, luând-o drept principiu-realitate ultimă, o poate chiar declara-celebra ca divină. 

În acest fel se ajunge la auto-divinizare – o potrivită sintagmă 

care  se  încarcă  de  sens  şi  capătă  noimă,  întrucât  acea  mişcare  de transcendere  este  una  de  trecere  de  la  fiinţări  (imanent)  la  fiinţă 

(transcendent),  care  se  petrece  de  fapt  în  sânul  aceleiaşi  realităţi  a 

„ordinii  create”;  o  realitate  care,  în  mod  legitim  şi  obiectiv-experienţial,  este  calificată  de  aceste  mistici  necreştine  ca  faţă/fiinţă-revers/fiinţări  ale  uneia  şi  aceleiaşi  monede,  deci  a  unei  singure-unice  realităţi  (create).  Însă,  a  constata  că  faţa/fiinţa  şi  reversul/ 

fiinţarea aparţin unei realităţi-monedă unicat, nu trebuie să ducă la concluzia că aceasta este şi ultima şi singura, şi unica realitate. Dacă 

se acceptă că această monedă-realitate – în dublă deschidere faţă/ 

fiinţă-revers/fiinţare  –  este  una  cu  statutul  creat,  atunci  se  poate crede  şi  că  îşi  are  o  origine  nu  în/prin  sine,  ci  îşi  are  o  origine dincolo de sine, origine necreată. 

În  fond,  schema  misticii  metafizico-filozofice  antrenată  în  raportul  fiinţă-fiinţare  ca  faţă-revers,  de  tip  revărsare-absorbire  şi  de factură  monologală,  poate  descoperi  prin  mistica  isihastă  calea  cea adevărată a „dialogului fiinţial” care înseamnă un salt, o trecere la o întâlnire-împărtăşire reală „Faţă către faţă”; astfel „vederea fiinţială” 

Fiinţă-fiinţă ca dialog „Faţă către Faţă” este altceva decât dualitatea fiinţă-fiinţări ca monolog al neîntâlnirii de tip faţă-revers („spate în spate”).  Vedem  cu  alte  cuvinte  cum  ieşirea  din  schema  duală  faţă-revers  a  misticii  filozofiei-metafizice  necreştine  către  mistica   Faţă 

 către faţă a isihasmului se realizează (şi) prin recuperarea statutului de chip fiinţial al creaţiei ca arătare la  faţă a însăşi creaţiei, fiindcă numai în  acest  chip  poate  dialoga,  neamestecat,  neschimbat,  cu  însuşi Chipul- Faţa – Fiinţa Necreată7. Desigur, dialogul este complet, întreg, 7   „Filozofia  care  nu  ştie  „Chipul  lui  Dumnezeu”  cade  uşor  în  „magia  autodivinizării” 

 chipului de creaţie. Dacă Dumnezeirea este Fiinţă fără Chip, înseamnă că chipul creaţiei este Chipul lui Dumnezeu, de unde „panteismul” inerent al filozofiei. Dacă Dumnezeu este Chip în Sine Însuşi, ca Treime Fiinţială Vie, se schimbă situaţia, Chipurile Supraviului Fiinţial fiind Acelea care Dăruiesc apoi chip chipurilor de creaţie. Chipurile de creaţie sunt asemănări ale Asemănărilor Chipurilor Dumnezeieşti”  (Ghelasie 2018 (III): 31-32). Această schemă 

care,  ne-văzând  Chipul  lui  Dumnezeu  sau  un  Dumnezeu  cu  Chip,  ajunge  „să 

facă”  din  chipul  creaţiei  chipul  lui  Dumnezeu,  ce  e  desemnată  de  isihast  ca 

„filozofică”, reiese şi din prezentarea gnozei cabaliste de către G. Scholem. 

În  sensul  misticii  isihaste,  s-a  putut  remarca  cum  isihastul  insistă  pe  identificarea  chipului  ca  fundamental  temei-fiinţă  (substanţă)  şi  ca  fiind  un  chip  de fiinţă  „activ  în  sine”,  care  se  deschide  şi  prin  sine,  nu  numai  mediat  prin manifestările-energiile  sale.  Altfel  zis,  Dumnezeu  este  un   Chip  în  sine  Fiinţial-

substanţă  ca  Origine,  şi  nu  este  doar   întruchipări-„chip”  în/prin  emanaţie-manifestări,  ca  un  produs-devenire,  cum  apare  „chipul  mistic  al  Divinităţii”  la Scholem; originar, pentru isihast, este Chipul ca viu-activ în sine de Fiinţă şi nu Principiul  ca  Fiinţă  pasivă  în  sine,  dar  cu  viaţă  şi  activ  „în  afară  de  sine”  în emanaţii-fiinţările sale. Pentru gnoza cabalistă activul vedem că este nu în Fiinţă 

(Principiu  „fără  chip”),  ci  activul  este  în  fiinţări-întruchipări  de  chip.  Prin urmare, dacă se observă structura gnozei misticii cabaliste, la care ne-am referit succint, se poate înţelege şi noima apologeticii actuale ce, pentru isihast, reclamă, pe  de  o  parte,  necesitatea  accentuării  realităţii  fundamentale  a  chipului  ca fiinţialitate,  distinctă  de  întruchiparea  sa  ca  realitate-ordine  secundară,  ca manifestare-energie,  ca  har-îmbrăcăminte-strălucire  a  sa,  dar,  pe  de  altă  parte, impune  nevoia  de  a  re-identifica  caracterul  (supra-)  activ  al  chipului  fiinţei  în 182 

Isihasmul în contextul altor mistici (I) şi comunicarea este deplină cuminecare, atunci când fiecare chip îşi are  manifestarea  sa,  atunci  când  fiecare  faţă-fiinţă  îşi  are  propria fiinţare  (-energie).  În  această  situaţie  a  regăsirii  dialogului  fiinţial 

„Faţă  către  faţă”  în  care  devin  integrate  şi  participative  şi fiinţările, dar subsumate feţelor-fiinţialităţilor, fiinţările nu mai sunt „revers” al feţelor, ci sunt descoperite mărturii ca înfăţişări-străluciri-asemănări ale feţelor. 

Astfel, nu mai avem un întreg al dualităţii polarizate de tip „faţă-revers”  (gen  „spate  în  spate”)  în  corespondenţa  „fiinţă-fiinţări”,  ci avem chipul unui întreg iconic „faţă-înfăţişare” ca integralitate iconizată „fiinţă-fiinţări”. Fiinţările trec de la statutul de „revers” la cel de 

„înfăţişare”, întrucât fiinţările îşi recuperează memorialul adevărat al întruchipării  feţei (-fiinţei) pe  care  acum o  arată  descoperit, mărtu-raport  de  tendinţa  excesivă  de  a  reduce  sau  chiar  de  a  substitui  supra-activul chipului fiinţial al lui Dumnezeu cu un „activ haric” al manifestărilor-lucrărilor (fiinţărilor) sale; a vorbi, spre exemplu, doar de un „activ haric”-energetic ca un activ  „de  afară”  de  Fiinţă  şi  în  creştinism,  e  ca  şi  cum  s-ar  rămâne  într-o suprapunere,  fie  ea  şi  numai  formală,  cu  schema  gnostică  cabalistă,  ca  să 

rămânem  la exemplu  dat,  care vorbeşte  de un  activ „de  afară”  de fiinţă,  ca  un activ  de  fiinţări-energii;  activul  de  chip  fiinţial  dincolo  de  cel  haric  e  o  marcă 

identitară a misticii isihaste ce o distinge de misticile metafizice. 

Aşadar,  avem  în  specificul  mistic  isihast  un  Dumnezeu  ca  chip-fiinţă  (-

substanţă)  şi  întruchipare-har  (fiinţări)  –  un  dimpreună  al  unităţii  duale  chip-întruchipare  ca  întreg  chip:  fiinţă  şi  har  –,  într-o  distincţie  clară  de  ceea  ce înseamnă  un  Divin  „fără  chip”-substanţă  ce  devine  întruchipare-chip  în/prin emanaţia-energia  (manifestarea)-creaţia  sa,  ce  se  conturează  într-o  „unitate”  de cuplare: neîntruchipare-chip, precum vedem în mistica gnozei cabaliste. Gnoza cabalistă, identificând  „divinitatea  activă”  (acest  „chip  ascuns al  divinităţii”),  ca emanaţie-întruchipare,  cu  unitatea  dinamică  a   sefirot-urilor  (care  alcătuiesc 

„copacul  sefirot-urilor”)  şi  cu  „omul  mistic”,  ajunge  să  suprapună  teogonia, cosmogonia şi antropogonia, amestecând, confundând viaţa „divinului activ” în întruchiparea-emanaţia sa cu viaţa creaţiei/omului însăşi în substratul ei. 

Mai  trebuie  spus  că  G.  Scholem  evocă  şi  „modul  personificat  de  a  vorbi despre Dumnezeu” ca antropomorfizare. Însă, isihastul atrăgând atenţia asupra perspectivei creştine, care este teomorfică, nu antropomorfică, avertizează:  „Deci, mare  atenţie  la  interpretarea  creştină,  care  este  Teomorfică,  nu  antropomorfică.  Chipul  lui Dumnezeu este Originea chipurilor de creaţie, nu invers. Aşa, noi ne identificăm în Chipul lui Dumnezeu,  nu  în  chipul  creaţiei.  (...)  Mare  atenţie  la  „specificul  pur  creştin”,  care  este îndumnezeirea-teomorfizarea creaţiei, ca Urcarea creaţiei în Chipul lui Dumnezeu. Filozofia vorbeşte  de  „coborârea  principiilor  Divine”  în  chipuri  de  creaţie,  ca  antropomorfizarea Divinului,  de  unde  „panteismul  filozofic  şi  mistic”.    În  viziunea  creştină,  Divinul  are  deja 

 „Arhechipurile”  şi  „coborârea  Arhechipurilor  Divine”  care  dau  chipurile  creaţiei,  ca teomorfizarea creaţiei” (Ghelasie 2018 (III): 32). 

risind  deopotrivă,  dimpreună  faţă/fiinţă  şi  înfăţişare/fiinţări,  întregimea chipului (fiinţă-fiinţări). Înstrăinarea, contrarietatea fiinţei faţă 

de  fiinţări  şi  a  fiinţărilor  faţă  de  fiinţă,  transpusă  într-o  unitate  a contrariilor de tip „faţă-revers” („spate în spate”), îşi află regăsirea şi împăcarea  pe  calea  unirii  iconice  distincte,  necontrare,  în  icoana afirmării reciproce ca mărturii specifice integrate ale aceluiaşi întreg dialogic  în  dublă  deschidere  fiinţă-fiinţări/faţă-înfăţişare.  Ca  atare, 

„reversul”-fiinţare  nu  se  mai  contrapune  „feţei”-fiinţă,  ci  îşi  recunoaşte  sursa  şi  sensul,  precum  şi  rostul  unei  dimpreună  mărturii-întru-chipări a (arhe-) chipului icoanei originare. Astfel, „reversul” se transformă-transfigurează  în  „înfăţişare”.  Prin  prefacerea-legătura asemănării se (pe) trece de la „revers”-fiinţare la „înfăţişare”-fiinţare a feţei-fiinţei. 

Altfel spus, „reversul” poate trece în „înfăţişare” prin iconizare. 

Dar iconizarea se deschide şi desfăşoară doar o dată cu descoperirea şi  (re)întemeierea  dialogului  fiinţial  fundamental  „faţă  către  faţă”: 

„Faţă/Fiinţă  (necreată)  către  faţă/fiinţă  (creată)”.  Dialogul  iconic începe însă prin trecerea prăpastiei, refacerea legăturii, (şi) depăşirea contrarietăţii, între două realităţi ce sunt într-o fundamentală relaţie de asemănare-înrudire: creat  şi necreat. Altfel zis, calea eliberării de 

„logica contrariilor”, ieşirea din dualitatea-polarizată fiinţă-fiinţări, se petrece, nu prin abordarea unei „logici non-dualiste” de tip extrem-oriental, ci prin regăsirea unei „logici iconice”, care nu se articulează 

prin  contradicţii,  ci  prin  afirmări-asumări  reciproce,  şi  prin  identificări,  recunoaşteri  de  înrudiri-asemănări;  „logica  iconică”  susţine posibilitatea  existenţei  unei  dualităţi  necontrare,  şi  arată  viabilă  o 

„asociere prin asemănare” între două realităţi-identităţi fiinţiale, distincte ontologic fundamental, dar în legătură-relaţie de asemănare. 

Spre  deosebire  de  misticile  antice,  care,  marcate  de  „logica duală a contrariilor”, de „lupta permanentă a contrariilor”, tind să fie 

„mistici ale dizolvării contrariilor” ce ajung chiar la o eliberare-anihilare prin „absorbirea” într-un presupus divin, isihasmul vine în atenţie cu „mistica dialogului afirmaţiilor”, cu o „dualitate necontrară” şi cu noutatea  unei  „logici  trinitare”  care  „desfiinţează  negaţia  în  Supra-afirmaţia depăşirii contrarietăţii” (Ghelasie 2011 (8): 117).  Astfel, în raport  de  celelalte  mistici,  identificate  în  fondul  lor  ca  „mistici  ale dualităţii  contrare”,  isihastul  insistă  pe  conturarea  „misticii  pur  creştine” ca „Mistica supraafirmaţiei Trinitare”, arătând tranşant nevoia 184 

Isihasmul în contextul altor mistici (I) identificării misticii pur isihaste prin „logica trinitară”:  „Ca să înţelegeţi mistica  noastră  creştină  trebuie  să  adoptaţi  formal  această  Logică  Trinitară, altfel nu pricepeţi sau nu acceptaţi nimic.”  (Ghelasie 2011 (8): 118) În  alt  registru  al  distincţiilor,  vizând  „o  relatare  de  viziune mistică pur creştină”, pe o linie de hotar între metafizica-filozofică 

şi revelarea-teologică, detaşează fără echivoc „mistica metafizică  a anticilor” de „mistica isihasmului”, pe care o afirmă ca pe o mistică 

autentic  religioasă,  ca  o  mistică  teologică  şi  revelaţională.  Această 

„viziune de mistică pur creştină” a misticii teologice-revelaţionale a isihasmului  pe  care  o  mărturiseşte,  nu  exclude  însă  filosofia  şi metafizica, dar le resetează sistemul de operare în „logica dualităţii contrare”,  pentru  a  le  reconfigura  printr-o  suprasetare  în  chipul 

„logicii trinitare”. 

 Mistica  anticilor  este  metafizică.  Mistica  noastră  creştină  este  Revelaţie. 

 De  aceea,  noi  vorbim  de  o  Teologie  Mistică  şi  nu  de  metafizică  mistică. 

 Creştinismul  este  o  Mistică  pur  Teologică  şi  nu  metafizico-filozofică.  Teologia este o Religie pură şi metafizica este semireligie. Lumea de astăzi, semireligioasă 

 şi nereligioasă, pare să încline spre o mistică metafizică. Cine vrea să fie creştin trebuie să facă o Mistică Religioasă Teologică de Revelaţie. În aceste repere veţi înţelege relatarea noastră despre Mistica Isihastă creştină. (...) Mulţi se plâng că Teologia creştină nu are filozofie creştină şi de aici, că de fapt  nu  are  nici  Mistică  propriu-zis  creştină.  (...)  Putem  spune  totuşi  că  şi creştinismul Teologic  are  o  filozofie  creştină, dacă  se  trece  la  Logica  Trinitară. 

 Cină  însă  vrea  să  facă  filozofie  creştină  prin  logica  dualităţii  contrare,  nu  va reuşi  şi,  mai  mult,  va  caricaturiza  totul.  Relatările  noastre  despre  Mistica Isihastă,  dacă  au  şi  o  Metafizică,  aceasta  doar  în  Logica  Trinitară  va  fi înţeleasă. (Ghelasie 2011 (8): 118)  

Isihastul,  care,  în  diverse  rânduri,  consemneză  isihasmul  ca  o dublă mistică, o dublă transcendere, o dublă iluminare, face această 

distincţie între „mistica de creaţie”8 şi „mistica Dumnezeu-creaţie”. 



8 Realizarea Omului veritabil ( chenn-jen), respectiv a Omului transcendent ( cheun-jen), a Omului-mediator (Jen/Ren) în cadrul Marii Triade (Tien-Ti-Jen) extrem-orientale  se  înscrie,  aşa  cum  este  cazul  şi  cu  Omul  universal  sau  cu  Adam Qadmon-„Omul primordial” cabalist, în acelaşi tipar de „mistică de creaţie”. A echivala realizarea acestui Om Universal-Mediatorul cu Hristos-Mijlocitorul, este o  confuzie  fundamentală  care  porneşte  de  la  neînţelegerea  realităţii  Naturii divine  şi  a  naturii  umane  în  Persoana-Hristos,  de  la  o  echivalare-identificare  a Naturii Divine  a lui Hristos  cu   Purusha  (Tien/Cerul)  şi  a   naturii  umane cu   Prakrti (Ti/Pământul).  Nu  trebuie  aşadar  echivalat  Omul  Marii  Triade,  desemnat 185 

MARIUS DUMITRU LINTE 

Paradoxal,  această  descoperire  a   fiinţei  dincolo  de   fiinţări   este  o (cale)  mistică  care,  lipsită  fiind  de  întâlnirea  pe  adevărata  cale mistică Dumnezeu-creaţie, poate fi limitată la a fi doar o mistică a creaţiei ca creaţie. 

 Misticile  necreştine  confundă  astfel  Mistica  de  Creaţie  cu  Mistica Dumnezeu-Creaţie. Căderea Creaţiei a încurcat Realităţile. Căderea Separă nu numai Creaţia de Dumnezeu, ci Separă şi Dualitatea Creaţiei Suflet-Corp. De aici confuzia. (Ghelasie 2017 (I): 193) 

 Aşa  Mistica  Isihastă are  Două  Transcenderi,  Una a  Minţii  în Sufletul Conştiinţă  şi  apoi  a  Sufletului  în  Dumnezeire.  Nu  Mintea  se  Întâlneşte  cu Dumnezeu,  ci  Entitatea  de  Suflet  Creat  Chip  de  Creaţie  al  lui  Dumnezeu. 

 Misticile  necreştine  consideră  Mistica  Transcenderii  Minţii  în  Suflet  ca  însăşi Transcenderea  în  Dumnezeu  a  Creaţiei.  Aici  se  încurcă  majoritatea.  Misticile tradiţional ca „Fiul Cerului şi al Pâmântului” ce, ca termen mediu, este produsul, rezultatul a două extreme (Tien-Ti), cu Hristos ca „Fiul lui Dumnezeu (Cerului) şi  Fiul  Omului  (Pământul)”.  Nici  „triada  manifestării”  de  tipul  Tribhuvana (hindusă),  a  celor  trei  lumi  ce  situează-axează  Cerul  (Svar)  şi  Pământul  (Bhu) alături de Atmosfera (Bhuvas) mediană în  zona manifestării,    nici Marea Triadă care exprimă unitatea ca  rezultat  al  articulării-asamblării  nemanifestării  (Cerul/Tien) cu manifestarea (Pământul/Ti) nu sunt cadre mistice care să răzbească dincolo de  o  „mistică  a  creaţiei”.  Altfel  zis,  Cerul  şi  Pământul  situate,  fie  în  axa manifestării (Tribhuvana), fie identificate în corespondenţa ordinilor de realitate distincte (Marea Triadă) ca nemanifestat (Cer) respectiv manifestat (Pământ), nu pot fi echivalate cu Cerul şi Pământul unite în Chipul Hristic; se poate străvedea că  Pământul  din  Chipul  lui  Hristos  este   natura-firea  umană  care  corespunde-înglobează  „Cerul  şi  Pământul  Marii  Triade”,  iar  Cerul  din  Chipul  lui  Hristos este   natura-firea  divină   a  unei  Persoane-Fiul  din  Sfânta  Treime,  deci  este  Cerul-Sfânta Treime, care nu se descoperă-deschide pe sine decât prin Uşa-Hristos. În alţi  termeni,  nu  trebuie  identificat   jivatman  „eul-individualitatea”  (Pământul)  şi Paramatman  „sinele-personalitatea”  (Cerul),  respectiv realizarea-unitatea  lor, cu firea-natura  umană  (Pământul)  respectiv  firea-natura  divină  (Cerul)  şi  unitatea-comunicarea idiomică divino-umană (Cer-Pământ) din Chipul-Persoana Hristos; jivatman  şi  Paramatman  sunt  de  fapt  aspecte,  unul  al  fiinţării-manifestării, celălalt al fiinţei-nemanifestării, ale firii-naturii umane care le cuprinde-conţine; e vorba  de  un  Cer  (Paramatman)  şi  de  un  Pământ  (jivatman)  care  sunt  aspecte-realităţi  (nemanifestare,  respectiv  manifestare)  ale  Pământului  (Firea-Natura umană).  Aşadar  realizarea-regăsirea  lui  jivatman  şi  Paramatman  precum  şi  refacerea ansamblului jivatman-Paramatman ţin tot de o mistică de creaţie, care nu face  şi  pasul  către  mistica  Dumnezeu-Creaţie,  despre  care  vorbeşte  mistica isihastă. Nu trebuie confundată aşadar medierea „omului individual” din planul manifestării,  cu  inter-medierea  „omului  universal”  dintre  nemanifestat  şi manifestat,  cu  supra-medierea  între   creat  (nemanifestat  şi  manifestat)  şi   Necreat (Nemanifestat şi Manifestat) a Dumnezeu-Omului – Hristos. 

Isihasmul în contextul altor mistici (I) Panteiste consideră Sufletul Creaţiei ca însuşi Dumnezeu şi aşa Transcenderea Minţii  de  Creaţie  în  Suflet  este  totuna  cu  Transcenderea  în  Dumnezeu. 

 Specificul Misticii Isihaste este aici. Sufletul de Creaţie este Suflet Creat, dar nu Acelaşi Suflet cu Dumnezeu. După Cădere prin Despărţirea de Dumnezeu ni se  Orbeşte  şi  Sufletul  nostru  de  Creaţie  şi  aşa  trebuie  mai  întâi  Recăpătarea Vederii  de  Suflet,  prin  Ochii  căruia  apoi  să  putem  Vedea  pe  Dumnezeu.  

(Ghelasie 2017 (II): 363). 

Din  această  confuzie  a  „misticii  de  creaţie”  cu  „mistica Dumnezeu-creaţie”  apare  şi  acea  finalizare-realizare  ca  (auto-) divinizare a acestor „mistici de creaţie”, care, sub impactul căderii şi  al  neînţelegerii  propagării  liniilor  de  ruptură-separare,  caută  o refacere-lipire  a  acestor  rupturi,  dar  „încurcă”  realitatea  creată  cu cea necreată, confundând propriul suflet cu Dumnezeu. Şi în acest sens,  isihastul  detaşează  „adevărata  mistică  creştină”  de  aceste 

„mistici  de  creaţie”,  care  în  fondul  lor  sunt  „auto-mistici”  ce încearcă  un  fel  de refacere-regăsire  prin  resurse proprii  a  chipului căzut,  uitând  însă  de  raportarea  la  modelul  arhechipal  (necreat), originar, al acestui chip (creat). 

 Creştinismul  vine  cu  identificarea  adevăratei  mistici,  în  deosebirea  celei  de Rai  şi  a  celei  de  cădere.  Mistica  unirii  Sufletului  orb  cu  al  său  Corp  este automistica de refacere a Chipului căzut. Misticile necreştine se opresc la această 

 mistică,  confundând  Sufletul  cu  însuşi  Dumnezeu.  Mare  atenţie.  În  viziunea creştină,  Sufletul  este  Creaţie  ca  şi  Corpul.  Sufletul  este  după  Chipul  şi Asemănarea  lui  Dumnezeu,  dar  este  Creaţie.  Aşa,  adevărata  mistică  este supramistica  unirii  Sufletului  Creat  cu  Dumnezeu  Creatorul.  Au  dreptate  şi misticile de Creaţie, că noi trebuie să ajungem întâi la Redescoperirea Propriului Suflet9, dar noi nu ne oprim la aceasta şi nu ne „autodivinizăm”, considerându-ne 9  Evident,  atunci  când  se  referă  la  faptul  că  „misticile  de  creaţie”  sau  „auto-misticile” ajung la „redescoperirea propriului Suflet”, isihastul nu se referă la ceea ce,  pentru  mistica  extrem-orientală,  se  numeşte   jivatman   sau „sufletul individual” 

(„ eul”), ci la ceea ce această mistică metafizică descoperă şi desemnează ca fiind o realitate  transcendentă  faţă  de  acest  „suflet  individual”  (jivatman),  anume  acel Paramatman  sau  „Suflet  universal”  („ Sinele”  veşnic,  necondiţionat),  care  este asumat de aceste „mistici de creaţie” ca un  punct terminus-Supremul. Cu alte cuvinte isihastul  susţine  că  cei  doi  Atman  (Paramatman- Sinele  şi  jivatman- eul)  sunt  două 

aspecte de naturi-ordini diferite  – nemanifestat (Paramatman) şi  manifestat (jivatman) 

–  ale  creaţiei/omului,  şi  de  aici  calificarea  firească  a  căii  de  regăsire  a   Sinelui (Paramatman) ca dincolo de  eu (jivatman) drept o „mistică de creaţie”. Însă, pentru a  înţelege  mai  bine  această  tuşă-delimitare  isihastă  faţă  de  „misticile  de  creaţie” 

trebuie avută în atenţie perspectiva-modelul antropologiei palamite, asupra căreia insistă, deloc întâmplător, isihastul. Această perspectivă antropologică palamită, pe 187 

 propriul  Suflet  ca  Însuşi  Dumnezeu.  Noi  nu  facem  „magia  misticii  propriului Suflet”,  ci  aspirăm  la  Supramistica  Unirii  Propriului  Suflet  cu  Dumnezeu  cel Dincolo  de  Sufletul  nostru  Creat.  Aceasta  este  adevărata  mistică  creştină.  

(Ghelasie 2011 (8): 171-172) 

Este  de  consemnat  că  isihastul  recunoaşte  realităţii  sufletului creat  (al  omului)  o  identitate  fiinţială,  deci  consistenţa,  densitatea, permanenţa,  plinătatea,  inefabilul   a  fi-ului  unei  categorii  de  fiinţă 

(creată), sens în care, şi experienţa-regăsirea sufletului fiinţial (creat) ţine  de  o  abordare  mistică,  de  o  conştientizare-transcendere  în sufletul-fiinţă,  cel  dincolo  ontologic  de  fiinţarea-conştienţa  minţii. 



care, pe nevoile noului context, isihastul o dezvoltă şi o conturează mai adâncit şi mai precizat, deschide dihotomia „suflet-corp” (clasică) şi distincţia între „suflet şi puterile  lui”  într-o  nouă  transpunere  de  limbaj  ca  fiinţă  (nemanifestat)-energii (manifestat), astfel încât dihotomia se arată ca suflet-fiinţă (nemanifestat) şi energii (manifestare)-corp.  O  noutate  în  linia  acestei  antropologii  palamite  survine  prin această  recunoaştere  a  energeticii-corpului,  ca  o  detaliere-evidenţiere  a  acestei 

„interfeţe”  energetice  ca  un  „între”  suflet  şi  corp,  dar  care  nu  transformă 

dihotomia  în  trihotomie,  pentru  că  această  interfaţă-formă  energetică  este corelativă corpului; deşi din altă citire aceste energii sunt de fapt văzute ca „puteri-lucrări”  ale  sufletului,  de  care  sufletul  este  distinct,  fiind  ireductibil  la  acestea  şi transcendent  acestora.  Însă,  în  transpunerea  dihotomică  suflet  şi  energii-corp, corpul capătă  prin  această  formă energetică  o  caracteristică  specială,  prezintă un viu individualizat de structură energetică (subtilă) care „scoate” corpul din statutul strict  doar  de  viu  organic  material-biologic.  Acum,  operând  corespondenţe  pe schema  nemanifestat- manifestat ca ordini de realitate distincte, se poate observa cum, în raport de acest model antropologic palamit,  jivatman corespunde componentei-formei  energetice  a  corpului  ca  fiind  structură  a   manifestării,  iar   Paramatman corespunde  Sufletului-Fiinţă  ca  formă  a   nemanifestării.  În  orizontul  acestor corespondenţe  se  poate  înţelege  cum  trecerea  de  la   jivatman  (manifestare)  la Paramatman  (nemanifestare) rămâne circumscrisă realităţii create/omului, fiind de fapt o trecere de la manifestare, adică de la energii (-corp) la nemanifestare, deci la Fiinţă-Suflet;  ca  atare,  regăsirea  lui   Paramatman  este  propriu-zis  o  regăsire  a Sufletului-Fiinţă  (creată),  a  Sinelui  (creat).  Numai  că,  Paramatman  (Sinele)  este pentru aceste „mistici de creaţie” un punct terminus, aşa cum spuneam, iar Sufletul ( Paramatman) este recunoscut de isihasm ca fiind acel fundamental  chip-persoană ce susţine-desfăşoară  dialogul  absolut,  comuniunea  cu  Dumnezeu  ca  realitate personală ce îl transcende. Aceste „mistici de creaţie” regăsesc  Sinele ( Paramatman), dar nu au conştiinţa că acest  Sine este creat, că este doar propriul Suflet, dar, mai ales  că,  de  fapt,  este  o   asemănare  a  unui  „ anume  cuvânt  al  Cuvântului”,  şi,  prin urmare,  acest   Sine  este  chemat  să-şi  conştientizeze-cuvânteze-mărturisească 

Originea, să-şi regăsească Arhechipul Iconic. Pentru a înţelege clasificarea acestor mistici  metafizice  tradiţionale  ca  „mistici  de  creaţie”  trebuie  văzută  şi  remarcată 

oportunitatea  de  transpunere  antropologică  de  sorginte  palamită,  la  care  recurge isihastul ca instrument cu care operează potrivit, comparativ, clarificator. 

Isihasmul în contextul altor mistici (I) Pe de altă parte, este de remarcat că aceste practici-mistici de creaţie certifică, nu speculativ, ci prin experiere, existenţa unei taine proprii a realităţii de creaţie, anume a sufletului-fiinţei (create), care nu poate fi  abordată,  apropiată-întâlnită  decât  în  chipul  unei  cunoaşteri-experieri  mistice.  Aceasta  înseamnă  că  regăsirea-conştientizarea  a însăşi  sufletului  propriu  ca  realitate  tainică,  apofatică,  nu  e  una  ce apare  de  la  sine,  nu  vine  „de-a  gata”  fără  o  căutare,  ci  implică  o abordare  şi  o  angajare  de  inevitabilă  cale  mistică.  Dar  această  cale 

„mistică a creaţiei” nu trebuie să se substituie sau să obtureze adevărata cale mistică, precum cea isihastă, care descoperă mistica întâlnirii şi comuniunii neamestecate, neconfundate între creat şi necreat, evidenţiind  o  mistică  iconică,  euharistică,  una  a  permanentizării dialogului personalist între necreat/Dumnezeu şi creat/om. 

Pentru isihast, mistica isihastă în nici un caz nu poate fi redusă 

la  „o  mistică  de  creaţie”.  Însă,  în  acelaşi  timp,  prezintă  clarificator isihasmul (şi) ca pe o „dublă mistică” – de „regăsire de sine” şi de 

„întâlnire  cu  Dumnezeu”  –,  şi  arată  astfel  că  limita  „misticii  de creaţie” este una pe hotarul „regăsirii de sine”. Este o „regăsire de sine”,  în cadrul  „misticii de  creaţie”,  asupra  căreia  atrage  atenţia  că 

nu trebuie confundată cu „regăsirea lui Dumnezeu”. Aşa cum riscă 

să creadă „misticile  de creaţie”, care, regăsind fondul-natura fundamentală de creaţie, trec în panteism, fiindcă ajung să o confunde cu însăşi  fondul-natura  necreată,  divină.  Această  înşelătoare  şi  pierză-toare  confuzie,  care  ratează  adevărata  regăsire,  nu  de  sine,  ci  de Dumnezeu, este într-un fel paradoxal „uşurată” de faptul că fondul creat este în corespondenţă-analogie cu fondul necreat; aşadar, este 

„facilitată”  de  faptul  că  aceste  două  fonduri  fundamentale,  creat  şi necreat,  deşi  nu  sunt  de  aceeaşi  esenţă  fiinţială  –  nu  sunt  realităţi-substanţe  identice,  ci  fundamental  distincte,  –  sunt  totuşi  într-o asemănare  de  chip  şi  realitate;  sunt  într-o  relaţie  iconică  copie-model,  fondul  creat  fiind  o  transpunere-asemănare  după  modelul fondului necreat. În această cheie a isihasmului ca „dublă mistică”, isihastul distinge  două feluri de  iluminări  în mistica isihastă  faţă de celelalte  mistici  metafizico-religioase  care  cunosc  o  singură  iluminare,  cea  a  transcenderii-regăsirii  fondului  naturii  create,  şi  care nu trec  şi  la  iluminarea  îndumnezeirii-înduhovnicirii  ca  întâlnire-împărtăşire cu Dumnezeul cel Adevărat. 

 Se  face  mult  caz  de  Iluminare  ca  fond  al  tuturor  misticilor,  indiferent  de religii.  Iluminarea  este  de  două  feluri,  o  Iluminare  proprie  de  creaţie  (regăsirea fondului  pur  de  creaţie  în  corespondenţă-analogie  cu  Chipul  de  Dumnezeu  pe 189 

 Arhetipul căruia este creat, dar care nu este Consubstanţial ca în panteism, ci în corespondenţă arhetipală) şi o Iluminare Dumnezeiască-Duhovnicească a Întâlnirii reale  cu Dumnezeu însuşi,  ca  stare  faţă în  faţă  a  celor Două  Fonduri  Asemănătoare  ca  Mod-Chip,  dar  nu  ca  esenţă  fiinţială,  creaţia  fiind  Fiinţă  creată  pe modelul Fiinţei Dumnezeieşti, în analogie, dar nu în Identitate. Deci Iluminarea Creştină are acest sens clar de Dublă Iluminare, o dată Regăsirea noastră însăşi şi încă o dată ca Întâlnire reală cu Dumnezeul Cel Adevărat Creatorul-Arhetipul. 

 Aşa Iluminarea noastră naturală este numită simpla Iluminare, dar Iluminarea mistică este numită Îndumnezeire-Înduhovnicire. Fără acest specific nu se înţelege adevăratul fond mistic creştin al misticii isihaste.  (Ghelasie 2017 (II): 49)  

Realizările  spirituale,  stările  paranormale,  vederea  propriului suflet, iluminările spirituale sunt reale experienţe pentru aceste practici  mistico-metafizice,  dar  sunt  limitate,  chiar  în  forma  lor  maxi-mizată, la experienţa profunzimilor abisale ale creaţiei. Imersarea în aceste  abisuri  i-au  făcut  pe  unii  mistici  să  le  confunde  cu  însăşi natura  în  sine  a  dumnezeirii.  Isihastul  chiar  precizează  că  Buddha ajunge de fapt prin iluminare la propriul său suflet apofatic, care este propria sa natură umană, – este însăşi „natura de Buddha” în care îşi află finalitatea şi propria stingere nirvanică10. Pentru mistica isihastă, tocmai  acest  „fond  fundamental  al  naturii  create”  –  pe  care  îl experiază şi în care se închide misticul budist, ce proclamă realizarea 

„naturii de Buddha” – este acela care se descoperă de isihasm ca un chip eminamente dialogic şi care se arată ca o „faţă” ce îşi identifică 

şi  recunoaşte  dincolo  de  sine  modelul  arhechipal,  ca  adevărata Origine-Faţă, şi în raport cu care se supra-regăseşte, se întâlneşte şi împărtăşeşte.  De  fapt,  este  foarte  interesant  cum  acelaşi  fond fundamental al creaţiei, luat-experiat prin sine, devine o monologare-închidere  implozivă,  dar  asumat-experiat  prin  modelul-arhechipal transcendent, a cărui transpunere creativă este, se arată ca o deschidere, ca înscriere-cuvântare într-un dialog absolut, veşnic. 

În acest sens, degeaba are loc trezirea-iluminarea budistă a regăsirii propriei  naturi  fundamentale, cea  a regăsirii  sufletului  adânc  al creaţiei,  dacă  nu  se  produce  şi  trezirea-iluminarea  supra-regăsirii originii  arhechipale  a  acestei  naturi  fundamentale,  care,  numai  în orizontul  iluminării  originii,  îşi  trezeşte  (şi)  chipul  fundamental  de 10  Referitor  la  Buddha  şi  budism  a  se  vedea  şi  alte  poziţionări  ale  isihastului: (Ghelasie 2011 (8): 9), (Ghelasie 2015 (13): 141), (Ghelasie 2015 (14): 25, 176) (Ghelasie 2016 (16): 376, 378), (Ghelasie 2017 (I): 151, 153, 154, 221, 278, 285, 310), (Ghelasie 2017 (II): 244, 325), (Ghelasie 2018 (III): 25). 

Isihasmul în contextul altor mistici (I) persoană,  chip-persoană  astfel  deschis  dialogului  absolut.  Avem  în mistica isihastă o trezire la chipul de persoană în temeiul pecetluirii-atingerii modelului arhechipal de persoană ca articulare a unei relaţii iconice – de la chip la asemănare şi de la asemănare la chip – între arhechip-model-persoană şi chip-copie-persoană. 

 Poţi  ajunge  la  stări  Paranormale,  să-ţi  vezi  propriul  Suflet,  ca  Iluminare Spirituală, fără să te Întâlneşti cu Dumnezeu, de unde Auto-divinizarea multor practici mistico-metafizice, care au real nişte realizări spirituale, dar care sunt tot ale creaţiei, nu sunt Dumnezeieşti în sine. Aşa Buddha prin efort spiritual natural a ajuns la Iluminare, la Întâlnirea cu propriul Suflet, dar nu s-a întâlnit direct cu Dumnezeu, de unde confuzia că propriul Suflet este însuşi Dumnezeu. (...)  

 Mistica isihastă creştină merge mai departe, în dublă Iluminare deodată şi în  întrepătrundere,  ca  Regăsirea  propriului  Suflet  şi  totodată  ca  Întâlnirea propriului Suflet cu Creatorul Sufletului, Arhetipul său. Tot specificul misticii isihaste  este  această  dublă  Iluminare,  de  Întâlnire  a  Două  Chipuri  în corespondenţă,  dar  nu  în  Substanţă,  de  unde  mistica  Participării  Coexistente Dumnezeu-Creaţie, nu a Absorbirii. În isihasm este Identitatea-Transfigurare, Împărtăşirea de Dumnezeu, fără transformarea Lui Dumnezeu în creaţie şi a creaţiei în Dumnezeu. Taina acestei mistici este tocmai taina Persoanei în care este  implicată  Fiinţa  ce  nu  se  poate  rupe  sau  absorbi, deşi  se  poate  Împărtăşi. 

(Ghelasie 2017 (II): 50-51) 

Mistică isihastă prezintă de fapt un caracter iconic, în sensul că 

implică, nu o auto-refacere a chipului căzut de la sine şi prin sine ca 

„auto-mistică”, ci o relaţionare-întâlnire fundamentală cu prototipul-model  (necreat)  în  raport  de  care  chipul  căzut  (creat)  se  reface  ca asemănare  de/prin  modelul-prototip  (necreat).  Isihastul  reţine  de altfel,  cum  am  văzut,  şi  cum  afirmă  în  diverse  rânduri,  un  dublu caracter al misticii isihaste: pe de o parte, unul de refacere-restaurare a  propriului  chip  (creat),  şi,  pe  de  altă  parte,  un  altul  de  întâlnire-comuniune  cu  arhechipul  (necreat).  Trebuie  spus  că  ambele demersuri sunt văzute într-un chip  şi o desfăşurare iconică, sens în care  restaurarea-refacerea  propriului  chip  nu  se  produce  autonom, prin  auto-modelare  deci,  ci  se  realizează  prin  supra-modelare sinergică  –  raportare,  relaţie-amprentare  cu  modelul-origine/Originalul Prototipic –, aşadar prin iconizare. 

Numai în această identificare de realitate/realităţi şi recunoaştere de corespondenţă iconică – de chip necreat transpus în chip de asemănare creat – se poate depăşi cu adevărat, în viziunea isihastului, atât panteismul-emanaţionist, care confundă „fiinţarea necreată” cu 

„fiinţarea/fiinţa creaţiei”, cât şi panteismului-fuzionist, care confundă 

„fiinţa  creată”  cu  „fiinţa  necreată”.  Numai  în  acest  chip  al  recunoaşterii  iconice,  al  distincţiei  ontologice  respectiv  a  înrudirii-asemănării creatului cu necreatul, se poate intra pe calea întâlnirii şi a  regăsirii  dialogului  neamestecat,  neconfundat  între  chipuri-feţe fiinţiale distincte, ce (se) prezintă-comunică real  şi  deplin  şi (prin) fiinţările lor, de bună seamă tot specifice, distincte. 

Se observă astfel la isihast un demers apologetic, flexibil articulat, dar  precis,  ce  îşi  modulează  poziţionările  distinctive  şi  îşi  situează 

gradat accentele proprii de hotar, nu în spaţiu gol, ci pe straturi şi linii  de  întâlnire  contextuală  ivite,  reliefate  inevitabil  din  orizontul substratului paradigmatic spiritual-experienţial al unor forme mentale;  accentele  proprii  de  hotar  ori  de  hotar  propriu  paradigmatic sunt, pentru isihast, închideri ce nu închid, ci închideri ce deschid, chemând  spre/la  o  adevărată  împlinire  pe  cei  oneşti  şi  sinceri căutători  ai  acestei  reale,  nedisimulate  împliniri.  Hotarul  subliniat prin  tuşa  accentelor,  dinamic  transmutat  pe  relieful  contextual variabil, este asemeni unei tinde-întâmpinări ce se arată ca deschisă 

punte-cale  de  aflat,  de  urmat.  S-a  putut  remarca  astfel  mutarea accentului  de  pe  energii  pe  fiinţă,  pe  descoperirea  şi  evidenţierea fundamentală a „icoanei fiinţei”, pentru a arăta hotarul energiilor în raport de fiinţă şi al fiinţei faţă de energii, pentru o ieşire din amestecul-amalgamarea  fiinţei  cu  energiile.  Însă,  hotarul  de  distincţie între  fiinţă  şi  energii  nu  îl  face  hotar  de  ruptură,  de  separare-despărţire între fiinţă şi energii, ci cale-punte de relaţie şi recuperare-restaurare a întregului fiinţă şi energii, dar şi a supra-activului fiinţei în raport de activul harului. 

Aşadar,  punerea  de  accent  pe  o  „accesibilitate  a  harului  prin chipul fiinţei”, ce reface „ordinea firească fiinţă-har”, şi care atrage după sine şi nevoia înscrierii pe „calea mistagogiei chipului fiinţei”, este  un  demers  de  marcă  evident  apologetică,  care,  nereducând isihasmul  doar  la  experienţa  unui  simplu  energetism,  fie  el  şi  desemnat  ca  „haric”,  extrage  mistica  isihastă  din  spaţiul  confundării cu  misticile-magice  energetice.  În  fond,  această  (re)aşezare  de accent pe  o  cale  de  accesare  de  „har  prin  chipul  fiinţei”  pune  un hotar  isihast  misticilor  energetice  care,  cartografiind,  discretizând, manipulând  „energii  subtile”,  pot  ajunge  să  creadă  că  accesează, manevrează,  tehnicizează  şi  harul,  posibil  de  considerat  de  aceste mistici tot ca o simplă energie subtilă,  şi/sau o realitate energetică 

care  ar  putea  fi  decupată,  desprinsă,  izolat  tratată  de   chipul  fiinţei. 

Isihasmul în contextul altor mistici (I) Astfel,  isihastul  conturează  specificul  misticii  creştine,  propriu-zis isihasmul,  în  sensul  unei  delimitări  de  ceea  ce  generic  pot  fi desemnate drept „mistici energetiste”, dar deschide şi un nou sens al  întregirii  şi  al  împlinirii  pe  care  sincerii  căutători  ai  acestor practici mistice energetiste îl pot afla în/prin isihasm. 

Mistagogia   chipului  fiinţei  cel  dincolo  de   har,  descoperirea  chipului  fiinţei  dincolo  de  energii,  ţinteşte  recuperarea  şi  reafirmarea unui chip fundamental, deplin, al dialogului inter-personal dincolo de  energii  (dar  şi  prin),  care  arată  că  mistica  isihastă  este  de  altă 

factură decât „autodivinizarea” misticilor panteiste, întrucât este o mistică  a  liturghisirii-împărtăşirii-transfigurării  de  chipuri  fiinţiale (de Dumnezeu şi de creaţie). 

 Misticile  filozofice  fac  „magia  autodivinizării”.  Mistica  isihastă  creştină 

 face  „Liturghia  Împărtăşirii”  dintre  Chipul  Dumnezeiesc  şi  chipul  creat,  în Transfigurare neamestecată. (...)  Este mistica dialogală între Chipuri Fiinţiale Permanente,  care  nu  se  amestecă,  dar  îşi  împărtăşesc  Asemănările  de  Chip Personal Permanent. (Ghelasie 2018 (III): 45) Mistagogia  chipului  fiinţei  care  descoperă  chipurile  personale permanente  în  fondul  lor  fiinţial  a-energetic  este  astfel,  pentru isihasm, tocmai calea pentru „ieşirea din magia energiilor”. Dar este şi o clară disociere de „misticile filozofice” care fac o falsă „personalizare”  a  energiilor,  intrând  în  „magia  nebună  şi  demonică  a  ener-gismelor” (Ghelasie  2018 (III):  42). De  fapt,  importanţa  accentului pus pe modelul „harului prin fiinţă” este dată de încercarea, reuşită 

credem,  de  a  evidenţia  personalismul  fiinţial  originar,  ca  autenticul personalism,  ce  poate  fi  mascat  de  această  pseudo-personalizare energetică, care, de bună seamă, poate fi asociată de unii şi cu un fel de  „transcendere”  mistică  într-o  fiinţialitate  de  tip  principiu;  o 

„transcendere”  ce  se  înscrie  într-un  demers  de  „auto-divinizare” 

însă,  de  tip  panteist.  Constatarea  isihastului  previne  că  această 

„pseudo-personalizare  energetică”  este  „mână  în  mână”  cu  „autodivinizarea”; de aici indicarea nevoii de regăsire a chipului fiinţei şi de evidenţiere a personalismului de fond fiinţial real, autentic. 

Sintagma  „harul  prin  fiinţă”  afirmă  desigur,  cum  am  văzut,  o preeminenţă a fiinţei asupra harului, nu doar ca statut ontologic, ci şi  ca  activ  în  sine.  Adică,  ne  indică  un  act  fiinţial  în  sine  care  nu poate fi decât limbaj conştient, şi, prin urmare, personal. În acest fel, o dată recuperat suportul activ fiinţial, ca fiind unul originar de chip 193 

personal,  ni  se  arată  întru  adevăr  un  chip  permanent  al  întâlnirii-dialogului neamestecat, neconfundat; un dialog care, în cazul „autodivinizării”,  dispare,  fiindcă  cel  puţin  unul  din  aceşti  prezumaţi actanţi ai dialogului se dizolvă, se anihilează. 

 „Ca isihasm,  noi  insistăm aproape „supărător” pe „acest fapt al viului direct de fiinţă-spirit”, ca să identificăm mistica isihastă fiinţială, distingând-o de „misticile magice energetice”  (Ghelasie 2018 (III): 40) – argumentează 

isihastul.  Reţinem  aici  că  misticile  magice  energetice  „personalizează” energeticul  şi „depersonalizează” fiinţa, iar mistica isihastă, personalizând fiinţa, este de fapt o mistică fiinţială, dar de modalitate  dialogică  fiinţial-personală,  ceea  ce  exclude  fuziunea-conto-pirea-unificarea  „autodivinizării”  panteiste.  Trebuie  observat  că, pentru  isihast,  spiritul  e  identificat  şi  precizat  aici  ca  un  „viu fiinţial”, distinct şi dincolo de orice „energetism spiritualist” de tip mental,  vitalist-eterat,  senzitiv,  iar  persoana,  vizând  identificarea acestui spiritual, este de fapt un tainic viu de fiinţialitate, o realitate concretă, nu abstractă, a-energetică. 

Fireasca  constatare  a  isihastului  este  că  misticile  magice  antice sunt o „realitate”, nu o presupunere, şi, ca atare, nu trebuie ignorate, desconsiderate,  dar  trebuie  potrivit  poziţionate  pe  „locul  care  li  se cuvine”.  Însă,  această  poziţionare  poate  fi  judicioasă  numai  atunci când  se  ţine  cont  că,  după  „căderea  din  Rai”,  se  inversează chipul creaţiei,  inversare  care  aduce  energiile  în  prim-plan  (Ghelasie  2018 

(III):  43).  Altfel  zis,  această  preeminenţă  (sau  chiar  unilateralitate) energetistă la atare mistici este implicit  şi un simptom al căderii. În orizontul  acestor  mutaţii  produse  de  „căderea  din  Rai”,  isihastul îndeamnă  la  discernere  între  „mistica  sacră”  şi  „mistica  profană” 

care, sub incidenţa „căderii din Rai”, rămânând înţepenită, încleştată, în autonomia căii de „a fi Dumnezeu fără Dumnezeu”, se transformă 

de fapt într-o „auto-mistică”. 

 Căderea  din  Rai  „înlocuieşte”  mistica  sacră  cu  „automistica  profană”. 

 Isihasmul  creştin  este  o  regăsire  a  misticii  sacre  de  Rai,  prin  Învierea  Hristică. 

 Automistica  profană  are  ca  „bază”  reîncarnarea-autoînvierea,  pe  când  mistica sacră creştină are ca „bază” Învierea Hristică Supraînvierea. Faceţi „deosebirea” 

 dintre  „autoînvierea  reîncarnării”  şi  Supraînvierea  Învierii  Hristice,  şi  aşa  veţi discerne „mistica profană magică” de „mistică-mistica Sacră Isihastă”. (Ghelasie 2018 (III): 27) 

Isihasmul în contextul altor mistici (I) Remarcăm aici în treacăt, fără a insista în acest moment asupra acestui aspect şi a-l dezvolta aici, şi o neîndoită întemeiere a misticii isihaste, ca mistică sacră, pe Învierea Hristică, deci o redescoperire a  misticii  isihaste  ca  mistică  sacră  de  Rai,  pornind  de  la  Învierea Hristică.  Dar  vedem  şi  o  delimitare  de  autonomia  misticii  magice profane care îşi desfăşoară propriul conţinut pe fondul unei auto-mântuiri, bazată pe procesul reîncarnării ca „auto-înviere”. 

Pe de altă parte, „căderea din Rai” aduce cu sine, în mod real, nu doar o „ruptură teologică”, ci şi o „fractură antropologică”. De aceea, în sensul de abordare şi finalizare al acestor „mistici magice profane”, problema se complică, întrucât încercarea lor autonomă 

de refacere a „fracturii antropologice” riscă uşor să fie asimilată de unii căutători mistici cu o restaurare a „rupturii” de factură teologică, de unde vine de fapt „auto-divinizarea”. 

 După  cădere  se  uită  de  Suflet  şi  de  Dumnezeu  şi  aşa  în  căutarea Sufletului se ajunge  şi la o confuzie între Suflet şi Dumnezeu. Misticile necreştine ajung la găsirea sufletului, dar nu trec mai departe şi la găsirea Arhetipului-Creatorului  dincolo  şi  de  Sufletul  nostru,  la  Dumnezeu.  

(Ghelasie 2017 (II): 170) 

Trecerea  mistică  de  la  fractura  antropologică,  dată  (şi)  de 

„uitarea Sufletului”, la refacerea acestei fracturi, ca „regăsirea Sufletului”,  tinde  de  fapt  către  o  „auto-divinizare”  prin  considerarea acestui Suflet regăsit ca fiind însuşi Dumnezeu. Eroarea este dată de ne-conştientizarea de către cei angajaţi în aceste „mistici profane” că 

în  demersul  lor  pornesc  (şi)  de  la  o  alterare-cădere  antropologică, dată  de  uitarea-necunoaşterea-orbirea  Sufletului.  Ceea  ce  face  ca, ajungând  la  iluminarea-trezirea-conştiinţa  acestui  Suflet,  să  îl confunde  ca  realitate  cu  însuşi  Dumnezeu.  Misticile  necreştine   „au nostalgia  regăsirii  sufletului  orbit  şi  uitat,  pe  care  apoi  îl  confundă  cu  însuşi Dumnezeu”   (Ghelasie  2017  (II):  170),  pe  când  creştinismul   „nu confundă Sufletul nostru, cât ar fi el de Transcendental, cu însuşi Dumnezeu” . 

De fapt „mistica creştină de-abia acum începe, ca dialog dintre Suflet  şi  Dumnezeu  Creatorul”  (Ghelasie  2017  (II):  171).  Precizarea  isihastului  este  una  care  distinge  net  mistica  monologală  a auto-divinizării panteiste de mistica dialogală isihastă. 

 Mistica  creştină  este  astfel  Dialog  Suflet-Fiinţă  Creată  cu  Dumnezeu-Fiinţă Necreată Creatoare, nu Monolog, Eu cu propria mea esenţă, ce este însuşi Dumnezeu.  Mistica  Isihastă  este  astfel  Dublă  mistică,  o  dată  Regăsirea 195 

 Sufletului  Orbit  după Cădere  şi încă  o  dată  Dialogul  Sufletului Restabilit  cu Creatorul Fiinţial Dumnezeu. (Ghelasie 2017 (II): 170) Problema caracterului transcendent al acestui Suflet vine de fapt dintr-o reală „situare” transcendentă a acestui Suflet în raport, însă, de  mintea/mentalul-energetic.  Deci  e  vorba  de  o  „transcendenţă” 

infra-antropologică, de o transcendenţă inefabilă a acestui Suflet ce, într-adevăr,  este  probată  experienţial  ca  dincolo  şi  ca  altceva  decât mintea/mentalul-energetic,  numai  că  este  falacios  identificată  ca fiind  un  punct  terminus,  ca  o  realitate  ultimă  sau  ca...  divinul.  De altfel,  isihastul,  făcând  trimitere  la  mistica budistă,  face transparent acest  „mecanism”  al  iluziei,  nu  imagistice,  nu  fantasmatice,  nu închipuite,  ci  una  de  paradoxală  (ne)recunoaştere  a  identităţii  unei realităţi experiate ca atare. 

 Buddha  ajunge  la  Transcendentul  Sufletului  său  dincolo  de  Agregatul Mentalului său considerat drept Suflet Iluzoriu, dar acest Transcendent Nirvanic dincolo de Sufletul Mental-energetic nu este însuşi Sufletul Fiinţa Dumnezeiască, ci o Oprire în Sufletul şi Fiinţa de Creaţie Creată.   (Ghelasie 2017 (II): 244) Indienii  şi  misticile  lor  speculative  consideră  că  noi,  creaţia,  suntem  doar 

 „natură în evoluţii corporale” a enigmaticului intelect care face „iluzia formelor materiale”. Budismul, ca extremă speculaţie mistică, reduce totul la „un agregat de materie în diferite stări energetice”, ce trebuie distruse în Nirvana – stingerea absolută a unei Fiinţe-Nefiinţe. (Ghelasie 2018 (III): 25) Întrucât în sens larg  şi comun, după cădere, conştienţa menta-lului-energetic/mintea  prevalează  şi  e  preponderent  considerată  ca însăşi  „ochiul  de  vedere”  al  realităţii,  atunci  realitatea  Sufletului nevăzător  se  iveşte  ca  transcendentă  conştiinţă  vizavi  de  realitatea agregatului-mental energetic.  Aşadar,  pentru  conştienţa  agregatului-mental apare, se deschide, orizontul acestui transcendent al conştiinţei Sufletului ca ţintă mistică a transcenderii. Numai că, în viziunea isihastă,  această  transcendere  nirvanică  este  una  care  rămâne cantonată în hotarele antropologice. Deci este o „transcendere” care nu  realizează  trecerea  către  „Transcendentul  transcendentului”,  ci promovează  doar  o  imersie-stingere  în  acest  transcendent-Suflet (fiinţă-nefiinţă), care este propriu creaţiei; este un inefabil apofatism antropologic, este o regăsire a esenţei naturii umane şi nu a esenţei dumnezeirii. 

Pe de altă parte, nu întâmplător şi fără ţinta distincţiilor lămuritoare foloseşte isihastul sintagma „transcendent creat” (v. Ghelasie 196 

Isihasmul în contextul altor mistici (I) 2017  (I):  34,  97,  154,  157,  299),  sintagmă  ce  chiar  poate  că  va  fi mirat  pe  unii.  Sintagma  „transcendent  creat”  este  un  avertizor  că 

nu  trebuie  să  se  confunde  „transcendentul  creat”  cu  adevăratul transcendent,  –  Transcendentul  Necreat.  De  fapt,  trebuie  să  se recunoască  în  acest  „transcendent  creat”  doar  o  „asemănare  de chip”, o transpunere creativă în altă substanţă, creată, a Transcendentului Necreat, însăşi originea sa arhechipală. Oprirea-închiderea mistică  în  acest  „transcendent  creat”,  închistarea-ecranarea  nirvanică în el ca într-o carapace mută, opacă, goală, şi, mai ales, nerecu-noaşterea,  chiar  tăgăduirea  originii  modelului/modelării  arhechipale  a  acestuia,  echivalează  cu  zăvorârea-încuibarea  în  propriul Suflet  ca  într-un  mormânt  permanent,  veşnic,  şi  se  arată  ca transcenderea-intrarea într-o fundătură fără de ieşire, ca prăbuşirea într-o gaură neagră, cea a unei rupturi-suspendări-anihilări a punţii dialogale între transcendentul creat şi Transcendentul Necreat. 

De  aceea  e  nevoie  de  o  lectură  pricepută  (teoretică,  practică, experienţială) a acestui „transcendent creat”, pentru a conştientiza, în „procesul transcenderii”, o recuperare justă a sa, după reperele şi coordonatele  sale  reale  şi  arhechipale.  Numai  străbătând  la  aceste repere  şi  coordonate  se poate  realiza  o  identificare  şi  o  recunoaştere a acestui „transcendent creat”, neamestecată, neconfuză, care să nu conducă, deci, la înţelegerea sa, fie ca fiind de esenţă divină, fie ca fiind un principiu absolut nedeterminat-apofatic; ori ca fiind însăşi  esenţa  naturii  umane  în  sine,  fundamentală,  ce,  proclamân-du-şi  autonomia  şi  suficienţa,  îşi  refuză  recunoaşterea  caracterului său  creat,  şi,  prin  urmare,  îşi  contestă,  implicit,  Originea/ 

Transcendentul Necreat. E evident că aceste repere  şi coordonate nu  pot  fi  lecturate,  identificate  şi  recunoscute  clarificator  întru adevăr în absenţa luminii revelării de sine a Originii însăşi. 

Isihastul operează şi în acest sens o netă distincţie între mistica isihastă  şi  misticile  necreştine,  care  regăsesc  prin  auto-iluminare propriul  Suflet  ca  pe  o  esenţă  pe  care  apoi  o  (auto-)  divinizează. 

Lămureşte  astfel  deschis,  neabraziv,  dar  ferm,  limita  precum  şi confuzia  pe  care  aceste  mistici  necreştine  o  fac  între  Sufletul  ca 

„asemănare  de  chip  de  Dumnezeu”  şi  „Chipul  lui  Dumnezeu” 

propriu-zis.  Dar  şi  oferă  lămuritor  calea  ieşirii,  calea  depăşirii acestor  limitări  şi  confuzii,  nu  celor  ce  o  ştiu,  ci  celor  căutători-doritori să o afle, să o urmeze. 

 Mistica Isihastă nu se opreşte la Sufletul propriu ca Esenţă proprie pe care o  Auto-Divinizează  şi  o  contopeşte  cu  Esenţa  Absolută.  Sufletul  nostru  este Chip-Model de Dumnezeu, dar nu Dumnezeu Absolut, ci Creaţia Modelului Absolut, încât Mistica Isihastă nu este o Auto-Mistică, ci o Mistică Religioasă. 

 Auto-Misticile  ne-Creştine  fac  Mistica  Minţii-Intelectului  de  Creaţie  spre Esenţa  Minţii  care  într-adevăr  este  Sufletul.  Dar  găsind  Sufletul  Minţii  nu găseşti  pe  Însuşi  Dumnezeu,  căci  Sufletul  nu  este  Însuşi  Dumnezeu,  ci  o Transpunere  tot  Creată  de  Dumnezeu,  un  Transcendent  Creat.  Dumnezeu Creează  efectiv  prin  Sufletul  nostru  şi  un  Transcendent  de  Creaţie,  nu  doar  o Natură-Materială de Creaţie. (Ghelasie 2017 (I): 154) Recunoaşte şi nu contestă aşadar (auto) realizarea-experienţială 

a  acestor  mistici  necreştine,  anume  găsirea-identificarea  Sufletului ca  atare,  dar  sesizează  şi  trasează  limita  lor  mistică,  arătând confuzia  pe  care  acestea  o  fac  în  recunoaşterea  statutului  acestei realităţi o dată ce este identificată, experiată. Isihastul rămâne, după 

cum  se  vede,  şi  în  acest  exemplu  ca  şi  în  multe  altele,  într-o prezentare  deschisă,  real  clarificatoare  a  misticii  isihaste  în  raport de misticile necreştine, pe care nu le cataloghează însă superficial, neînţelegându-le.  Dimpotrivă,  le  poziţionează  corect,  făcând dovada unei pătrunzătoare înţelegeri a fundamentelor şi a reperelor experienţiale ale acestora. 

De aceea, de bună seamă, şi în legătură cu un astfel „transcendent creat” sau „transcendent de creaţie”, trebuie permanent devoalate şi înţelese hotarele ce cadrează acest demers mistic „de transcendere”. 

Trebuie mai cu seamă  clarificate  după reperele  unei recunoaşteri  şi identificări  certe  (şi)  a  acelor  suporturi-realităţi  concrete,  de  un  fel sau altul, desemnate prin lecturi/denumiri diverse (filosofice, metafizice,  antropologice),  care  se  articulează  în  procesul  transcenderii 

„de  la”  „până  la”,  fiindcă  (şi)  aici  se  pot  isca  confuziile,  dezorien-tările, înfundările căutărilor mistice11. 



11 Eroarea perspectivei lui Guénon şi a celor ce se mişcă în aceeaşi perspectivă 

este că extind şi la creştinism „schema Posibilităţii universale” cu care operează, crezând  că  această  schemă  este  una  care  ar  acoperi  structura   realului  integral,  şi considerând că se poate „lucra” cu o schemă metafizică ca una prezentă în toate tradiţiile  spirituale  autentice,  aşadar,  postulând  că  metafizica nu  poate  varia, că 

metafizica este una singură, imuabilă, universală. Aici e „lucrătoare” şi „schema” 

lui  Guénon, însuşită  de  Anca Manolescu, că „creştinismul este  una din  manifestările  revelaţiei”,  că  fiecare  variantă  specifică  revelaţională  este  deplină,  este întreagă, altfel zis „religiile autentice constituie, toate, expresii integrale ale aceleiaşi Realităţi  şi  căi  complete  spre  ea”  (Manolescu  2002:  115).  Cei  care  îşi  însuşesc această  perspectivă  nu cred,  nu înţeleg că  prin creştinism  se descoperă  şi  o  Altă 

Realitate  şi  nu  doar  o  altă  cale-modalitate  de  a  accesa  „aceeaşi  realitate”; 198 

Isihasmul în contextul altor mistici (I) creştinismul nu este o altă cărare care duce în vârful aceluiaşi munte, ci este şi o altă cărare dar şi către alt vârf de alt munte, adică duce la altă Realitate. Aici este un blocaj,  o  fundătură,  o  prăpastie  de  netrecut  de  cei  care  operează  cu  această 

„schemă”,  şi  care  nu  cred  că  în  creştinism  se  ajunge  (şi)  la  experierea  unei  Alte Realităţi, dincolo de realitatea experiată-acoperită prin intermediul acestei „scheme a  Posibilităţii  universale”.  Mistica  isihastă,  prin  isihastul  de  la  Frăsinei,  atrage atenţia,  prin  sintagma  „transcendent  creat”,  că  această  „schemă  a  Posibilităţii universale”  nu acoperă  „structura  realului integral”, întrucât ea  nu  acoperă  decât  

 „structura   realului  integral”-creat;  deci  această  „schemă  a  Posibilităţii  universale”  nu trece  ca  realizare  spirituală  şi   dincolo  la  „Transcendentul  transcendentului”  la 

 „Structura Realului Integral”-Necreat, ci este şi  rămâne  o  paradoxală  metafizică  infra-creaţie, întrucât transcenderile sale către „Omul universal ca transpunere metafizică 

a  omului  individual”  sunt  identificate  ca  „regăsiri  de  Sine”  (-transcendent),  ca realizări ale unei „mistici de creaţie”, ca să păstrăm expresia isihastului. Mai precis, trebuie  înţeles  că  ceea  ce  identifică  această  mistică  metafizică  în  „schema  Posibilităţii universale” ca fiind realitate ultimă/primă, anume Sinele inexprimabil, sau altfel  zis  Sinea-„Personalitatea”/Paramatman  –  acel  Principiu  suprem  nemanifestat,  supra-individual, care, evident,  nu este un  sine  psihologic – este, folosind termenii  isihastului,  doar  acel  „transcendent  creat”,  real  apofatic,  inefabil,  pur spiritual-fiinţial, e adevărat, dar care nu este însă vid-tăcere, ci este cuvânt-persoană 

(supra-individuală)  după  Arhe-chipul  (supra-personal)  al  Cuvântului-Persoană. 

Prin  creştinism  se  descoperă-conştientizează  că  acest  Paramatman/Sinea  este  de fapt un  real transcendent – cu adevărat inefabil şi transcendent eului-sine individual (jivatman) –, dar este şi rămâne  un real creat, şi are, aşadar, o Origine dincolo de el, radical distinctă, provine deci din „Alt Real”-Necreat – Dumnezeul cel Sf. Treime. 

A  transcende-conştientiza-realiza  mistic  Sinea/Paramatman  dincolo  de  sinele-eu/jivatman  este  prin  urmare  o  experienţă  proprie  unei  „mistici  de  creaţie”.  A 

„lucra”  cu  această  „schemă  a  Posibilităţii  universale”  asupra  creştinismului  şi  a misticii sale, aşa cum încearcă A. Pleşu (ex. Pleşu 2002: 37, 38, 96, 107, 108, etc), înseamnă  să  confunzi  Omul  Universal,  actualizat-realizat  mistic  în  această 

„schemă”, cu realizarea-îndumnezeirea Omului-Icoană al misticii isihaste, ca fiind o   realizare  identică  (adică  experiază  acelaşi  real)  cu  cea  a  misticii  isihaste.  Şi,  mai grav,  este  să  interpretezi-lucrezi  chiar  pe  Hristos  Domnul  ca  fiind  o  realizare  a Omului  Universal,  aşadar,  să  nu-l  înţelegi  decât  ca  o  actualizare  a  „schemei Posibilităţii universale”, şi nu ca ceea ce este revelat cu adevărat prin Firea divină şi firea  umană  în  Persoana  Sa  etc;  înseamnă  să  ajungi  să  crezi  că  Firea  divină  în Hristos  ar  corespunde  lui  Paramatman/Puruşa  şi  firea  umană  corespunde  lui jivatman/prakriti,  ceea  ce  echivalează  cu  o  ratare  a  întâlnirii  cu  Hristos,  ca  ceea ce/cine este El, şi cu o transformare a lui din Mijlocitorul propriu-zis într-un fel de avatar-mijloc. A se vedea (şi) la R. Guénon identificarea în naşterea lui Hristos – ca naşterea lui Avatara în lumea manifestată, ca naştere  ad extra – a Duhului Sfânt cu  

 Puruşa  şi  a  Fecioarei  cu   Prakriti,  respectiv  o  identificare  a  lui  Hristos  cu  Omul Universal (Guénon 2005: 39-40). E o lectură „în schema Posibilităţii universale” a unei  „naşteri”-întrupări  care  face  din  Hristos  un  produs-rezultat  (-terţ)  al  unirii dualităţii  complementare  dintre  Puruşa  şi  Prakriti;  este  o  lectură-interpretare  în cheie  guénonistă  care  nu  are  vreo  legătură  cu  Naşterea-Întruparea  Persoanei Cuvântului  din  Fecioară-Maica  Domnului,  aşa  cum  o  mărturiseşte  mistica-teologia-metafizica revelaţiei creştine. 

În fond, de la ce/cine către ce/cine are loc transcenderea, care sunt  capetele  punţii  articulate  de  această  transcendere?  Care  este 

„imanentul” respectiv „transcendentul” în ecuaţia acestui „proces de transcendere”?  Dacă,  aşa  cum  consemnează  isihastul  referitor  la misticile  necreştine,  –  transcenderea  este  de  la  „minte-intelect”  la 

„esenţa  minţii-intelectului”  care  este  (supra-mintea)  Sufletul,  cel dincolo de minte-intelect –, atunci în rolul imanentului este mintea-intelectul,  iar  în  rolul  transcendentului  este  Sufletul.  Dar,  după 

conţinut,  în  lectura  distincţiei  energii-fiinţă,  imanentul  (mintea-intelectul) este de  natură energetică, iar transcendentul (Sufletul) este de natură  fiinţială.  Şi,  în  atare  lectură,  avem o  transcendere  din  „zona” 

energetică (imanent)  în  „zona”  fiinţială (transcendent); mişcarea de transcendere  are  aici  într-un  fel  un  caracter real,  în sensul  că,  între realitatea  energetică  şi   realitatea  fiinţială,  este  într-adevăr  o  discontinuitate,  –  diferenţă  ontologică  şi  nu  diferenţă  de  nivel,  de  grad  de subtilitate  –,  fiindcă,  de  fapt,  sunt  de  esenţe  diferite.  Constatarea budistă că intelectul-mintea, acel buddhi, este o agregare energetică 

(subtilă),  în  acest  sens  este  justă,  precum  este  şi  aceea  că  există  o realitate  substanţială  distinctă  şi  dincolo  de  această  agregare  energetică. Isihasmul reclamă şi el existenţa acestui suflet transcendental şi  caracterul  său  fiinţial,  dar  mai  ales  recunoaşte  un  Dumnezeu  ca fiinţă supra-transcendentă, deci a unui Dumnezeu ca fiinţă dincolo de  fiinţa  sufletului;  acest  suflet transcendental  îşi  are  transcendenţa fiinţială  în  cadrul  antropologic  în  sensul  unui  dincolo  faţă  de mintea/mental-energii. 

 Isihasmul nu este Posibil fără un Suflet Transcendental de Creaţie, fără o Fiinţă de Creaţie şi nu este  Posibil fără Un Dumnezeu ca Fiinţă Dincolo de Fiinţa Sufletului nostru. (Ghelasie 2017 (II): 260) Însă, dacă se adaugă la „lectura distincţiei energii-fiinţă” şi „lectura personalistă”, se vede că putem avea, pe de o parte, intelectul-mintea de natură energetică, iar această imanentă conştienţă – intelect-minte 

–  desemnată  ca  fiind  persoană,  şi,  pe  de  altă  parte,  putem  avea realitatea  fiinţială,  transcendentă,  desemnată  ca  una  a  beatitudinii impersonale;  în  această  realitate  transcendentă  fiinţial-impersonală, nirvanică,  „persoana”  (intelect-minte/agregat  energetic),  de  cono-taţia  iluzoriului-relativ, este chemată-angajată  să  se  (con-) topească, să se anihileze. De aici vine înţelegerea că o astfel de mistică anihilează  „persoana”, că este  de-personalizantă,  dar  şi  constatarea  că  o astfel  de  mistică  conferă  întîietate  „impersonalului”  (transcendent) 200 

Isihasmul în contextul altor mistici (I) faţă de „personal” (imanent); impersonalul transcendent se prezintă 

ca o realitate ce are întâietate în raport de personalul imanent, care se arată relativ  şi  iluzoriu  vizavi  de  absolutul  şi realitatea  permanenţei impersonalului transcendent. 

În  această  schemă  avem  un  „personalism  energetic”  şi  un 

„impersonalism  fiinţial”.  În  astfel  de  premize  şi  considerente,  se poate înţelege de ce isihastul atrăgea atenţia, nu aleatoriu, ci în chip lămuritor  şi  apologetic,  asupra  riscului  falsului  „personalism  energetic” al misticilor necreştine, dar şi asupra nevoii de recunoaştere a fondului fundamental fiinţial a-energetic al persoanei, chiar referitor la  om,  nu  doar  la  Dumnezeu.  De  fapt,  în  acest  sens  a  insistat,  în siajul  teologiei palamite  a  Fiinţei (Necreate)  şi  Energiei  (Necreate)-

Harul12, pe nevoia evidenţierii unui model de antropologie palamită, cel al fiinţei (create)  şi al energiilor (create), deschizând calea trans-parentizării  caracterului  fundamental  fiinţial  personalist  al  dialogicii specifice misticii  isihaste. Dar pe de  altă parte,  afirmă că, pentru o metafizică creştină, prima categorie ar trebui să fie nu fiinţa, ci chipul de  persoană,  care  conţine  fiinţa  şi  face  ca  dialogul  fiinţial  să  fie  în neamestecare şi neconfundare. Declară astfel că o metafizică doar a fiinţei (fără persoană) este insuficientă pentru înţelegerea isihasmului; o metafizică doar a fiinţei virează într-un impersonal ce ratează calea dialogului fundamental isihast între chipuri personal-fiinţiale. 

 Fără  evidenţierea  şi înţelegerea  Chipului de  Persoană  nu  se  poate  pricepe această  Mistică  Teologică  de  Revelaţie,  însă.  De  aceea  noi  insistăm  până  la 12 Trebuie spus că fără o teologie a Harului (ca Energii Necreate) distinct de Fiinţă, o abordare catolică, precum cea a lui Karl Rahner la care face referire Panikkar, ce suprapune  „treimea  iconomică”  cu  „treimea  imanentă”,  riscă  să  fie  similară  în fondul ei mistic cu acest tip mistic de gnoză cabalistă. De altfel, mistica catolică în general, luând harul ca „graţie creată”, nu ca „energii necreate”, intră într-un mare impas  din  punct  de  vedere  al  experienţei  mistice  autentic  creştine,  riscând  să  se situeze  ca  experienţă  mistică,  deşi  foloseşte  „mijloace  creştine”,  în  cadrele  unei mistici metafizico-filozofice,  şi  să rămână  astfel o paradoxală „mistică de creaţie”, străină  de  îndumnezeirea  şi  perihoretica  misticii  isihaste.  De  aceea,  pentru  o înţelegere  neconfuză  a  misticii  isihaste  în  context  mistic  actual  este  nevoie  de  o abordare-viziune mistică integrată: teologică, antropologică, cosmologică (etc.) care să  arate  distincţia  radicală  şi  unirea  deplină,  neamestecată,  perihoretic-euharistică 

între Dumnezeu, Om şi Cosmos, aşa cum a încercat, şi a reuşit credem, isihastul de la  Frăsinei,  în  prezentarea-iconarea  isihasmului  ca  specific  mistic  creştin.  Este mirabil acest demers al isihastului care încarcă chiar practica isihastă de plinătatea-perspectiva  unui  chip  mistic  integral,  oferind  nu  doar  o  simplă  practică,  metodă, tehnică  de  rugăciune  (isihastă),  ci  anvergura  unei  actualizate  viziuni  mistagogice, integrativă, poliarticulată. 

 repetări  aproape  supărătoare,  asupra  Chipului  de  Persoană,  ca  taina  misticii creştine.  Persoana  este  supralogica  gândirii  creştine. Dacă am putea  vorbi  de  o Metafizică pur creştină, prima categorie ar fi Chipul de Persoană. Persoana este mai  mult decât  un  concept  sau  principiu,  este  Fiinţă  Vie,  care  apoi  naşte  din sine conceptele şi principiile de gândire. (...) Aşa  Mistica  pur  creştină  este  Suprametafizica  Chipului  de  Persoană,  este Mistica Teologică de Revelaţie, este Mistica Dialogului dintre Chipul Personal Dumnezeiesc şi Chipul Personal de creaţie, ce pot Comunica şi se pot Uni, fără amestecare şi absorbire, dar în Participare şi Împărtăşire. (Ghelasie 2011 (8): 121, 123) În perspectiva modelului teologic şi apoi antropologic palamit, cărora le-a accentuat, cum am văzut, ordinea de prioritate a oferirii integrale, neamestecate, nedespărţite, – „Harul prin Fiinţă”, „energiile prin fiinţă” –, subliniind, de fapt, fondul eminamente fiinţial al personalismului,  atât  cu  privire  la  Dumnezeu,  cât  şi  cu  privire  la  om, isihastul devoalează, implicit şi explicit, insuficienţa, limita, confuzia, 

„personalismului  energetic”,  de  fapt  caracterul  pseudo-personalist propriu  „personalismului  energetic”  al  misticilor  necreştine.  Introduce în spaţiul lămuririi, în linia distincţiei „Fiinţă şi Har”/„fiinţă şi energii”,  chipul persoanei – identificat după conţinutul fiinţial respectiv energetic al realităţii sale intrinsece, şi citit, deci, prin experiere directă, nu abstractă, – prin care oferă o  altă adâncire, concreteţe şi precizie retoricii apologetice mişcată în tipul dialecticii personal vs impersonal. 

Astfel, operând prin dubla vedere,   – fiinţă şi energii –, asupra raportului  dialectic  personal-impersonal  al  misticilor  necreştine  observă, pe de o parte, sensul transcenderii de la energii la fiinţă, şi constată, pe de  altă  parte,  caracterul  „personal”  al  energiilor,  respectiv  „impersonal” al fiinţei. Şi, în lectura acestui caracter, remarcă un sens al transcenderii de la personal la impersonal, cu atribuirea unui rol imanent personalului,  şi,  în  pandant,  un  rol  transcendent  impersonalului. 

Situaţia poate deveni mai confuză şi riscantă atunci când, într-o cheie metafizico-filozofică, „personalului” (energetic, imanent) i se atribuie o conotaţie a relativului, iar „impersonalului” (fiinţial, transcendent) i se  conferă  o  conotaţie  a  absolutului,  pentru  ca  apoi  această  nouă 

pereche „relativ-absolut” să apară echivalată într-o translatare „teologică” cu o altă pereche „creaţie-Creator”/„om-Dumnezeu”. Atunci Dumnezeu/Creatorul  este  identificat  ca  o  realitate  transcendentă, absolută,  este  Fiinţa  (ca  Impersonală),  iar  reversul  său  omul/creaţia, considerată  ca realitate  imanentă,  relativă,  este  manifestarea-energia (ca  „persoană”);  în  această  schemă  Dumnezeu/Creatorul  şi  omul/ 

creaţia sunt aceeaşi monedă ca faţă-revers/Fiinţă-energie. 

Isihasmul în contextul altor mistici (I) În  această  schemă,  fie  în  sens  descendent,  antropogonic/ 

cosmogonic, avem o trecere-devenire de la impersonal la personal, ca un divin-principiu impersonal care capătă conştiinţă de sine prin creaţia  sa,  fie  în  sens  ascendent,  al  realizării-eliberării  mistice,  al reîntoarcerii creaţiei/omului în divin, avem o trecere-evoluţie de la personal  la  impersonal,  ca  neantizare-stingere  în  transcenderea-imersia persoanei în divin-principiu impersonal. Regăsim în ambele sensuri,  descendent/devenire  respectiv  ascendent/evoluţie,  articulată dualitatea polarizată impersonal-personal/personal-impersonal pe  conţinutul  de  realitate  fiinţă-energie/energie-fiinţă;  constatăm astfel „persoana” cantonată în energii, iar impersonalul în fiinţă. 

 Anticii  cred  că  „absorbirea”  în  Divinitate,  ca  „de-personalizare”,  este 

 „regăsirea” Esenţei de sine a Creaţiei. În sens Creştin, din cele relatate se deduce că 

 tocmai  Personalizarea  Naturii  Create  este  regăsirea  propriei  Esenţe,  dar  ca personalizare în Teo-Forma Creatoare, nu în propria Natură Creată. Anticii au uitat de această posibilitate de mare Taină, a Personalizării Naturii Create în Teo-Forma Divină, fără amestecarea cu Natura Divină. (Ghelasie 2018 (III): 231) Aşadar, nu fără rost, afirmând faţă de aceste mistici metafizice isihasmul  ca  mistică  a  fiinţialităţii  persoanei,  isihastul  adaugă  şi necesitatea  lămuririi  a  ce  este  persoana  ca  taină  fiinţială  pentru  a afla  cu  adevărat  cheia  de  înţelegere  neconfuză  pentru  practica  şi mistica  isihastă,  o  mistică  străină  de  fuziunea,  absorbirea  şi amestecul panteist. Misticile necreştine rămase în orizontul căderii, cantonate  şi  desfăşurate  în  schema  unei  metafizici  filozofice,  îşi fixează  fondul  absolut  într-un  impersonal  fiinţial  care  eventual devine  „persoană”  ca  manifestare  „în  afară”.  Mistica  isihastă  îşi fixează  fondul  mistic  absolut  în  taina  persoanei-fiinţei.  Dialogul fiinţial  are  loc  în  isihasm  în  virtutea  identităţii  formei-chipului persoanei  de  conţinut  fiinţial.  Dumnezeu  nu  este  un  principiu fiinţial, ci este Treime de Persoane Fiinţiale. 

 Dacă isihasmul  este trăirea  personală  şi  în taină de  Persoană,  se  cere  în mod deosebit să se concretizeze ce este Persoana. Misticile necreştine văd fondul absolut  ca  un  impersonal  fiinţial,  ca  şi  metafizica  filosofică.  Problema-cheie  a practicii  isihaste  este  Persoana,  de  unde  nevoia  de  a  lămuri  ce  este  Persoana. 

 Aşa  că  în  mistica  isihastă,  care  este  mistica  Persoanei,  Fiinţa  nu  este  un impersonal divin ce devine, evoluează ca Persoană, aceasta înlesnind panteismul mistic, de neadmis în creştinism. (Ghelasie 2017 (II): 23-24) Fiinţa  în  sens  creştin  implică  Persoana  şi  Persoana  implică  Fiinţa.  Doar simpla Fiinţă metafizică este un Impersonalism ambiguu. De aceea noi ca mistică 

 facem  o  lărgire  ce  nu  contrazice  nici  teologia,  nici  metafizica,  prin  denumirea  de 203 

 Personalitate Fiinţială ce le transfigurează pe amândouă. Dumnezeul creştin nu este  doar  un  Principiu  Fiinţial,  ci  este  Taina  Treimii  de  Persoane  a  Unicei Personalităţi Fiinţiale ce este însuşi Dumnezeu. (Ghelasie 2017 (II): 40) Taina  Persoanei  Fiinţiale  este  Taina  Misticii  reale  dintre  Fiinţe  fără 

 absorbire şi amestecare. O Fiinţă Impersonală ca la misticile necreştine într-adevăr face  Amestecul  panteist,  ce  nu  este  posibil  în  Personalismul  Fiinţial  creştin. 

(Ghelasie 2017 (II): 119) 

Transpunerea  modelului  teologiei  palamite,  cea  a  întregului Chip: Fiinţă (Necreată) şi Har-Energii (Necreate), în modelul antropologiei  palamite,  cea  a  întregului  chip:  fiinţă  (creată)  şi  energii (create), devine pentru isihast un brici de o reală eficacitate tocmai în vederea precizării misticii isihaste faţă misticile metafizico-filosofice, întrucât  relevă  faptul  că  aceste  mistici  metafizice,  operând  doar  cu perechea fiinţă-energii, nu cunosc-întâlnesc pe Dumnezeu ca Fiinţă 

(Necreată) şi Har-Energii (Necreate), şi nu realizează, de fapt, decât o transcendere-ieşire din energii (create) în fiinţa (creată), ca trecere de la fiinţări la fiinţă. 

Altfel  zis,  acestor  mistici-metafizice  necreştine  isihastul  le constată,  pe  de  o  parte,  limitarea  experienţială  doar  la  realitatea fiinţei (create), şi, pe de altă parte, le arată confuzia pe care acestea o fac,  crezând  că  această  fiinţă  (creată),  ce  într-adevăr  poate  fi  real experiată,  ar  fi  ea  însăşi  Originea-Fiinţa  (Necreată);  e  adevărat  că 

fiinţa (creată) este identificată, în cadrul acestor mistici metafizice, nu abstract,  nu  conceptual,  ci  experienţial,  ca  fiind  origine,  temei  şi suport permanent şi inefabil al energiilor (create). Însă, calitatea de a fi  „origine  fiinţială”  a  revărsării energiilor (-fiinţărilor) nu  înseamnă 

că  această  „origine  fiinţială”  nu  îşi  are  ea  însăşi  o  Supra-Origine, despre care creştinismul afirmă că nu se poate recunoaşte-identifica decât dacă se revelează pe sine; această revelarea de sine a (supra-) originii nu are noimă însă fără încredinţarea că această Origine este Persoană, deci are conştiinţă şi intenţionalitate. 

Aici  se  poate  sesiza  importanţa  vederii  întregului,  atât  a  lui Dumnezeu/Divinul,  cât  şi  a  omului/creaţia,  ca  dublă  deschidere 

„fiinţă  şi  energii”,  pe  care  o  accentuează  isihastul.  Este  o  viziune care,  atribuind  Creatorului  realitatea  întregului  Chip,  neamestecat, nedespărţit,  Fiinţă-Energii  Necreate şi omului realitatea întregului chip neamestecat,  nedespărţit,  fiinţă-energii,  depăşeşte  articularea  dual-polarizată fiinţă-energii, cantonată ori în fiinţă (creată) ori în energii (create).  În  atare  perspectivă  a  „întregului  fiinţă-energii”,  vedem Transcendentul  ca  întregul  Chip:  Fiinţă  (Necreată)  şi  Energii 204 

Isihasmul în contextul altor mistici (I) (Necreate),  respectiv  imanentul  tot  ca  întreg  chip:  fiinţă  (creată)  şi energii (create). Ceea ce, de bună seamă, este cu totul altceva decât înţelegerea  „transcendentului”  doar  ca   fiinţă,  respectiv  a  „imanentului”  doar  ca   energii  (-fiinţări),  precum  în  „abordarea”  misticilor metafizico-filozofice;  atunci  când  ne  referim  la  mistici  metafizico-filozofice,  înţelegem  desigur  abordările  care  au  experienţa  realităţii fiinţei   respectiv  a   energiilor   ca  atare,  deci  nu  gândesc  doar  în  mod abstract, conceptual, definit, la aceste realităţi, ci le caută  şi trăiesc-experiază nemijlocit. 

Pentru  isihast,  ieşirea  din  acest  blocaj  mistic  metafizico-filozofic al  dualizării polarizate îşi află uşa răspunsului prin onesta recunoaştere  a  statutului  de  reală  substanţă  fiinţială  a  „fiinţei  de creaţie”,  deci,  în  subsidiar,  prin  ieşirea  din  statutul  doar  de energetică-fiinţare al omului/creaţiei. Mai precis, ieşirea se petrece prin conturarea creaţiei ca un întreg chip în dublă deschidere:  fiinţă 

 de creaţie  şi  energii de creaţie, şi, mai mult, prin recunoaşterea şi accep-tarea  că  acest  întreg  chip  în  dublă  deschidere13  este  o  cores-13  Referitor  la  această  „dualizare  polarizată”,  trebuie  spus  că,  după  Guénon, misticile  metafizice  ale  tradiţiei  extrem-orientale  ar  fi  acuzate  pe  nedrept,  din ignoranţă, de acest „dualism”, fiindcă ar exista aici, în tradiţia extrem-orientală, spre  exemplu,  şi  un  ternar,  ce  desemnează  Marea  Triadă,  care  se  obţine  din alăturarea  a/la  doi  termeni complementari  şi  a  produsului-rezultatului  lor, care este  propriu-zis  unitatea-întregul  unirii  complementarilor.  Chestiunea  delicată 

aici  este  una  a  identificării  ordinilor  de  realitate,  a  corespondenţelor,  a echivalenţelor  termenilor  Marei  Triade  cu  cele  evocate  în  contextul  acestui studiu.  Mergând  pe  linia  identificării  ordinilor  de  realitate  create   nemanifestat (fiinţa) şi  manifestat (fiinţări-energii) şi a identificării Omului Marii Triade se poate vedea  cum  Omul  Marii  Triade  sau  Omul  Universal  este  rezultatul-produsul unirii  a  doi  termeni  complementari  ce  trimit  la  două  ordine  de  realitate ( nemanifestat-transcendent/  Purusha  respectiv   manifestat-imanent/Prakrti)  ce corespund   fiinţei  (nemanifestatul)  respectiv   energiilor-fiinţări  (manifestarea).  Prin urmare, Omul Universal sau Omul Marii Triade, la care se referă Guénon, este acel Om care poate trece, pe de o parte, de la polaritatea-opoziţia între fiinţă şi energii-fiinţări  la  complementaritatea-necontrarietatea  între  fiinţă  şi  energii-fiinţări,  şi,  pe  de  altă  parte,  poate  unifica,  integra  în  el  însuşi  această  dualitate complementară  între  fiinţă  şi  energii-fiinţări,  integrare-unificare  ce,  ca  produs-rezultat de unificare-integrare, apare sub forma unui nou întreg care este de fapt al  treilea  termen  al  ternarul  Marii  Triade.  Însă,  această  depăşire  a  dualităţii contrare într-un ternar de tipul Marii Triade ca realizare a Omului Universal nu se mişcă decât într-o auto-refacere ca unificare între Sine ( nemanifestatul-Fiinţă) şi eu ( manifestatul-energii) ce rămâne în cadrul unei „mistici de creaţie”, întrucât nu are conştiinţa că este (şi) un model iconic ce reproduce un ArheChip Originar. 

Deci  Omul  Universal  al  Marii  Triade  nu  se  regăseşte  şi  recunoaşte  ca  Omul-205 

pondenţă-transpunere,  după  chip  şi  asemănare,  a  unui  Model Arhechipal, care este de fapt o altă realitate a unui (alt) întreg Chip în dublă deschidere: Fiinţă Necreată şi Energii Necreate-Har. Isihasmul, în aceaste identificări şi recunoaşteri de repere-realităţi, este astfel o  mistică  iconică  ce  propune  dialogul-întâlnirea,  neamestecată, neconfundată, între chipuri întregi, – unul necreat altul creat –, radical diferite  ca  esenţă.  Altfel  zis,  mistica  isihastă  descoperă  o  reală 

întâlnire-împărtăşire  între  Necreat/Dumnezeu  (Fiinţă  Necreată  şi Fiinţări/Energii Necreate-Har Divin) şi om/creaţie (fiinţă creată şi fiinţări/energii de creaţie). 

 Creaţia  este  Fiinţă  după  Chipul  lui  Dumnezeu,  ca  Întindere-Deschidere Infinită, dar în Spaţiul Fiinţei Dumnezeieşti totodată, că este Fiinţă de Creaţie, deci din şi în Fiinţa Creatoare. Dumnezeu nu are în ce să se Absoarbă sau să 

 treacă  în  Altceva,  că  se  găseşte  tot  pe  Sine.  Creaţia  la  fel  este  Deschidere absolută ce nu poate trece de sine şi totuşi, fiind în Spaţiul Fiinţei Dumnezeieşti Creatoare, trece şi dincolo de Sine, în Fiinţa Dumnezeiască. Fiinţa de Creaţie este Chip şi Asemănare de Dumnezeu, ce pe unii îi face să creadă că Dumnezeu şi Fiinţa de Creaţie sunt totuna, ca în panteism, dar, din cele mai de sus, nu se poate  Amesteca  Fiinţa  de  Dumnezeu  cu  Fiinţa  de  Creaţie,  că  Dumnezeu  ca Fiinţă Absolută, oriunde ar trece, Revine în Sine, iar Creaţia, oriunde ar trece, rămâne  tot  Fiinţă  de  Creaţie,  neputându-se  amesteca  Creatul  cu  Necreatul. 

 Fiinţa  de  Creaţie  însă,  fiind  înrudită  ca  Chip-Model  cu  Fiinţa  Creatoare Necreată,  nu  se  absoarbe, nu  se  amestecă,  dar  Dialoghează  cu  Împărtăşire  cu Fiinţa  Dumnezeiască,  făcându-se  Părtaşă  la  Cele  Dumnezeieşti,  dar  nu amestecându-se,  ci  Participând  cu  proprie  Fiinţă  la  Fiinţa  Dumnezeiască.  

(Ghelasie 2017 (II): 210-211) 



Marius Dumitru Linte 

  

  



Icoană  (fiinţă/nemanifestatul  de  creaţie  şi  energii/manifestarea  de  creaţie) Asemănare  a  unui  ProtoChip-Icoană  –  Dumnezeu  (Fiinţă/Nemanifestatul Necreat  şi  Energii  Necreate-Har/Manifestatul  Necreat).  Omul  Universal  în regăsirea,  realizarea  şi  integrarea  sa  îşi  uită,  îşi  refuză,  îşi  pierde  identitatea  de Chip  Iconic.  În  acest  sens,  Omul  Universal  este  o  realizare  iconoclastă,  este o  paradoxală  „icoană  iconoclastă”,  fiindcă  este  un  chip  ce  îşi  şterge-uită  

memoria  adevăratei  identităţi,  cea  a  asemănării-(înrudiririi-chip)-împărtăşirii  cu ArheChipul-Originea. 

